
MADÁCH  ES  MÜVE. 

írta  VoiNOvicH  Géza. 

A  magyar  szellem  óriásainak  múlt  századi  fényes 
weregéböl,  kortársai  közól  kissé  elmaradva,  de  aztán 
egyszerre  hatalmas  számycsapással  kelt  szárnyra  a  Ma- 
dách neve.  Petőfivel  egy  esztendőben,  sőt  egy  hónapban 
született,  átélte  a  szabadságharcot,  s  a  tetszhalál  évei- 
ben, mikor  az  országra  gyászfátyol  borult,  a  leigázó  ha- 
talom önkénye  s  kémlő  szemei  elől  félrehúzódott  nógrád- 
megyei ősi  udvarházába.  Ott,  a  magányban,  szenvedései 
közt  fejlett  ki  a  bölcselkedő  és  a  költő.  Ha  tágas  író- 
szobájára ráborult  a  kora  falusi  alkony,  szomorú  emlékek 
raja  szállongott  körülötte.  Ablaka  előtt  a  köd  foszlá- 
nyaiban mintha  kisértetek  vSuhannának  :  messze  földön  el- 
esettek szellemei,  szülőfalujok  temetőjét  keresők.  Ajtajá- 
nál a  kongó  folyosón  valami  nesz  Pál  öccse  léptének  teí- 
vSzüc  ;  Madách  Pál  fiatalon  Nógrád  másod  alispánja  volt, 
a  vármegye  tiszti-karával  ő  nem  hódolt  meg  Windiscb- 
gratznek,  hanem  honvédnek  állt ;  Kossuth  futárnak 
küldte  Görgeihez  s  útjáról  nem  tért  meg  többé  —  csak 
árnya  suhan  át  esténként  az  ősi  házon.  A  ház  túlsó  sarká- 
ból, anyjának  szobái  felől  gyermekhang  riasztja  el  e 
képzelödést  :  Mária  nővérének  kis  fia  az  ;  anyját  s  csá- 
szári tisztből  honvéd  őrnagynak  állott  atyját  felkoncol- 
ták az  oláhok.  —  Ily  sokszorosan  nehezült  a  nemzet  bal- 
sorsa a  Madách-családra,  ilyen  eg>'  volt  családi  gyászuk 
a  nemzetivel. 

E  szomorú  házban  nemcsak  halottakat  sirattak,  lía- 

dách  Imre  51-ben  menhelyet  adott  egy  menekültnek  ; 
ezért  egy  évig  raboskodott  Pozsonyban  s  a  pesti  Új- 
épületben. Fiatal  feleségét  a  magára  hagyatottság,  az 
örök -váltság  folytán  megrendült  vag>^oni  helyzetük,  nél- 
külözései elkeserítették.  Midőn  a  férj  kiszabadult :  tűz- 
helyénél nem  talált  békét,  boldogságot.  Innen,  dolgozó- 
szobája ablakából  kísérte  pillantásával  a  kocsit,  melyen 
felesége  örökre  elhagyta  Sztregovát.  A  fiatal  asszonnyal 
elköltözött  a  házból  az  ifjúság,  a  kedv,  a  nevetés.  Gyer- 
mekei féUg  árván  maradtak  ;  a  feleség  emléke  kísértet 
volt,  melytől  rettegtek. 

Más  kísértetek  is  lappangtak  e  szobában  s  néha  meg- 
rázták zárjukat :  'rói  hivatásának  fiatalkori  emlékei, 
versek  és  drámák,  melyekbe  élményeit  temette.  Ezek  a 
tanúi,  mily  érzékeny  lélek  volt,  mennyire  mély  sebet 
ejtettek  szívén  az  élet  első  nyüai,  az  első  csalódások. 
Van  ott  egy  színmű,  diákkori  szerelmi  bánatáról,  zabolát- 
lan világfájdalom  kitörése,  azt  hirdeti  :  «A  jobb  kebel- 
nek átka  a  csalódás».  Jtgy  másik,  a  Férfi  és  nő,  jelképes 
alakban  a  férfi  végzetét  példázza  Herakles  sorsában, 
kinek  félisteni  erejét  leigázza  szenvedélye,  a  nagyra- 
hivatott  hős  Omphale  guzsalyánál  vesztegel,  míg  meg- 
váltja az  eszmény iség  nemtője.  Hősei  a  szerelemtől  mind 
a  hivatás  felé  fordulnak.  A  gondolati  mag,  általánosító 
hajlam,  jelképes  alak  —  mind  csírák,  melyek  hallgatag 
éveken  át  lelkében  szunnyadnak,  mint  a  mag  a  tél  hó- 
takarója  alatt.  Első  házas  éveinek  boldogsága  követ 
hengerített  e  töprengésekre,  de  most  kikelnek  sírjokból. 
Most  nem  csupán  egy  ábrándban  csalódott :  életének 
boldogságát  vesztette  el.  Nem  serkenti  a  hivatás  sem  : 
művei  íróasztalába  vannak  temetve,  maga  is  elégületlen 
velők. 

A  harmmc  éves  férfiii  körül  mindenfelé  romok. 

Ily  emlékek  merülnek  föl  előtte,  midőn  az  alkony 
elmossa  a  valóság  körs'onalait  s  kitárja  az  emlékezés 
kapuját. 

önnön  fájdalmára  lüost  alig  van  szava ;  a  meglett 
férfi  kiemelkedik  önsorsából  s  az  élet  értehnét  fürkészi. 
Nagyratörekvő  öccsének  kidőlte  hiábavalónak  mutatja 
a  törekvést.  Gondolata  az  örökkévalóság  s  az  arasznyi 
élet  ellentétének  örvényébe  merül  : 

Oh  mért  él  hát  az  ember,  mért  löké 
Az  Isten  egy  percre  világába, 
Hogy   öntudatra   ébredezve  .  .  . 
Átlássa  istensége  szikráját 

és  Sírnál  álljon  meg  percnyi  lét  után. 

Az  egyéni  élet  értelmét  keresi  ebben,  a  küzdelem  célját, 
az  örökkévalóság  titkát  vizsgálja. 

Mária  nővérének  vértanúi  sorsából  a  fájdalom  hevében 
első  következtetése  az,  hogy 

.  .  .    aki  még  csatáz 
A  nép  jogáért,    .  .  .    esztelen. 

Mert  a  népnek 

sorsa  szolgaság. 
Az  egyesért  van  csak  teremtve  is, 
Ki  önhittel  görbedt  nyakára  hág. 

Emitt  a  küzdelmet  földi  alakjában  nézi,  az  egyén  és 
sokaság  viszonyában.  Ki  nem  ösmerne  rá  amott  Ádám 
későbbi  gyötrődéseire  a  földi  és  az  örökkévaló  élet  kér- 
dései előtt,  —  emitt  Lucifer  tanítására,  midőn  a  tömeg 
kegyetlen  vakságát,  az  önfeláldozás  céltalan  voltát  mu- 
togatja. Tépelődéseiben  Madách  lépésről-lépésre  közele- 
dik Az  ember  tragédiájá-nak.  koncepciója  felé. 

Az  Éjféli  gondolatok-han  azon  elmélkedik,  hogy  a 
népet  a  vér  nem  váltotta  meg  a  rabbilincstől ;  a  falu 
temetőjében  együtt  porlanak  hősök  s  rab  utódok.  Az 
ember  tehetetlen, 

.  .  .  hitvány   eszköze   a  sorsnak, 
Tenni  semmit  sem  bír  önnön  erejével. 

A  küzdés  céltalan 


Érdemes-e   vívni   eszmékért,    melyeket 
A  megváltozott  kor  csak  mosolygni  fogna. 

A  föld  maga  is  csak  parányi  pont : 

Míg  földünkön  népek  küzdnek  vérben  állva, 
Földünk  mint  kis  szikra  áll  a  minden  ségben. 

így  emeU  föl  szemét  az  emberiség  sorsáig,  az  egyete- 
mesig, fájdalmában  még  csupa  lesújtó  leckét  olvasva  ki 
kérdéseire. 

De  e  sötét  gondolatok  közben  megzendül  az  elmél- 
kedő fölött  a  szomszéd  templom  harangjának  alkonyi 
szava,  mint  békítő  túlvilági  szózat,  s  lecsöndesíti  a  há- 
borgó hullámokat. 

E  vívódásokkal  a  költő  fölébe  emelkedik  tulajdon 
fájdalmának.  55-ben  már  az  írja,  Szontaghnak  :  eljő  az 
idő,  midőn  a  szenvedés  .műtárgyi  lesz'.  Elmélkedéseit 
már  is  versekbe  önti  s  ezzel  a  romok  közül  kiemelkedik 
régi  vágya  :    a  költői  hivatás  érzete. 

Egy  szerencsés  pillanatban  gondolatai  alakba  kris- 
tály osúlnak.  A  keserűség  első  hevében  fiatalkori  szín- 
művének egy  kiszakított  lapját  elküldte  költői  levélként 
Szontagh  Pálnak ;  most  bánja,  hogy  .mérget  töltött' 
neki,  —  «de  —  veti  oda  a  kézirat  alján  —  e  méreg  igaz- 
ság, ha  tragédia  is,  s  az  emberi  természet  sohasem  ta- 
gadta meg  magát  és  Ádám  a  teremtés  óta  folyvást  csak 
más  és  más  alakban  jelenik  meg,  de  alapjában  ugyan- 
azon gyarló  féreg  marad,  a  még  gyarlóbb  Évával  olda- 
lán*. Midőn  e  megjegyzést  leírta,  e  pillanatban  villant 
meg  előtte  Az  ember  tragédiá-]kn.ak  tervbe.  így  jegecül  ki 
a  nagy  költemény,  tíz  esztendővel  a  nemzeti  katasztrófa 
s  öttel  egyéni  balsorsa  után.  A  kéziratra  rá  van  írva  ; 
<(Kezdtem  1859  febr.  17-én,  végeztem  1860  március 
26-án».  Októberben  Arany  János  már  bemutatja  az  első 
négy    jelenetet    a    Ki.sfaludy-Társaságban,    s    örömmel 

értesíti  a  költőt :  «Ha  láttad  volna,  egy  Eötvös,  Csen- 
gery  .  .  .   hogyan  kiáltott  fel  :   ez  gyönyörű,  igen  szép!» 

A  költő  munka  közben  lép  harminchetedik  évébe  ; 
ereje  teljében  van.  Tárgya  hatalmas  :  az  emberiség  tör- 
ténetében az  élet  értelmét,  az  ember  sorsát  fürkészi,  földi 
és  örökkévaló  értelemben.  Köntöse  a  drámai  költemény, 
mely  inkább  költemény,  mint  dráma,  s  szabadon  hajlik 
az  eszmék  és  a  képzelet  után.  A  szerkezet,  a  részletek 
nagyszerű  költői  erőre  vallanak.  Mindjárt  az  első  kép, 
amint  a  világ  teremtésekor  út  jókra  indulnak  a  bolygók  ; 
a  föld  ifjú  szellemének  .változó  világgömbjét'  jövőjével 
köszönti  az  angj'alok  kara  : 

Csak   előre   csüggedetlen, 
Kis  határodon  nagy  eszmék 
Fognak  lenni  küzdelemben. 

«Sátán  is  eljöveo,  mint  Jób  könyvében,  s  szinte  fogadást 
köt  az  ember  megrontására.  Az  égben  indult  küzdelem 
leszáll  a  földre,  jó  és  gonosz  az  emberben  vívják  tusájokat. 
De  csak  a  tudás  fájáról  szakíthatnak,  a  halhatatlan- 
ságétól elűzi  a  cherub  ;  e  rejtély  kétségeit  Ádám  magá- 
val hordozza  földi  iitján.  Folyvást  gyötri  arasznyi  léte  ; 
Lucifer  kisszerű,  földi  halhatatlansággal  kecsegteti,  hogy 
,3záz  alakban  vijolag  felél',  a  nemzedékek  során.  Ádám 
ezzel  is  beéri,  legalább  földi  útját  kívánja  látni. 

Hadd  lássam,  mért  küzdök,  mit  szenvedek. 

E  kérdésre  választ  maga  az  élet  képe  ad.  Lucifer  egy 
álom  tükrében  elébe  tárja  a  világ  történetét.  A  történel- 
met a  költő  Hegel  történetbölcselete  nyomán  eszmei 
folyamatosságban  fogja  föl,  amint  a  vezérszerep  eg\'ik 
népről  a  másikra  száll,  korok  és  népek  egy-egy^  eszmét 
testesítenek  meg  ;  vezérmotívtmi  mindebben  a  haladás. 
Egyiptom  zsarnoki  uralmát  Hellasban  a  népszabadság 
váltja  fel,  a  hanyatló  Rómában  feltűnik  a  megváltó 
kereszt,  a  fölvilágosodás  kora  a  francia  forradalomhoz 


vezet.  A  jelen  és  jövő  képe  a  társadalmi  elméletek  túl- 
ságában  torzképpé  válik  :  a  londoni  vásárban  a  szabad- 
ság, a  plialanstére-ben  az  egyenlőség,  míg  —  a  tudomány 
elképzelése  szerint  —  a  föld  kihűl,  az  emberi  faj  kihal. 
A  képek  sorát  Ádám  alakja  fogja  össze,  amint  rajtok 
végig  vándorol.  Elvont  alakja  is  mintegy  élővé  válik 
az  által,  hogy  vándorlását  ifjan  kezdi  és  aggon  végezi  ; 
pharaó  ,if jú  szivéről'  beszél,  Tankréd,  erődús  férfi',  a  jég- 
világban aggastyán.  E  változás  lelkén  is  érzik  :  lelke- 
sülése lassan  szemlélődéssé  higgad,  majd  emlékezéssé. 
Szellemes  vonás,  és  magva  is  van  :  szokás  beszélni  az 
emberiség  ifjú-koráról,  népek  elaggultáról ;  e  kifejezése- 
ket Széchenyi  is  kedvelte  s  abban  bízott,  hogy  a  magyar 
fiatal  nép.  E  szólam  eleveníil  meg  itt  költői  módon, 
midőn  az  emberiség  élete  úgy  van  felfogva,  mint  az 
egyéné. 

Ádám  e  felől  még  mindig  puszta  fogalom  lenne,  jel- 
kép. De  amint  az  emberi  alak  és  szervezet  elvontan  nem 
él,  csak  egyesekben  :  Ádám  is  változó  egyéni  alakok- 
ban éli  végig  az  emberiség  életét.  Ezzel  az  egyén  és  az 
örök  emberi  kérdései  jutnak  szóhoz  a  költeményben. 
Egyéni  megtestesüléseiben  nem  ölt  mindig  történelmi 
nevet,  de  folyvást  ő  hordja  váUán  a  korszakok  eszméjét 
s  szenvedéseit.  Mindig  kiváló  egyén  ;  ezt  nem  csupán  az 
alakítás  kényszere  hozza  magával,  hanem  Madách  fel- 
fogása is ;  őt  csak  a  kiváló  ember  érdekelte.  Ezáltal  a 
költemény  egy  új  kérdő-jellel  gazdagabb.  Az  egyéni 
megtestesüléseket  mind  összefoglalja  Ádám  alakja,  mint 
a  közös  hős  egy  képszalag  ábrázolásait.  Az  ö  lelkében, 
az  emberi  természetben  van  az  erő,  mely  a  történet  kere- 
két forgatja.  Mint  pharaó,  a  dicsőség  álmától  ittasul  —  s 
elébe  tűnik  palotája  romban,  maga  múmiának  és  szíven 
szúrja  a  müliók  jaja.  Miltiades  a  népért  küzd,  s  a  nép 
kezétől  vérzik  el.  Kiábrándulásában  Ádám  mindig  az 
ellenkező  végletbe  veti  magát,  —  ez  itt  a  történet  forgó 
Jkerekének  rugója.  Ez  mélyen  emberi,  s  hogy  a  szerkezeti 

rugó  így  a  lélekbe  van  helyezve,  az  nagy  írói  erő  jele. 
Az  ellentét  által  minden  kép  az  előbbinek  gyümölcse  s  a 
következőnek  magva.  Miltiades  mindent  elátkoz  keserű- 
ségében ;  az  ember  éljen  a  kéjnek  ;  de  Sergiolus  meg- 
fullad tivornyái  közt,  önmegtagadás,  szeretet  után  eped, 
—  s  Byzancban  Tankréd  csak  hitvitákat,  eretnek-égetést 
talál.  Kepler  tiszta  tudomány  szóm  ját  szemfényvesztéssé 
aljasítja  a  babonaság,  s  midőn  tettért  sóvárog,  a  francia 
forradalom  borzalmaira  ébred.  Az  ehnéleti  államrend- 
ben is  a  szabad  verseny  mindenki  harca  mindenki  ellen, 
a  phalanstére  a  fojtogató  rend.  Egy  nagy  kaleidoszkóp. 
Minden  fordulatra  más  és  más  ábra,  az  emberi  természet- 
nek ugyanazon  tört  üveg  szilánkjaiból.  Eszméletének 
megrebbenéseiben  Ádám  minden  élményét  latra  veti  : 
fgy  fűződik  eg5'be  az  egyének  sorsából  az  emberiségé, 
az  egyes  korszakok  tanulságából  a  világtörténeté. 

Ádámban  az  ember  önérzete  és  tettereje  testesül 
meg,  —  de  sarkához  van  nőve  Lucifer,  a  hideg  értelem, 
a  kételkedés,  ki  a  szövetnek  fonákát  tartja  Ádám  elébe, 
ahol  mintája  kusza  folt.  A  pharaótól  hatalma  teljében 
megkérdezi:  «Mégis,  boldog  vagy-é?»  Az  ö  lehellete  a 
számvmi,  mely  betemeti  a  piramisokat ;  az  ő  kezében 
van  a  bárd,  mely  Miltiades  fölött  villog.  Ádám  örök 
lelkesülésével  szemben  ő  a  megtestesült  anyagelviség. 
A  világtörténet  vádló  ügyésze,  aki  feltárja  a  kor  s  az 
élet  gyarlóságait. 

Ö  is  emberi  azáltal,  hogy  csak  a  besúgó  szerepét 
viszi.  Maga  nem  száll  szembe  Ádámmal,  —  akkor  ez 
elvont  alakkal  küzdene  —  hanem  felbujtja  ellene  az 
emberi  természet  alacsony  részét  a  tömegben  :  az  értet- 
lenséget, ingatagságot,  kegyetlenkedést.  Ádám  így  saját 
fajának  gj'arlóságaival  vívja  eszmény  hite  tusait.  Ádám 
és  lyucifer  a  hit  és  tagadás,  az  eszményi  lelkesülés  és  a 
földhöz  ragadt  anyagiság"  tusáját  vívják.  Az  emberi 
természet  ellentétes  pólusai,  de  nem  különvált  fogalmak, 
hanem  együtt  alkotják  az  emberi  természetet. 

Az  értelem  mellett  Ádámnak  másik  kísérője  az  érzés, 
Éva  alakjában.  A  Paradicsomból  kiűzetve  rögtön  lugast 
fon  új  otthon  gyanánt,  s  ez  a  lugas  mindig  megépül  a 
küzdő  férfi  számára.  Névtelen  kísérője  Ádámnak, 
újra  meg  újra  az  ö  oldalából  lép  elő,  mint  a  Sixtina 
boltozatán.  Madách  a  közpályát  a  férfinak  adja,  az  ott- 
hont a  nőnek.  Éva  az  emberiség  anyja,  az  emberi  nem 
gyöngédebb  fele,  az  élet  vigasza,  boldogsága.  Szobra 
Janus-arcú,  de  nem  oszlik  két  alakká.  Egyikre  a  római 
tivornyák  lánya,  Kepler  csalfa  felesége,  a  londoni  vásár 
kacérja  vésik  rá  vonásaikat ;  a  másikra  a  rabnő,  ki  fel- 
fogja uráról  a  korbács-ütést,  a  zárdaszűz,  az  anya,  ki  a 
phalanstéreben  is  vadállati  hévvel  védi  gj-ermekét.  S  mi- 
kor a  költő  a  sírba  söpri  összes  bábjait,  Éva  maga  lépi 
azt  át,  mert  ő  az  örök  eszmény.  Ez  a  nő  apoteózisa. 

így  bontja  Madách  három  szálra  az  emberi  természetet. 

A  férfi  nagy  hivatásának  árnya,  hogy  a  boldogság 
nem  elégíti  ki.  Ádámot  mindig  valamely  eszme  tartja, 
megszállva  :  az  benne  a  nagyság  vonása.  Eszméinek 
mindent  feláldoz,  a  boldogságot  is  (elhagyja  értök  Évát), 
de  eszméiben  is  csalódik.  Ez  egj^éni  csalódásokból  hal- 
mozódik fel  Ádám  nagy  csalódása,  hogy  az  ember  útja 
merő  tévelygés,  ez  az  ember  végzete,  az  élet  átka,  — 
ezért  tragédia  a  költemény. 

A  kiábrándító  vonás  nem  pusztán  Lucifer  cselfogása  ; 
akkor  a  mű  cselvígjáték  volna  az  eszmék  világában. 
Ádám  azon  ör\'ény  előtt  szédül  meg,  mely  az  eszmék 
elgondolása  s  megvalósulásuk  közt  nyilik.  De  mindig 
új  eszmékben  bízik  ;  az  emberi  természet  kiapadliatlan 
forrása  a  reménynek  é.s  tetterőnek.  Sorsa  nem  csak  foly- 
tonos bukás,  hanem  folytonos  fölemelkedés  is.  De  ezt  a 
vonását  a  küzdő  ember  nem  látja,  csak  aki  egészében 
szemléli.  Megszépül  a  földi  pálya  Ádám  szemében  is, 
mikor  a  földtől  elszakadva,  az  űrben  szállva,  a  magas- 
ból néz  -vissza  rá.  Most  látja,  hogy  a  küzdő  számára  min- 
dig nyilt  az  örömnek  egy  virága. 


xai 


Szerelem  és  küzdés  nélkül  mit  ér 
A  lét?  

A  küzdelemben  látja  az  élet  értelmét : 

A  célt,  tudom,  még  százszor  el  nem  érem. 

Mit  sem  tesz. 

Az  ember  célja  a  küzdés  maga. 

E  felfogásban  a  folytonos  legyözetés  folytonos  győze- 
lemmé  változik. 

Hiába  gúnyolódik  Lucifer,  hog)-  ellentétes  eszmékért 
lelkesült,  Ádám  azt  feleli  : 

Bármi  hitvány 
Volt  eszmém,  akkor  mégis  lelkesített, 
Emelt,  és  így  nagy  és  szent  eszme  volt. 
Előbbre  vitte  az  ember  nemet. 

E  tanulság  fogja  össze  a  történelmi  képeket,  A  haladás 
az  élet  főgondolata,  az  ember  törekvéseinek  sarkantyúja, 
célja  és  díja  egyben. 

Az  összeség  munkájának  tehát  van  célja,  az,  egész 
életének  öröme. 

Csakhogy  a  megbékült  Ádámot  Lucifer  a  kihűlő 
földre  hozza  vissza,  hol  korcs  az  ember,  kihalt  az  eszme,  — 
s  akinek  mindig  útjába  lökte  a  halál  mementóját,  most 
az  emberiség  sírjának  szélére  állítja. 

Ádám  felriad : 

Álmodtam-é  ? 

S  több-é,  mint  álom,  a  lét? 

A  képes  beszéd  nyelvén  :  kétségbeesésében  kész  a  biztos 
megsemmisülésbe  menekülni,  de  sorsa  nincs  saját  kezé- 
ben :  Éva  szava  visszatartja,  faja  fennmarad,  az  emberi- 
ség története,  a  biikások  és  felemelkedések  láncolata 
immár  megindul.  Isten  kezére  ösmer  ebben  ;  hozzá  for- 
dul kétségei  közt. 


Fylsö  szava  régi  kérdését,  a  halhatatlanságot  illeti : 
E  szűk  határu  lét-e  mindenem? 

A  második  kérdés  a  földi  pályára,  a  haladásra  vonat- 
kozik : 

Megy-é  előbbre  majdan   fajzatom, 

Nemesbedvén  .  .  .  ? 

Az  első  az  egj^én,  a  második  az  emberiség  kérdése.  — 
Az  Úr  egyensúlyba  álHtja  az  örök  és  a  földi  életet :  meg- 
csillantja a  lélek  halhatatlanságát  s  a  földi  pályára  is  a 
végtelenség  fénysugarát   veti  : 

Végetlen  a  tér,  mely  munkára  hív. 

A  földi  élet  így  összekapcsolódik  az  örökkévalóval.  Az. 
Úr  megerősíti  Ádámot  jó  sugallataiban  : 

.  .  .  egy  szózat  zeng  feléd  —  szünetlenül. 

Nem  más  ez,  mint  régi  iránytűje,  a  hivatás  szava.  Éva 
szívén  keresztül  költészetté  fog  szűrődni.  Az  Úr  tehát  a 
szív  szavára  épít.  Lucifer  nyngtalan  kétségeit  arra  ítéU, 
hogy  ,mit  rontni  vág^^ik,  szép  és  nemesnek  új  csirája  lesz'. 
Van  Ádámnak  egy  harmadik  kétsége  is  ;  a  küzdő  nagy 
emberek,  az  úttörők  felől. 

Van-é  jutalma  a  nemes  kebelnek. 
Melyet  kigúnyol   vérhuUásaért 
A  kislelkű  tömeg. 

Brre  az  angyalok  kara  válaszol  : 

ne  bánd,  ha 
A  tömeg  hálátlan  is  lesz. 
Mert  ne  azt  tekintse  célul. 
Önbecset  csak,  ki  nagyot  tesz. 

A  nagy  ember  jutalmát  önérzetébe  helyezik,  midőn  a 
küzdő  embert  a  teremtés  részesévé  avatják,  kinek  az 

úr  megengedi,  hogy  .helyette  tegyen',  folytatva  a  terem- 
tés munkáját.  —  Az  ember  felmagasztalása  ez.  így 
zárulnak  be  a  nagy  mű  kérdései. 

Éva  lelke  megnyílik,  s  mint  a  bárkából  Noé  galambja, 
felszárnyal  hite,  hogy  érti  a  dalt.  Ádám  csak  gyanítja, 
de  kétségein  átsugárzik  az  Úr  szava  :  küzdj  és  bízva 
bízzál!  — 

A  nag3'  költemény  i86i-ben  jelent  meg.  A  , küzdj 
és  bízzál'  nemcsak  az  Úr  szavából  hangzott  azemberi- 
ségnek,  hanem  a  költő  szívéből  is,  nemzetéhez,  akkori 
hazafias  küzdelmeire.  E  bizalom  nem  következik  a 
műből,  a  költő  úgy  fejezi  ki,  mint  lelkének  parancs- 
szavát. Madách  64-ben  sírba  szállott,  de  szava  szól  min- 
den korhoz,  az  egész  emberiséghez,  —  szól  különösen  a 
költő  nemzetének  küzdelmeire,  csalódásaira  és  gyászára, 
egy  nagy  költő  szívéből,  küzdelmes  történelmünk  tanul- 
ságául,  a  hit  szavával:    küzdjünk  és  bízzunk! 


*  _      / 


AZ  EMBER  TRAGÉDIÁJA 


Madách  Imre  munkái. 


ELSŐ  SZÍN. 

^A  mennyekben.  Az  í7r  dicstől  környezetten  trónján.  An- 
gyalok serege  térden.  A  négy  főangyal  a  trón  melleit  áll. 
Nagy  fényesség.) 

Angyalok  kara.  Dicsőség  a  magasban  Istenünknek, 

Dicsérje  őt  a  föld  és  a  nagy  ég, 

Ki  egy  szavával  híva  létre  mindent 

S  pillantásától  függ  ismét  a  vég. 

ö  az  erő,  tudás,  gyönyör  egésze. 

Részünk  csak  az  árny,  melyet  ránk  vetett. 

Imádjuk  őt  a  végtelen  kegyért,  hogy 

Fényében  ily  osztályrészt  engedett. 

Megtestesült  az  örökös  nag}'  eszme, 

lm  a  teremtés  befejezve  már, 

S  az  Ür  mindentől,  mit  lehelni  enged. 

Méltó  adót  szent  zsámolyára  vár. 
Az  Ür.  Be  van  fejezve  a  nagy  mű,  igen. 

A  gép  forog,  az  alkotó  pihen. 

Év-milliókig  eljár  tengelyén, 

Mig  egy  kerékfogát  újítni  kell. 

Fel  hát  világim  véd-nemtői,  fel. 

Kezdjétek  végtelen  pályátokat. 

Gyönyörködjem  még  egyszer  bennetek, 

Amint  elzúgtok  lábaim  alatt. 
(A  csillagok    védszellemei    különböző  nagyságú,   színű, 
egyes,  kettes  csillaggömböket,  üstökösöket  és  ködcsillagokat 
görgetve  rohannak  el  a  trón  előtt.  Szférák  zenéje  halkan.) 
Angyalok  kara.  Milyen  büszke  láng-golyó  jő 

ön  fényében  elbizottan, 

S  egy  szerény  csillagcsoportnak 


Ép  ő  szolgál  öntudatlan. 

Pislog  e  parányi  csillag, 

Azt  hinnéd,  egy  gyönge  lámpa, 

S  mégis  millió  teremtés 

Mérhetetlen  nagy  világa. 

Két  golyó  küzd  egymás  ellen 

összehullni,  szétsietni: 

S  e  küzdés  a  nagyszerű  fék, 

Pályáján  tovább  vezetni. 

Menn3'dörögve  zúg  amaz  le, 

Távubian  rettegve  nézed: 

S  kebelében  miÚjó  lény  lel 

Boldogságot,  enyhe  békét.  -- 

Mily  szerény  ott  —  egykor  majdan 

CsiÜaga  a  szerelemnek. 

Óvja  őt  meg  ápoló  kéz 

Vígaszúi  a  földi  nemnek.  — 

Ott  születendő  világok. 

Itt  enyészők  koporsója: 

Intő  szózat  a  hiúnak, 

Csüggedőnek  biztatója. 

Rendzavarva  jő  amott  az 

Üstökös  rettentő  képe: 

S  ím,  az  Úr  szavát  meghallva, 

Rend  lesz  útja  ferdesége. 

Jössz  te,  kedves  ifjú  szellem, 

Változó  világgömböddel. 

Aki  gyászt  és  fénypalástot, 

Zöld  s  fehér  mezt  váltogatsz  fel. 

A  nagy  ég  áldása  rajtad! 

Csak  előre,  csüggedetlen ; 

Kis  határodon  nagy  eszmék 

Fognak  lenni  küzdelemben. 

S  bár  a  szép  s  rút,  a  mosoly  s  könny, 

Mint  tavasz  s  tél,  kört  vesz  rajta. 

Fénye,  árnya  lészen  együtt : 

Az  Ür  kedve  és  haragja. 

(A  csillagok  védszellemei  elvonultak.) 


GÁBOR  FŐANGYAL.  Ki  a  végetlen  ürt  kimérted, 

Anyagot  alkotván  beléje, 

Meíy  a  nagyságot  s  messzeséget 

Egyetlen  szódra  hozta  létre : 

Hozsána  néked,  Eszme !  (Lehorúl.) 
Mihály  főangyal.  Ki  az  örökké  változandót, 

S  változatlant  egyesíted, 

Végetlent  és  időt  alkotva. 

Egyéneket  és  nemzedéket : 

Hozsána  néked.  Erő !  (Lehorúl.) 
RAFAEL  FŐANGYAL.  Ki  boldogságot  árjadoztatsz, 

A  testet  öntudatra  hozva, 

És  bölcsességed  részesévé 

Egész  világot  felavatva: 

Hozsána  néked.  Jóság !   (Lehorúl.  Szünet.) 
Az  Úr.  S  te,  Lucifer,  hallgatsz,  önhitten  állsz, 

Dicséretemre  nem  találsz-e  szót. 

Vagy  nem  tetszik  tán,  amit  alkoték? 
Lucifer.  S  mi  tessék  rajta?  Hogy  néhány  anyag 

Más-más  tulajdonokkal  felruházva, 

Miket  előbb,  hogysem  nyilatkozának, 

Nem  is  sejtettél  bennök,  úgy  lehet, 

Vagy,  ha  igen,  másítni  nincs  erőd. 

Néhány  golyóba  össze-vissza  gyúrva. 

Most  vonzza,  űzi  és  taszítja  egymást. 

Néhány  féregben  öntudatra  kél. 

Míg  minden  megtelt,  míg  minden  kihűlt 

És  megmarad  a  semleges  salak. 

Az  ember  ezt,  ha  egykor  ellesi, 

Vegykonyhájában  szintén  megteszi. 

Te  nagy  konyhádba  heh'zéd  embered 

S  elnézed  néki,  hogy  kontárkodik. 

Kotyvaszt  s  magát  istennek  képzeli. 

De  hogyha  elfecsérli  s  rontja  majd 

A  főztet,  akkor  gyúlsz  késő  haragra. 

Pedig  mit  vársz  mást  egy  mii  kedvelőtől?  — 

Aztán  mi  végre  az  egész  teremtés? 

Dicsőségedre  írtál  költeményt, 

Belehelyezted  egy  rossz  gépezetbe 


És  meg  nem  unod  véges-végtelen, 

Hog}'  az  a  nóta  mindig  úgy  megyén. 

Méltó-e  ilyen  aggastyánhoz  e 

Játék,  melyen  csak  gyermekszív  hevülhet? 

Hol  sárba  gyúrt  kis  szikra  mímeli 

Urát,  de  torzalak  csak,  képe  nem ; 

Végzet,  szabadság  egymást  üldözi, 

S  hiányzik  az  összhangzó  értelem. 
Az  Ür.  Csak  hódolat  illet  meg,  nem  bírálat. 
Lucifer.  Nem  adhatok  mást,  csak  mi  lényegem. 
(Az  Angyalokra  mutatva.) 

Dicsér  eléggé  e  hitvány  sereg, 

És  ilhk  is,  hogy  ok  dicsérjenek. 

Te  szülted  őket,  mint  árnyát  a  fény, 

De  mindöröklől  fogva  élek  én. 
Az  Úr.  Hah,  szemtelen!  nem  szült-e  az  anyag, 

Hol  volt  köröd,  hol  volt  erőd  előbb? 
Lucifer.  Ezt  tőled  én  is  szintúgy  kérdhetem. 
Az  Úr.  Én  végtelen  időtől  tervezem, 

S  már  bennem  élt,  mi  mostan  létesült. 
Lucifer.  S  nem  érzéd-e  eszméid  közt  az  űrt, 

Mely  minden  létnek  gátjául  vala, 

S  teremtni  kényszerültél  általa? 

Lucifer  volt  e  gátnak  a  neve, 

Ki  a  tagadás  ősi  szelleme. 

Gj^őztél  felettem,  mert  az  végzetem, 

Hogy  harcaimban  bukjam  szüntelen, 

De  új  erővel  felkeljek  megint. 

Te  anyagot  szültél,  én  tért  nyerek. 

Az  élet  mellett  ott  van  a  halál, 

A  boldogságnál  a  lehangolás, 

A  fénynél  árnyék,  kétség  és  remény. 

Ott  áílok,  látod,  hol  te,  mindenütt, 

S  ki  így  ösmérlek,  még  hódoljak-e? 
Az  Úr.  Hah,  pártos  szellem!  el  előlem,  el' 

Megsemmisíthetnélek,  de  nem  teszem. 

Száműzve  minden  szellemkapcsolatból 

Küzdj  a  salak  közt,  gyűlölt,  idegen. 

S  rideg  magányod  fájó  érzetében 


Gyötörjön  a  végetlen  gondolat: 

Hogy  hasztalan  rázod  porláncodat, 

Csatád  hiii  az  Úrnak  ellenében. 
Lucifer.  Nem  úgy,  ily  könnyen  nem  löksz  el  magad- 

Mint  hitvány  eszközt,  mely  felesleges  lett.     [tói. 

Együtt  teremténk :  osztályrészemet 

Követelem. 
Az  Úr  (gúnnyal).  Legyen,  amint  kívánod, 

Tekints  a  földre.  Éden  fái  közt 

E  két  sudár  fát  a  kellő  középen 

Megátkozom,  aztán  tiéd  legyen. 
Lucifer.  Fukar  kezekkel  mérsz,  de  hisz  nagy  úr  vagy 

S  egy  talpalatnyi  föld  elég  nekem. 

Hol  a  tagadás  lábát  megveti, 

Világodat  meg  fogja  dönteni.  (Indul.) 
Angyalok  kara.  El  Isten  színétől,  megátkozott, 

Hozsán'  az  Úrnak,  ki  törvényt  hozott. 


MÁSODIK  SZÍN. 

^A  paradicsomban.  Középen  a  tudás  és  az  örökélet  fái. 
Ádám  és  Éva  jönek,  különféle  állatok  szelíd  bizalommal 
környezik  őket.  Az  ég  nyilt  kapuján  dics  (glória)  sugár- 
KÍk  elő,  s  angyali  karok  halk  harmóniája  hallik.  Verő- 
fényes nap.) 

Éva.  Ah  élni,  élni:  mily  édes,  mi  szép! 
Ádám.  És  úrnak  lenni  mindenek  felett. 
EvA.  Érezni,  hogy  gondoskodnak  felőlünk, 

És  mindezért  csupán  hálát  rebegnünk 

Ahhoz,  ki  nyújtja  mind  e  kéjeket. 
Ád.4m.  a  függés,  látom,  életelv  neked. 

Szomjúzom  Éva,  nézd,  mi  csábosán 

Néz  e  gyümölcs  ránk. 
ÉVA.^  Majd  szakítok  egyet. 

Az  Úr  Szava.  Megállj,  megállj,  egész  földet  neked 

Ádám,  csak  e  két  fát  kerüld,  kerüld, 

Más  szellem  óvja  csábgyümölcseit 

S  halállal  hal  meg,  aki  élvezi. 

Amott  piroslik  a  szőlőgerezd. 

Ott  enyhe  árnyék  kínál  n3'ugalommal. 

Ragyogó  délnek  tikkasztó  hevében. 
Ad.4m.  Csodás  parancs,  de  úgy  látszik,  komoly. 
Éva.  Mért  szebb  e  két  fa.  mint  más;  vagy  miért 

Ép  ez  tilalmas? 
Ádám.  Hát  mért  kék  az  ég. 

Miért  zöld  a  liget?  —  elég,  hogy  úgy  van. 

Kövessük  a  szót,  jőj  utánam,  Éva. 
(Letelepednek  egy  lúgosban.) 
Éva.  Hajolj  keblemre,  én  meg  majd  leg\'ezlek. 
(NMgy  szélroham,  Lucifer  a  lombok  között  megjelenik.) 


Ádám,  Hah  nő!  mi  ez,  nem  hallók  még  hasonlót. 

Miként  ha  ellenséges  idegen 

Erő  tört  volna  rajtunk. 
Éva.  Reszketek. 

Az  égi  zengzet  is  elhallgatott. 
Ádám.  Itt  kebleden,  lígy  tetszik,  hallom  azt  még. 
Éva.  Én  meg,  ha  ott  fenn  e  dics  elborul, 

Itt  lenn  találom  azt  szemedben,  Ádám. 

Hol  is  lelhetném  másutt  kívüled. 

Kit  létre  is  csak  hő  vágj'ad  hozott, 

Mint  fényárjában  a  fejedehni  nap 

A  mindenségben  árván  hogy  ne  álljon, 

A  víz  színére  festi  önmagát 

S  enyelg  vele,  örül,  hogy  társa  van, 

Nagylelkűen  felejtvén,  hogy  csupán 

Saját  tüzének  halvány  mása  az. 

Mely  véle  együtt  semmivé  borulna. 
Ádám.  Ne  szólj  így,  Éva,  meg  ne  szegy eníts. 

Mi  a  hang,  hogy  ha  nincs  ki  értené? 

Mi  a  sugár,  ha  szín  nem  fogja  fel? 

Mi  volnék  én,  ha  mint  visszhang  s  virágban. 

Benned  szebb  létre  nem  feselne  létem. 

Melyben  saját  magam  szerethetem? 
Lucifer.  E  lágy  en^^elgést  mért  is  hallgatom? 

Elfordulok,  máskép  oly  szég3^en  ér  még. 

Hogy  a  hideg  számító  értelem 

Megírigylendi  a  gyermekkedélyt. 

(Egy  madárka  énekelni  kezd  egy  közel  ágon.) 
Éva.  Hallgasd  csak  Ádám,  oh  mondd,  érted-e 

E  kis  bohó  szerelmes  énekét? 
Ád.4m.  Én  a  patak  zúgását  hallgat  ám 

És  azt  találom,  szintén  így  dalolt. 
Éva.  Minő  csodás  összhang  ez,  kedvesem, 

E  sokszerü  szó  és  egy  értelem. 
Lucifer.  Mit  késem  ennyit?  fel  munkára,  fel, 

Megesküvém  vesztökre,  veszniök  kell. 

S  kétkedve  állok  mégis  újra  meg. 

Nem  küzdök-e  hiába  a  tudás, 

A  nagyravágyás  csábos  fegyverével 


Öellenek,  kik  közt  mint  menhely  áll, 

Mely  lankadástól  óvja  szi vöket, 

Emelve  a  bukót :  ez  érzelem. 

De  mit  töprengek?  Az  nyer,  aki  mer! 
(Üj  szélroham.  Lucifer  a  megrettenő  emberpár  előtt  meg- 
jelenik. A  dics  elborul.  Lucifer  kacag.) 

Mit  álmélkodtok?  (Évához,  ki  futásnak  indul.) 
Oh,  megállj,  kecses  hölgy! 

Engedd  egy  percre,  hogy  csodáljalak. 
(Éva  ynegáll  s  lassankint  felbátorodik.) 
(Félre.)  E  mintakép  milljószor  újuland  meg. 
(Fenn.)  Ádám,  te  félsz? 
Ádám.  Tőled,  hitvány  alak? 

Lucifer  (félre).  Ez  is  jó  ős  a  büszke  férfinemnek. 
(Fenn.)  Üdvöz  légy,  szellem-testvér! 
Ádám.  Mondd,  ki  vagy? 

Alulról  jössz-e  hozzánk,  vagy  felülről? 
Lucifer.  Amint  tetszik,  nálunk  az  egyre  megy. 
Ádám.  Nem  tudtam,  hogy  van  ember  még  kívülünk. 
Lucifer.  Hohó!  nagyon  sok  van  még,  mit  te  nem 

S  nem  is  fogsz  tudni.  Vagy  a  jámbor  agg     [tudsz, 

Azért  teremtett  volna-e  porondból, 

Hogy  a  világot  ossza  meg  veled? 

Te  őt  dicséred,  ő  téged  kitart. 

Megmondja,  végy  ebből  és  félj  amattól, 

Óv  és  vezet,  mint  gyapjas  állatot ; 

Hogy  eszmélj,  szükséged  nem  is  lehet. 
Ádám.  Hogy  eszméljek?  —  S  nem  eszmélnék-e  hát? 

Nem  érzem-é  az  áldó  napsugárt, 

A  létezésnek  édes  örömét 

És  Istenemnek  végtelen  kegyét. 

Ki  engemet  tőn  a  föld  Istenévé? 
Lucifer.  Ezt  tartja  tán  az  a  kis  féreg  is. 

Mely  a  gyümölcsöt  eszi  el  előled, 

Meg  a  sas,  mely  a  kis  madárra  csap. 

Avagy  mi  tesz  nemesbbé  tégedet? 

Egy  szikra  az,  mely  bennetek  dereng. 

Egy  végtelen  erőnek  mozzanása; 

Mint  a  pataknak  egyes  habjai, 


Egy  percre  felcsUlogva  visszahullnak 

Közös  medröknek  szürke  mélyibe.  — 

Igen,  tán  volna  egy,  a  gondolat, 

Mely  öntudatlan  szüdben  dermedez. 

Ez  nagykorúvá  tenne,  önerődre 

Bízván,  hogy  válassz  jó  és  rossz  között, 

Hogy  önmagad  intézzed  sorsodat 

S  a  gondviselettől  felmentene. 

De  trágyaféregül  tán  jobb  neked 

Tenyészni  kis  körödnek  lágy  ölében 

S  tudás  nélkül  elfogyni  életeddel. 

Nagy  kényelem  a  megnyugvás  hitünkben : 

Nemes,  de  terhes,  önlábunkon  áUni! 
Ádám.  Nagy  dolgokat  mondsz,  szédülök  belé. 
Éva.  Én  lelkesülök,  szép  s  új  dolgokat  mondsz. 
Lucifer.  De  a  tudás  nem  volna  még  elég ; 

Hogy  testesüljön  nagy. szerű  müvekben, 

A  halhatatlanság  is  kellene. 

Mit  képes  tenni  az  arasznyi  lét? 

E  két  fa  rejti  mind  e  birtokot, 

S  ettől  tiltott  el,  aki  alkotott. 

Tudsz,  mint  az  Isten,  azt  ha  élvezed, 

Ettől  örök  ifjú  marad  kecsed. 
Éva.  Mégis  kegyetlen  a  mi  alkotónk! 
Ádám.  De  hátha  megcsalsz?  (A  dics  kissé  kiliszíid.) 
Égi  kar.  Jaj  neked,  világ, 

Az^  ős  tagadás  kisért. 
Az  Ür  szava.  Ember,  vigyázz! 

Ádám.  Mi  hang  ez  ismét? 
Lucifer.  A  szél  gallyakat  ráz. 

Segítsetek 
Ti  elemek. 
Az  embert  nektek 
Szerezni  meg. 
(Szélroham,  a  dics  elborul.) 

E  két  fa  az  enyém! 
ÁDÁM.  Ki  vagy  tehát  te? 

Hisz  olyannak  tűnsz  fel,  mint  mi  vagyunk. 
Lucifer.  Nézd  ott  a  sast,  mely  felhők  közt  kovályg, 


Nézd  e  vakondot  földet  túrva  lenn, 
Mindkettőt  más-más  láthatár  övedzi. 
A  szellemország  látköröd-kívül  van, 
És  ember  az,  mi  legmagasb  neked. 
Az  ebnek  is  eb  legfőbb  ideálja, 
S  megtisztel,  hogyha  társául  fogad. 
De  éppen  úgy,  miként  te  őt  lenézed, 
És  állsz  felette  végzete  gyanánt, 
Áldást  vagy  átkot  szórva  istenül  rá, 
Ép  úgy  tekintünk  rátok  mi  alá, 
A  szelíemország  büszke  részesi. 

Ádám.  S  azoknak  volnál  hát  te  egyike? 

Lucifer.  Igen,  erősek  közt  a  leghatalmasb, 
Ki  ottan  álltam  az  Ür  trónja  mellett, 
S  legszebb  dicséből  osztályom  kijárt. 

Ádám.  Mért  nem  maradtál  hát  a  fényes  égben, 
E  por- világra  mért  jövel  közénk? 

Lucifer.  Meguntam  ott  a  második  helyet, 
Az  egyhangú,  szabályos  életet, 
Éretlen  gyermek-hangú  égi  kart. 
Mely  mindig  dicsér,  rossznak  mit  se  tart. 
Küzdést  kívánok,  diszharmóniát. 
Mely  új  erőt  szül,  új  világot  ád. 
Hol  a  lélek  magában  nagy     lehet. 
Hová,  ki  bátor,  az  velem  jöhet. 

Ádám.  Megmondta  Isten,  hogy  büntetni  fog, 
Ha  más  utat  választunk,  mint  kitűzött. 

Éva.  Miért  büntetne?  —  Hisz,  ha  az  utat 
Kitűzte,  melyen  hogy  menjünk,  kívánja, 
Egyúttal  olyanná  is  alkotott, 
Hogy  vétkes  hajlam  másfelé  ne  vonjon. 
Vagy  mért  állított  mély  örvény  fölé. 
Szédelgő  fejjel,  kárhozatra  szánva? 
Ha  meg  a  bün  szintén  tervében  áll, 
Mint  a  vihar  verőfényes  napok  közt, 
Ki  mondja  azt  vétkesnek,  mert  zajong. 
Mint  ezt,  mivel  éltetve  melegít? 

Lucifer.  Lám,  megjelent  az  első  bölcselő! 
Nagy  sor  jövend  utánad,  szép  húgom. 

Mely  milljó  úton  ezt  vitatja  újra, 

A  tébolydába  téved  sok  közűlök; 

Sok  visszaretten,  révbe  egy  sem  ér. 

Hát  hagyjatok  fel  az  okoskodással, 

Minden  dolognak  oly  sok  színe  van, 

Hogy  aki  mindazt  végig  észleli, 

Kevesbet  tud,  mint  első  pillanatra, 

S  határozatra  jőni  rá  nem  ér. 

A  tett  halála  az  okoskodás. 
Éva.  Én  hát  szakítok  egyet  a  gyümölcsből. 
Ádám.  Megátkozá  az  Úr. 

(Lucifer  kacag.) 

De  csak  szakíts. 

Jőjön  reánk,  minek  ránk  jőni  kell. 

Legyünk  tudók,  mint  Isten. 
(A  tudás  almáját  előbb  Éva,  aztán  Ádám  megízleli.) 
Éva.  S  e  felett 

örökké  ifjak. 
Lucifer.  Erre,  erre  csak. 

A  halhatatlanságnak  fája  ez. 

Siessetek  hát ! 
(A  másik  fa  felé  vonja  őket,  egy  Cherub  lángoló  karddal 
útjokat  állja.) 
Cherub.  Félre,  bűnösök! 

Az  Ür  szava.  Ádám,  Ádám !  elhagytál  engemet. 

Elhagylak  én  is,  lásd,  mit  érsz  magadban. 
Éva.  Végünk  van ! 
Lucifer.  Csüggedtek? 

Ádám.  Koránse  hidd! 

Csak  ébredésem  borzongása  ez.  — 

El  innen,  hölgyem,  bárhová,  —  el,  el! 

Idegen  már  s  kietlen  ez  a  hely. 
Égi  kar.  Ah,  sírjatok  testvéri  könnyeket, 

Győz  a  hazugság,  —  a  föld  elveszett! 


HARMADIK  SZÍN. 

(Pompás  vidék  a  paradicsomon  kívül.  Kis  durva  fakaliba . 

Ádám    cövekeket    ver    le    kerítésül.    Éva   lúgost    alkot. 

Lucifer.) 

ÁDÁM.  Ez  az  enyém.  A  nagy  világ  helyett 

E  tér  lesz  otthonom.  Bírok  vele, 

Megvédem  azt  a  kárttevő  vadaktól 

És  kényszerítem  nékem  termeni. 
Éva.  Én  meg  lúgost  csinálok,  épen  olyat 

Mint  az  előbbi,  s  így  közénk  varázslom 

A  vesztett  Édent. 
Lucifer.  Vajh,  mi  nagy  szavat 

Mondottatok  ki.  A  család  s  tulajdon 

Lesz  a  világnak  kettes  mozgatója. 

Melytől  minden  kéj  s  kín  születni  fog. 

És  e  két  eszme  nő  majd  szüntelen. 

Amíg  belőle  hon  lesz  és  ipar, 

Szülője  minden  nagynak  és  nemesnek, 

És  felfalója  önnön  gyermekének. 
Ádám.  Rejtélyeket  beszélsz.  ígérted  a 

Tudást,  az  ösztön  kéjéről  lemondtam 

Érette,  hogy,  bár  küzdve,  nagy  legyek. 

S  mi  az  eredmény? 
Lucifer.  Hát  nem  érzed-e? 

Ádám.  Érzem,  hogy  Isten  amint  elhagyott, 

Üres  kézzel  taszítván  a  magányba, 

Elhagytam  én  is.  önmagam  levek 

Enistenemmé,  és  amit  kivívok, 

Méltán  enyém.  Erőm  ez,  s  büszkeségem. 
Lucifer  (félre).  Hiú  báb,  mostan  fittyet  hánysz  az 

Meglátjuk  szíved,  villámok  ha  égnek.       [égnek. 

Éva.  Nekem  meg  büszkeségem  az  csupán, 
Hogy  a  világnak  anyja  én  leszek. 

Lucifer  (jelre).  Dicső  eszmény,  mit  a  nő  szíve  hord, 
Megörökítni  a  bűnös  nj'^omort. 

.4dám.  Mit  is  köszönjek  néki?  puszta  létem? 
Hisz  az  a  lét,  ha  érdemes  leszen 
Terhére,  csak  fáradságom  gyümölcse. 
A  kéjét,  amit  egy  ital  víz  ád, 
Szomjam  hevével  kell  kiérdemelnem, 
A  csók  mézének  ára  ott  vagyon  — 
Amely  nyomán  jár  —  a  lehangolásban. 
De  hogyha  a  hálának  csatja  mind 
Le  is  hullt  rólam,  bár  szabad  levek 
Alkotni  sorsom  és  újból  lerontni, 
Tapogatózva  amit  tervezek,  — 
Ahhoz  segélyed  sem  kellett  talán, 
Megbírta  volna  azt  saját  erőm. 
S  te  nem  mentél  meg  a  súlyos  bilincstől, 
Mellyel  testem  por  földéhez  csatol. 
Érzem,  bár  nem  tudom  nevét,  mi  az, 
Talán  egy  hajszál  —  annál  szegy  énebb  — 
Mi  korlátozza  büszke  lelkemet. 
Nézd,  ugranám,  és  testem  visszahull. 
Szemem,  fülem  lemond  szolgálatáról, 
Ha  a  távolnak  kémlem  titkait ; 
S  ha  képzetem  magasb  körökbe  von. 
Az  éhség  kényszerít,  hunyászkodottan 
Leszállni  ismét  a  tiprott  anyaghoz. 

Lucifer.  Ezen  kötél  erősb,  mint  én  vagyok. 

Ádám.  Ah,  úgy  te  gyönge  .szellem  vagy  igen. 
Ha  e  láthatlan  pókháló,  e  semmi, 
Mit  százezer  lény  észre  sem  vészen 
S  hálója  közt  szabadság  érzetével 
Fickándozik,  mit  csak  néhány  kivált 
Magasb  szellem  sejt,  még  dacol  veled. 
Lucifer.  S  csak  is  ez  az,  mi  velem  bír  dacolni, 
Mert  szellem,  mint  én.  Vagy  tán  azt  hiszed. 
Hogy,  mert  elrejtve  munkál  s  zajtalan. 
Nem  is  erős?  —  Ne  hidd.  homályban  ül 

Mi  egy  világot  rendít  és  teremt, 

Mert  látásától  megszédülne  a  fej. 

Csak  ember  müve  csillog  és  zörög, 

Melynek  határa  egy  arasznyi  lét. 
Ádám.  Hagyd  megtekintnem  hát  e  működést, 

—  Egy  percre  csak,  keblem,  tudod,  erős  — 

Mely  rám  be{ol}'hat,  aki  enmagamban 

Olyan  különvált  és  egész  vagyok. 
Lucifer.  «Vagyok»  —  bolond  szó !  Voltál  és  leszesz. 

örök  levés  s  enyészet  minden  élet. 

De  nézz  körül  és  láss  szellem-szemekkel. 
Ádám.  (Amit  a  következőkben  mond,  mind  láthatóvá 

is  lesz.)  Mi  áradat  buzog  fel  így  körülem, 

Magasba  törve  szakadatlanul, 

Hol  kétfelé  vál  s  a  földsarkokig 

Vihar  gyanánt  rohan. 
Lucifer.  Az  a  melegség, 

Mely  életet  visz  a  jegek  hónába. 
Ádám.  Hát  e  két  lángfolyam,  mely  zúgva  fut 

Mellettem  el,  hogy,  félek,  elsodor 

És  mégis  érzem  éltető  hatását: 

Mi  az,  mi  az?  elkábulok  belé. 
Lucifer.  Ez  a  delej. 
Ádám.  Alattam  ing  a  föld. 

Amit  szilárdnak  és  alaktalannak 

Tartottam  eddig,  forrongó  anyag  lőn, 

EUentállhatlan,  mely  alak  után  tör. 

Életre  küzd.  Amarra  mint  jegec. 

Emerre  mint  rügy.  Oh,  e  zűr  között 

Hová  lesz  énem  zárt  egyénisége, 

Mivé  leszesz,  testem,  melyben  szilárd 

Eszköz  gyanánt  oly  dőrén  megbízám 

Nagy  terveimben  és  nagy  vágyaimban? 

Te  elkényeztetett  gyermek,  ki  bajt 

S  gvönyört  szerzesz  számomra  egyaránt. 

Néhány  marok  porrá  sülyedsz-e  csak, 

Míg  többi  lényed  víz  és  tünde  lég. 

Mely  még  imént  piroslott  és  örült 

S  legott  voltammal  a  felhőbe  gőzölt? 

Minden  szavam,  agyamban  minden  eszme 

Lényemnek  egy-egy  részét  költi  el; 

Elégek !  —  és  a  vészhozó  tüzet 

Talán  rejtélyes  szellem  szitogatja, 

Hogy  melegedjék  hamvadásomon. 

El  e  látással,  mert  megőrülök. 

Ily  harcban  áUni  száz  elem  között 

Az  elhagyatottság  kínos  érzetével. 

Mi  szörnyű,  szörnyű !  —  Oh,  miért  lökém  el 

Magamtól  azt  a  gondviseletet. 

Mit  ösztönöm  sejtett,  de  nem  becsült, 

S  tudásom  óhajt,  oh!  de  hasztalan! 
Éva.  Ügy-é,  úgy-é,  hasonlót  érzek  én  is. 

Ha  majd  te  harcolsz  a  fenevadakkal. 

Vagy  én  lankadva  kertünk  ápolom, 

Körültekintek  a  széles  világon, 

És  égen,  földön  nem  lesz  egy  rokon. 

Nem  egy  barát,  ki  biztasson  vagy  óvjon. 

Nem  így  volt  ám  ez  egykor,  szebb  időben. 
Lucifer  (gúnyosan). 

Hiszen,  ha  oly  kicsinyes  lelketek. 

Hogy  fáztok  ápoló  gond  s  kéz  ne'kül, 

S  alárendeltség  oly  szükségetek : 

Idézek  én  fel  istent  számotokra, 

Ki  nyájasabb  lesz,  mint  a  zord  öreg: 

E  földnek  szellemét,  ismerem  őt 

Az  égi  karból,  szép,  szerény  fiú. 

Jelenjél  meg  szeUem, 

Látod,  nem  bírsz  velem. 

Az  ősi  tagadás 

Hív,  hisz  nem  merne  más. 
(A  földből  lángok  csapnak  fel,  tömör  fekete  felhő  kép^- 

dik  szivárvánnyal,  iszonyúan  mennydörögve.) 
Lucifer  (hátralépve) . 

Ki  vagy  te,  rém?  Nem  téged  hívtalak, 

A  föld  nemtője  gyönge  és  szelid. 

A   FÖLD   SZELLEMÉNEK  SZAVA. 

Mit  gyöngéül  látál  az  égi  karban, 
Az  önkörében  végtelen,  erős.  — 

Madách  Imre  munkái.  3 

lm  itt  vagyok,  mert  a  szellem  szavának 
Engednem  kellé,  ámde  megjegyezd, 
Hogy  fölzaklatni  s  kormányozni  más. 
Ha  fölveszem  saját  képem,  leroskadsz, 
S  eme  két  féreg  itt  megsemmisül. 
Lucifer.  Mondd  hát,  hogyan  fér  büszke  közeledbe 
Az  ember,  hogy  ha  Istenül  fogad? 

A    FÖLD  SZELLEMÉNEK  SZAVA. 

Elrészletezve  vízben,  fellegekben. 

Ligetben,  mindenütt,  hova  benéz 

Erős  vágyakkal  és  emelt  kebellel.  (Eltűnik.) 
(A  ligetet,  forrást  tünde  játszi  Nymphák  népesitik.) 
EvA.  Ah,  nézd  e  kedves  testvér-arcokat. 

Nézd,  nézd,  mi  bájosan  köszöntenek, 

Nincs  többé  elhagyottság,  rengeteg, 

A  boldogság  szállott  közénk  vélek. 

ök  adnak  búnkban  biztató  szavat, 

A  kétkedésben  jó  tanácsokat. 
Lucifer.  Nem  is  kérhettek  jobb  hel^óitt  tanácsot  — 

Kik,  amint  kértek,  már  határozatok  — 

Mint  ép  e  kedves,  tünde  alakoktól, 

Kik  úgy  felelnek,  mint  kérdésetek  szól: 

A  tiszta  szívre  mosolyogva  néznek. 

Ijesztő  rémül  a  kétségbeesőnek; 

ök  kísérendnek  végig  száz  alakban, 

Százféleképen  átalváltozottan, 

A  fürkésző  bölcsésznek  üde  árnya 

S  örök  ifjú  szíveknek  ideálja. 
Ádám.  Mit  ér,  mit  ér  e  játék  csillogása. 

Előttem  mely  foly?  nem  hatok  belé  — 

S  nekem  csak  egy  rejtéllyel  több  jutott. 

Ne  hitegess,  Lucifer,  ne  tovább. 

Hagyj  tudnom  mindent,  úgy,  mint  megfogadtad. 
Lucifer  (félre) .  Keserves  lesz  még  egykor  e  tudásod, 

S  tudatlanságért  fogsz  epedni  vissza.       (Fent.) 

De  türelem.  Tudod,  hogy  a  gyönyör 

Percét  is  harccal  kell  kiérdemelned; 

Sok  iskolát  kell  még  addig  kijárnod. 

Sokat  csalódnod,  míg  mindent  megértesz. 

Ádám.  Könnj'íí  neked  beszélni  türelemről, 
Előtted  egy  öröklét  van  kitárva, 
De  én  az  élet  fájából  nem  ettem, 
Arasznyi  lét,  mi  sietésre  int. 

Lucifer.  Minden,  mi  él,  az  egyenlő  soká  él, 
A  százdos  fa  s  egynapos  rovar. 
Eszmél,  örül,  szeret  és  elbukik. 
Midőn  napszámát  s  vágyait  betölté. 
Nem  az  idő  halad:  mi  változunk, 
Egy  század,  egy  nap  szinte  egyre  megy. 
Ne  félj,  betöltöd  célodat  te  is, 
Csak  azt  ne  hidd,  hog}'  e  sár-testbe  van 
Szorítva  az  ember  egyénisége. 
Látád  a  hangyát  és  a  méherajt: 
Ezer  munkás  jár  dőrén  össze-vissza. 
Vakon  cselekszik,  téved,  elbukik, 
De  az  egész,  mint  állandó  egyén, 
Együttleges  szellemben  él,  cselekszik, 
Kitűzött  tervét  bizton  létesíti. 
Míg  eljön  a  vég,  s  az  egész  eláll.  — 
Portested  is  széthulland  így,  igaz. 
De  száz  alakban  újólag  felélsz. 
És  nem  kell  újra  semmit  kezdened: 
Ha  vétkezel,  íiadban  bűnhödöl, 
Köszvényedet  ő  benne  folytatod; 
Amit  tapasztalsz,  érzesz  és  tanulsz. 
Évmilliókra  lesz  tulajdonod. 

Ádám.  Ez  visszapillantása  az  öregnek. 
De  ifjú  keblem  forró  vágya  más: 
Jövőmbe  vetni  egy  tekintetet. 
Hadd  lássam,  mért  küzdök,  mit  szenvedek. 

Éva.  Hadd  lássam  én  is,  e  sok  újulásban 
Nem  lankad-é  el,  nem  veszít-e  bájam. 

Lucifer.  Legyen.  Bubáját  száUítok  reátok. 
És  a  jövőnek  végéig  beláttok 
Tünékeny  álom  képei  alatt ; 
De  hogyha  látjátok,  mi  dőre  a  cél. 
Mi  súlyos  a  harc,  melybe  utatok  tér; 
Hogy  csüggedés  ne  érjen  e  miatt, 


És  a  csatától  meg  ne  fussatok: 
Egére  egy  kicsiny  sugárt  adok, 
Mely  biztatand,  hogy  csalfa  tünemény 
Egész  látás,  —  se  sugár  a  remény. 

(Ez  alatt    Ádámot  és  Évái  a  kalihába  vezeti, 
kik  ott  elszunnyadnak.) 


NEGYEDIK  SZÍN. 

(Egyiptomban.  Elől  nyilt  csarnok.  Ádám  mint  Fáraó, 
fiatalon,  trónon  ülve.  Lucifer  mint  minisztere  ;  tiszte- 
letteljes távolban  fényes  kiséret.  A  háttérben  rabszolgák 
eg3'  gúla  építésén  dolgoznak,  korbáccsal  rendet  tartó  fel- 
ügyelök  alatt.  Tiszta  nap.) 

Lucifer.  Felséges  úr!  aggódva  kérdi  néped, 
Mely  elvérezni  boldog  lenne  érted, 
Vajon  mi  az,  mi  a  nagy  fáraót 
Nem  hagyja  trónja  vánkosán  pihenni? 
Mért  áldozod  fel  a  nap  kéjeit, 
Az  éjnek  édes  álomképeit, 
És  nem  bízod  gondját  nagy  terveidnek 
A  rabszolgára,  akit  az  megillet. 
Midőn  már  úgyis  a  széles  világon 
Minden  dicsőség,  uralom  tiéd 
S  a  kéj,  mit  ember  elviselni  bir? 
Száz  tartomány  bő  kincse  mond  urának, 
Neked  nyit  kelyhet  illatos  virága 
S  édes  gyümölcsöt  csak  neked  nevel. 
Ezer  hölgy  keble  sóhajtoz  feléd: 
A  szőke  szépség,  lankadó  szemével. 
Finom,  gyöngéd,  mint  játszi  tünemény, 
A  barna  lányka,  lihegő  ajakkal, 
Égő  szemében  őrült  szenvedéllyel  — 
Mind  a  tieid.  Sorsuk  egy  szeszélyed. 
Mind  érzi,  hogy  betölté  hivatását, 
Ha  néhány  perced  fűszerezni  tudta. 

Ádám,  Mind  ennek  nincsen  szűmre  ingere. 
Mint  kénytelen  adó  jő,  nem  csatázok 
Érette,  nem  köszönhetem  magamnak. 


De  itt  e  művel,  melyet  alkotok, 

Azt  tartom,  hogy  megleltem  az  utat, 

Mely  a  valódi  nagysághoz  vezet. 

Művészetét  a  természet  csodálja 

S  évezredekre  hirdeti  nevem. 

Nincs  földindulás,  nincs  vész,  mely  ledönt&e ; 

Erősebb  lett  az  ember  mint  az  isten. 
Lucifer.  S  oh  fáraó,  mégis  boldog  vagy-é 

E  képzeletben?   tedd  kezed  szívedre. 
Ádám.  Nem  én.  Ürt  érzek,  mondhatatlan  ürt. 

De  mindegy,  hisz  nem  boldogságot  esdterr. 

Csak  a  tömeg  ne  sejtse  kínomat  — 

Ha  sajnálhatna,  nem  imádna  többé. 
Lucifer.  Hát  hogyha  egykor  átlátod  magad. 

Hogy  a  dicsőség  percnyi  dőre  játék? 
Ádám.  Az  nem  lehet ! 
Lucifer.  S  ha  mégis? 

Ádám.  Halni  térnék, 

Megátkozván  utánam  a  világot. 
Lucifer.  Nem  fogsz  meghalni,  bár  átlátod  egyszer. 

Sőt  újra  kezdesz,  régi  sikereddel. 
(A  dolgozó  rabszolgák  közül  egyet  a  felügyelők  annyira 
vernek,  hogy  ez  jajveszékelve  és  üldözötten  egész  a  nyiU, 
csarnokba  fut  s  a  trón  előtt  összerogy.) 
A  Rabszolga.  Uram,  segíts! 
(A  munkások  közül  éva,  mint  a  rabszolga  neje,  kibon- 
takozik, s  fájdalmas  sikoltással  férjére  borul.) 

Éva.  Hiába  kéred  azt. 

Ki  kínjainknak  nem  volt  részese, 

Nem  ért,  nem  ért !  —  Halk  a  jajnak  szava 

S  a  trón  magas.  Mért  nem  hívsz  engemet. 

Ki  eltakarlak  s  testemmel  fogok  fel 

Minden  csapást  ? ! 
Ádám  (a  betóduló  felügyelőkhöz,  kik  a  rabszolgát  és 
nejét  ki  akarják  hurcolni).  Hagyjátok  ott.  El  innét! 
(A  felügyelők  el.) 

Mi  ismeretlen  érzés  száll  szivembe. 

Ki  e  nő  és  mi  bü  ve-báj  a  van, 

Mellyel,  mint  lánccal,  a  nagy  fáraót 

Lerántja  porban  fetrengő  magához?  —  (Felkél.) 
Lucifer.  Ez  ismét  a  szálaknak  egyike, 

Melyekkel  gúnyul  vett  körül  urad, 

Eszedbe  hozni  hernyó  voltodat, 

Ha  önhitedben  lepkeként  csapongsz, 

E  vékony  szál,  láttad  már,  mily  erős, 

Kisiklik  ujjainkból..  és  azért 

Nem  téphetem  szét. 
Ádám  (lejőve  a  trón  lépcsőin).  Azt  ne  is  műveld. 

Amilyen  sértő,  épp  oly  kellemes. 
Lucifer.  De  illetlen,  hogy  egy  bölcs  és  király 

Alatta  nyögjön. 
Ádám.  Mit  tegyek  tehát? 

Lucifer   (gúnnyal).  Nincsen  más  hátra,  mint  hogy 

Tagadja  létét  e  rejtett  fonálnak:  [a  tudás 

S  kacagja  durván  az  erő  s  anyag. 
Ádám.  Én  nem  bírom  kacagni,  sem  tagadni. 
Éva.  Ah,  kedvesem,  véred  csorogva  foly, 

Megállítom;  fáj,  úgy-e  bár,  nagyon? 
A  Rabszolga.  Az  élet  fáj  csak,  már  nem  fáj  soká. 
Éva.  Nem  úgy,  nem  úgy,  mért  éltél  volna  eddig, 

Ha  most  halnál  meg,  amint  föllelél? 
A  Rabszolga.  Mért  él  a  pór?  —  A  gúlához  követ 

Hord  az  erősnek,  s  állítván  utódot 

Jármába,  meghal.  —  Milljók  egy  miatt. 
Ádám.  Ah,  Lucifer,  mi  rettentő  beszéd  ez! 
Lucifer.  A  haldokló  hag5miázos  őrülése. 
Ádám.  Mit  is  beszélt? 
Lucifer.  Nagy  fáraó,  mi  bánt? 

No,  mondhatom,  hogy  nagyszerű  dolog: 

Egy  rabszolgával  a  földön  kevesb  van. 
Éva.  Neked  silány  szám,  nékem  egy  világ. 

Oh  jaj,  ki   fog  majd  engemet  szeretni? 
A  Rabszolga.  Én  többé  nem.  —  Felejts  el,  nő,  örökre 

(Meghal.) 
Ádám.  Majd  foglak  én.  El  innen  a  halottal. 
(A  hullát  felveszik.) 

Fel,  hölgyem,  e  trón  pamlagán  helyed: 


A  bájnak  épen  úgy  fejedelme  vagy 

Mint  az  erőnek  én,  meg  kellé  lelnünk 

Egymást  akárhol. 
Éva.  Oh,  nagy  fáraó, 

Tudom,  parancsod  a  pór  végzete, 

Nem  is  szabódom,  csak  kevés  időt 

Engedj  magamnak,  azután  parancsolj. 
Ádám.  Ne  többször  e  szót.  Oh,  hát  birodalmam 

Sohsem  megy-é  túl  a  parancs  szav^án? 
ÉVA.  Elég,  ha  egyelőre  a  parancs 

Nem  illet  fájva,  —  oh  ne  irigyeld 

Ez  első  percben  könnyem  a  halottól.  — 

Mi  szép  halott,  ah  Istenem,  mi  szép!  (Ráborul.) 
Ádám.  Szép  és  halott;  mi  ellentétel  ez: 

Törekvésinkre  gúny  e  nj'ugalom, 

Vagy  hívságunkra  szánalmas  mosoly. 
Lucifer.  Szökött  rabszolga,  ki  veled  dacol. 

Mondván :  erösebb  lettem  láncaidnál. 
Ádám.  a  holtnak  béke,  az  élőnek  üdv. 

Amaz  könnyed  nem  érzi,  mosolyod 

Nélkülöznöm  kín. 

(A  halottat  kiviszik.  Ádám  Évát  a  trónra  vezeti.) 
Oldalomra,  nő ! 

Ah  milyen  édes  kebleden  pihenni. 
( J ajveszékelés  a  munkások  közt.  Éva  összerezzen.) 

Mi  lelt,  szerelmem? 
Éva.  Oh,  nem  hallod-e 

A  nép  jaját? 
Ádám.  Először  vettem  észre. 

Nem  szép  zene,  igaz:  de  ne  ügyelj  rá. 

Csókolj  meg  és  feledd  el  a  világot.  (Luciferhez.) 

Te  meg  némítsd  el  azt  a  jajgatást. 
Lucifer.  Azt  nem  bírom,  ez  már  a  nép  joga, 

Együtt  öröklé  az  igával  azt. 

(Ismét  jajszó.  Éva  felsikolt,  Ádám  fölemelkedik.) 
.Ádám.  Hölgyem,  te  szenvedsz,  s  nem  tudom,  miként 

Segítsek  rajta.  Szíveden  keresztül 

A  jajszó,  mint  villám,  fejembe  csap 

S  úgy  érzem,  a  világ  kiált  segélyt. 

Éva.  Oh  fáraó,  zúzz  el,  de  megbocsáss, 
Ha  a  nép  jajjá  nem  hagy  megnyugodni! 
Ládd,  jól  tudom,  hogy  szolgálód  vagyok, 
Hogy  éltem  célja  tégedet  mulatni, 
Felejtek  mindent,  kívülem  mi  van : 
Nyomort,  nagyságot,  ábrándot,  halottat. 
Hogy  mosolyom  üdv,  ajkam  láng  legyen ; 
De  hogyha  a  nép,  e  milljókarú  lény. 
Korbácsolt  háttal  jajgat  odakint : 
Mint  fájó  testnek  kisded  porcikája. 
Én,  én,  a  népnek  elszakadt  leánya. 
Szívemben  érzem  szintén  mind  e  kínt. 

Ádám.  És  én  veled.  —  A  m.illjók  egy  miatt  — 
Monda  a  holt  is. 

Éva.  Oh,  nagy  fáraó ! 

Komor  levél,  és  én  vagyok  az  oka; 
Űzz  el  magadtól,  vagy  taníts,  miként  kell 
Siketté  lennem. 

Ádám.  Jobb  mester  valál  te, 

Mert  megtanítál  a  jajt  hallanom. 
Ne  halljam  többé.  —  fm  legyen  szabad 
A  szolga  nép.  Mit  is  ér  a  dicsőség. 
Mit  egy  személyben  ér  utói  az  ember 
Milljók  vesztével  és  milljók  jajával, 
Kikben  szintén  az  az  ember  lehel ; 
Milljószor  érzem  a  kínt,  egyszer  a  kéjt. 

Lucifer.  Ah,  fáraó,  rajongsz;  hisz  a  tömeg 
A  végzet  arra  ítélt  állata, 
Mely  minden  rendnek  malmán  húzni  fog. 
Mert  arra  van  teremtve.  Már  ma  mentsd  fel : 
Amit  te  eldobsz,  ő  meg  nem  nyeri. 
És  új  urat  keres  holnap  magának. 
Vagy  azt  hiszed,  hogy  ülhetnél  nyakán, 
Ha  a  gazdának  szükségét  nem  érzi? 
Ha  kebelében  öntudat  lakik? 

Ádám.  Miért  jajgat  hát,  mintha  fájna  néki 
A  szolgaság? 

Lucifer.  Fáj,  bár  nem  tudja,  mi. 

Mert  minden  ember  uralomra  vágy. 

Ez  érzet  az,  s  nem  a  testvériség, 

Mi  a  szabadság  zászlajához  űzi 

A  nagy  tömeget,  —  ámbár  öntudattá 

Nem  ébred  benne,  és  csak  sejtelemkint 

Zaklatja  minden  olyasért,  mi  új 

S  mi  tagadása  a  már  meglevőnek; 

Abban  remélve  testesülve  látni 

A  boldogságról  képzett  álmait. 

Pedig  mély  tenger  a  nép:  bármi  napfény 

Sem  hatja  át  tömét ;  sötét  leend  az, 

Csak  a  hullám  rag3''og,  mit  színe  fölvet, 

És  mely  hullám  esetleg  ép  te  vagy. 

Ádám.  S  mért  épen  én? 

Lucifer.  Vagy  más  veled  rokon, 

Kiben  tudattá  vált  a  népi  ösztön, 
S  ki  a  szabadság  bámult  bajnokául 
Fényes  helyedre  tolakodni  mer. 
Míg  a  tömeg,  nem  nyerve  semmit  is. 
Nevet  cserél,  a  gazda  megmarad. 

Ádám.  Mi  végtelen  körút  okoskodásod, 
Melyből  menekvés  nincsen  is  talán. 

Lucifer.  Vagyon  menekvés.  Adj  ezen  néhány 
Kivált  egyénnek  láncot  és  gyűrűt. 
Adj  más  játékszert,  s  mondd:  im  a  tömeg 
Fölébe  tollak,  ez  teszen  nemesbbé  — 
És  elhiszik,  és  a  népet  lenézvén 
Elszívelik,  hogy  őket  is  lenézd. 

Ádám.  Ne  kísérts  ily  csábító  álokokkal. 
El  a  szolgákkal!  légyen  mind  szabad. 
Hirdesd  ki  nékik,  ámde  jól  siess. 
Hogy,  míg  megbánom,  késő  is  legyen  már. 

Lucifer  (jelre).  Előre  csak  önhitten  utadon. 
Hidd,  hogy  te  mégy,  ha  a  sors  árja  von.  (Kimegy.) 

Ád.4m.  E  mii  meg  álljon  be  végzetlenül, 
Intő  rom  annak,  aki  nagyra  tör. 
Erőnk  s  gyöngénknek  nagy  kérdőjele. 

(Kint  nagy  örömzaj,  a  munkások  eloszolnak.  Lucifer 
visszatér.) 

örülj  pór,  a  nagyság  hogy  meghajolt 
Előtted.  Csak  ne  hidd,  hogy  kényszerítve. 

Éva.  Vigasztalódjál,  oh  én  kedvesem, 
Ügy  is  mit  ér  az  a  rideg  dicsőség, 
Hideg  kígyóként  mely  közénkbe  csúsz? 

Ádám.  De  nagy,  de  nagy. 

Éva.  El  véle;  látod,  a  jaj 

Elnémult,  üdvünket  meg  nem  szakasztja, 
Mi  vágyad  más,  ha  keblemen  pihensz? 

Ádám.  Oh  nő,  mi  szűk,  mi  gyarló  látköröd. 
S  a  büszke  férfit  ép  ez  vonzza  hozzád  — 
Csak  gyöngeség,  mit  az  erő  szerethet. 
Mint  a  védő  szülő  gyámoltalan 
Voltát  karolja  leghőbben  fiának. 

Éva.  Ah  fáraó,  tán  már  untatlak  is 
E  hasztalan,  e  balga  fecsegessél? 
Hiába,  ha  okosabb  nem  vagyok. 

Ádám.  Ne  is  kívánd,  hogy  légy,  én  kedvesem. 
Eszem  elég  van  nékem  önmagamnak. 
Erő-  s  nagyságért  nem  kebledre  hajlok, 
Sem  a  tudásért,  mindezt  könyveimben 
Sokkal  jobban  föllelhetem.  Te  csak 
Beszélj,  beszélj,  hogy  halljam  hangodat, 
Rezgése  szümön  végig  ár j adózzon. 
Akármit  mondasz,  mindegy;  oh,  ki  kérdi: 
Mit  énekel  a  kis  madár,  azért 
Édes  sejtéssel  halljuk  hangjait. 
Te  csak  virág  légy,  drága  csecsebecs. 
Haszontalan,  de  szép,  s  ez  érdeme.  (Luciferhez.) 
És  mégis  egy  vágy  ver  föl  mámoromból. 

Talán  bolond  vágy oh  de  teljesítsd  — 

Hagyj  vetnem  egy  merész  pillantatot 
Előre,  egy  pár  ezredév  utánra, 
Mi  lesz  híremből? 

Lucifer.  Amig  csókolódtok, 

Nem  érzed-é  a  lanyha  szelletet, 
Mely  arcodat  legyinti  s  elröpül? 
Vékonyka  porréteg  marad,  hol  elszáll, 
Egy  évben  e  por  csak  néhány  vonalnyi, 

Egy  századévben  már  néhány  könyök, 
Pár  ezredév  gúláidat  elássa, 
Homoktorlaszba  temeti  neved, 
Kéj -kérteidben  a  sakál  üvölt, 
A  pusztán  koldus,  szolganép  tanyáz. 
(Amit  Lucifer  mond,  mind  láthatóvá  is  lesz.) 
S  mindezt  nem  a  mennyrázó  fergeteg. 
Nem  bömbölő  földindulás  cselekszi, 
Csak  gyönge  szellő,  mely  körülenyelg. 

Ádám.  Rettentő  kép! 

Lucifer  (gúnnyal).    Ne  félj,  csak  szellemed  vesz, 
De  tested  megmarad,  mint  múmia. 
Kíváncsisága  iskolás  fiúknak. 
Torz  arculattal,  melyről  elmosódott 
Az  írás,  szolga  volt-e,  vagy  parancsolt. 

(Egy  múmia  fele  rúg,  mely  ezalatt  a  trón  előtt  tűnt  fel, 
s  lassan  legördül  annak  lépcsőin.) 

Ádám   (felugorva).   Pokolbeli  káprázat,  el  veled! 
Hiú  törekvés,  dőre  nagvravágy  — 
Fülembe  cseng  még  milljók  egy  miatt, 
E  millióknak  kell  érvényt  szereznem, 
Szabad  áUamban  —  másutt  nem  lehet. 
Enyésszen  az  egyén,  ha  él  a  köz, 
Melv  egyesekből  nagy  egészt  csinál. 

Éva.  S  elhagysz-e  engem  is,  szerelmedet? 

Ádám.  El  téged,  a  trónt,  mindent  elhagyok. 
Vezess,  vezess,  uj  célra,  Lucifer, 
Ügy  is  sok  szép  időt  vesztettem  el 
Ez  ál-uton.   (Indul  kardot  vonva.) 

Éva.  Királyom !  tört  reménnyel 

Ha  megjössz,  szíved  e  szün  menhelyet  lel. 

Ádám.  Igen,  igen ;  sejtem,  hogy  téged  is 
Tisztult  alakban  fel  foglak  találni, 
S  akkor  nem  fogsz  ölelni  már  parancsból. 
De,  mint  egyenlő,  —  kéjnek  érzetével.  (El.) 

Lucifer.  Ne  oly  vágtatva,  még  jókor  beéred, 
Talán  előbb,  a  célt,  hogysem  reméled, 
És  sírni  fogsz  majd,  látva,  hogy  mi  dőre, 
Mig  én  kacaglak.  —  Menjünk  hát,  előre! 


ÖTÖDIK  SZÍN. 

(Athénében.  A  köztér,  közepén  szónokszékkel.  Az  elő- 
téren oldalvást  nyilt  templomcsarnok  istenszobrokkal, 
virágfüzérekkel,  oltárral.  Éva  mint  Lucia,  Miltiades  had- 
vezér neje,  fiával,  Kimonnzil,  több  szolgálótól  kísérve, 
kik  áldozati  tárgyakat  visznek,  jö  a  templom  csarnoka 
felé.  A  téren  rongj^os  nép  ácsorog.  Ragyogó  regg.) 

Éva.  Csak  erre,  erre  kedves  kis  fiam. 

Nézd,  arra  ment  el  gyors  hajón  atyád, 

Csatázni  messze  hon  határain. 

Egy  durva  nép  él  ott,  mely  vakmerőn 

Fenyegeté  szabadságát  honunknak. 

Imádkozzunk,  imádkozzunk  fiam, 

Hogy  az  ég  védje  e  hon  igazát. 

S  vezesse  közénk  hős  atyádat  épen. 
KiMON.  Ugyan  mért  ment  atyám  oly  messze  földre, 

Hogy  védje  ezt  a  rongyos,  gyáva  népet, 

Ha  szép  nejét  meg  bú  emészti  honn? 
Éva.  Oh  jaj,  ne  ítélj  jó  apád  felett, 

Istennek  átka  ül  oly  gyermeken. 

Csak  a  szerelmes  nőnek  van  joga 

Kesergni  férje  nagy  lépésein, 

Miket  ha  nem  tesz,  megszégyenlené. 

Atyád  úgy  tett,  mint  kell  a  férfiúnak. 
KiMON.  Félsz  hát  anyám,  hogy  gyenge,  megverik? 
Éva.  Nem,  nem,  fiam,  atyád  liős,  győzni  fog. 

Csak  egy  van,  amitől  őt  félthetem: 

Hogy  önmagát  nem  győzi  meg. 
KiMON.  Hogyan? 

Éva.  Van  a  léleknek  egy  erős  szava, 

A  nagyravágy.  A  rabszolgában  alszik. 

Vagy  szűk  körében  bűnné  aljasul. 
De  vérével  táplálván  a  szabadság, 
Naggyá  növeszti,  mint  polgárerényt. 
Ez  költ  életre  minden  szép  s  nagyot, 
De  hogyha  túlerős,  anyjára  tör, 
S  küzd  véle,  míg  elvérzik  egyikök. 
Ha  e  szó  benne  túlerőre  jutna. 
Ha  megcsalliatná  ezt  a  szent  hazát, 
Megátkoznám.  Imádkozzunk,  fiam ! 
(A  templom  csarnokába  mennek,  ezalatt  a  térre  mindig 
többen  gyülekeznek.) 
Első  a  népből.  Nem  hall  az  ember  semmi  izgatö 
Hírt,  mintha  sergünk  ellent  sem  találna. 

MÁSODIK    A    NÉPBŐL. 

És  itthon  is  oly  álmos  minden  ember. 
Tán  senki  sem  kohol  már  terveket, 
Mint  hajdanán,  miknek  kivitelére 
A  felséges  nép  torka  kellene. 
Ma  reggel  óta  járom  e  helyet, 
S  szavazatomra  nem  akad  vevő. 
Első  a  népből.  Unalmas  élet,  mit  van  tenni  már  ? 
Harmadik  a  népből. 
Nem  ártana  egy  gyönge  kis  zavar. 
(Éva  ezalatt  az  oltár  tüzét  meggyújtotta,  kezeit  megmosd 
s  a  hozandó  áldozatra  készült.  Szolgálói  himnuszt  kez- 
denek, mely  szakaszonkint  a  következő  jelenetbe  vegyül. 
.4   tér  megtelt  polgárokkal,  néppel;  két  demagóg  a  szó- 
székért küzd.) 
Első  demagóg.  Odább!  ez  a  hely  itten  az  enyém. 
Veszélyben  a  hon,  hogy  ha  nem  beszélek. 
(A  nép  helyeslést  üvölt.) 

MÁSODIK    DEMAGÓG. 

Akkor  vesz  el,  ha  szólsz.  Bérenc,  le  innét ! 
(A  nép  kacag  és  tapsol.) 
Első  demagóg. 
Te  nem  vagy  bérenc,  mert  ki  sem  vészen  meg. 
Polgárok!  fájva  emelek  szavat. 
Mert  a  nemes  szívnek  fáj,  a  nagyot 
Porig  alázni ;  s  egy  nagy  férfiút 

KeU  vonnom  bírószéketek  elé 

A  dísz-szekérről. 
MÁSODIK  DEMAGÓG.  JÓI  kezded,  gonosz! 

No  csak  virágozd  fel  az  állatot, 

Mit  áldozatra  szántál. 
Első  demagóg.  Félre  innen! 

A  NÉPBŐL.  Mit  is  hallgatjuk  azt  a  gúnyolót? 

(Rángatják  a  második  demagógot.) 
Klső  demagóg.  De  bármint  fáj  szívem,  mégis  beszél, 

Mert  téged,  oh  dicső  fejedelmi  nép, 

Még  hadvezérednél  is  többre  nézlek. 
MÁSODIK  demagóg.  Ez  árus  lelkű,  éhenholt  csoportot, 

Mely  eb  gyanánt  a  hulladékre  les 

Gazdái  asztaláról?  —  Oh  te  gyáva, 

ízlésedet  nem  irigyelhetem. 
A  NÉPBŐL.  Le  véle,  ő  is  áruló,  le  véle ! 
(Még  inkább  bántalmazzák.  Éva  két  galambot  s  töm- 
jént áldoz  az  oltáron.) 
Éva.  Szent  Aphrodité !  oh  fogadd,  fogadd  el 

Ez  áldozat  füstét,  hallgasd  imámat: 

Nem  zöld  babért  kérek  férjem  fejére, 

Családi  enyhet  csak  bajnok  szívére. 
(Az  áldozat  füstében   Erős   mosolyogva  megjelenik, 
A  CHARISOK  körülállják  s  rózsákat  hintenek  rá.  Áhí- 
tatba merült  csoportozat.) 
A  SZOLGÁLÓK.  Hallgasd  meg  őt ! 
Erős.  Oh  nő,  a  tiszta  szív 

Áldása  rajtad! 
A  CHARISOK.  És  a  Charisok 

Oltalma  véled! 
A  SZOLGÁLÓK.  Hála,  Aphrodité  ! 

Első   DEMAGÓG. 

Halld  hát  a  vádat,  nép!  nagy  Miltiades 
Eladta  a  hont. 
MÁSODIK  DEMAGÓG.  Oh,  hazudsz,  hazudsz! 
.  Hallgassatok,  vagy  késő  bánalomnak 
Ér  szégyene. 
Első  A  NÉPBŐL.  Le  onnan,  szemtelen ! 
(Egészen  a  tömegbe  sodorják.) 

Első  demagóg.  Ifjúságod  virága  van  kezében, 

Lemnost  be  bírta  venni  egy  csapással, 

S  most  veszteg  áll  Pharosnál.  Megfizették. 
Harmadik  a  népből.  Halál  fejére! 
Első  polgár.  No's  kiáltsatok, 

Vagy  bérletemből  hurcolkodjatok  ki! 

(Az  áldozatnak  vége,  az  istenségek  eltűnnek.) 
Év.\  (fölemelkedve).  Minő  zaj  az  kint?  nézzük  meg, 
KiMON.  Egy   árulót  ítélnek  el,  anyám.  [fiam. 

Éva  (a  csarnok  lépcsőzetére  lépve). 

Szívem  mindig  szorul,  ha  éhező  nép 

ítéletét  látom  nagyok  felett. 

Ha  sárba  hull  a  fényes,  kárörömmel 

Szemléli  a  pór,  gúnnyal  illeti. 

Mint  hogyha  ön-mocskát  is  igazolná. 
MÁSODIK  A  NÉPBŐL.  Uram !  rekedt  vag^'ok  s  kiáltani 

Szeretnék. 
MÁSODIK  POLGÁR.  Itt  van,  kend  meg  torkodat. 
MÁSODIK  A  NÉPBŐL.  Aztán  mit  mondjak? 
MÁSODIK  POLGÁR.  Mondj  halált  fejére. 

A  NÉPBŐL,  Halál !  halál !  — 

Éva.  Kiről  is  van  tehát  szó? 

MÁSODIK  DEMAGÓG.   (Hozzája  lépve). 

Ki  másról,  mint  ki  egy  fejjel  nagyobb 

Mint  polgártársi,  s  azt  nem  tűrhetik. 
Éva.  Miltiadesről?  —  Oh,  nagv  istenek! 

S  te  is  vén  Crispos,  kit  rabszolgaságljól 

Mentett  ki  férjem,  most  halált  kiáltasz? 
Crispos.  Engedj   meg,  asszonyom,  kettőnk  közül 

Csak  eg3'ik  élhet.   Három  gyermekemmel 

Tart,  aki  így  szavaztat. 
Éva.  Jaj  neked, 

Ha  sorsod,  Crispos,  igy  lealjasít! 

Bár  megbocsájtok,  hogyha  éhezel. 

De  hát  te,  Thersites?  s  ti  mind. 

Kik  a  jólétben  nyugton  szunnyadoztok. 

Mert  a  kapuktól  ellenségeteket 

Férjem  véré  el.  —  Oh  hálátlanok! 
Thersites.  Ah  a,sszonyom,  keservesen  esik  bár, 

De  mit  tegyünk,  ez  a  iiéphangulat : 

Ki  kockáztatja  minden  birtokát, 

Dacolva  a  felgerjedett  habokkal? 
Első  demagóg.  Kimondom  hát  a  nép  ítéletét. 
(Lucifer  :  mint  harcos,  rémült  arccal,  szaladva  jő.) 
Lucifer.  Vészt  hirdetek!  Az  ellen  a  kapuknál I 
Első  demagóg. 

Az  nem  lehet,  győzelmes  hadvezérünk 

Nincs-é  előttök? 
Lucifer.  Épen  ő  az  ellen. 

Megtudta,  mit  forraltok  ellene. 

Felkelt  szívében  a  méltó  harag, 

S  mig  szóltok,  tűzzel-vassal  itt  terem. 
M.4soDiK  DEM AGÓG.Ti  lioztátok  mindezt  ránk,  árulók  I 
A  NÉPBŐL.  Üssük  le  őket.  —  Éljen  a  vezér! 

Jaj  nékünk,  fusson,  aki  merre  tud! 

Mindennek  vége! 
Első  demagóg.  Nincs.  Hódolni  néki 

Elébe  a  kapukhoz ! 
Éva.  Istenek ! 

Az  ítélet  fájt,  mely  által  nekem 

Elvesztél,  férjem,  oh  de  keserűbb. 

Hogy  igazoltad  azt,  —  bár  visszanyerlek. 
Első  a  népből.  Fogjátok  el  nejét ;  ha  városunknak 

Bántása  lesz,  haljon  meg  gyermekestül. 
Éva.  Meghalnék  érted,  férjem,  szívesen, 

Csak  a  hon  átka  gyermekem    ne  érné. 
KiMON.  Engem  ne  félts,  anyám,  jőj,  jőj  velem. 

Megóv  e  szentély  minden  bántalomtól. 
(Felmennek  az  üldöző  csoport  elől  a  csarnokba,  két 
nympha  rózsaláncot  bocsát  le  mögöttük  a  nép  előtt, 
mely  azonnal  visszalép.  Kívülről  harsonák  hangzanak. 
a  nép  jajveszékelve  szétszalad.  A  nymphák  eltűnnek.) 
Lucifer  (kacagva  kezét  dörzsöli). 

Szép  tréfa  volt.  Mi  jó  az  értelemnek 

Kacagni  ott,  hol  szívek  megrepednek. 
(A  templom  felé  fordulva.) 

Csak  e  mindig  megifjuló,  örökké 

Szépnek  látása  ne  zavarna  folyvást. 

Madách  Imre  munkái.  3 

Úgy  iázom  idegenszerű  körében, 

Mely  a  mezetlent  is  szemérmetessé, 

A  bűnt  nemessé  és  a  végzetet 

Magasztossá  teszi  rózsáival 

S  az  egyszerűség  csókos  ajkival. 

Mért  késik  oly  soká  az  én  világom, 

A  torzalak,  a  kétes  rémület, 

Hogy  elriassza  e  káprázat ot, 

Tklely  küzdelemben  a  már-már  bukó 

Embert  mindannyiszor  fölkelti  újra? 

De  majd  meglátjuk,  hogyha  a  halál 

Borzalma  eljő  hozzánk  nemsokára, 

Unalmas  árny  játéktoknak  vajon 

Nem  lesz-e  akkor  itt  végső  határa. 
(Ádám,  mint  Miltiades,  fegyveres  csapat  élén  vezettetik 
megsebesültén.  Előtte  könyörögve  a  nép  és  a  demagógok.) 
A  NÉPBŐL.  Éljen  vezérünk !  Könj'örülj  nagy  ember. 
Ádám.  Mi  vétketek  hát,  amiért  könyörögtök? 

S  a  gyöngétől  mit  kérhet  az  erős? 

De  nőm  nem  jő  elém,  se  gyermekem; 

Tán  csak  nem  érte  őket  bántalom ! 
Éva.  Ah  Miltiades,  mért  is  jössz,  ha  nőd 

Sem  bír  örülni  jöttödön?  —  Fiam, 

Anyád  leroskad,  tartsd  fel,  tartsd  fel .  .  .  Ah, 

Még  jó  nevet  se'  hagy  reád  atyád! 
Ádám.  Mi  ez?  nem  értem.  A  nép  esdekel, 

Nőm  átkoz  és  e  mell  vérzik  hazámért. 
Éva.  De  jobban  vérzik  a  hon  és  szívem. 

Vagy  mért  jövel,  mondd,  hadseregnek  élén? 
Ádám.  Nem  illet-é  rangomban  ily  kíséret? 

Eljöttem,  mert  e  súlyos  seb  nem  enged 

Továbbra  is  tisztemnek  megfelelni. 

Eljöttem,  hogy  küldőimnek  kezébe, 

A  felséges  népnek  kezébe  téve 

Hatalmamat,  beszámoljak  neki. 

lm  elbocsátlak,  bajnok-társaim, 

Kiérdemlétek  a  háztűz  nyugalmát. 

S  most  én  is  e  kardot,  Athéné  Pallas, 

Szentelve  tűzöm  oltárod  fölé. 

(Felvezetteti    magát  a  csarnok  lépcsőin.    Fegyveresei 

eloszolnak.) 
Éva  (férje  nyakába  borulva). 

Ah  Miltiades,  hol  van  boldogabb  nő, 

Mint  a  te  nőd,  nemes,  nagy  férfiú! 

Nézd,  nézd,  fiad  milyen  hasonlatos 

Hozzád,  mi  nagy,  mi  szép! 
Ádám.  Ti  kedvesek! 

KiMON,  Jól  tudtam  én,  hogy  amit  tesz  atyám, 

Az  jól  van  téve. 
Éva.  Oh,  ne  szegy eníts  meg. 

Ezt  a  hitvesnek  kellé  tudni  jobban. 
Ádám.  Fiam !  atyád  kardját  mutasd  be  te. 
Ktmon   (a  kardot  felakasztva). 

Óvd,  istenasszony,  ezt  a  drága  kardot, 

Míg  egykor  érte  hozzád  eljövök. 
Éva.  E  kettős  áldozathoz  az  anya 

Hadd  szórja  a  tömjént.  Pallas,  tekints  le. 
(Tömjént  áldoz.) 
Első  demagóg  (a  szószéken). 

Nem  volt-e  igazam,  hogy  áruló? 

Hogy  Dárius  megvette?  tettetés  csak 

A  seb,  nem  kíván  ellene  csatázni. 
A  NÉPBŐL.  Halál  reá! 
Ádám.  Mi  zaj  az  odakint? 

Éva.  Ah,  Miltiades,  rettentő  beszéd  az: 

Árulónak  mond  újra  a  tömeg. 
Ádám.  Nevetséges  vád;  engem  árulónak, 

Ki  Marathonnál  győztem? 
Éva.  Oh,  hogy  úgy  van  3 

Gonosz  világ  az,  melyet  itt  leiéi. 
Első  demagóg.  Mit  késtek  őt  elfogni? 
(Nép  tolang  a  templom  csarnoka  elé,  köztük  Lucifer.) 
Éva.  Mütiades ! 

E  szentélyben  biztos  vagy,  meg  ne  mozdulj. 

Miért  is  oszlatád  szét  a  hadat? 

E  bíinbarlangot  mért  nem  gyujtatád  fel? 

Csak  láncot  érdemel  e  csőcselék, 

Mely  érzi,  hogy  te  születtél  urául, 

Ki  nemesebb  vagy  mint  ők  összevéve, 
S  megöl,  megöl,  hogy  lábadhoz  ne  essék. 

Első  demagóg.  Halljátok-e,  egy  áruló  neje 
Miként  beszél? 

Éva.  Az  a  nőnek  joga, 

Hogy  férjét  védje,  még  ha  bűnös  is. 
Hát  még  ha  olyan  tiszta,  mint  uram! 
És  ellensége  olyan  korcs,  miként  ti. 

Első  demagóg.  Mért  hagyja  a  felséges  nép  magát 
így  becsmérelni? 

Első  a  népből.        Hátha  igazat  mond? 

Első  polgár.  Ki  velők  tart,  gyanús.  Kiáltsatok 
Rongy  lelkek,  vagy  dögöljetek  meg  éhen. 

A  népből.  Halál  reá! 

Ádám.  Takard  el  e  fiút. 

Ne  lássa  vérem,  —  el  nő  e  kebelről! 
A  villám,  mely  a  szirtre  csap,  ne  érjen. 
Csak  én  haljak  meg,  —  vagy  miért  is  éljek, 
Midőn  látom,  mi  dőre  a  szabadság, 
Melyért  egy  élten  küzködém  keresztül. 

Első  demagóg.  Mit  tétováztok  még? 

A  népből.  Halál  reá! 

Ádám.  E  gyáva  népet  meg  nem  átkozom, 
Az  nem  hibás,  annak  természete, 
Hogy  a  nyomor  szolgává  bélyegezze 
S  a  szolgaság  vérengző  eszközévé 
Sülyessze  néhány  dölyfös  pártütőnek. 
Csak  egyedül  én  voltam  a  bolond, 
Hivén,  hogy  ilyen  népnek  kell  szabadság. 

Lucifer  (félre).  Elmondtad  a  sírverset  önmagádra. 
S  utánad  illőt  sok  nagy  síroromra. 

Ádám.  Vezessetek  le.  Nem  veszem  igénybe 
Tovább  e  szentélyt. 

(Levezetteti  magát  a  lépcsőn,  Évát  gyöngéden  szolgálói 
karjába  téve.) 

ím  —  készen  vagyok. 
MÁSODIK  demagóg. 
Védjed  magad,  még  nincsen  veszve  semmi! 

Ádám.   Nagyon  gyötörne   a   seb,   hogyha   szólnék 

Védelmemül. 
MÁSODIK  DEMAGÓG.  Tedd  meg,  hisz  ez  a  nép 

Csak  az  imént  porban  csúszott  előtted. 
Ádám.  Ah,  ép  azért  minden  haszontalan, 

önszégyenét  meg  nem  bocsátja  a  nép. 
Lucifer.  Kijózanodtál-é  hát? 
Ádám.  Oh,  nagyon! 

Lucifer.  Átláttad-é,  hogy  a  bódult  tömegnek 

Nemesb  ura  voltál,  mint  ő  neked? 
Ádám.  Lehet,  de  mind  a  kettő  kárhozat, 

Más  név  alatt  a  végzet  ugyanaz; 

Hiú  törekvés  azzal  küzdeni; 

Nem  is  fogok.  —  Aztán  miért,  miért  is 

Vág^mék  magasra  bármi  hő  kebel? 

Éljen  magának,  és  keresse  a  kéjt. 

Mellyel  betölti  az  arasznyi  létet, 

S  tántorgjon  ittasan  Hádes  felé.  — 

Vezess  új  útra  Lucifer,  vezess, 

S  kacag\'a  nézem  más  erényeit. 

Más  kinjait,  csak  élveket  kívánva. 

Te  meg,  nő,  aki  —  úgy  rémlik  szívemnek  — 

Egykor  lúgost  varázsolál  nekem 

A  sivatagba,  hogyha  még  fiamból 

Polgárt  nevelnél  tisztes  anyaként : 

Bolond  vagy,  méltán  gúnyol  a  leány. 

Ki  festett  arccal  a  bordélyban  ül 

Bortól  felgerjedt,  csókvág^'ó  ajakkal. 

örülj,  mulass,  tagadd  meg  az  erényt.  — 

Vérpadra  mostan,  büntetéseműi, 

Nem  mintha  aljast  birtam  volna  tenni, 

De  mert  nagy  eszme  lelkesítni  bírt. 
(Ezalatt  egy  tőkét  hozjtak  a  lépcsők  elé,  mellette 

Lucifer  áll  bárddal.  Ádám  lehajtja  fejét.) 
Első  demagóg.  Végezzétek  ki.  Éljen  a  haza! 
Lucifer  (félsúgva). 

Szép  búcsú,  nemde?  —  No's  vitéz  uram, 

Nem  borzogat  most  furcsán  egy  kevéssé 

A  torzképű  halál  rideg  szele? 


38 


Éva.  Ah  Pallas!  meg  nem  hallgatád  imámat. 
ÍA  templomból  a  halál  nemtője,  mint  szclid  tekintetű 
ifjú,  lefordított  fáklyával  s  koszorúval  Ádámhoz  lép.) 
Ádám.  Pallas  meghallgatott.  —  Az  ég  veled, 

Megnyugvás  szállt  szívembe,  Luciám. 
Lucifer.  Átok  reád,  hiú  ábrándvilág, 

Megint  elrontád  legszebb  percemet. 
Éva.  Átok  reád,  te  közlelkü  rideg  nép! 

A  boldogságot  durván  illeted, 

S  üde  vi.  ága  menten  porba  hullt. 

Pedig  neiii  olyan  édes  a  szabadság 

Neked,  amilyen  fájdalmas  nekem  volt. 


HATODIK  SZÍN. 

(Rómában.  Nyilt  csarnok,  istenszobrokkal,  díszedények- 
kel, melyekben  illatok  égnek,  kilátással  az  Apenninek 
felé.  —  Közepén  terített  asztal  három  lecticával.  Ádám 
mint  Sergiolus,  Lucifer  mint  Miló,  Catulus,  mind  meg- 
annyi kéjenc,  Éva  mint  Júlia,  Hippia  és  Clúvia  kéjhöl- 
gyek ledéren  öltözve  dőzsölnek.  Egy  emelvényen  gladiá- 
torok harca  foly,  rabszolgák  állnak  parancsra  készen, 
fuvolások  zenélnek.  Alkony,  később  éj.) 

Catulus.  Nézd,  Sergiolus,  mily  serény,  ügyes 

Ez  a  piros  szalagú  gladiátor; 

Mernék  fogadni,  hogy  amazt  legyőzi. 
Ádám.  Nem,  Herculesre ! 
Catulus.  Ah,  mit  Herculesre, 

Ki  hinne  még  közöttünk  istenekben? 

Mondd  Júliádra,  jobban  elhiszem. 
Ádám.  Legyen ! 
Lucifer.  Erős  alapra  esküszöl: 

Álistent  tévén  álisten  helyébe. 

De  mondd,  hogy  értsük  mégis  azt  az  esküt : 

Szépségét  értsük-é,  szerelmed-é, 

Avagy  tán  éppen  hűségét  irántad? 
Catulus.  A  báj  múló  s  ha  még  nem  volna  is, 

Unott  lesz  holnap,  ami  elragad  ma, 

S  kevesb  kecsü  nő  csábít  tőle  el 

Az  újdonság  bűbájos  ingerével. 
Ádám.  Hűségit  értem.  Vagy  ki  pazarol 

Hölgyére  többet  nálam? 
Hippia.  Oh  bohó! 

Hát  bírod-é  őt  vég  nélkül  ölelni? 

S  ha  bírnád  is,  te,  aki  telhetetlen 


Gyönyörre  vágysz  s  haszontalan  csapongsz, 

Mert  a  kéjnek  csak  egy-egy  elszakadt 

Részét  bírod  egy-egy  nőben  találni, 

Míg  a  szépség  s  kéj  eszményképe  mindig 

Elérhetlen  varázsként  leng  előtted, 

Hogyan  tudod,  hogy  szintén  egy  szeszélye. 

Egy  ábrándkép  nem  csábítandja-é  el? 

Egy  gladiátor  roncsolt  izmai 

Ádám.  Igaz,  igaz,  ne  többet,  Hippia! 

Miért  is  vonz  az  a  kéj  Tantalusként, 

Ha  Herculesnek  ereje  hiánj'zik. 

Ha  Proteusként  nem  változhatunk, 

S  egy  megvetett  rab,  kínos  hét  után, 

Oly  órát  élvez,  milyet  hasztalan 

Óhajt  ura.  —  Vagy  a  gyönyör  csak  egy 

Ital  víz-é  hát  a  meglankadottnak, 

S  annak  halál,  ki  habjaiba  dül? 
Lucifer.  Ah!  mily  dicső  erkölcsi  tanfolyam 

Szép  lyányok  keblén,  füzéres  pohárnál. 

De  hát  fogadástok?  — 
Ádám.  Ha  veszteném, 

Ügy  Júlia  tiéd. 
Catülus.  S  ha  nyersz? 

Ádám.  Lovad 

Enyém. 
Catulus.  Négy  hétre  visszavehet  ed. 

Vagy  bétaszítom  ángolnás  tavamba. 
Lucifer.  Nézd,  Júlia,  e  szép  kövér  halat : 

Eg\'él,  hiszen  majd  hizlalsz  másikat. 
Éva.  S  nem  dőzsöl-é  rút  féreg  rajtad  is? 

örüljön,  aki  él,  vagy  hogyha  nem 

Tud  is  örülni,  legalább  kacagjon.  (Iszik.) 
Ádám  (a  gladiátorhoz).  Jól  tartsd  magad,  hé!  — 
Catulus.  Rajta  csak,  vitézül. 

(Catulus  gladiátora  elesik  s  életéért  esdve,  ujjait  fölemeli. 

Ádám  a  kegyelmi  jelt  akarja  adni,  de  Catulus  lefogja 

kezét  s  összeszorítva  markát,  hüvelykét  a  gladiátor  felé 

tartja.) 

Recipe  ferrum !  —  Gyáva  korcs.  Elég 

Rabszolgám  van  még,  nem  vagyok  fukar. 

Ki  sajnálná  e  kis  felzaklató 

Jelenetet,  szép  hölgyek,  tőletek, 

Midőn  a  csók  oly  sokkal  édesebb, 

Forróbb  a  vágy,  ha  egy  kis  vér  ömölt. 
(A  gladiátort  ezalatt  ellenfele  kivégezte.) 
Ádám.  a  ló  enyém,  jőj  Júliám,  ölelj  meg. 

Vigyék  ki  azt  a  hullát.  —  Táncosok ! 

Csináljatok  most  már  komédiát, 

Ebből  elég  volt  mára. 
(A  hullái  kiviszik,  az  emelvényt  a  táncosok  foglalják 
Catui.us.  Chívia!  [el.) 

Jőj  hát  te  is,  nem  nézhetem  soká, 

Ha  más  ölelkezik. 
Lucifer.  S  mi,  Hippia, 

Követ jük-é  szintén  példájukat? 

De  nyald  meg  ajkad,  nincs-e  rajta  méreg. 

No  úgy,  most  már  mulathatunk,  galambom. 
Ádám.  Mit  is  dobog  szíved  olyannyira. 

Nem  nyughatom  fölötte,  Júlia.  (Suttognak.) 
Lucifer.  Halld,  e  bolond  még  a  szívről  beszél! 
Catulus.  Ládd  kedves,  én  nem  bántom  a  tiédet, 

Tehetsz  vele  akármit,  csak  ne  tudjam. 

Ha  csókod  forró  s  mindig  kész  nekem. 
Clúvia.  Nagylelkű  kedves !  ím  javadra  e  bort.  (Iszik.) 
Catulus.  Jól  van,  jól,  Clúvia,  de  lágy  karod, 

Puhácska  kebled  tőlem  el  ne  vond. 

Füzérem  is  lesiklott,  ládd,  fejemről.  — 
(A  táncosnőkhöz.) 

Ah,  ez  remek  fordulat  táncotokban. 

Mi  búja  tüz,  kellemmel  egyesülve! 
Clúvia.  Szemed  befogom  im,  ha  ott  leled 

Azt,  amiért  én  is  versenyt  futok, 

S  csak  egy  jó  szót  sem  bírok  érdemelni. 
(Luciferre  mutatva.) 

Ezen  savanyú  arcot  nézzed  inkább! 

Miért  is  ennek  az  a  szép  leány. 

Ha  már  különb  hasznát  se'  tudja  venni, 

Mint  hogy  szunnyadni  hagyja,  míg  maga 
Gúnyos  mosollyal  és  hideg  szemekkel 
Kísér  száz  édes,  bárha  dőre  dolgot, 
Mi  a  társalgás  illatát  teszi. 
Catulus.  Valóban,  egy  ily  arc  egész  körök 
Költészetére  fagyiepeit  borít. 
Ki  ellenáll  a  perc  igézetének 
S  nem  hagyja  lelkét  ártól  elragadni, 
Nem  is  jó  ember  s  bár  maradna  otthon. 
Hippia.  Valóban  szinte  félek,  hogy  szegényben 
Már  megfogant  a  fekete  halál, 
Mely  a  várost  pusztítja. 
Ádám.  El  vele, 

E  gyászos  képpel.  Pajzán  dalt  nekünk, 
Ki  tudja  a  legszebbet  köztetek? 
Hippia  (énekel).  Borral,  szerelemmel 
Eltelni  sohsem  kell ; 
Minden  pohárnak 
Más  a  zamatja. 
S  a  mámor,  az  édes  mámor, 
Mint  horpadt  sírokat  a  nap. 
Létünk  megaranyozza. 

Borral,  szerelemmel 

Eltelni  sohsem  kell ; 

Minden  leánynak 

Más  a  varázsa. 

S  a  mámor,  az  édes  mámor. 

Mint  horpadt  sírokat  a  nap. 

Létünk  megaranyozza. 
Catulus.  Jól  van  biz  az,  no's  Clúvia,  te  mit  tudsz? 
Clűvia  (énekel).  Bolond  világ  volt  hajdanában: 
Lucretiát  az  özvegy  ágyban 
Hogy  megkereste  szép  gavallér, 
Nem  lángol  ajka,  több  kéjt  nem  kér, 
Tárt  szüvel  nem  fut  bordélyházba. 
Hideg  vasat  merít  magába. 
Mind.    örüljünk  okosabb  világ  van, 
örüljünk,  hogy  mi  élünk  abban. 

Clúvia.  Bolond  világ  volt  hajdanában : 
Brutus  nem  ült  szép  villájában, 
Kardot  fogott  s  harcolni  méné, 
Mint  hitvány  zsoldos,  s  még  mi  végre?  .  .  . 
A  rongyos  nép  jóléte  végett, 
S  tar  földön  érte  el  is  vérzett. 

Mind.  örüljünk,  okosabb  világ  van, 
örüljünk,  hogy  mi  élünk  abban. 

Clúvia.  Bolond  világ  volt  hajdanában: 
Rém  járt  fel  a  hősök  agyában. 
Szentnek  hivék,  mit  kacagunk  ma, 
S  egy-két  ily  őrült  ha  akadna. 
Cirkuszainkban  éppen  elkel, 
Nekünk  látvány,  a  vadnak  étel. 

Mind.  örüljünk,  okosabb  világ  van, 
örüljünk,  hogy  mi  élünk  abban! 

Lucifer.  Ah!  Clúvia,  leverted  Hippiát. 
Szeretnék  e  dalnak  költője  lenni. 

Ádám.  S  te  nem  danolsz,  mit  búsongsz,  Júlia? 
Körűlünk  minden  vígad  és  nevet. 
Nem  jól  esik  pihenned  keblemen? 

Éva.  Ah  jól,  nagyon.  De  nézd  el,  Sergiolus, 
A  boldogság  midőn  elkomolyít, 
Azt  tartom,  mely  kacag,  nem  is  valódi. 
Legédesebb  percünkbe  is  veg\áil 
Egy  cseppje  a  mondhatlan  fájdalomnak, 
Talán  sejtjük,  hogy  az  ily  perc  —  virág, 
S  így  hervatag. 

Ádám.  Ah,  én  is  érzek  ilyest. 

Éva.  S  kivált  ha  még  dalt  hallok  és  zenét. 
Nem  hallgatom  a  szűk  korlátú  szót, 
De  a  hang  árja  ringat,  mint  hajó, 
S  úgy  érzem,  mintha  álomban  feküdném: 
A  rezge  hangon  messze  múltba  szállnék. 
Hol  napsugáros  pálmafák  alatt 
Ártatlan  voltam,  játszi,  gyermeteg, 
Nagy  és  nemes  volt  lelkem  hivatása. 
Bocsáss  meg,  őrült  álomnak  varázsa 
Mindez.  —  Csókollak  ismét  —  ébredek. 

Ádám.  El  a  zenével,  tánccal,  émelyit 

Ez  örökös  édesség  tengere! 

Keserűét  kívánna  már  szívem. 

Boromba  ürmöt,  és  íulánkot  a 

Piros  ajakra,  vészt  fejem  fölé. 

(A  táncosok  elmennek,  jajgatás  hallik  kívülről.) 

Mi  jajszó  ez,  mely  úgy  velőbe  hat? 
Lucifer.  Néhány  őrültet  most  feszítenek  fel, 

Testvériségről,  jogrul  álmodókat. 
Catulus.  Ügy  kell  nekik,  miért  nem  ültek  otthon, 

Élvezve  és  feledve  a  világot ! 

Miért  vitatták  mások  dolgait? 
Lucifer.  Koldus  a  dúst  testvéréül  kívánja, 

Cseréld  meg  őket  és  ő  von  keresztre. 
Catulus.  Hagyd  hát  kacagnunk  a  nyomort,  hatalmat , 

Dögvészt,  mi  a  várost  tizedeli, 

Az  isteneknek  minden  végzetét.  (Új  jajszó.) 
Ádám  (magában).  Úgy  érzem,  mintha  álomban  fe- 

A  rezge  hangon  messze  múltba  szállok,    [küdném, 

Hol  nagy  s  nemes  volt  lelkem  hivatása. 

Nem  úgy  mondád-e  Júlia? 
Éva.  Igen ! 

(Ezalatt  besötétült.  A  csarnok  előtt  temetési  menet  vo- 
nul el  tihiákkal,  fáklyákkal  és  jajveszéklő  nőkkel.  Az 
egész  társaság  egyideig  merev  hallgatásba  sülyed.) 
Lucifer  (felkacagva).  Mint  látom,  itt  a  jó  kedv  el- 

Bor  nincs-e  már,  vagy  elfogyott  az  éle,  [borúit. 

Hogy  a  savanyú  úr  is  megsokalja? 

Talán  bizony  valaki  fél  közöttünk, 

Vag3'  éppen  megtért. 
Ádám  (feléje  sújtva  poharát).  Vessz,  ha  azt  hiszed. 
Lucifer.  No  majd  hívok  új  vendéget  közénk, 

Talán  megifjult  kedv  is  tér  be  véle. 

Hej !  hozzátok  be,  szolgák,  ízibe, 

Ki  fáklya-fénnyel  erre  utazik. 

Csak  megkínáljuk  egy  pohár  itallal. 
(A  halottat  nyilt  koporsóban  behozzák  s  az  asztalra  he- 
lyezik. Kísérete  a  háttérben  marad.  Lucifer  ráköszönt.) 

Igyál  pajtás,  holnap  nekem,  ma  néked! 

Hippia.  Talán  inkább  csókot  kívánsz? 

Lucifer.  öleld  meg. 

És  lopd  ki  szájából  az  obulust, 

Hippia.  Ha  téged  csókollak,  őt  miért  ne? 

(A  halottat  megcsókolja,  péter  apostol  a  kiséret  kö- 
zül kilép.) 

Péter  apostol.  Megállj,  a  döghalált  szívod  magadba 
(Mindnyájan  visszaborzadva,  helyeiken  fölemelkednek.) 

Mind.  A  döghalál  —  rettentő  —  félre  innen! 

Péter  apostol.  Te  nyomorú  faj !  — gyávanemzedék, 
Míg  a  szerencse  mosolyog  feletted. 
Mint  napsugárban  a  légy,  szemtelen. 
Istent,  erényt  gúnyolva  taposó. 
De  hogyha  a  vész  ajtódon  kopog, 
Ha  Istennek  hatalmas  ujja  érint, 
Gyáván  hunyász,  rútul  ícétségb'eső. 
Nem  érzed-é,  hogy  az  ég  büntetése 
Nehézkedik  rád?  Nézz  csak,  nézz  körül, 
A  város  pusztul,  durva,  idegen  nép 
Tiporja  el  arany  vetésidet, 
Szétbomlik  a  rend,  senki  sem  parancsol 
S  szót  nem  fogad.  A  rablás,  gyilkolás 
Emelt  fővel  jár  a  békés  lakok  közt. 
Utána  a  halvány  gond,  rémület. 
S  égből,  földről  se'  részvét,  sem  segély. 
Nem  bírod,  úgy-e,  kéjek  mámorával 
Elandalítni  azt  a  szózatot. 
Mely  a  kebelnek  mélyét  felveri 
S  jobb  cél  felé  hiába  ösztönöz? 
Kielégítést,  úg3^-e  bár,  nem  érzesz, 
Csak  undort  ébreszt  szűdben  a  gyönyör 
S  aggódva  nézsz  körül,  ajkad  rebeg: 
Hiába  mind,  a  régi  istenekben 
Nincs  már  hited,  kövekké  dermedeztek. 

(Az  isten-szobrok  szétporlanak.) 
Elporlanak  s  új  Istent  nem  találsz. 
Mely  a  salakból  újra  fölemelne. 
Nézd  csak  körül,  mi  pusztít  városodban 
Hatalmasabban  mint  a  döghalál! 

Ezren  kelnek  fel  a  lágy  pamlagokról, 

Hogy  Thehaisnak  puszta  téréit 

Vad  anachorétákkal  népesítsék, 

Ottan  keresve  tompult  érzetöknek, 

Mi  még  izgassa,  ami  még  emelje. 

El  fogsz  pusztulni  korcsult  nemzedék, 

E  nagy  világ  most  tisztuló  színéről! 
ítiPPiA  (az  asztal  előtt  összeroskadva). 

Oh  jaj  nekem,  mi  szörnyű  fájdalom. 

Hideg  veríték,  orcusnak  tüze, 

A  dögvész,  oh,  a  dögvész,  elveszek! 

Nem  gyámolít  ki  sem  közületek. 

Kik  annyi  élvet  osztatok  velem? 
Lucifer.  Ma  néked,  holnap  nékem,  édesem! 
Hippia.  Hát  öljetek  meg,  átkom  ver  különben. 

PÉTER   APOSTOL  (hozZÚlépVC) . 

Ne  átkozódjál  lányom,  sőt  bocsáss  meg! 

Majd  gyámolítlak  én  és  a  nagy  Isten, 

A  szent  szeretet  örök  Istene. 

Emelkedjél  fel  hozzá,  ím  e  vízzel 

Lelked  kitisztul  menten  a  salaktól, 

S  hozzá  siet. 
(Megkereszteli  az  asztalról  vett  edényhői.) 
Hippia.  Atyám  —  megkönnyülék.  (Meghal.) 

Catulus  (indul).  Én  még  ma  Thebaisba  utazom. 

Elundorodtam  a  bűnös  világtól. 
Clűvia.  Megállj  Catulus,  én  is  elkísérlek  (kimennek). 
Ádám  (elgondolkozva  az  előtérbe  lép,  Éva  követi), 

S  te  itt  vagy,  Júlia?  mondd,  mit  keressz  itt. 

Hol  a  halál  az  örömet  kiölte? 
Éva.  S  nem  ott  van-é  helyem,  ahol  te  vagy? 

Ah  Sergiolusl  vajh  mi  sok  nemes 

Érzést  találtál  volna  e  kebelben. 

Hol  csak  múlékony  kéj  után  kutattál. 
A  DÁM.  És  önmagamban  is.  Mi  kár,  hogy  úgy  van! 

Elveszni  nyomorultan,  kisszerűen, 

S  szenvedni  addig.  Oh,  ha  él  az  Isten, 
(Letérdel  s  kezét  égnek  emeli.) 

Ha  gondja  van  ránk  és  hatalma  rajtunk, 

Új  népet  hozzon  s  új  eszmét  a  világra. 

Amazt,  a  korcsba  jobb  vért  önteni, 

Ezt,  a  nemesbnek,  hogy  köre  legyen 

Magasra  tömi.  Érzem,  elkopott  mind. 

Mi  a  miénk  volt  —  s  újat  létrehozni 

Erőnk  kevés.  Hallgass  meg,  Istenem ! 
(Az  égen  glóriában  a  kereszt  feltűnik.  A  hegyek  mögül 
égő  városok  pírja  látszik.  A  csiícsokról  félvad  csapa- 
tok szállnak  alá.  Távolról  áhitatos  himnusz  hallik.) 
í.uciFER  (magában).  E  látvánj'  kissé  borzogatja  há- 

De  nem  emberrel  kell-e  küzdenem?  [tam. 

Mit  én  nem  bírok,  ő  teszi  helyettem, 

Hasonló  tréfát  már  gyakorta  láttam. 

A  glória  ha  lassan  elveszett, 

Még  megmarad  a  vérengző  kereszt. 
PÉTER  APOSTOL.  Az  Ür  meghallgatott.  Tekints  körül. 

Az  elkorcsúlt  föld  újra  kezd  születni. 

E  medvebőrös  barbár  harcftak, 

Kik  üszköt  vetnek  fényes  városokra, 

Kiknek  lova  múlt  századok  vetését 

Tiporja  el  s  istállót  elhagyott 

Templom-falak  közt  léi,  új  vért  hozand 

Az  elsilányult,  megfogyott  erekbe, 

S  kik  a  cirkuszban  himnuszt  énekelnek, 

Míg  a  bősz  tigris  keblöket  kitépi, 

Üj  eszmét  hoznak:  a  testvériséget, 

És  az  egyénnek  felszabadulását. 

Melyek  meg  fogják  rázni  a  világot. 
Ádám.  Ah,  érzem,  érzem,  mást  is  kér  a  lélek, 

Mint  dagadó  párnákon  renyhe  kéjek; 

A  szív  vérének  lassú  elfolyása 

Olyan  kéj,  melynek  vajh  mi  lenne  mása? 
PÉTER  APOSTOL.  Legyen  hát  célod :  Istennek  dicsőség. 

Magadnak  munka.  Az  egyén  szabad : 

Érvényre  hozni  mind,  mi  benne  van. 

Csak  egy  parancs  kötvén  le :  szeretet. 
Ádám.  Fel  hát  csatázni,  fel  hát  lelkesülni 

Az  új  tanért.  Alkotni  új  világot, 

Melynek  világa  a  lovag-erény  lesz, 

Költészete  az  oltár  oldalán 
A  felmagcLSztalt  női  ideál. 

(Péterre  támaszkodva  indul.) 

Lucifer.  Ah,  a  lehetlen  lelkesít  fel,  Ádám! 
A  férfiúhoz  méltó  ez  s  dicső  ám. 
Istennek  tetszik,  mert  az  ég  felé  hajt, 
S  ördögnek  kedves,  mert  kétségbe  ejt  majd. 

(Utána  megy.) 


HETEDIK  SZÍN. 

(Konstantinápolyban.  Piac  néhány  őgyelgő  polgárral. 
Középen  a  patriarcha  palotája,  jobbra  apácazárda,  balra 
liget.  Ádám  mint  Tankréd,  erődús  férfikorban,  más  lova- 
gokkal, Ázsiából  visszatérő  keresztes  hadak  élén,  lengő 
zászlók  s  dobszó  mellett  jő,  Lucifer  mint  fegyvemöke. 
Estve,  később  éj.) 

Első  polg.ár.  lm  itt  jön  ismét  egy  barbár  csapat, 

Fussunk,  zárjunk  be  ajtót  és  kaput, 

Nehogy  rabolni  jőjön  kedvök  újra. 
MÁSODIK  POLGÁR.  Él  hölgyeinkkel!  E  vad  csőcselék 

Ismeri  a  szerályok  kéjeit. 
Első  polgár.  És  hölgyeink  is  a  győző  jogát. 
Ádám.  Megálljatok !  Mit  futtok  így  előttünk? 

Vagy  nem  látjátok  ezt  a  szent  jelet, 

Testvérileg  mely  egy  célhoz  csatol? 

Hitünk  világát  vittük  Ázsiának, 

Szeretetnek  tanát,  hogy  elvadult 

Milljói,  melyek  közt  szent  bölcseje 

Ringott  üdvünknek,  érezzék  malasztját. 

S  ti  köztetek  nem  volna  szeretet? 
Első  polgár.  Hallottunk  már  mi  sokszor  ily  beszédet, 

S  legott  házunkra  az  üszök  repült  (elszélednek). 
Ádám  (a  lovagokhoz).  Imé,  látjátok,  ez  átkos  gyü- 

Ha  aljas  tervvel  annyi  martalóc  [mölcse. 

Kezében  a  szent  zászlót  lengeti, 

S  gyáván  hízelgve  a  népszenvedélynek, 

Hívatlanul  tolakszik  fel  vezérül.  — 

Lovag  barátim!  míg  a  szennytelen 

Becsület,  Isten  szent  dicsérete, 

A  nő  védelme  és  a  hősiség 

Madách  Imre  munkái.  4 


Lesz  kardjainkon,  mink  vagyunk  hivatva 

E  ronda  démont  féken  tartani 

S  vezetni,  hogy  vágyának  ellenére 

Nagyot  s  nemest  műveljen  szüntelen. 
Lucifer.  Szépen  szólsz, Tankréd,  ám.de  majd  ha  a  nép 

El  nem  hiendi  többé,  hogy  vezér  vag}'  —  — 
Ádám.  Hol  a  szellem  van,  ott  a  győzelem. 

Lesújtom ! 
Lucifer.  És  ha  szellem  nála  is  lesz? 

Leszállsz-e  hozzá? 
Ádám.  Mért  leszállani? 

Hát  nem  nemesb,  ha  őtet  emelem  fel? 

Lemondani  a  küzdés  nehéz  helyéről 

Társak  híjában  épp  olyan  kicsinyes, 

Mint  szűkkeblűség  társt  be  nem  fogadni. 

Irigyelvén  részét  a  pályabérben. 
Lucifer.  Lám,  lám,  mivé  silányult  a  nag}'  eszme, 

Melyért  a  cirkusz  vértanúi  haltak. 

Ez  az  egyénnek  felszabadítása? 

Csodálatos  fajú  testvériség! 
Ádám.  Ne  gúnyolj.  Oh  ne  hidd,  hogy  a  dicső  tant 

Fel  nem  fogom.  Éltemnek  vágya  az. 

Tehet,  s  tegyen,  kiben  szent  szikra  van. 

Ki  felküzd  hozzánk,  szívesen  fogadjuk. 

Egy  kardcsapás  rendünkbe  emeli ; 

De  őriznünk  kell  a  rend  kincseit 

A  még  forrongó  zűrnek  ellenében. 

Bár  jőne  már,  bár  jőne  az  idő. 

Megváltásunk  csak  akkor  fog  betelni, 

Midőn  ledül  a  gát,  mert  tiszta  minden. 

De  ilyen  napnak  jöttét  kétleném. 

Ha  az,  ki  a  nagy  müvet  indítá. 

Nem  önmaga  lett  volna  a  nagy  Isten. 

Barátim,  láttátok,  hogyan  fogadtak! 

Árván  a  zajgó  város  népe  közt. 

Nincs  hátra  más,  mint  ott  azon  ligetben 

Táborba  szállni,  mint  azt  megszökök 

Már  a  pogány  közt.  Míg  majd  jobbra  fordul. 

Induljatok,  követni  foglak  én  is, 

Minden  lovag  felel  népségeért.    (A    keresztes    had 

tábort  üt.) 
Lucifer.  Mi  kár,  hogy  szép  eszméid  újólag 

Csak  olyan  hírhedett  almát  teremnek. 

Mely  kunt  piros,  de  bele  por. 
Ádám.  Megállj ! 

Hát  nem  hiszesz  már  semmi  nemesebbe'? 
Lucifer.  Ha  hinnék  is,  mit  ér,  fajod  ha  nem  hi.sz? 

Ez  a  lovagrend,  melyet  állítasz 

Pháros  gyanánt  tenger  hullámi  közt, 

Egykor  kialszik,  félig  összedííl 

S  vészesb  szirtté  lesz  a  merész  utasra. 

Mint  bármelyik  más,  mely  sohsem  világlott. 

Minden,  mi  él  és  áldást  hintve  hat, 

Idővel  meghal,  szelleme  kiszáll, 

A  test  túléli  ronda  dög  gyanánt, 

Mely  gyilkoló  miazmákat  lehel 

Az  új  világban,  mely  körüle  fejlik. 

Ládd,  így  maradnak  ránk  a  múlt  idők 

Nagyságai. 
Ádám.  Míg  rendünk  összedűl, 

Tán  szent  tanai  a  tömegbe  hatnak, 

És  akkor  nincs  veszély. 
Lucifer.  A  szent  tanok. 

.^h,  ép  a  szent  tan  mindig  átkotok, 

Ha  véletlen  reá  bukkantatok : 

Mert  addig  csűritek,  hegyezitek, 

Hasogatjátok,  élesítitek. 

Míg  őrültség  vagy  békó  lesz  belőle. 

Exact  fogalmat  nem  bírván  az  elme, 

Ti  mégis  mindig  ezt  keresitek 

önátkotokra  büszke  emberek. 

Vagy  nézd  e  kardot,  hajszállal  nagyobb. 

Kisebb  lehet  s  lényben  nem  változott. 

Ezt  folytathatnók  véges-végtelen, 

S  hol  az  exact  pont,  mely  határt  tegyen? 

Bár  érzésed  rögtön  reátalál, 

A  változás  nagyban  midőn  beáll.  — 


5^ 

De  mit  törekszem?  fáraszt  a  beszéd, 
Tekints  magad  egy  kissé  szerteszét. 
(Néhány  polgár  ismét  megjelen.) 
Ádám.  Barátim!  népem  fáradt,  menhelyet  kér. 
Tán  a  kereszténység  fővárosában 
Nem  kér  hiába. 
Harm.\dik  polgár.  Kérdés,  nem  vagy-é 

Eretnekségben  rosszabb  a  pogánynál. 
Negyedik  polgár.  Mondd,  mit  hiszesz,  a  Homo- 
Vagy  Homoiusiont?  [usiont, 

Ádám.  Ezt  nem  értem. 

Lucifer.  Ne  valid  be,  ez  most  itt  a  fődolog. 
Negyedik  polgár.  Lám,  kétkedik,  ez  is  hamishitfl. 
Többen.  El  tőlük,  el,  zárkózzunk  házainkba! 
Átok  reá,  ki  nékiek  fedélt  nyújt.  (Elszélednek.) 
(A  patriarchia  fejedelmi  pompában  és  kísérettel  jő  palo- 
tájából, egy  csapat  barát  követi,  láncra  vert  eretnekeket 
kisérve,  végre  katonák  s  nép.) 

Ád.4m.  Elámulok!  —  De  mondd,  mi  fejdelem 

Közéig  amott,  oly  dölyfösen,  kiliívön? 
Lucifer.  A  főpap  az,  apostolok  utóda, 
Ádám.  S  e  meztelábas  ronda  csőcselék, 

Mely  a  bilincselt  népet  kárörömmel, 

Hazudt  alázat  színével  kiséri? 
Lucifer.  Keresztj'én-cinikus,  barátsereg. 
Ádám.  Nem  láttam  ilyest  ősi  hegyeim  közt. 
Lucifer.  Majd  látsz  utóbb;  a  poklosság,  tudod. 

Lassan  terjed.  De  vigyázz,  meg  ne  sértsd 

Ez  absolut  erényü  s  ép  azért 

Engesztelhetlen  népet. 
Ádám.  Ah,  minő 

Erén}''  lehetne  ily  fajnak  sajátja? 
Lucifer.  Erényök  a  sanyargás,  a  lemondás, 

Mit  mestered  kezdett  meg  a  kereszten. 
Ádám.  Az  egy  világot  válta  meg  ez  által. 

De  e  gyávák  csak  Istent  káromolnak. 

Mint  lázadók,  megvetve  kegyeit. 

Ki  szúnyog  ellen  oly  fegyvert  ragad. 

Mit  medve  ellen  vinni  hősiség, 

Bolond. 
Lucifer.  De  hátha  ők  a  szúnyogot 

Medvének  nézik.  —  Nincs-é  rá  joguk? 

Kincs-é  joguk  hős  voltuk  érzetében 

Pokolra  űzni  minden  élvezőt? 
Ádám.  Látok,  miként  Tamás,  és  nem  hiszek. 

Szemébe  nézek  e  káprázatoknak. 
(A  patriarcha  elé  lép.) 

Atyám !  a  szent  sír  harcosi  vagyunk 

S  a  fáradalmas  útból  megpihenni 

E  város  népe  még  be  sem  fogad. 

Ki  oly  hatalmas  vagy,  segíts  ügyünkön. 
Patriarcha.  Fiam,  csekély  dolgokra  most  nem  érek. 

Az  isten  dicse,  a  nép  üdve  hív, 

Eretnekek  fölött  kellvén  Ítélnem, 

Kik  mérget  szórva  dudvaként  tenyésznek ; 

S  tüzzel-vassal  bár  irtjuk,  szüntelen 

Ujúlt  erővel  küldi  a  pokol  ránk.  — 

De  hogyha  a  kereszt  vitézi  vagytok, 

Minek  kerestek  messze  szerecsent? 

Itt  a  veszélyesb  ellen.  Fel  tehát, 

Fel  falvaikra,  irtsátok  ki  őket. 

Pusztítsatok  nőt,  aggot,  gyermeket. 
Ad.4m.  Az  ártatlant,  atyám,  csak  nem  kívánod. 
Patriarcha.  Ártatlan  a  kígyó  is,  míg  kicsiny. 

Vagy  hogyha  már  kihullt  méreg-foga, 

S  künéled-é? 
Ádám.  Valóban  szörnyű  bűn 

Leliet,  mi  ily  haragra  gyujthatá 

Egyházát  a  szeretetnek. 
Patriarcha.  Fiam ! 

Nem  az  szeret,  ki  a  testnek  hizelg. 

De  aki  a  lelket  vezérli  vissza, 

Ha  kell,  kard  élén,  vagy  lángon  keresztül 

Ahhoz,  ki  monda:  Nem  békét,  de  harcot 

Hozok  a  földre.  E  gonosz  hitűek 

A  szent  háromság  rejtélyes  tanában 

A  homoiusiont  hirdetik, 

Míg  az  egyház  a  homousiont 

Alapítá  meg  a  hit  cikkéül. 
Barátok.  Halál  reájuk,  már  a  máglya  ég. 
Ádám.  Adjátok  fel,  barátim,  azt  az  i-t. 

Szebb  áldozat  lesz  életmegvetéstek 

A  szent  sírért  vívandó  hős  csatában. 
Egy  agg  eretnek.  Sátán,  ne  kísérts,  mink  igaz  hi- 

Ott  vérezünk,  hol  Isten  rendelé.  [tünkért 

Egyik  barát.  Hah,  szemtelen !  igaz  hittel  dicsekszel? 
Az  agg  eretnek.  Nincs-é  velünk  a  rimini  zsinat 

S  más  számtalan? 
A  BAR.4T.  Rósz  útra  tévedett. 

De  Nicaeában  s  más  igaz  hivő 

Zsinatban  úg5-e  mellettünk  ítéltek? 
Az  AGG  ERETNEK.  A  pártosok.  Mí  szemtelen  kísérlet 

Még  versenyezni  vélünk.  Vagy  felelj, 

Hol  van  csak  egy  eg3'házatyátok  is. 

Mint  Árius,  és  a  két  Euséb? 
A  BARÁT.  Hát  birtok-é  egy  Atanásiust? 
Az  AGG  ERETNEK.  Hol  vértanuitok? 
A  BARÁT.  Több,  mint  tinektek ! 

.\z  AGG  ERETNEK.  Szép  vértanúk,  kiket  káprázatával 

Az  ördög  csalt  el,  kárhozott  halálra. 

Mondom,  ti  vagytok  a  nagy  Babylon, 

Az  a  kéjhölgy,  kiről  szent  János  írt, 

Mely  el  fog  veszni  a  világ  színéről. 
A  BARÁT.  A  hétfejű  sárkány,  az  antikrisztus 

Vagytok  ti,  kikről  szent  János  beszél. 

Gazok,  csalárdok,  ördög  cimborái. 
Az  AGG  ERETNEK.  Rablók,  kígyók,  paráznák,  torko- 

[sok !  .  .  . 
Fatriarcha.  El  vélök,  el,  már  is  soká  időzünk. 

Isten  dicsére,  a  máglyára  őket ! 
Az  AGG  ERETNEK.  Isten  dicsére,  jól  mondád  gonosz. 

Isten  dicsére  hull  az  áldozat. 

Erősek  vagytok,  tesztek  kény  szerint. 

De  jó-e  a  tett,  ítél  majd  az  ég. 

Számlálva  immár  bíinóráitok, 

Vérünkből  új  csatárok  születendnek, 

Az  eszme  él  s  a  láng,  mely  íellobog. 
Világot  késő  századokra  vet. 
Jerünk,  barátim,  a  dicső  halálba! 
Az  ERETNEKEK  (karban  énekelnek) . 

1.  Én  erős  Istenem,  én  erős  Istenem,  miért  hagytál 
el  engemet,  és  miért  távoztál  el  az  én  megtartásomtól 
és  az  én  jajgatásaimnak  beszédétől? 

2.  Én  Istenem,  kiáltok  mind  napestig,  de  nem  hall- 
gatsz meg,  éjjel  is  nincs  nekem  veszteglésem. 

3.  Te  pedig  szent  vag\' (XXII.  zsolt.) 

A  BARÁTOK  (karban  közbevágnak). 

1.  Perelj,  uram,  az  énvelem  perlőkkel,  és  harcolj 
a  velem  harcolókkal. 

2.  Ragadj  fegyvert  és  paizst  és  kelj  fel  az  én  segít- 
ségemre. 

3.  És  vedd  fel  dárdádat  és  rekeszd  meg  az  én  há- 
borgatóim eleinek  utat.  —  (XXXV.  zsolt.) 
(Ezalatt  a  patriarcha  s  a  menet  elvonul.  Néhány  barát 

tractatnsokkal  a  keresztesek  közé  vegyül.) 
I  -UciFER.  Mit  állsz  oly  szótlan,  mondd,  mit  borzadasz ? 

Tragédiának  nézed?  nézd  legott 

Komédiának  s  mulattatni  fog. 
Ádám.  Oh  jaj,  ne  tréfálj!  Hát  egy  i  miatt  is 

Mehetni  ily  elszántan  a  halálba? 

Mi  akkor  a  magasztos,  nagyszerű? 
Lucifer.  Az,  ami  másnak  tán  kacagtató. 

Egy  szál  választja  csak  e  két  fogalmat, 

Egy  hang  a  szívben  ítél  csak  közöttük 

S  ez  a  rejtélyes  bíró  a  rokonszenv, 

Mely  istenít,  vagy  gúnyjával  megöl. 
Ádám.  Mért  is  tűnt  csak  szemembe  mind  e  bün! 

E  kisszerű  harc  büszke  tudományban, 

E  gyilkos  méreg  mesterül  kivonva 

A  legfényesb,  legüdítőbb  virágból. 

E  szép  virágot  egykor  ismerém, 

Üldött  hitünknek  zsendülő  korában : 

Ki  az  a  bűnös,  aki  tönkre  tette? 
Lucifer.  A  bűnös  önmaga  a  győzelem, 

Mely  szerteszór,  száz  érdeket  növel. 

A  vész,  mely  összehoz,  mártírt  teremt, 
Erőt  ád :  ott  van  az  eretnekekkel. 

Ádám.  Valóban,  elhajítnám  kardomat, 
És  visszamennék  éjszaki  honomba. 
Hol  még  az  őserdők  árnyékiban 
A  íérnbecs,  a  tiszta  egyszerűség 
Dacol  e  sima  kornak  mérgivel. 
Ha  titkos  szó  nem  súgná  szüntelen, 
Hogy  e  kort  nékem  kell  újjá  teremtni. 

Lucifer.  Hiú  törekvés!  Mert  egyént  soh'sem 
Hozandsz  érvén\'re  a  kor  ellenében : 
A  kor  folyam,  mely  visz,  vagy  elmerít, 
Úszója,  nem  vezére,  az  eg^'én. 
Kiket  nagyoknak  mond  a  krónika, 
Mind  az,  ki  hat,  megérté  századát, 
De  nem  szüle  az  új  fogalmalcat. 
Nem  a  kakas  szavára  kezd  viradni, 
De  a  kakas  kiált,  merthogy  virad. 
Amott  azok,  kik  békóban  sietnek 
Mártírhalálra,  gúnytól  környezetten. 
Látnak  csak  egy  embemyomot  előre, 
Köztük  dereng  fel  az  új  gondolat; 
S  azért  meghalnak,  m.it  utódaik 
Az  utca-léggel  gondtalan  szívandnak.  — 
De  hagyjuk  ezt,  nézz  kisssé  táborodba. 
Mit  járnak  ott  azon  piszkos  barátok. 
Mi  vásárt  ütnek,  mit  szónoklanak, 
örült  taglejtés  vad  kíséretében? 
Hallgassuk  őket ! 

Egy  barát  (a  tolakodó  keresztesek  közt). 
Bajnokok,  vegyétek ! 
Vegyétek  a  vezeklésnek  tanát 
Kalauzul  minden  kétségetekben, 
Ez  megtanít :  a  gyilkos,  a  parázna, 
A  templomrabló,  a  hamis  tanú 
Hány  évig  fog  szenvedni  a  pokolban. 
És  megtanít,  egy  évi  büntetést 
Hogy  a  gazdag  megválthat  húsz  s  néhány. 
Mig  a  szegény  három  solidival. 

S  ki  már  fizetni  éppen  képtelen, 

Néhány  ezer  korbácsütéssel  is. 

Vegyétek  e  becses  könyvet,  vegyétek! 
A  KERESZTESEK.  Ide  vele.  Nekünk  is,  szent  atyám ! 
Ád.4m.  Hah,  rossz  árus  és  még  rosszabb  vevők. 

Vonj  kardot  és  verd  szét  e  ronda  vásárt ! 
Lucifer  (zavarban).  Bocsáss  meg,  e  barát  rég  cim- 

S  nem  is  útálom  én  az  ily  vüágot,  [bórám. 

Az  Úr  dicse  ha  szinte  felkapott  is, 

Felkaptam  én  is  egyúttal  vele. 

Csak  te  maradtál  egy  kissé  alant. 

Éva  mint  Isaura  s  Helene  annak  komornája  sikoltva 

rohannak   Ádámhoz,   néhány   keresztestől  üldözve,   kik 

azonban  ízibe  elosonnak.) 

Éva  (összerogyva).  Ments  meg  te,  bajnok! 
Ádám  (felkarolva).  Eszmélj,  oh  nemes  hölg\', 

Itt  biztosan  vagy.  Vesd  fel  szép  szemed. 

Minő  igéző!  —  Vajh  mi  érheté? 
Helene.  Élvezni  voltunk  a  természetet 

Kertünk  árnyékos  sűrűségi  közt. 

Gondatlan  üíve  az  üde  gyepen, 

A  csattogányt  hallgattuk  és  kísértük ; 

Midőn  csillogni  látunk  két  szemet 

Vad  szenvedéllyel  a  bokor  megöl. 

Ijedve  kezdünk  futni,  míg  utánunk 

I.iliegve  és  döbörögve  négy  keresztes 

Majd-majd  beért,  midőn  hozzád  jutánk. 
Ád.4m.   Nem  is  tudom,   kívánj am-é,  hogy  ébredj : 

Hát  hogyha  elhagysz,  álomkép  gyanánt? 

Hogy  is  lehet  test  így  átszellemülve. 

Ilyen  nemes  és  ily  imádatos? 
Lucifer.  Átszellemült  test !  —  Oh,  a  sors  valóban 

Nem  büntethetné  jobban  a  szerelmest 

őrültségéért,  mint  beteljesítvén 

Mindazt,  amit  csak  kedvesére  halmoz. 
Ád.4m.  Úgy  rémlik,  egykor  már  ismertelek, 

Hogy  együtt  álltunk  Isten  zsámolyánál. 
Lucifer.  Mindenre  kérlek,  azt  soh'se  feledd: 

Szerelmed  amilyen  mulattató 

Kettesben,  oly  ízetlen  harmadiknak. 
Ádám.  Felnéz  .  .  .  mosolyg,  oh  hála  néked  égi 
itvA.  Lovag,  megmentél,  hogy  köszönjem  azt  meg? 
Ádám.  Nem  gazdag  díj-e  a  szó  ajkadon? 
Lucifer  (Helenéhez).  Elég  sovány  díj  s  ilyet  sem 
Helene.  S  mi  hálával  tartoznám  én  neked?  [nyerek? 
Lucifer.   Hát  azt  hiszed,  hogy  a  nemes  lovag 

Megmente   téged  is?    Minő  hiúság! 

Ha  a  lovag  megmenti  a  kisasszonyt. 

Komornáját  a  íegyvemök  bizonnyal. 
Helene.  S  mit  nyertem  volna?  Vagy  hálás  leszek 

És  ott   \  agyok,   mintha  elér  a  vész : 

Vagy  háládatlan,  így  is  kárhozott. 

Pedig  nem  volt  rút  a  négy  üldöző. 
Ádám.  Oh  hölgy,  hová  vezesselek?   parancsolj. 
Éva.  Előttünk  áll  a  zárda  ajtaja. 
Ádám.  a  zárda,  mondod?  Oh,  de  ajtaja 

Nem  zárja  tőlem  a  reményt  el,  úgy-e? 

Adj   nékem   egy   jelt,   tűznöm  e  kereszthez. 

Hogy  míg  amaz  tisztemben  küzdni  hív, 

Legszebb  álmomnak  hozza  vissza  képét 

S  ne  unjak  várni  hosszú  éveken, 

Melyek  végéről  pályabérem  int. 
Éva.  lm  e  szalag. 
Ádám.  Ez  éjsötét  szalag? 

Oh  hölgy!  reményt,  reményt,  ne  bánatot. 
Éva.  Enyém  ez  a  jel,  mást  nem  adhatok. 

A  zárdafal  közt  nem  tenyész  remény. 
Ádám.  De  szerelem  sem.  És  ahol  te  vagy, 

Hogyan  ne  volna  szerelem,  leánv  I 

Mezed  mutatja,  nem  vagy  még  apáca. 
Éva.  Ne  is  gyötörj  tovább  kérdéseiddel. 

Pedig  gyötörsz,  ha  búdat  nőni  látom. 
Lucifer.  És  el  fog  zárni  e  fal  téged  is? 
Helene.  El  ám,  de  kulcsa  nincs  tengerbe  vetve. 
Lucifer.  Nagy  kár!  Beh  szép  elégiát  faragnék 

E  bús  esetről. 
Helene.  Csalfa,  menj  előlem! 

Lucifer.  S  miért?  Hát  nem  nagy  eszme  az,  midőn 

Tengerfenékre  szállok  kulcsodért? 
Helene.  Ah,  ezt  nem  is  kívánom. 
Lucifer.  Már  megyek. 

A  mélynek  szörnye  fen  reám  agyart. 
Helene.  Jőj  vissza,  jőj,  megöl  a  félelem! 

Inkább  a  kulcs  majd  ablakomba'  lesz. 
.\dám.  Hadd  tudjam  hát  neved  meg  legalább 

Imámba,  tudjam  meg,  hogy  mit  csatoljak. 

Áldást  kérvén  rád,  hogyha  végzeted 

Gyászát  megosztni  már  nem  engeded. 
Éva.  Nevem  Izóra.  S  a  tiéd,  lovag? 

Imádság  jobban  illet  zárdaszüzet. 
Ádám.  Tanicréd  vagyok. 

Éva.  Tankréd,  Isten  veled! 

Ádám.  Izóra,  oli  ne  hagyj  el  ily  sietve. 

Megátkozom  különben  a  nevet, 

Melyet  búcsúzva  mondottál  először. 

Rövid  volt  e  perc,  még  álomnak  is; 

Hogy  folytatom,  ha  ily  rejtély  maradsz 

S  nem  bírom  sorsod  drága  fonalával 

Kihímzeni? 
Éva.  Halljad  hát  sorsomat. 

Atyám  is  a  szent  sír  vitéze  volt, 

Midőn  egy  éjt  meglepte  a  vad  ellen, 

Üvöltve,  tüzzel-vassal  táborát ; 

Menekvéséhez  már  nem  volt  remény. 

És  szent  fogadást  tőn  szűz  Máriának, 

Hogy  engemet,  ki  még  gyermek  valék, 

Ha  visszatérhet,  néki  felajánl. 

Ö  visszatért,  én  szent  ostyát  vevék 

Ez  ígéretre. 
Ádám.  Oh  te  szent  anya! 

Te  testesített  tiszta  szeretet. 

Nem  fordulál-e  el  megbántva  ily 

Szentségtelen  ígérettől,  minő 

Erényeidre  nyom  bünbélyeget, 

Átokká  téve  az  égnek  malasztját?  .  .  . 
Helene.  S  te  nem  kívánod  tudni  .sorsomat? 


6o 


Lucifer.  Azt  már  tudom:  szerettél,  megcsalódtál, 

Szerettél  újra  s  akkor  már  te  csaltál. 

Ismét  szerettél,  —  hősödet  meguntad ; 

S  üres  szíved  most  új  lakóra  vár. 
Helene.  Ez  különös!  Az  ördög  van  veled  tán? 

De  oly  szerénynek  még  se  hittelek. 

Hogy  szívemet  üresnek  hidd  jelenleg. 
Lucifer  (Ádámhoz). 

Uram  siess !  Te  nem  bírsz  elbúcsúzni, 

S  én  nem  bírom  gátolni  győzedelmem. 
Ádám.  Izóra!  Minden  szód  fulánk  szívemben. 

Egy  csókkal  mérgét,  oh  hölgy,  édesítsd  meg. 
Éva.  Lovag,  mit  kívánsz?  haliád  eskümet. 
Ádám.  De  az  nincs  tiltva  tán,  hogy  én  .szeresselek? 
Éva.  Te  boldog  vagy,  de  hogy  feledlek  én? 

Tankréd,  megyek  már,  vagy  kifogy  erőm. 

Isten  veled !  meglátlak  ott  az  égben. 
Ádám.  Isten  veled !  E  nap  emléke  vélem. 

(Eva  a  zárdába  lép.) 
Helene  (félre) .  Ah  g3^áva  te !  hát  mindent  én  tegyek? 
(Fent.)  Ablakba'  lesz  majd,  nem  tengerben  a  kulcs. 

(Évát  követi.) 
Ádám  (feleszmélve).  Most  hát  jerünk! 
Lucifer.  Már  késő,  vége  van ! 

Ládd,  ilyen  őrült  fajzat  a  tiéd, 

Majd  állati  vágyának  eszközéül 

Tekinti  a  nőt,  és  durvult  kezekkel 

Letörli  a  költészet  hímporát 

Arcáról,  önmagát  rabolva  meg 

Szerelme  legkecsesb  virágitól; 

Majd  istenül  oltárra  helyezi, 

És  vérzik  érte  és  küzd  hasztalan, 

Míg  terméketlen  hervad  csókja  el. 

Mért  nem  tekinti  és  becsüli  nőül, 

Nőhivatása  megjelölt  körében? 
(Ezalatt  egészen  besötétült,  a  hold  felkél.   Isaura  és 

Helene  az  ablakon.) 
Éva.  Mi  vágyva  néze  rám,  mint  reszketett, 

Ah,  e  hős  férfi  reszketett  előttem, 

De  nőerényem  és  a  hit  parancsol 

Itt  szenvedek  ki,  mint  szent  áldozat. 
Helene.  Csodálatos,  minő  őrült  nemünk! 

Ha  az  előítélettel  szakít, 

Vadállatul  rohan  a  kéj  után, 

A  méltóságot  arcáról  letépi 

És  megvetetten  sárban  ténfereg. 

Ha  nem  szakít,  önárnyától  remeg, 

Fonn3^adni  hagyja  meddő  bájait, 

Mástól  s  magától  elrabolva  a  kéjt. 

Miért  nem  jár  középen?  Vagy  mit  árt 

Eg}'-  kis  kaland,  egy  kis  gyöngéd  viszony 

lUemmel  olykor,  meg  nem  foghatom. 

Hiszen  a  nő  se'  szellem  csak  merőben. 
Éva.  Helene,  nézz  ki,  itten  áll-e  még? 

Hogyan  ment  volna  olyan  könnyen  el? 

Csak  egj'szer  halljam  még  meg  szózatát. 
Ádám  (Luciferhez) .  Tekints  körül,  nem  áU-e  ablaká- 

Nem  küldne-é  egy  pillantást  utánam?  [nál, 

Csak  egyszer  lássam  még  sugár  alakját,  — 

Izóra!  Oh  ne  bánd,  hogy  itt  vagyok  még. 
Éva.  Mindkettőnkért  jobb  lenne  itt  nem  állnod. 

Az  elszakadt  szív  könnyen  összeforr 

S  megint  csak  fáj,  ha  újra  elszakasztjuk. 
Ádám.  Nem  félsz-e  így  a  csendes  éjbe  nézni, 

Mely,  mint  nagy  szív,  szerelemtől  dobog, 

Szeretni  hol  csak  nékünk  nem  szabad? 

Nem  félsz-e,  hogy  varázsa  elragad?  .  .  . 
ÉV-\.  Él  bennem  is  mindez,  mint  tünde  álom. 

Mely  tán  az  égből  kísért  e  világra  ; 

A  lég  hullámin  szép  dal  áradoz, 

Mosolygni  látok  nemtők  ezreit 

Testvéri  csókkal  minden  lomb  mögül, 

De  hozzánk  többé,  Tankréd,  nem  beszélnek. 
Ádám.  S  miért,  miért !  e  rossz  fal  gátol-é? 

Ki  annyi  sarcot  vívtam  a  pogánytól, 

Nem  bírom-é  áthágni  ezt  a  sáncot? 
Lucifer.  Nem  ám,  mert  védi  a  kor  szelleme, 

Erősebb,  mint  te. 

Ádám.  Hah,  ki  mondja  azt? 

(A  háttérben  egy  máglya  világa  gyúl  ki.) 
Az  ERETNEKEK  (karban  távolról). 

21.  Mentsd  meg  az  én  lelkemet  a  fegyvertől  és  az 
én  egyetlen  egyemet  az  ebnek  kezéből. 

22.  Szabadíts  meg  engemet  az  oroszlánnak  szájá- 
ból és  az  unicomisoknak  szarvaik  ellen  hallgass  meg 
engemet. 

23.  Hirdetem  a  te  nevedet  az  én  atyámfiainak ;  a 
gyülekezetek  közepette  dicsérlek  tégedet. 

Éva.  Irgalmazz,  Isten,  bűnös  leikeiknek ! 
Ádám  (visszaborzadva). 

Mi  rettentő  dal ! 
Lucifer.  Nászénektek  az. 

Ádám.  Mindegy,  legyen,  én  meg  nem  rettenek. 

Dacolni  érted  mindennel  fogok. 
A  BARÁTOK  (karban  távolról). 

26.  —  —  öltöztessenek  fel  gyalázatossággal  és 
szidalommal,  kik  felfuvalkodnak  eUenem. 

27.  Vigadjanak  és  örüljenek,  kik  akarják  az  én 
igazságomat;  és  mondják  ezt  mindenkor:  Magasztal- 
tassék  az  Úr,  ki  akar  békességet  az  ő  szolgájának 
(A  fentebbi  karének  kezdetével  Ádám,  ki  a  zárda  ajtaja' 
hoz  lépett  volt,  ismét  megállt,  a  tornyon  egy  kuvik  kiálts 
a  légben  Boszorkánvok  szállanak  s  az  ajtó  előtt  egy 
Csontváz  kél  a  földből  s  fenyegetve  áll  Ádám-  előtt.) 

Éva  (az  ablakot  becsapva).  Isten  segíts! 

A  csontváz.  El  e  szentelt  küszöbről. 

Ádám.  Ki  vagy  te,  rém? 

A  csontváz.  Én  az  vagyok,  ki  ott  lesz 

Minden  csókodban,  minden  ölelésben. 
Boszorkányok  (kacagva). 

Édes  vetés,  fanyar  gyümölcs. 

Galambíival  kígyókat  költs. 

Izóra,  hívunk! 
Ádám.  Milyen  alakok! 

Ti  változátok-é  el,  vagy  magam? 

Ismertelek,  midőn  mosolyogtatok. 

Mi  itt  a  valóság  és  mi  itten  álom? 
Varázsotokra  ellankad  karom. 
í.uciFER.  Véletlenül  mi  kedves  társaságba 
Juték.  Mi  régtől  várom  e  szerencsét. 
Ez  illedelmes  szép  boszorkahad, 
Mely  a  mezetlen  nymphát  mindazáltal 
Orcátlanságban  messze  túlhaladja, 
Ez  a  vén  bajtárs,  a  rémes  halál. 
Mely  torzképezve  a  rideg  erényt, 
Megutáltatja  azt  a  föld  fiával. 
Mind  üdvözöllek!   Kár,  hogy  rá  nem  érek 
Közöttetek  az  éjét  elfecsegni.  — 

(A  jelenések  eltűnnek.) 

Tankréd,  fel  Tankréd!   kedvesed  becsapta 
Az  ablakot:  mit  állunk  itt  az  éjben? 
A  szél  hideg,  kö.szvény  leszen  jutalmad. 
Helene  meg  mindjárt  jő  s  mit  teszek? 
Szerelmeskedni  nem  fog  tán  az  ördög! 
Nevetségessé  lenne  mindörökre, 
S  akkor  hatalmát  el  vinné  maga 
Csodálatos,  az  ember  hő  kebellel 
Eseng  epedve  szerelem  után 
S  csak  kínt  arat.  Az  ördög  jégkebellei 
Alig  bír  tőle  szabadulni  jókor. 
.4d.4m.  Vezess,  vezess  új  létre,  Lucifer! 
Csatára  szálltam  szent  eszmék  után 
S  találtam  átkot  hitvány  felfogásban  ; 
Isten  dicsére  embert  áidozának 
S  az  ember  korcs  volt,  eszmémet  betöltni. 
Nemesbbé  vágytam  tenni  élveink 
S  bün  bélyegét  süték  az  élvezetre, 
Lovag-erényt  állíték  s  ez  döfött 
Szívembe  tőrt.  El  innét,  új  világba! 
Eléggé  megmutattam,  hogy  mit  érek. 
Ki  vívni  tudtam  és  lemondani  tudtam. 
Szégyen  ne'kül  elhagyhatom  helyem. 
Ne  lelkesít.sen  többé  semmi  is, 
Mozogjon  a  világ,  amint  akar. 

Kerekeit  többé  nem  igazítom. 
Egykedvűen  nézvén  botlásait. 
Kifáradtam,  pihenni  akarok! 
Lucifer.  Pi?ienj  tehát!  De  én  alig  hiszem 
Hogy  szellemed,  e  nyugtalan  erő, 
Pilienni  hagyjon.  Ádám,  jőj  utánam! 


NYOLCADIK  SZÍN. 

(Prágában.  A  császári  palota  kertje.  Jobbra  lúgos,  balríi 
csillagásztorony,  előtte  tágas  erkély  Kepler  íróasztalával, 
székkel,  csillagászeszközökkel.  Lucifer  mint  Kepler  fa- 
mulusa az  erkélyen.  A  kertben  udvaroncok  s  hölgyek 
csoportokban  sétálnak,  közöttük  Éva  is,  mint  Borbála, 
Kepler  neje.  —  Rudolf  császár  Ádámmal,  mint  Keplerrel 
beszédbe  mélyedve  áll.  A  háttérben  egy  eretnek  máglyája 
ég.  Estve,  később  éj.   Két  udvaronc  az  előtéren  elmenve.) 

Első  udvaronc.  Ki  az  megint,  ki  ottan  fűtőzik, 
Eretnek  vagy  boszorkány? 

MÁSODIK  UDVARONC.  Nem  tudom. 

Nincs  már  divatban,  hogy  még  érdekeljen, 
Csak  söpredék  gyűl  a  máglyák  köré, 
S  nem  őrjöng  az  sem  már  öröm  miatt, 
Csak  hallgatag  néz  és  morog  magában. 

Első  udvaronc.  Az  én  időmben  ünnep  volt  az  ilye?, 
Ott  volt  az  udvar,  a  nemes  világ. 
Ah,  így  fajúinak  el  a  jó  idők.  —  (Elhaladnak.) 

Lucifer.  Ily  hűvös  estve  e  tűz  jól  esik, 
Bizony  bizony  már  jó  régen  melenget. 
De  félek,  hogy  kialszik  nemsokára. 
Nem  férfias  határzattól  eloltva. 
Nem  új  nézetnek  engedvén  helyet, 
De  e  közömbös  korban  nem  leend, 
Ki  új  hasábot  vetne  a  parázsra, 
S  én  fázhatom.  —  Minden  nag}'^  gondolatnak, 
Hiába,  ily  kicsinyes  a  bukása.  (El  a  toronyba.) 
(Rudolf  és  Ádám  az  előtérre  lépve.) 

Rudolf.  Állítsd  fel,  Kepler,  horoszkópomat, 
Rósz  álmám  volt  az  éjjel,  rettegek 

Uadách   Imre  munkái.  5 

Mi  konjunktúrákban  van  csillagom. 

Baljóslatú  jel  tűnt  fel  udvarában 

Már  múltkor  is,  ott  a  kígyó  fejénél. 
Ádám.  Meglesz  uram,  amint  parancsolod. 
Rudolf.  Ha  majd  e  klimakterikus  napok 

Elmúltak,  a  nagy  műt  is  újra  kezdjük, 

Mely  a  minap  sikertelen  maradt. 

Átnéztem  újra  Hermes  Tresmagistust, 

Synesiust,  Albertust,  Paracelsust, 

Salamon  kulcsát  és  más  műveket, 

Míg  rátaláltam  az  ejtett  hibára. 

Amint  izzasztók  a  vénhedt  királyt, 

Feltűnt  a  holló  s  a  veres  oroszlány, 

Utánuk  a  kettes  mercur  kifejlett 

A  két  planéta  eg^'esült  hatásán, 

S  leszállt  az  érceíc  bölcselet  sava. 

De  elhibáztuk  a  nedves  tüzet, 

Száraz  vizet,  s  azért  nem  létesült 

A  szent  menyegző,  a  dicső  eredmény. 

Mely  ifjúságot  önt  az  agg  erébe. 

Nemességet  visz  át  a  szürke  ércbe. 
Ádám.  Értem,  felséges  úr. 
Rudolf.  Eg\'  szóra  még! 

Rósz  hír  kering  az  udvarban  felőled. 

Hogy  új  tanoknak  hívéül  szegődtél. 

Rostálod  a  szentegyház  tétéit ; 

Sőt  most,  midőn  anyád  mint  rút  boszorkány 

Legsúlyosb  vád  alatt  börtönben  ül, 

Méltó  gyanúba  jössz  te  is,  midőn 

Olyan  nyakasán  s  emyedetlenül 

Igyekszel  őt  kiszabadítani. 
Ádám.  Felséges  úr !  hiszen  fia  vagyok. 
Rudolf.  A  szentegyház,  fiam,  igazb  anyád. 

Hagyd  a  világot,  jól  van  az,  miként  van. 

Ne  kívánd  kontárul  javítani, 

Nem  halmozálak-é  kegyekkel  el? 

Atyád,  tudod  jól,  korcsmáros  vala 

S  nemességed  kétség-fölül  helyeztem, 

Pedig  bizony  elég  bajomba  telt. 

Fölemelélek  trónomhoz  s  csak  így 
Jutái  Müller  Borbála  szép  kezéhez; 
Azért,  ismétlem,  légy,  fiam,  vigyázó.  (El.) 

(Ádám  gondolatokba  merülve,  erkélyének  lépcsőinél  meg- 
áll. Két  udvaronc  az  előtérbe  érve.) 

Harmadik  udvaronc. 

Nézd,  mint  mereng  ismét  a  csillagász. 
Negyedik  udvaronc. 

A  féltés  bántja  szüntelen  szegényt. 

Hiába,  nem  tud  új  körébe  szokni, 

Kirí  belőle  mindig  a  paraszt. 
Harmadik  udvaronc. 

Nem  fogja  fel,  hogy  az  igaz  iovag. 

Bár  istenség  gyanánt  imádja  a  nőt. 

Vérét  odadni  volna  érte  kész. 

Ha  rágalom  érintené  erényét ; 

ö  hódolásban  mellékcélt  gyanít. 
Éva  (más  csoporttal  a  két  udvaronchoz  csatlakozik  s 

nevetve  legyezőjével  a  második  udvaronc  vállára  ver) . 

Ah  menj,  lovag,  —  az  Istenért!  kegyelmezz, 

Tréfáidon  halálra  kell  nevetnem. 

Nézd,  itt  e  két  úr  mily  szörnjái  komoly. 

Talán  megszállott  már  titeket  is 

Az  újításnak  átkos  szelleme? 

Úgy  el  szememből!  Nem  szenvedhetem 

E  fajt,  mert  oly  epés,  bús  felfogással 

Megirigyelte  ezt  a  csillogó 

Nyugodt  világot  tőlünk  s  újat  eszmél. 
Harmadik  udvaronc. 

Minket  nem  illet  e  vád,  drága  hölgy, 

Ki  vágyna  ilyen  körben  változásra? 
Első  udvaronc. 

De,  hogyha  nem  csalódom,  ottan  áll 

Egy  férfi,  arcán  e  sötét  jelek. 
Éva.  Férjem  szegény?  —  Az  Istenért,  urak, 

Kíméljétek  meg  őt  az  ily  gyanútól 

Előttem,  kit  hozzá  szent  kötelék 

Csatol.  —  Hisz  ő  beteg,  —  nagyon  beteg. 

MÁSODIK    UDVARONC. 

Betegje  tán  e  sugárzó  szemeknek? 
Harmadik  udvaronc. 

Valóban,  amit  senki  nem  merészel 

Ö  sértne-é  meg  féltékeny  gyanúval? 

Oh,  bár  lehetne  lovagod  gyanánt 

Szemébe  keztyüt  dobnom  a  merésznek. 
(Ezalatt  Ádámhoz  érnek.) 

Ah  mester!  ép'  jó,  hogy  találkozunk, 

Jószágaimra  kívánnék  utazni. 

Idő-jóslást  szeretnék. 
Első  udvaronc.  Én  pedig 

Fiamnak  vágynám  csillagát  kitudni. 

Éjfél  után,  múlt  éjjel,  jött  világra. 
Ádám.  Reggel  mindkettő  készen  vár,  urak. 
Negyedik  udvaronc. 

A  társaság  oszol,  menjünk  mi  is! 
Harmadik  udvaronc. 

Lépcsője  itt  van  —  jó  éjt,  asszonyom.  (Súgva.) 

Egy  óra  múlva. 
Éva  (súgva).         Jobbra  a  lúgosban. 
(Fent.)  Jó  éjt,  urak!  Jőj,  kedves  Jánosom! 
(Mind  elmennek.^  Ádám  és   Éva   az  erkélyre.    Ádávi 
zsölyeszékbe  dül.  Éva  előtte  áll.  Mindinkább  besötétedik.) 
Éva.  János,  nekem  szükségem  volna  pénzre. 
Ádám.  Egy  fillérem  sincs,  mind  elhordtad  immár. 
Éva.  örök  szükséget  türjek-é  tehát? 

Az  udvarhölgyek  pávaként  ragyognak, 

Szintúgy  szégyellek  köztük  megjelenni. 

Valóban,  hogyha  egy-egy  udvaronc 

Felém  hajolva,  mosolyogva  mond. 

Hogy  a  királyné  köztük  én  vagyok, 

Szég^'enkezem  miattad,  aki  a 

Királynét  így  állítod  udvarába. 
Ádám.  Nem  fáradok-e  éjét  és  napot? 

Elárulom  tudásomat  miattad. 

Megfertőzöm,  midőn  haszontalan 

Időjóslást,  horoskópot  csinálok, 

Eltitkolom,  mit  lelkem  felfogott 

És  hirdetem,  mit  jól  tudok,  hamis. 

Pirulnom  kell,  mert  rosszabbá  levek, 

Mint  a  sibyllák,  kik  hivének  abban. 

Amit  jósoltak,  míg  én  nem  hiszek. 

De  megteszem,  hogy  leljem  kedvedet. 

Hová  teszem,  mit  bűndijúl  kapok? 

Hisz  nékem  nem  kell  semmi  a  világon, 

Csak  az  éj  és  tündöklő  csillaga. 

Csak  a  szférák  titkos  harmóniája. 

Tiéd  a  többi.  —  Ámde  ládd,  ha  a 

Császár  pénztára  többnyire  üres. 

Sok  kérelemre  rendetlen  fizetnek. 

Tiéd  lesz  most  is,  mit  reggel  kapok, 

S  te  hálátlan  vagy,  ládd,  ez  fáj  nekem. 
Éva  (sírva).  Szememre  hányod,  hogy  mit  áldozása, 

S  nem  áldozék-e  én  is  eleget 

Miattad?  én  nemes  háznak  leánya. 

Midőn  kétséges  rangodhoz  csatoltam 

Jövőmet,  és  nem  általam  jutál-e 

Jobb  társaságba?  Hálátlan,  tagadd  el! 
ÁDÁM.  Kétséges  rang-e  hát  szellem,  tudás? 

Homályos  származás-e  a  sugár. 

Amely  az  égből  homlokomra  szállt? 

Hol  van  nemesség  más  ezen  kívül? 

Amit  ti  úgy  neveztek,  porlatag, 

Hanyatló  báb,  mit  lelke  elhagyott, 

De  az  enyém  örök-ifjú,  erős.  — 

Oh  nő,  ha  te  meg  bírnál  érteni. 

Ha  volna  lelked  oly  rokon  velem. 

Minőnek  első  csókodnál  hivém. 

Te  büszke  lennél  bennem  s  nem  keresnéd 

Kívül  a  boldogságot  körömön ; 

Nem  hordanál  mindent,  mi  benned  édes, 

Világ  elé,  s  mindent,  mi  keserű, 

Nem  tartanál  fel  házi  tűzhelyednek. 

Oh  nő,  mi  végtelen  szerettelek! 

Szeretlek  most  is,  ah  de  keserűen 

Fulánkos  a  méz,  mely  szívembe  száUt. 

Fáj  látnom,  mily  nemessé  lenne  szüd, 

Ha  nő  lehetnél;  a  sors  semmivé  tett, 
Mely  a  nőt  báb-istenként  tartja  még, 
Mint  istenül  tartotta  a  lovag-kor, 
De  akkor  hittek  benne,  nagy  idő  volt. 
Most  senki  sem  hisz,  törpe  az  idő, 
S  a  báb-istenség  csak  vétket  takar.  — 
Elválnék  tőled,  szívemet  kitépném. 
Ha  fájna  is,  tán  nyugodtabb  lehetnék 
S  te  is  nélkülem  boldogabb  lehetnél; 
De  ott  van  újra  a  már  meglevő  rend : 
Az  a  tekintély,  egyházunk  szava; 
S  együtt  kell  tűrnünk,  míg  a  sír  felold. 

(Fejét  kezébe  hajtja,  Éva  meghatva  simogatja.) 

Éva.  No  Jánosom,  oly  gyászosan  ne  vedd, 
Ha  mondok  is  egyet-mást  néha-néha; 
Nem  akarálak  búba  ejteni. 
De  ládd,  az  udvar  oly  csodálatos, 
És  hölgyei  oly  büszkék,  gúnyosak, 
Mit  kezdjek  én  dacolni  eUenök? 
Nincs  már  közöttünk,  úgy-e  bár,  harag? 
Jó  éjt !  reggelre  ne  feledd  a  pénzt. 

(Lemegy  a  lépcsőn  a  kertbe.) 

Ádám.  Minő  csodás  kevercse  rossz  s  nemesnek 
A  nő,  méregből  s  mézből  összeszűrve. 
Mégis  miért  vonz?  mert  a  jó  sajátja, 
Míg  bűne  a  koré,  mely  szülte  őt. 
Hej,  famulus! 

(Lucifer  jő  a  lámpával  s  az  asztalra  teszi.) 

Lucifer.  Parancsolsz  mesterem? 

Ádám.  Időjóslatra  és  nativitásra 

Vagyon  szükségem,  készíts  íziben. 
Lucifer.  Természetes,  csillámlót,  fényeset; 

Ki  venne  pénzeért  rideg  valót. 
Ádám.  De  ne  olyant,  mely  szinte  képtelen. 
Lucifer.  Olyat  nem  is  bírnék  tán  feltalálni, 

Min  megbotránkoznának  a  szülők ; 

Nem  Messiás-é  minden  újszülött? 

Fénylő  csillag,  mely  feltűnt  a  családnak, 
S  csak  későbben  fejlik  szokott  pimasszá!     (ír.) 
(Éva   ezalatt   a  lúgoshoz  ért,    a   harmadik   udvaronc 
elébe  lép.) 

A   HARMADIK   UDVARONC. 

Mi  rég  epesztesz  itten,  oh  kegyetlen. 

Éva.  Talán  neked  nagy  már  az  áldozat 
Az  éj  hűvös  szelét  kiállani, 
Míg  én  egy  jó,  nemes  férjet  csalok  meg : 
Az  ég  átkát,  világ  ítéletét 
Vonom  magamra  éretted,  lovag ! 

Udvaronc.  Ah,  az  ég  átka,  a  világítélet 
Nem  hat  titkába  e  sötét  lúgosnak. 

Ádám  (merengve). 

Kívántam  kort,  mely  nem  küzd  semmiért, 
Hol  a  társas  rend  megszokott  nyomát, 
E  megszentelt  előítéletet 
Nem  bántja  senki,  hol  nyugodhatom 
És  egykedvű  mosollyal  hagyhatom 
Hegedni  hosszú  harcaim  sebét.  — 
Megjött  a  kor,  s  mit  ér,  ha  e  kebelben 
A  lélek  él,  e  kínos  szent  örökség. 
Mit  az  egekből  nyert  a  dőre  ember. 
Mely  tenni  vágyik,  mely  nem  hagy  nyugodni 
S  csatára  kél  a  renyhe  élvezettel.  — 
Hej,  famulus!  hozz  bort,  úgy  reszketek; 
Fagyos  világ  ez,  kell,  hogy  feltüzeljem. 
E  törpe  korban  így  kell  lelkesülni 
És  elszakadni  mocskoló  porától.  — 
(Lucifer  bort  hoz,  Ádám  a  szín  végéig  iddogál.) 

Oh!  tárd  ki,  végtelen  nagy  ég. 
Rejtélyes  és  szent  kön3^vedet  előttem ; 
Törvényeidet  ha  már-már  ellesem, 
Felejtem  a  kort  és  mindent  körülem. 
Te  örökös  vagy,  míg  az  mind  mulandó. 
Te  felmagasztalsz,  míg  amaz  lesújt. 
Udvaronc.  Borbála,  oh,  ha  az  enyém  lehetnél ! 
Ha  Isten  elszólítná  férjedet, 

Hogy  az  eget  jobban  fel  bírja  fogni, 

Miért  éltében  mindig  fáradott. 
Éva.  Hallgass,  lovag,  úgy  sajnálnám  szegényt, 

Hogy  könnveim  közt  csók  nem  jutna  néked. 
Udvaronc.  Te  tréfát  üzesz. 
Éva.  Sőt  valót  beszélek. 

Udvaronc.  Ki  érti  ezt  a  rejtélyes  kedélyt? 

Borbála!  hisz  te  így  nem  is  szeretsz. 

Vagy  mondd,  ha  volnék  száműzött,  szegény, 

Mit  volnál  képes  tenni  hívedért? 
Éva.  Valóban,  azt  mostan  nem  tudhatom. 
Ádám.  Oh,  jő-e  kor,  mely  e  rideg  közönyt 

Leolvasztandja,  s  mely  új  tetterővel 

Szemébe  néz  ez  elavult  lomoknak, 

Bíróul  lép  fel,  büntet  és  emel. 
(Felkél  s  tántorogva  az  erkély  szélére  lép.) 

Nem  retten  vissza  a  nagy  eszközöktől, 

Nem  fél  a  rejtett  szót  kimondani. 

Mely  majd  hatalmas  görgeteg  gyanánt 

Haladni  fog  a  végzetes  úton, 

S  lezúzza  tán  azt  is,  ki  őt  kimondta. 
(A  Marseillaise  dallama  hallik.) 

Oh,  hallom,  hallom  a  jövő  dalát. 

Megleltem  a  szót,  azt  a  nagy  talizmánt, 

Mely  a  vén  földet  ifjúvá  teszi. 


KILENCEDIK  SZÍN. 

(A  nézöheiy  hirtelen  Párizs  Gréve-piacává  változik.  Az 
erkély  egy  Guillotin  emelvényévé,  az  íróasztal  nyaktilóvá, 
mely  mellett  Lucifer  mint  bakó  áll.  Ádám  mint  Danton 
az  emelvény  széléről  zajló  néptömegnek  szónokol.  — 
Dobszó  mellett  igen  rongyos  ujonchad  jelenik  meg  és  az 
állványnál  sorakozik.  Fényes  nap.) 

Ádám  (folytaivá). 

Egyenlőség,  testvériség,  szabadság! 
NÉPTÖMEG.  Halál  reá,  ki  el  nem  ismeri ! 
Ádám.  Azt  mondom  én  is.  —  Két  szó  menti  meg 

A  mindenünnen  megtámadt  nagy  eszmét, 

A  jók  számára  mondjuk  egyikét : 

♦Veszélyben  a  hon»  és  ők  ébredeznek. 

A  másikát  a  bűnre  mennydörögjük, 

£  szó :  «reszkessetek !»  —  s  megsemmisülnek. 

Felkeltek  a  királyok  ellenünk, 

S  eléjök  dobtuk  fejedelmünk  fejét, 

Felkeltek  a  papok,  s  villámukat 

Kicsavarok  kezökből,  visszatéve 

Trónjára  az  észt,  e  rég  üldözöttet. 

De  a  másik  szózat  sem  hangzik  el, 

Mit  a  jobbakhoz  intézett  honunk. 

Tizenegy  hadsereg  küzd  a  határon, 

S  mi  hős  ifjúság  tódul  szüntelen 

Az  elhullott  hősök  helyét  kitölteni. 

Ki  mondja,  hogy  vérengző  őrület 

A  nemzetet  meg  fogja  tizedelni? 

Ha  forr  az  érc,  a  rossz  salak  kihull. 

De  a  nemesb  réz  tisztán  megmarad. 

És  hogyha  mindjárt  vérengzők  vagyaink  is. 


74 


Tekintsenek  bár  szörnyeteg  gyanánt, 

Csak  a  haza  legyen  nagy  és  szabad. 
Újoncok.  Fegy^^ert  nekünk,  csak  fegyvert  és  vezért ! 
Ádám.  Helyes,  helyes!  Ti  csalc  fegyvert   kívántok 

Míg  annyi  tárgyban  szenvedtek  hiányt ; 

Ruhátok  foszlik,  lábatok  mezetlen, 

Hanem  szuronnyal  mind  kiszerzitek. 

Mert  győzni  fogtok.  A  nép  győzhetetlen. 

Most  huUa  vére  egy  tábornokunknak, 

Ki  katonáink  élén  meghagyá 

Magát  veretni. 
NÉPTÖMEG.  Oh,  az  áruló! 

Ádám.  Hetyesen  mondod !  Nincs  más  kincse  a 

Népnek,  mint  a  vér,  melyet  oly  pazar 

Nagylelkűséggel  áldoz  a  hazának. 

S  ki  egy  népnek  szent  kincsével  parancsol, 

Nem  bírván  meghódítni  a  világot. 

Az  áruló.   (Az  ujoncok  közül  egy  tiszt  kilép.) 
A  TISZT.         Tégy  engemet  helyébe. 

Polgár,  s  letörlöm  a  gj^alázatot. 
Ádám.  Dicséretes,  barátom,  önbizalmad. 

De  biztosítást,  hogy  szavadnak  állsz. 

Előbb  a  harcok  színhelyén  szerezz. 
A  TISZT.  A  biztosíték  lelkemben  lakik, 

Aztán  imé !  van  nékem  is  fejem, 

Mely  többet  ér  tán,  mint  az  a  lehullott. 
Ádám.  S  ki  a  kezes,  hogy  elhozod,  ha  kérem. 
A  TISZT.  S  kell-é  kezes  jobb,  mint  magam  vagyok, 

Ki  életem  nem  nézem  semmibe? 
Ádám.  Az  ifjúság  nem  úgy  gondolkodik. 
A  TISZT.  Polgár,  még  egyszer  felszólítalak. 
Ádám.  Türelem  még,  a  cél  el  nem  marad. 
A  TISZT.  Nem  bízol  bennem,  látom,  hát  tanulj 

Felőlem    jobban    vélekedni,    polgár.       (Főhelövi 

magát.) 
Ádám.  Kár  érte,  egy  ellenséges  golyót 

Megérdemelt.  Vigyétek  el,  barátim. 

Viszontlátásig,  győzelem  után !  (Az  ujonchad  el- 
léptet.) 

Oh,  bár  oszthatnám  én  is  sorsotok ! 

De  nékem  harc  jutott  csak,  nem  dicsőség, 

Nem  ellenség,  mely  által  esni  is  dísz, 

De  mely  rejtekből  orvul  leskedik 

Fondorlatával  rám  s  a  szent  hazára. 
NÉPTÖMEG.  Mutasd  meg  újjal,  és  halál  reá! 
Ádám.  Akit  mutatni  bírok,  az  meg  is  halt. 
NÉPTÖMEG.  Hát  a  gyanúsak?  —  Hisz  aki  gyanús 

Már  bűnös  is,  megbélyegezte  a 

Népérzület,  ez  a  nem  tévedő  jós. 

Halál,  halál  az  arisztokratákra! 

Jerünk,  j erünk  a  börtönüregekbe. 

Tegyünk  törvényt,  a  nép  törvénye  szent. 
(A  néptömeg  indul  a  börtönökbe.) 
Ádám.  Nem  ott  van  a  vész,  a  retesz  erős 

A  bűzhödt  lég,  mely  elmét,  izmot  öl. 

Szövetségestek  úgyis,  hagyjuk  őket. 

Az  árulás  emelt  fővel  kacag, 

S  tőrt  élesít  a  Convent  padjain. 
NÉPTÖMEG.  Fel  a  Conventre  hát,  nincs  még  eléggé 

Átválogatva.  —  A  Conventre  később. 

Gyakorlatúi  előbb  a  börtönökbe. 

Addig  szedd  össze  minden  áruló 

Nevét,  Danton ! 
(A  néptömeg  fenyegetve  el.  Ezalatt  néhány  SatüS-culott'E 
egy  ifjú  Marquist  és  Évát  mint  ennek  testvérét  hurcolja 
az  állvány  elé.) 
Egy  sans-culotte.  Imé,  itten  hozunk 

Ismét  két  ifjú  arisztokratát! 

E  büszke  arc,  finom  fehér-ruha 

Világosan  mutatja  bűnöket ! 
Ádám.  Milyen  nemes  pár.  Jőjetek  fel,  ifjak! 
A  sans-culotte.  Mi  meg  jerünk  bajtársaink  után, 

Hol  munka  vár  ránk  s  vész  az  árulókra. 
(A   sans-culott-eok  elmennek  a  többi  néppel,  az  ifjak 
az  állványra  lépnek.  Az  állvány  körül  csak  néhány  őr 
marad.) 
Ádám.  Nem  értem,  mily  rokonszenv  vonz  felétek, 

De  ön  veszélyemmel  megmentelek. 

A  MARQUis.  Nem,  Danton,  hogyha  bűnösök  vagyunk 

Elárulod  a  hont,  ha  el  nem  ítélsz ; 

Ha  nem  vagyunk,  nem  kell  hiú  kegyelmed. 
Ádám.  Ki  vagy  te,  hogy  Dantonnal  így  beszélsz? 
A  MARQUIS.  Marquis  vagyok. 
Ádám.  Megállj  —  vagy  nem  tudod. 

Hogy  <(polgáron»  kívül  nincs  cím  egyéb? 
A  MARQUIS.  Nem  hallottam,  hogy  eltörlé  királyom 

A  címeket. 
Ádám.  Szerencsétlen,  ne  folytasd! 

Lépj  sergeinkbe,  s  pályád  nyitva  áll. 
A  MARQUIS.  Nincs  engedélyem,  polgár,  a  királytól. 

Hogy  idegen  seregbe  léphetek. 
Ádám.  Úgy  meg  fogsz  halni. 
A  MARQUIS.  Egg3'-el  több  leend 

Családomból,  ki  meghalt  a  királyért. 
Ádám.  Miért  rohansz  ily  vakmerőn  halálba? 
A  MARQUIS.  S  azt  véled-é,  hogy  e  nemes  előjog 

Csak  titeket  illet,  népemberek? 
Ádám.  Dacolsz  velem?  jó,  hát  én  is  fogok! 

Ki  lesz  erősb?  megmentlek  ellenedre, 

S  e  jellemért  egy  higgadtabb  jövő. 

Melyben  kihamvadt  a  pártszenvedély, 

Hálát  fog  adni  nékem.  —  Nemzetőrök! 

Lakomra  véle.  Ti  feleltek  érte. 
(Néhány  jegyveres  nemzetőr  a  marquist  elkíséri. ) 
Éva.  Bátyám,  erős  légy ! 

A  MARQUIS.  Húgom!  óvjon  Isten.  (El.) 

Éva.   Itt  is  van  egy  fő,  nem  rosszabb  Rolandnál. 
Ádám.  Ne  ily  kemény  szót  e  gyöngéd  ajakról. 
Éva.   a  vérpadon  gyöngédebb  szó  nem  illik. 
Ádám.  Az  én  világom  e  szöm^'ü  emelvény. 

Midőn  ráléptél,  véled  egy  darab 

Mennyország  szállt  le  s  szentélyébe  zár. 
Éva.  Az  áldozatra  szentelt  állatot 

Sem  gúnyolák  útjában  a  papok. 
Ádám.  Az  áldozat,  hidd  el,  magam  vagyok. 

S  ha  irigyelve  nézik  is  hatalmam, 

örömtelen,  megvetve  életet, 

Meg  a  halált,  nézem  királyi  székem, 

Melyről  mellőlem  hullnak  el  naponkint, 

S  várom,  mikor  jő  reám  a  sor; 

E  vér  közt  úgy  gyötör  az  egyedüllét, 

A  sejtelem,  mi  jó  lehet  szeretni. 

Oh  nő,  csak  egy  napig  tanítanál 

Ez  égi  tudományra,  második  nap 

Nyugodtan  hajtnám  bárd  alá  fejem. 
Éva.  S  e  rémvilágban  még  szeretni  vágyói. 

Nem  rettent-é  a  lelkiösmeret? 
Ádám.  a  lelkiösmeret  a  közvilág 

Előjoga;  kit  a  végzés  vezet, 

Az  rá  nem  ér  körültekinteni. 

Hol  haliad  a  viharról,  hogy  megállt. 

Ha  gyönge  rózsa  hajlong  utain? 

S  aztán  ki  lenne  vakmerő  eléggé, 

ítélni  a  közélet  emberéről? 

Ki  látja  a  szálat,  mely  színpadán 

Egy  Catilinát,  egy  Brutust  vezet? 

Vagy  azt  hiszik,  kiről  a  hír  beszél. 

Megszűnt  egyúttal  ember  lenni,  és 

Oly  földfeletti  lénnyé  változott. 

Kit  a  lenézett  apró  száz  viszony, 

Mindennapos  gond  mit  sem  érdekel? 

Oh  jaj,  ne  hidd  —  a  trónon  is  ver  a  szív, 

S  Caesarnak,  hogyha  volt  szerelmese. 

Ez  őt  talán  csupán  úgy  ismeré 

Mint  jó  fiút,  s  nem  volt  sejtelme  sem. 

Hogy  retteg  tőle  s  megrendül  a  föld. 

S  ha  így  van  ez,  mondd,  mondd,  mért  nem  szeret- 

Nem  nő  vagy-é  s  én,  nemde,  férfiú?  [nél? 

Mondják,  hogy  a  szív  gyűlöl  vagy  szeret, 

Amint  magával  hozza  e  világra: 

Én  érzem,  e  szív  hogy  rokon  tiéddel, 

S  te  ezt  a  szót,  hölg3^  meg  nem  értenéd? 
Éva.  S  ha  meg,  mi  haszna?   Más  Isten  vezet, 

Mint  akit  én  szívemben  hordozok. 

Nem  érthetjük  meg  így  egymást  soha. 
Ádám.  Hagyd  el  tehát  avult  eszményidet! 

Mit  áldozol  száműzött  isteneknek? 

A  nőt  úgyis  oly  oltár  illeti 

Csupán,  mely  mindég  ifjú  —  és  ez  a  szív. 
Éva.  Az  elhagyott  oltárnak  is  lehet 

Mártírja.  Oh  Danton,  magasztosabb, 

Kegyelettel  megóvni  a  romot. 

Mint  üdvözölni  a  felkelt  hatalmat ; 

S  e  hivatás  nőt  legjobban  megillet. 
Ádám.  Nem  látott  ember  még  érzelgeni, 

S  ha  látna  most,  ellenség,  jóbarát, 

Hogy  az,  kit  a  sors  korbácsolt  tova. 

Vihar  gyanánt  tiszti tni  a  világot, 

Mostan  megáll,  a  vérpadon,  szeretni. 

Egy  kis  leánynál,  és  könny  ég  szemében : 

Megjóslaná,  hogy  Danton  elbukik. 

Kacagna,  és  nem  félne  senki  többé. 

S  mégis  könyörgök  egy  reménysugárt. 
Éva.  Ha  síron  túl  kibékélt  szellemed 

Levetkezi  a  kor  véres  porát. 

Talán  .  .  . 
Ád.4m.  Ne  mondd,  ne  mondd,  leány,  tovább! 

Én  azt  a  túlvilágot  nem  hiszem. 

Reménytelen  csatázok  végzetemmel. 
(A    néptömeg   véres   fegyverekkel,    lándzsákon  néhány 
véres   főt   hurcolva   vadul   visszatér.    Néhánya    az  áll- 
ványra hat.) 
NÉPTÖMEG.  Igazságot  tevénk.  —  Mi  büszke  faj  volt ! 
Egy  sans-culotte  (gyűrűt  adva  Dantonnak). 

Imé  e  gyűrű  a  hon  zsámolyára. 

Kezembe  nyomta  az  egyik  cudar. 

Midőn  nyakának  tartam  késemet. 

Azt  tartja  e  faj,  hogy  rablók  vagyunk. 

Hát  még  te  élsz?  —  kövesd  testvéridet. 
(Évát  leszúrja,  ki  az  állvány  hátrészén  lebukik.) 

Ádám  (szemét  elfödve). 

Jaj,  vége  hát.  —  Oh  sors,  ki  bír  veled? 
NÉPTÖMEG.  Most  a  Conventbe.  Polgártárs,  vezess! 
Kiszedted-é  az  árulók  nevét?  — 

(A  nép  letakarodik  az  állványról.   Éva  mint  rongyos, 

felgerjedt   pórnő   kibontakozik    a    sokaságból    és    egyik 

kezében   tőrrel,    másikban   egy   véres   fejjel   Dantonhoz 

rohan.) 

Éva.  Danton!  tekints  ez  összeesküvőre, 

Téged  kívánt  megölni,  én  ölem  meg. 
Ádám.  Ha  e  helyet  jobban  megállta  volna, 

Rosszul  tevéi;  ha  nem,  tetted  helyes. 
Éva.  Tettem  helyes,  s  jutalmamat  kívánom: 

Tölts  vélem  egy  éjét,  nagy  férfiú! 
Ádám.  Minő  rokonszenv  kelhet  ily  kebelben? 

Mi  gyöngéd  érzés  a  nőtigrisé? 
Éva.  Valóban,  polgár,  úgy  látszik,  te  is 

Kék-vér  arisztokratául  szegődtél, 

Vagy  hagy  mázban  szólsz  ily  regényesen. 

Te  férfi  vagy,  én  ifjú  s  nő  vagyok. 

Bámulatom  hozzád  vezet,  nagy  ember. 
Ád.4m  (félre).  Végig  borzongat;  elfordul   szemem. 

Nem  bírom  e  szörnyű  káprázatot. 

Minő  csodás  hasonlat !  —  Aki  az 

Angyalt  ismerte,  s  látta  azután 

Hogy  elbukott,  az  látott  tán  hasonlöt. 

Azon  vonások,  termet  és  beszéd, 

Minden,  csak  egy  kicsinyke  semmiség, 

Amit  leírni  sem  lehet,  hiányzik, 

S  minő  egészen  más  lőn  az  egész  ■ 

Azt  nem  bírhattam,  védte  glóriája. 

Ettől  pokolnak  gőze  undorít  el. 
Év.\.  Mit  is  beszélsz  magadban? 
Ádám.  Számolom, 

Asszony,  hogy  nincsen  annyi  éjszakám, 

Ahány  áruló  van  még  a  hazában. 
Néptömeg.  Fel  a  Conventre,  csak  nevezd  meg  őket. 
('iizrt/aí/ RoBESPiERRE,  Saint-just.s  más  Convent-tagok 
új  néptömeggel  jőnek  s  egy  rögtönzött  emelvényre  állnak.) 
Saint-just.  Hogyan  nevezné?  ő  fő  cinkosuk. 

(A  nép  zúg.) 
Ádám.  Vádolni  mersz,  Saint-Just,  nem  ismered. 

Minő  erős  \'agyok? 

Saint-just.  Voltál  előbb 

A  népben.  Ámde  a  nép  bölcs,  megismeart 

S  a  Convent  végzését  megszentesíti. 
Ádám.  Nem  ismerek  bírót  magam  felett 

Mást,  mint  a  nép,  s  a  nép,  tudom,  barátom. 
(Ismét  zúgás  a  nép  között.) 
Saint-just.  Barátod  az,  ki  a  hon  ellene. 

A  felséges  nép  majd  ítél  fölötted, 

Előtte  vádollak,  honáruló: 

Csempészetért  az  állami  javakban. 

Rokonszenvért  az  arisztokratákkal, 

Vágyódásért  a  zsarnok  uralomra. 
Ádám.  Saint-just,  vigyázz,  lemennydörög  szavain. 

Vádad  hamis! 
RoBESPiERRE.     Ne  hagyjátok  beszélni, 

Tudjátok,  nj^elve  sima,  mint  kígyó. 

Fogjátok  el,  szabadságunk  nevében. 
NÉPTÖMEG.  Ne  halljuk  őt,  ne  halljuk,  vesszen  el! 

(Körülveszik  és  elfogják.) 
Ád.ám.  Ne  halljatok  hát,  ámde  én  se  halljam 

A  hitvány  vádat.  Nem  győzzük  meg  egymást 

Beszéddel.  Sőt  tettel  sem  győztetek  le. 

Robespierre,  megelőztél  csupán. 

Ez  az  egész,  ne  kérkedjél  vele! 

Magam  teszem  le  a  fegwert,  —  elég  volt. 

De  ím  ezennel  felszólítalak. 

Hogy  három  hó  alatt  kövess  ez  úton. 

Bakó,  ügyes  légy  —  órjást  vesztesz  el. 
(Fejét  a  nyaktiló  alá  hajtja.) 


TIZEDIK  SZÍN. 

(Az  egész  hirtelen   olyanná  változik  vissza,  mint  a  nyol- 
cadik színben  volt.  Ádám  ismét  mint  Kepler,  íróasztalára 
hajtott  fővel  látszik,  Lucifer  mint  famulus  mellette  áll  s 
vállára  üt.  A  regg  szürkül.) 

Lucifer.  Ezúttal  a  nyakazás  elmarad. 
ÁnÁM  (felemelkedve) . 

Oh,  hol  vagyok,  hol  vannak  álmaim? 
Lucifer.  Elszálltak  a  mámorral,  mesterem. 
Ádám.  E  hitvány  korban  megvénült  kebelnek 

Csak  a  mámor  teremt-e  hát  nagyot? 

Mi  nagyszerű  kép  tárult  fel  szememnek! 

Vak,  aki  Isten  szikráját  nem  érti, 

Ha  vérrel  és  sárral  volt  is  befenve. 

Mi  óriás  volt  bűne  és  erénye, 

És  mind  a  kettő  mily  bámulatos. 

Mert  az  erő  nyoma  rá  bél3'egét. 

Oh,  mért  ébredtem?  hogy  körültekintve. 

Jobban  megértsem  e  kor  törpeségét, 

Mosolygó  arc  alá  rejtett  bűnével, 

S  a  megszokás  hazug  erényivel. 
Lucifer.  Ismerem  én  az  ily  lehangolást, 

Mely  a  mámornak  reggelén  köszön  be. 
Éva  (a  lúgosból  kilépve) .  El  tőlem,  el !  nem  csalt  tehát 

Fel  mersz  szólítni  férjem  gyilkosául,      [gyanúm, 

Ily  ocsmány  tettre  képesnek  hiszed. 

Kit  szíved  ideáljául  hazudsz. 
Az  UDVARONC.  Az  istenért,  nyugodtan  kedvesem, 

Ha  észrevesznek,  még  botrányt  okozsz. 
Ádám.  S  az  a  két  nő  is  álom  volt-e  csak? 

Madách  Imre  oiunkái.  6 

De  mit  beszélek?  egy  nő,  két  alakban, 

Változva  sorsom  zajgó  végzetével, 

Mint  a  hab,  mely  most  fénylik,  most  sötét. 
Éva.  Ah  úgy,  a  botrány  nálad  fő  dolog ! 

Mit  érdekelne  a  bűn,  rejtekében, 

Te  megrovást  nem  szenvedő  lovag  I 

Oh  jaj,  ti  addig  gúnyoljátok  a  nőt, 

Míg  szűz  erénye  ősi  hagyományát 

Előítéletként  ledobja,  s  akkor 

Kicsinj'elő  mosollyal  nézitek 

önbűnötöknek  aljas  eszközéül. 

El  tőlem,  el,  ne  lássalak  ezentúl ! 
Az  UDVARONC.  Ez  ismét  túlzás.  Gúnytárgyúi  leszünk 

Ily  ünnepélyes  színben  nézve  e 

Hét  köznapos  ügyet.  —  Mi  látjuk  egymást 

Ezentúl  is,  mosolyogva  és  enyelegve 

S  arról,  mi  történt,  szót  sem  ejtve  többé. 

Jó  reggelt,  asszonyom.  —  (El.) 
Éva.  a  nyomorult ! 

lm  itt  vagyok,  bűnömmel  s  könnyeimmel.  (El.) 
Ádám.  Tehát  csak  álom  volt,  és  vége  van. 

De  nem  mindennek.  Az  eszmék  erősbek 

A  rossz  anyagnál.  Ezt  ledöntheti 

Erőszak,  az  örökre  élni  fog. 

S  fejlődni  látom  szent  eszméimet, 

Tisztulva  mindig,  méltóságosan. 

Míg,  lassan  bár,  betöltik  a  világot. 
Llxifer.  a  nap  halad,  mester,  vár  a  tanóra, 

Az  ifjúság  már  nyugtalan  gyülekszik 

Bölcsességedből  elleshetni  egy  szót. 
(A  csülagdsz-loronyra  alkalmazott  csengetőn  csenget.) 
Ádám.  Ne  gúnyolj,  oh  ne  gúnyolj  a  tudással, 

Pirulnom  kell,  ha  dicsérnek  ezért. 
Lucifer.  Nem  oktatsz-é  oly  sok  jeles  íiút? 
Ádám.  Nem  oktatom,  csak  idomítom  őket, 

Szavak  szerint,  miket  nem  értenek, 

De  értelmök  sincs,  ezt  vagy  azt  csinálni. 

Az  oktalan  bámul  és  azt  hiszi : 

E  szép  szavakkal  szellemet  idézünk ; 

Pedig  fogás  csak  az  egész,  takarni 

A  szemfényvesztés  mesterségeit. 
(Egy  tanítvány  gyors  léptekkel  jő s  az  erkélyre  megy.) 
Tanítvány.  Kegyes  voltál  magadhoz  hívni,  mester, 

ígérvén,  hogy  tudvágyamat  betöltöd, 

S  mélyebben  engedsz  a  dolgokba  néznem. 

Mint  másra  célszerűnek  tartod  azt. 
Ádám.  Igaz,  igaz,  szorgalmad  oly  kitűnő. 

Hogy  ez  előnyre  méltán  tart  jogot. 
Tanítvány.  ím  itt  vagyok,  lelkem  vágytól  remeg 

Belátni  a  természet  műhelyébe. 

i-^elfogni  mindent  és  élvezni  i  ibban. 

Uralkodván  felsőbbség  érzeté^  el 

An5'ag-  s  szellem  világban  egy  iránt. 
.4dám.  Sokat  kívánsz.  Paránya  a  világnak. 

Hogy  lássad  át  a  nagyszerű  egé.szet? 

Uralmat  kérsz,  élvet  kérsz  és  tudást. 

Ha  súlyától  nem  dűlne  össze  kebled 

S  mindezt  elérnéd,  istenné  leendnél. 

Kevesbet  óhajts,  s  tán  elérheted. 
Tanítvány.  Bármely  titkát  fejtsd  hát  meg  a  tudás- 

Nagy  férfiú,  én  csak  nyerek  vele,  [nak. 

Mert  érezem,  semmit  fel  nem  fogok. 
Ádám.  Jól  van  tehát,  látom,  te  érdemes  vagy, 

S  a  legrejtettebb  szentélyig  beviszlek. 

Lásd  a  valót,  mint  én  látom  magam. 

De  nem  les-é  avatlan  hallgató,  mert 

Az  az  igazság  rettentő,  halálos, 

Ha  nép  közé  megy  a  mai  világban. 

Majd  jő  idő,  oh  bár  itt  lenne  már, 

Midőn  utcákon  fogják  azt  beszélni. 

De  akkor  a  nép  sem  lesz  kiskorú. 

Most  adj  kezet,  hogy  el  nem  árulod. 

Amit  megértesz.  így !  halljad  tehát. 
Tanítvány.  Mint  reszketek  vágytól  és  félelemtől... 
.\dám.  Mit  is  mondái  előbb,  fiam,  nekem? 
Tanítvány.  Hogy  lényegében  semmit  nem  fogok  fel. 
Ádám  (vigyázattal). 

No  látod,  én  sem,  —  s  hidd  el,  senki  más. 

6* 

A  bölcselet  csupán  költészete 

Azoknak,  mikről  még  nincsen  fogalmunk. 

S  egyéb  tanok  közt  ez  legjámborabb  még, 

Mert  csak  magában  mulat  csendesen. 

Agyrémekkel  hímzett  világa  közt. 

De  számtalan  egyéb  oly  társa  van. 

Mely  fontos  arccal  rajzol  a  porondban. 

Egyik  vonalt  örvénynek  mondogatja, 

Szentélynek  a  kört,  hogy  már-már  kacagsz 

A  vígjátékon,  amidőn  belátod. 

Mi  rettentő  komoly  csín  az  egész. 

Mert  míg  szorult  kebellel  és  remegve 

Kerüli  minden  a  por-rajzokat. 

Itt-ott  kelepce  áll  s  a  vakmerőt. 

Ki  általlépi,  véresen  megejti. 

Ily  dőreség  áll,  látod,  szüntelen 

Utunkba,  szentséges  kegyeletül 

Védő  a  már  megalakult  hatalmat. 
Tanítv.\ny.  Ah  értlek,  értlek,  s  így  lesz-é  örökre? 
Ádám.  Egykor  nevetni  fognak  az  egészen. 

Az  államférfit,  kit  nagynak  neveztünk, 

Az  ortbodo.Kot,  akit  bámulánk, 

Komédiásnak  nézi  az  utókor. 

Ha  a  valódi  nagj^ság  lép  helyébe. 

Az  egyszerű  és  a  természetes. 

Mely  ott  ugrat  csupán,  ahol  gödör  van, 

Ottan  hagy  utat,  ahol  nyilt  a  tér. 

S  a  tant,  mely  most  őrültséghez  vezet 

Szövev^ényes  voltával,  akkoron, 

Bár  nem  tanulja  senki,  minden  érti. 
Tanítvány.  Ez  a  nyelv  hát  az  a  megérthető. 

Melyen  beszéltek  az  apostolok? 

De  hogyha  minden  más  merő  lom  is, 

Ne  vedd  el  a  művészetben  hitem. 

S  azt  betanulni  mégis  csak  szabály  kell. 
Ádám.  a  művészetnek  is  legfőbb  tökélye, 

Ha  úgy  elbú,  hogy  észre  nem  veszik. 
Tanítvány.  Hát  a  rideg  valónál  álljak-é  meg? 

Eszményesítés  ad  müvünkbe  lelket. 

ÁdAm.  Igaz,  igaz,  az  Önt  rá  szellemet, 

A  természettel,  mely  egyenjogúvá 

Teszi  s  teremtett  lénnyé  érleli, 

Mi  a  nélkül  csupán  halott  csinálmány. 

Attól  ne  tarts,  hogy  míg  eszményesítsz, 

Kifogsz  az  élő  nagy  természeten. 

De  a  szabályt,  a  mintát  hagyd  pihenni. 

Kiben  erő  van  és  Isten  lakik. 

Az  szónokolni  fog,  vés,  vagy  dalol, 

Ha  lelke  fáj,  szívrázóan  zokog, 

Mosolyg,  ha  a  kéj  mámorát  alussza. 

S  bár  új  utat  tör,  bizton  célra  ér. 

Müvéből  fog  készítni  új  szabályt. 

Nyűgül  talán,  de  számyakúl  soha 

Egy  törpe  fajnak  az  absztrakció. 
Tanítvány.  Oh,  mit  tegyek  hát,  mester,  mondd 

Ki  annyi  éjt  szenteltem  a  tudásnak,       [nekem. 

Csak  a  butával  lettem-é  egyenlő. 

És  mind  e  munka  elveszett  hiába? 
AdAm.  El  nem  veszett,  mert  ép  ez  ád  jogot 

Most  már  megvetni  minden  csábjait. 

Ki  még  nem  nézett  a  vésznek  szemébe, 

Ha  hátrál,  gyáva.  A  próbált  vitéz 

Bátran  mellőzi  a  kötekedőt, 

Bátorságához  nem  férhet  gyanú. 

Fogd  hát  e  sárgult  pergamenteket, 

E  fóliánsokat,  miken  penész  ül. 

Dobd  tűzre  mind.  Ezek  feledtetik 

Saját  lábunkon  a  járást  velünk. 

És  megkímélnek  a  gondolkodástól. 

Ezek  viszik  múlt  századok  hibáit 

Előítéletül  az  új  világba. 

A  tűzre  vélök!  és  ki  a  szabadba. 

Miért  tanulnád  mindig,  hogy  mi  a  dal, 

Minő  az  erdő,  míg  az  élet  eífoly 

örömtelen  poros  szobafalak  közt. 

Hosszúnak  nézed-é  az  életet, 

Hogy  sírodig  theoriát  tanulsz? 

Együtt  mondunk  búcsút  az  iskolának, 

Téged  vezessen  rózsás  ifjúságod 
örömhozó  napsugár-  és  dalokhoz ; 
Engem  vezess  te,  kétes  szellemőr, 
Az  új  világba,  mely  fejlődni  fog, 
Ha  egy  nagy  ember  eszméit  megérti, 
S  szabad  szót  ád  a  rejlő  gondolatnak, 
Ledíílt  romoknak  átkozott  porán. 


TIZENEGYEDIK  SZÍN. 

(Londonban.   A   Tower  és  a   Temze   közt  vásár.   Tarka 

sokaság  hullámzik,  zajong.  Ádám,  mint  élemedett  férfiú, 

Luciferrel  a  Tower  egyik  bástyáján  áll.  Estve  felé.) 

Kar  (a  zsibongó  sokaság  morajából  cggyéolvadva,  s 
halk  zenétől  kísérve). 

Zúg  az  élet  tengerárja, 

Mindenik  hab  új  világ. 

Mit  szánod,  ha  elmerül  ez, 

Mit  félsz,  az  ha  feljebb  hág? 

Majd  attól  félsz,  az  egyént  hogy 

Elnyelendi  a  tömeg. 

Majd  hogy  a  kiváló  egyes 

A  milljót  semmi  ti  meg. 

Rettegsz  a  költészetért  ma, 

Holnap  a  tudás  miatt, 

S  szűk  rend.szernek  mértekébe 

Zárod  a  hullámokat, 

S  bármint  küzdesz,  bármint  fáradsz. 

Nem  merítsz  mást,  mint  vizet, 

A  méltóságos  tenger  zúg, 

Zajg  tovább  is  és  nevet. 

Hagyd  zajongni,  majd  az  élet 

Korlátozza  önmagát. 

Nem  vesz  el  harcában  semmi, 

Mindig  új  s  mindég  a  régi. 

Halld  csak  igéző  dalát. 
Ádám.  Ez  az,  ez  az,  miért  mindég  epedtem, 

Pályám  mindeddig  tömkeleg  vala, 

Az  élet  áll  most  teljesen  előttem. 

Mi  szép,  mi  buzdító  versenydala. 

Lucifer.  Szép  a  magasból,  mint  a  templomének, 

Bármily  rekedt  hang,  jajszó  és  sóhaj 

Dallamba  olvad  össze,  míg  fölér. 

így  hallja  azt  az  Isten  is,  azért 

Hiszi,  hogy  jól  csinálta  e  világot. 

De  odalent  másképen  hallanók. 

Hol  közbeszól  a  szív  verése  is. 
Ádám.  Te  kétkedő  gúny,  hát  nem  szebb  világ  ez, 

Mint  mindaz,  amin  eddig  átgyötörtél? 

Ledűltek  a  mohos  korlát-falak, 

Eltűntek  a  rémes  kísértetek. 

Miket  a  múlt  megszentelt  glóriával 

Hagy  a  jövőre,  kínzó  átokul. 

Szabad  versenytér  nyílt  meg  a  kebehiek. 

Rabszolgákkal  gúlát  ma  nem  emelnek. 
Lucifer.  Egyiptomban  sem  hallott  volna  fel 

Ilyen  magasra  a  rabok  nyögése, 

S  mi  istenik  e  nélkül  müvei! 

Vagy  Athénében  nem  cselekszik-é 

A  felséges  nép  méltón,  nagyszerűen. 

Feláldozván  nagy  s  kedves  emberét, 

Mivel  a  hon  forog  máskint  veszélyben? 

Ha  ily  magasról  nézzük  s  nem  zavarnak 

Nő-könnyek  és  egyéb  hitvány  fogalmak. 
Ádám.  Hallgass,  hallgass,  te  örökös  szofista. 
Lucifer.  De  bárha  áll  is,  a  jaj  hog^^  kihalt, 

Helyette  minden  úgy  el  van  lapulva. 

Hol  a  magas,  mi  vonz?  a  mély,  mi  rettent? 

Hol  életünknek  édes  tarkasága? 

Többé  nem  tenger  küzdő  fényes  árja. 

Sima  mocsár  csak,  békával  tele. 
Ádám.  Kárpótol  a  közjólét  érzete. 
Lucifer.  Ügy  ítélsz,  ládd,  te  is  nagy  polcodon 

Az  életről,  mely  lábadnál  mozog, 

Mint  a  multakról  a  história. 

Nem  hallja  a  jajszót,  rekedt  beszédet ; 

Mit  feljegyez,  a  múltnak  csak  dala. 
Ádám.  Ah,  már  a  sátán  is  romantizál. 

Vagy  doctrinaire  lesz ;  vívmány  ez  s  amaz. 

LvciFER  (a  Towerre  mtitatván). 
Az  nem  csoda,  midőn  az  ősidők 
Kísérletén  állunk,  eg}'  új  világ  közt. 

Ádám.  E  korhadt  álláspont  se'  kell  nekem, 
Az  új  világba  elszántan  leszállok, 
S  nem  félek,  a  költészetet,  nagy  eszmét 
Hullámi  közt  hogy  újra  ne  találjam. 
Lehet,  hogy  töbljé  nem  nyilatkozik 
Eget  megrázó  ősi  titáni  harcban. 
De  annál  igézőbb,  áldásosabb 
Világot  alkotand  szerény  körében. 

Lucifer.  Haszontalan  aggódás  is  leendne 
Azt  féltened.  Míg  létez  az  anyag, 
Mindaddig  áll  az  én  hatalmam  is, 
Tagadásul  mely  véle  harcban  áll. 
S  míg  emberszív  van,  míg  eszmél  az  agy 
S  fennálló  rend  a  vágynak  gátat  ír, 
Szintén  fog  élni  a  szellemvilágban 
Tagadásul,  költészet  és  nagy  eszme. 
De  mondd,  mi  alakot  vegyünk  magunkra. 
Midőn  leszállunk  a  zajgó  tömegbe. 
Mert  így  csak  e  helyen  bírunk  megállni, 
Hol  múlt  idők  ábrándja  leng  körül. 

Ádám.  Akárminőt!  Hisz  nincsen  már  kiváló, 
Hála  a  sorsnak.  Hogy  tudjuk,  mit  érez: 
Le  kell  szállnunk  a  nép  nagy  rétegéhez. 

(Mindketten  lemennek  a  Tower  belsejébe  s  csakhamar 
munkdsokul  öltözve  kilépnek  annak  kapuján,  a  sokada- 
lomba vegyülvén.  —  Egy  bábjátékos  bódéja  mellett  áll, 
melyen  majom  ül  vörös  kabátban,  láncon.) 

A  BÁBJÁTÉKOS.  Csak  erre,  erre,  kedves  jó  urak, 
Mindjárt  kezdődik  az  előadás, 
Mulatságos  komédia  nagyon. 
Szemlélni,  mint  szedé  rá  a  kígyó 
Az  első  nőt,  ki  már  kíváncsi  volt, 
S  mint  vitte  ez  csávába  akkor  is  már 
A  férfiút.  —  Láthattok  fürge  majmot, 
Mi  méltósággal  játssza  emberét, 

Láthattok  medvét  táncmester  gyanánt. 

Csak  erre,  erre,  kedves  jó  urak !  (Tolongás  a  hódé 

körül.) 
Lucifer.  Ah  Ádám!  itten  minket  emlegetnek. 

Csak  szép  dolog,  kinek  oly  szerep 

Jutott,  hogy  még  hat  ezredév  után  is 

Mulat  felette  a  víg  ifjúság. 
Ádám.  El  ez  ízetlen  tréfától.  Tovább. 
Lucifer.  ízetlen  tréfa?  nézd  csak,  mint  mulatnak, 

Kik  még  imént  szunyadtak  a  padokban. 

Hallgatva  Népost,  —  e  piros  fiúk. 

S  ki  mondja  meg,  kinek  van  igaza: 

Azoknak-é,  kik  az  életbe  lépnek 

Az  ébredő  erő  önérzetével. 

Vagy  aki,  korhadt  agg3'al  már,  kilép? 

Vajon  tetszőbb-e  egy  Shakespeare  neked. 

Mint  nékik  e  torzképü  összevissza? 
Ádám.  a  torz  az  éppen,  mit  nem  tűrhetek. 
Lucifer.  Rajtad  tapadt  még  a  görög  világból. 

Ládd,  én  fia,  vagy  apja  hogyha  tetszik, 

—  Mert  szellemek  közt  ez  nem  nagy  különbség  — 

Az  új  iránynak,  a  romantikának. 

Én  éppen  e  torzban  gyönyörködöm. 

Az  ember  arcra  egy  majom  vonás ; 

A  nagyszerű  után  egy  sárdobás ; 

Ficamiott  érzés,  tisztes  szőrruha ; 

Kéjhölgytől  a  szemérem  szózata; 

Tömjénezése  hitványnak,  kicsinynek; 

Szerelmi  élvre  átka  egy  kiéltnek: 

Feledtetik,  hogy  országom  veszett. 

Mert  új  alakban  újra  éledek. 
A  BÁBJÁTÉKOS  (Ádám  vállára  ütve). 

Mit  foglaljátok  ezt  a  jó  helyet? 

Te  jó  madár,  csak  az  mulattat  ingyen, 

Ki  életunt  s  felkötteti  magát. 
(Ádám  és  Lucifer  félreállnak.  Egy  kis  leány  ibolyát 
árulva  jő.) 
A  KIS  LEÁNY.  Kis  ibolyák,  első  követei 

A  jó  tavasznak.  Vásároljanak! 

E  kis  vii-ág  az  árvának  kényért 

És  a  szegénynek  is  szép  éket  ad. 
Egy  anya  (ibolyát  vásárolva). 

Adj,  adj  nekem,  holt  gyermekem  kezébe. 
Egy  leány  (szintén  vásárolva). 

Sötét  hajamnak  lesz  legszebbik  éke. 
A    KIS    LEÁNY.    Kis    ibolyák !    Vegyenek    uraim ! 
Egy  ékszerárus  (bódéjában).  [(Elhalad.) 

Hogy  e  gaz  mindig  versenyez  velünk 

S  ki  nem  bírjuk  szorítni  a  divatból. 

Pedig  szép  nyakra  drága  gyöngy  való  csak. 

Melyért  az  is  már,  aki  fölhozá. 

Kétségbeejtő  elszántsággal  a 

Tenger  mélyének  szörnyeit  kisérti. 

(KÉT  polgárlány  együtt  jő.) 
Első  polgárlány. 

Mi  sok  szép  kelme,  mennyi  drága  ékszer! 
MÁSODIK  POLGÁRLÁNY.  Vásárfiát  ha  vobia,  aki  venne. 
Első  polgárlány.  A  mai  férfi  ilyesmit  csupán 

Gyalázatos  mellékcélokra  tenne. 
Második  polgárlány. 

Még  úgy  se.  nincs  többé  ízlése  már, 

Elrontá  sok  ledér  hölgy  s  kaviár. 
Első  polgárlány. 

Azért  oly  elbízott,  hogy  nem  vészen  fel. 
Második  polgárlány. 

Vagy  oly  szerény,  hogy  többé  már  nem  is  mer. 

(Elhaladnak.) 

(Leveles  szín  alatt  italt  mérnek,  az  asztal  körül  dőzsölő 

Munkások.  Hátrább  zene  és  tánc.  Katonák,  polgárok  s 

mindenféle  nép  mulat  és  ácsorog.) 

Korcsmáros  (vendégei  közt). 

Urak,  vígan!  a  tegnap  elveszett, 

A  holnapot  nem  érjük  el  soha, 

Isten  táplálja  a  madarakat, 

S  minden  hiúság,  mond  a  biblia. 
Lucifer.  Tetszik  nekem  e  filozófia. 

Üljünk  le  itt  e  szép  árnyas  padon 

S  nézzük,  mi  olcsón  és  mi  jól  mulat 

Savanyu  borral  s  rossz  zenével  a  nép. 
Első  munkás  (az  asztalnál). 

A  gépek,  mondom,  ördög  müvei: 

Szánktól  ragadják  a  kenyeret  el. 
MÁSODIK  MUNKÁS.  Csak  az  ital  maradjon,  elfeledjük. 
Első  munkás.  A  dús  meg  ördög,  vérünk  szíja  ki. 

Most  jőne  csak ;  hadd  küldenem  pokolba. 

Több  példa  kéne,  mint  a  múltkori. 
Harmadik  munkás. 

Mit  nyernél  véle.  Már  ma  függni  fog. 

Sorsunk  meg,  mint  előbb,  csak  úgy  forog. 
MÁSODIK  munkás.  Bolond  beszédek,  jőjön  hát  az  a 

Nem  vétek  néki,  mellém  ültetem,  [dús, 

Lássuk,  ki  az  úr,  és  ki  tud  mulatni. 
A  KORCSMÁROS  (Ádámhoz).  Uram,  mivel  szolgáljak? 
Ádám.  Semmivel. 

A  KORCSMÁROS.  El  hát  padomról,  semmiháziak ! 

Azt  vélitek  tán,  a  pénzt  csak  lopom. 

Vagy  gyermekem  s  nőm  koldusbotra  termett. 
Ádám  (fölkelve).  így  mersz  beszélni? 
Lucifer.  Hagyd  el  a  pimaszt ! 

Ádám.  Jerünk  tehát,  mi  is  nézzünk  tovább, 

Hogyan  silányul  állattá  az  ember. 
Lucifer.  Ah,  íme  itt  van,  mit  régtől  kerestem, 

Itt  vígadunk  kedéllyel,  fesztelen. 

Ez  a  döbörgés  és  e  vad  kacaj, 

E  bachanális  tűz  felgerjedése. 

Mely  minden  arcra  rózsa-árt  idéz, 

Mint  dőre  képzet  a  nyomor  fölé. 

Hát  nem  dicső  ez? 
Ádám.  Engem  undorít. 

(Ezalatt  a  táncolókhoz  értek.  Két  koldus  civódva  jő.) 
Első  koldus.  E  hely  sajátom,  itt  van  engedélyem. 
Második  koldus.  Könyörülj  rajtam,  másként  meg- 

Már  két  hete,  hogy  nem  dolgozhatom.  [halok. 

Első  koldus.  Igaz  koldus  sem  vagy  hát  e  szerint, 

Kontár  sehonnai,  rendőrt  hívok. 
(A   második  koldus  elsompolyog.  Az  első  helyet  foglal.) 

Krisztusnak  öt  sebére,  alamizsnát 
A  szenvedőnek,  édes  uraim! 
(Egy  Katona  egy  Mesterlegény  kezéből  elveszi  tán- 
cosnőjét.) 
Katona.  Paraszt,  odébb!  vagy  azt  hiszed  talán, 

Hogy  még  te  is  valami  vagy? 
Mesterlegény.  Megérzed, 

Ha  nem  hiszed. 
MÁSODIK  mesterlegény.  Ne  bántsd.  Térj  ki  előle ; 

A  hatalom  s  dicsőség  mind  övé. 
Első  mesterlegény.  No  hát,  lenézéssel  miért  tetézi, 

Ha  már  úgyis  nadályként  szívja  vérünk. 
Egy  kéj  hölgy  (danolva). 

Sárkányoktól  is  kivívták 
Egykoron  az  arany  almát  — 
Almák  még  most  is  teremnek, 
A  sárkányok  rég  kivesztek: 
Bamba,  aki  nézi,  nézi, 
És  letépni  nem  merészli.  (Egy  ifjúhoz  sí- 
r.UCiFER  (a  mulatók  nézésébe  merülve).  {múl.) 

Ez  a  kacérság  tetszik,  ládd,  nekem. 
Mutassa  a  dús,  hogy  mi  kincse  van. 
Vasas  ládában,  melyen  a  fukar 
Ül,  úgy  lehet  fövény,  mint  színarany. 
Mi  megható  féltése  e  kamasznak! 
Hogy  őrzi  lánya  egy  tekintetét, 
Ismeri  a  jelen  percnek  becsét. 
Bár  tudja  jól  —  de  hát  mi  gondja  arra? 
Hogy  a  jövőben  másnak  dől  karára. 
Ádám  (egyik  zenészhez) . 

Miért  bánsz  így  a  művészettel,  ember! 
Mondd,  tetszik-é,  amit  húzasz,  magadnak? 
A  zenész.  Dehogy  tetszik,  dehogy !  Sőt  végtelen  kín 
Ezt  húzni  napról  napra,  s  nézve  nézni, 
Miként  mulatnak  kurjongatva  rajta, 
E  vad  hang  elhat  álmaimba  is. 
De  mit  tegyek,  élnem  kell  s  nem  tudok  mást. 
Lucifer  (még  mindig  a  szemléletbe  merülve) . 
Ah,  ilyen  gondos  filozófiát 

Ki  tenne  fel  a  röpke  ifjúságról? 

E  lányka  tudja,  hogy  nem  az  utolsó, 

Melyet  most  élvez,  a  perc  életében, 

S  amíg  ölelget,  új  viszonyt  keres 

Már  is  szeme.  —  Ah,  drága  gyermekek ; 

Mi  örömem  telik  most  bennetek. 

Hogy  oly  mosolygva  munkáltok  nekem  I 

Áldásom  a  bün  és  nyomor  leg3'en. 

MÁSODIK   MESTERLEGÉNY  (danolva). 

Aki  munkás  hét  után 
Tiszta  szívvel,  dal  között 
Csókot  és  bort  elköszönt, 
Kacagja  az  ördögöt. 
(Templomi  zene  néhány  végakkordja  hallik.  Éva  mint 
polgárleány  imakönyvvel  s  bokrétával  kezében  anyjával 
jő  a  templomból.) 
Egy  árus.  Csak  erre,  erre,  drága  szép  kisasszony! 

Olcsóbban  senki  nem  szolgálhat  önnek. 
Másik  árus.  Ne  higyjen  néki,  rossz  mértéke  van, 

S  árúja  régi.  Erre,  szép  kisasszony! 
Ádám.  Ah  Lucifer!  ládd,  ily  hitvány  helyen 
Tartasz  le,  míg  az  üdv,  megtestesülten. 
Majd  észrevétlen  leng  tőlem  tova. 
Lucifer.  Ilyesmi  már  épen  nem  új  dolog. 
Ádám.  a  templomból  jő,  oh  mi  szép,  mi  szép! 
Lucifer.  Láttatni  volt  ott,  s  látni  is  talán. 
.4 DÁM.  E  gúny  hideg,  ne  érintsd  őt  vele. 

Az  ájtatosság  ül  még  ajkain. 
Lucifer.  Látom,  megtérsz,  sőt  pietista  léssz. 
Ádám.  Rossz  éle,  mert  keblem  bárminő  rideg, 
Az  nékem  baj ;  de  a  leánykebelben 
Kívánom  az  előítéletet, 
E  .szent  poézist,  múlt  idők  zenéjét, 
Érintetlen  zománcát  a  virágnak. 
Lucifer.  De  melyik  hát,  mutasd,  az  a  darab  menny, 
Mert  azt  az  ördögtől  sem  várhatod, 
ízlésedet  hogy  mindig  felkutassa, 
Elég,  ha  aztán  birtokába  juttat. 
Ádám.  Lehet-e  más,  mint  e  hölgy? 

Lucifer.  így  beszél 

A  zsolna  is,  ha  férget  fog  magának, 

Féltékenyen  körülnéz,  s  azt  hiszi. 

Hogy  a  világon  ez  a  legjobb  falat, 

Míg  a  galamb  undorral  néz  reá. 

Az  ember  is  üdvét  csak  önmaga 

Találja  fel,  sokszor  tán  épen  ott. 

Hol  másik  társa  poklot  alkotott. 
Ádám.  Minő  méltóság,  milyen  szűz-erény ; 

Megközeh'tni  szinte  nem  merem. 
Lucifer.  Bátran  csak,  nem  vagy  a  nőknél  újonc, 

S  ha  jól  megnézzük,  ő  is  eladó  lesz. 
Ádám.  Hallgass! 

Lucifer.  Hisz  tán  drágább  a  többinél. 

(Egy  ifjú  ezalatt  szerényen  Évához  lép  s  egy  mézeskalács- 
szívet nyújt  neki.) 

Az  IFJÚ.  Kisasszony,  kérem  e  vásáríiát 

Fogadja  el  kezemből  szívesen. 
Éva.  Artúr,  ön  jó,  megemlékszik  felőlem. 

Rég  nem  láttuk  már;  mért  nem  látogat  meg? 
(Halkan  beszélgetnek,  Ádám  izgatottan  nézi,  míg  az  ifjú 
távozik.) 
Ádám.  Ez  éretlen  fiú  bírná-e  hát, 

Mit  férfiszívem  hasztalan  óhajt? 

Mi  meghitten  szól  véle,  mint  mosolyg  — 

Még  int  utána  —  oh,  mi  kín,  mi  kín ! 

Meg  kell  szólítnom.  (Évához  közelít.) 
Anya.  Artúr  szülei 

Vagyonosak,  igaz,  de  nem  tudom. 

Mi  szemmel  nézik  a  viszonyt  veled. 

Azért  egészen  vágy  társát  se  mellőzd, 

Ki  ma  is  e  csokorral  meglepett. 
Ádám.  Engedjék,  hölgyeim,  hogy  elkísérjem, 

Nehogy  baj  érje  e  tolakodásban. 
Éva.  Mi  szemtelenség! 
Anya.  El,  tolakodó! 

Tán  azt  hiszi,  hogy  olyan  e  lány. 

Kinek  akárki  mondhat  szépeket? 

Ádám.  S  hát  mondhat-é  mást?  —  Sokszor  álmodám 
A  hölgy  tökélynek  legszebb  ideálját.  [így 

Anya.  Almodhatik,  amit  tetszik  magának ; 
De  akinek  e  lányka  baji  nyílnak, 
Az  ilyen  gézengúz  ember  nem  lehet.  ^ — 
(Ádám  zavartan  áll,  egy  Cigányasszony  Évához  lép.) 

Cigányasszony.  Ah !  drágalátos  hölgy,  világ  csodája, 
Mutassa  csak  piciny  íehét  kezét, 
Hadd  mondjam  el,  a  sors  ezer  malasztja 
Miként  hímzendi  boldog  életét.  (Kezébe  nézve.) 
Szép  mátka  várja  —  ah !  közel  nagyon  — 
Szép  gyermekek,  egészség  és  vagyon.  (Pénzt  kap.) 

Lucifer  (Ádámra  mutatva). 

Hugóm!  társam  sorsáról  is  beszélj. 

Cigányasszony. 

Nem  látom  tisztán,  éhség  vagy  kötél. 

Ádám  (Évához).  Ne  utasítson  így  el  ön  magától. 
Ah  érzem,  e  szív  nékem  van  teremtve. 

Éva.  Anyám,  ne  engedd  hát  .  .  . 

Anya."  Rendőrt  kiáltok, 

Ha  nem  tágít. 

Éva.  Ne  bántsd  —  eszére  tér  tán, 

S  tulajdonkép  nem  is  tett  semmi  rosszat.  (Elhalad- 

Ádám.  Oh  szent  költészet,  eltünél-e  hát  [nak.) 

E  prózai  világból  már  egészen? 

Lucifer.  Dehogy  tűnt !  hát  az  a  mézeskalács. 
Virágcsokor,  az  a  tánc,  galylugos 
Mi  volt  egyéb?  csak  oly  finnyás  ne  légy, 
És  ábrándozni  van  még  tárgy  elég. 

Ádám.  Miért,  ha  a  nyervágy,  haszonlesés 
Ólálkodik  köztük  s  önzéstelen 
Emelkedettség  nincsen  már  sehol. 

Lucifer.  Az  is  akad  az  iskolás-padok  közt. 
Hol  még  az  élet  nem  gazdálkodott. 
Ép  itt  jő  néhány  ilyen  cimbora. 

(néhány  tanuló  jő  sétálva.) 

Első  tanuló.  Vígan,  fiúk,  mögöttünk  a  penész, 
Ma  élvezünk  valami  derekast. 

Második  tanuló.- Ki  a  szabadba,  a  várost  útálom, 

Korlátolt  rendét,  e  kalmár  világot. 
Harmadik    tanuló.    Valakivel    próbáljunk  összn- 

Ez  izgató  és  férfias  mulatság.  [ttízni. 

Első  tanuló.  Kagadjuk  el  e  zsoldosok  öléből 

Lánykáikat  s  mindjárt  lesz  háború  is : 

Aztán  szabadba  sietünk  velők, 

Néhány  pohár  sör  és  zenére  van  pénz 

S  estélig  győzelmünk  emlékivei 

Piros  pofák  közt  hercegek  leszünk. 
Negyedik  tanuló. 

Dicső,  dicső !  bosszantni  a  falisztért. 
Első  tanuló,  összébb  fűzvén  frigyünknek  láncait  — 

S  mulatni,  ahogy  most  tőlünk  telik, 

Míg  egykor  a  hazáért  lellvesedve 

Nemesebb  küzdtért  foglal  majd  erélyünk. 

(Elhaladnak.) 
Ádám.  Kedves  látvány  ez  e  lapos  világban, 

Szebb  kor  csiráját  sejti  benne  szűm. 
Lucifer.  Meglátod,  a  csira  mivé  fesel, 
Lerázva  majd  a  tantermek  porát. 
E  két  gyáros,  ki  itt  felénk  közéig, 
Ifjontan  az  volt,  mik  most  e  fiúk. 
(Két  gyáros  beszélgetve  jő.) 

Első  gyáros.  Hiába,  a  versenyt  nem  állhatom, 
Mindenki  az  olcsóbb  után  eseng. 
Árúm  jóságát  kell  megvesztegetnem. 

MÁSODIK  gyáros,  a  munka  bérét  kell  csökkenteni. 

Első  gyáros.  Azt  nem  lehet,  most  is  lázonganak, 
Hogy  meg  nem  bírnak  élni,  a  kutyák, 
S  van  is  tán  a  panaszban  egy  kicsi. 
De  hát  ki  mondja,  hogy  nősüljenek, 
Ki  mondja,  hogy  hat  gyermekök  legyen? 

MÁSODIK  GYÁROS.  Erősebbcn  kell  hát  befogni  őket. 
Dolgozzanak  fél-éjjel  gyárainkban, 
Elég  pihenni  a  másik  fele, 
Kinek  álmodni  úgysem  célszerű.  (Elmennek.) 

ÁDÁM,  El  vélek!  Mért  is  hagytad  látnom  őketr* 
De  mondd,  hová  is  lett  az  a  leány? 

Madách  Imre  munkái.  7 

Most,  Lucifer,  mutasd  hatalmadat. 

Segíts,  hogy  meghallgasson. 
Lucifer.  Lucifer  se 

Fecsérli  erejét  ily  semmiségre. 
Ádám.  Mi  néked  semmi,  nékem  egy  világ. 
Lucifer.  Nyerd  el  tehát.  Csak  korlátozni  bírd 

Érzésidet,  hazugságtól  ne  félj, 

Felelj,  mint  kérdlek,  s  karjaidba  dül. 
(Hangosan,  hogy  a  mögöttük  hallgatózó  cigányasszony 
meghallja.) 

Most  látja  már,  mylord,  mi  kellemetlen, 

Álarc  alatt  a  nép  közé  vegyülni. 

Minduntalan  új  bántalomra  botlunk. 

Ha  sejtené  e  nép,  hogy  négy  hajónk 

Még  már  ma  révbe  szálland  Indiából, 

Máskép  fogadna. 
Ádám.  Az  valószínű. 

Cigányasszony  (félre) . 

E  felfödözés  szép  sommát  megér.  (Ádámhoz.) 

Egy  szóra  kérem,  ön  elrejtezett, 

Én  megbüntettem  a  jövendöléssel. 

Mert  énelőttem  nem  létez  titok. 

Ki  a  sátánnal  régen  cimborálok. 
Lucifer  (félre).  No  még  az  kéne  csak,  te  vén  szipir- 

[tyó! 
Cigányasszony,  önnek  hajói  már  ma  itt  leendnek. 

De,  ami  ennél  még  örvendetesb, 

Egy  szép  leányka  epedez  önért. 
Ádám.  S  hogy  nyerhetem  meg? 
Cigányasszony.  Hisz  már-már  öné. 

Ádám.  Elutasított. 
Cigányasszony.  Ép  azért  öné  lesz. 

Meglátja,  itt  lesz  ismét  nemsokára. 

Emlékezzék  bár  a  jósnő  szavára.  (El.) 
Ádám.  Lucifer!  e  banya  rajtad  kifog. 
Lucifer.  El  nem  vitázom  fényes  érdemét, 

Most  ő  pótolja  az  ördög  helyét. 
(Egy  nyegle,  talyigán,  trombitaszóval,   tömegtől   kör- 
nyezve megjelen  s  a  szín  közepén  megáll.) 

A  NYEGLE.  Félrébb  az  útból!  tisztelet  nekem, 

Megőszült  tudományban  a  fejem, 

Míg  a  természet  titkos  kincseit 

Felástam  ernyedetlen  szorgalommal. 
Ádám.  Minő  csodás  bolond  ez,  Lucifer? 
Lucifer.  A  tudomány,  mely  nyegle,  hogy  megéljen. 

Épen  mint  akkor,  hogy  tudóskodái, 

Csakhogy  több  zaj  kell  most,  mint  kellé  liajdan. 
Ádám.  Ilyen  mértékben  azt  sohse  tevém. 

Gyalázat  rá ! 
Lucifer.  Arról  ő  nem  tehet, 

Természete  ha  fél  s  kerülni  vágyik, 

Hogy  ez  ne  álljon  sírköve  felett : 

Ex  gratia  speciali. 

Mortuus  in  hospitali. 

Ha  másokért  áldozván  éjt,  napot. 

Jutalmának  kéréséhez  jutott. 
A  nyegle.  Az  emberek  javára  fáradék, 

S  ím,  itt  van  a  dicső  eredmény: 

Ez  az  edényke  élet-elixir. 

Melytől  megifjul  a  beteg,  vén. 

Ezt  szedték  hajdan  a  nagy  fáraók. 

Ez  Tankréd  bűvös  bájitalja; 

E  szépitőt  használta  Helene, 

Ez  Kepler  asztrológiája.  — 
Ádám.  Hallod,  mit  árúi?  míg  mi  a  jövőben 

Kerestük  a  fényt,  ő  a  rég  lefolytban. 
Lucifer.  Sohase'  tiszteletes  a  jelen. 

Mint  embemagyság  a  hálószobában. 

Nőnk  az,  tíz  évi  házas  állapotban 

Már  azt  is  tudjuk,  hogy  szeplője  hány  van. 
A  nyegle.  Vegyetek,  ím  nem  bánja  meg,  ki  vesz. 

Ily  alkalom  még  nem  volt  és  nem  is  lesz. 
A  tömegből.  Ide  vele !  Nekem  bármelyik  elkel  — 

Ah !  mily  szerencse.  Milyen  drága  vétel. 
Lucifer.  No  ládd,  e  nép,  mely  közt  már  senki  nem 

Ami  csodás,  hogyan  kapkodja  mégis.  [hisz, 

(Éva,  anyjával  visszája,  a  cigányasszony  suttogva  követi.) 
Éva.  Haszontalan  beszéd,  hisz  ismerünk  már. 


Cigányasszony.  Ne  üdvözüljek,  hogyha  nem  igaz. 

Olyan  szerelmes  önbe  az  az  úr, 

Hogy  márma  még  metreszének  veszi. 

Mint  hercegasszony,  oly  szállást  lakik, 

Színházba,  táncra  négy  lovon  robog. 
Anya.  Ha  jól  felvesszük,  százszor  célszerűbb, 

Mint  elhervadni  fej  kötő  alatt 

Egy  szurtos  varga  bűzös  műhelyében. 
Cigányasszony. 

Csak  nézze  ön,  ott  áll  —  hogyan  keres. 
Éva.  Elég  nem  szép,  hogy  még  nem  láta  meg. 

Keze  finom,  tartása  úrias. 
Anya.  Nekem  még  társa  sincsen  ellenemre. 

Bár  orra  kissé  horgas,  lába  görbe, 

De  olyan  tisztes,  éltes  férfiú. 

Megyek,  leányom.  Legjobb  közbejárás. 

Ha  magatokra  hagylak  egy  kicsit. 
Cigányasszony  (Ádámhoz). 

Lám,  itt  van  a  szép;  mint  eped  önért. 
Ádám.  Repülök  hozzá.  Oh  mi  kéj  ...  mi  kéj ! 
Cigányasszony.  A  közbejárót  sem  kell  elfeledni. 
Lucifer  (pénzt  ad  neki). 

Társamtul  a  pénz,  tőlem  kézszorítás. 
Cigányasszony  (felsikoltva) . 

Uh !  mily  keménj/  kéz !  (Él.) 
Lucifer.  "  Kéjét  érzenéd. 

Ha  az  volnál,  kit  játszol,  vén  banya! 
Éva  (Ádámhoz) .  Vehetne  ön  vásárfiát  nekem, 

E  szépítőszer  mint  kínálkozik! 
Ádám.  a  nőiség  varázsa  arcodon 

E  szépítőszer,  melynek  párja  nincs. 
(A  nyegle  ezalatt  elvonul.) 
Éva.  Ah !  ön  nagyon  kegyes. 
Ádám.  Ne  szégyeníts  meg! 

Gyémántot,  gyöngyöt  fűzök  szép  nyakadra, 

Nem  mintha  ékesíteni  akarnám. 

De  mert  méltóbb  helyen  már  nem  ragyoghat. 
Éva.  Amott  odább  láttam  sok  ékszerárust, 

De  nem  való  az  ily  szegény  leánynak. 


Ádám.  No  hát  nézzük  meg! 
Lucifer.  Az  felesleges, 

Kitűnő  ékszer  van  velem  esetleg. 
(Ékszereket  ad  át,  melyeket  Éva  nagy  örömmel  nézeget 
és  próbál.) 
Éva.  Mi  szép,  mi  kedves,  mint  irigylik  ezt  majd. 
Ádám.  De  ezt  a  szívet  —  ezt  többé  ne  lássam ! 
Éva.  Eldobhatom,  ha  ellenére  van.  (Elveti.) 
Lucifer.  Helyes,  majd  én  meg  rálépek.   (Ráhág.) 
Éva.  Mi  az: 

Sikoltást  hallok,  vagy  csak  képzelődöm? 
(Ezalatt  egy  elítéltet  hoznak  talyigán  a  színen  keresztül, 
nép  tolong  utána.) 

A   TÖMEGBŐL. 

Siessünk !  Mondtam  úgy-e,  hogy  mi  gyáva? 

Most  is  dacos  még.  Fel  csak,  fel  utána! 
Ádám.  Minő  zaj  ez,  mi  hallatlan  tolongás? 
Éva.  Akasztanak.  Beh  jó,  hogy  itt  vagyunk. 

Gyerünk  mi  is,  oly  izgató  e  látvány, 

S  szép  alkalom  ragyogni  ékeimben. 
Ádám.  Mi  bűne  e  hitványnak? 
Éva.  Nem  tudom. 

Lucifer.  Mindegy  az  is,  de  majd  elmondom  én : 

Lovel  gyárában  dolgozott  soká. 

De  az  ón  méreg,  s  azt  szíva  örökké. 

Aztán  több  hétre  kórházba  került. 

Kedves  nejénél  a  szükség  beszólt, 

Lovel  fia  ifjú  volt  s  jószívíí ; 

Meglelték  egymást  és  mindent  feledtek. 
Első  munkás.  Vígan,  pajtás!  mártírként  vérzel  el, 

Neved  közöttünk  fényes  név  marad. 
Lucifer.  A  férj  kigyógyult,  s  a  nőt  nem  leié, 

Helye  betölt,  munkát  hiába  kért, 

Fellázadt  keble,  fenyegetni  mert, 

Lovel  fia  pofonnal  válaszolt. 

Az  átkozottnak  kés  akadt  kezébe  — 

Most  itt  viszik  —  a  vén  Lovel  megőrült.  — 

(Az  utolsó  szavaknál  Lovel  őrült  mélasággal  jő.) 
Lovel.  Hazudsz,  hazudsz,  én  őrült  nem  vagyok. 


Nem  értem-é,  mit  súg  fiam  sebe? 

Vegyed,  vegyed,  végetlen  kincsemet. 

S  tedd,  hogy  ne  értsem.  Örüljek  meg  inkább! 
Harmadik  munkás. 

Ne  félj,  ne  félj,  meg  léssz  boszúlva  egykor. 
Első  munkás.  Emelkedjél  fel,  ők  a  csúfosak. 
(Az  elítélt  elhalad  kíséretével.) 

Ádám.  Velőt  fagyasztó  látvány,  mit  kísértsz? 

Ki  mondja  itt  meg,  melyik  bűnösebb, 

Avagy  csupán  a  társaság  talán  .  .  .? 

Hol  ez  rohad  —  buján  tenyész  a  bün. 
LovEL.  A  társaság  igen.  Vedd  kincsemet. 

Csak  azt  a  seb  beszédét  hadd  ne  értsem.  (El.) 
Éva.  Jerünk,  jerünk,  mert  nem  kapunk  helyet. 
Ádám.  Áldlak  sors,  hogy  bíróvá  nem  tevéi, 

Mi  könnyű  törvényt  írni  pamlagon  — 

Könnyíí  ítélni  a  felületesnek. 

És  mily  nehéz,  ki  a  szívet  kutatja, 

Méltányolván  minden  redőzetét. 
Lucifer.  Ily  elvek  mellett  pör  nem  érne  véget. 

A  rosszat,  mert  rossz,  senki  nem  cselekszi. 

Az  ördög  is  jogcímeket  idéz, 

S  magáét  véli  mindenik  erősbnek. 

A  tör  vény  tudós  széjjelvágja  a 

Kuszált  csomót,  minek  fonalait 

Ezer  filantróp  szét  nem  bontaná. 

(Ezalatt  a  Towerhez  értek,  melynek  egv  fülkéjében  szent- 
kép áll.) 
Éva.  Megálljunk  csak,  barátom,  egy  kicsinyt, 

Hadd  tűzöm  e  szent  képhez  csokromat. 
Lucifer  (félre). 

Ne  hadd,  ne  hadd,  vagy  végünk  van  különben. 
Ádám.  Ártatlan  gyermek  —  én  nem  gátolom. 
Éva.  Megszoktam  e  képről,  még  mint  gyerek. 

Megemlékezni,  hogy  ha  elmegyek 

Előtte,  s  most  is  olyan  jól  esik. 

Mindjárt  meglesz  már,  s  futva  pótolandjuk, 

Mit  elmulasztunk. 

(A  virágcsokrot  feltűzi  a  kép  mellé,  de  az  hirtelen  leher- 
vad, s  nyakáról,  karjáról  az  ékszerek  gyíkokká  változva 
leperegnek.) 

Istenem,  mi  ez? 
Lucifer.  Hasztalan  intettelek. 
Éva.  Segítség ! 

Ádám.  Nyugodtan,  kedves,  a  nép  megfigyel  — 

Ezerte  dúsabb  ékszer  jő  nyakadra. 
Éva.  El  tőlem,  el!  segítség,  irgalom! 

Szemfényvesztők  és  egy  rút  vén  boszorkán\- 

így  meggyaláztak  egy  becsületes  nőt. 

(A  nép  csoportosulni  kezd,  a  cigányasszony 
rendőrökkel  jő.) 
Cigányasszony.  Hamis  pénzt  adtak,  itt  kell  lenniök. 

Higannyá  olvadt  markomban. 
Lucifer.  Talán 

Markodban  volt,  nem  a  pénzben  hiba. 

Ádám,  el  innen,  itt  nem  jó  mulatni. 
(A  Towerhe  tűnnek,  s  míg  lent  a  csoportozás  és  zavar 
növekszik,  ismét  megjelennek  a  bástya  tetején.) 
Ádám.  Ismét  csalódtam,  azt  hivém,  elég 

Ledönteni  a  múltnak  rémeit 

S  szabad  versenyt  szerezni  az  erőknek. 

Kilöktem  a  gépből  egy  főcsavart. 

Mely  összetartá,  a  kegyeletet, 

S  pótolni  elmulasztám  más  erősbbel. 

Mi  verseny  ez,  hol  egyik  kardosán 

Áll  a  mezetlen  ellennek  szemében, 

Mi  függetlenség,  száz  hol  éhezik. 

Ha  az  egyes  jármába  nem  hajol. 

Kutyáknak  harca  ez  egy  konc  felett. 

Én  társaságot  kívánok  helyette. 

Mely  véd,  nem  büntet,  buzdít,  nem  riaszt. 

Közös  erővel  összemüködik. 

Minőt  a  tudomány  eszmél  magának, 

És  melynek  rendén  értelem  viraszt. 

Ez  el  fog  jőni,  érzem  jól,  tudom  .  .  . 

Vezess,  vezess  Lucifer,  e  világba. 
Lucifer.  Hiú  ember,  s  mert  korlátolt  szemed 

Zilált  csoportot  lát  csak  odalent, 

Már  azt  hiszed,  nincs  összeműködés. 

Nincs  rendszer  az  életnek  műhelyében? 

Nézz  hát  egy  percre  szellemi  szemekkel, 

És  lásd  a  munkát,  melyet  létrehoznak, 

Csakhogy  nekünk  ám,  s  nem  kicsiny  magoknak. 

(Besötétül.  Az  egész  vásár  csoportozattá  alakul,  mely  a 

szín  közepén  tátongó  síron  ás,  azt    körültáncolja,    míg 

egymásután  mind  beléje  ugornak,  részint  némán,  részint 

amint  egymásután  szólottak.) 

Kar.  Csak  rajta,  pengjen  a  kapa: 

Ma  kell  végezni,  holnap  késő, 

Bár  egypár  ezredév  után 

Még  mindig  nem  lesz  kész  a  nagy  mű. 

Bölcső  s  koporsó  ugyanaz, 

Ma  végzi,  amit  holnap  kezd  el, 

örökké  éhes  s  jóllakott, 

Mi  már  ma  bemegy,  holnap  felkel! 
(A  lélekharang  megcsendül.) 

Megcsendült  ím  az  estharang, 

Bevégezők ;  el,  nyugalomra. 

Kiket  a  regg  új  létre  költ, 

A  nagy  müvet  kezdjék  el  újra. 
A  BÁBJÁTÉKOS.  Én  a  komédiát  lejátsztam. 

Mulattattam,  de  nem  mulattam. 
A  KORCSMÁROS.  Kiitta  mindenik  borát. 

Vendégeim,  jó  éjszakát! 
A  KIS  LEÁNY.  Kis  ibolyáim  mind  elkeltek, 

Majd  újak  síromon  teremnek. 
Cigányasszony.  Jövőjét  vágyta  látni  minden: 

S  szemét  behunyja  most  ijedten. 
LovEL.  Kincsem  nem  nyujta  boldogságot: 

S  most  ingyen  nyugalmat  találok. 
Munkás.  A  hét  letelt,  a  szombatest  itt, 

Kinyugszom  végre  fáradalmit. 
Tanuló.  Álmodtam  szépet  —  felzavartak, 

Szép  álom,  jőj,  most  már  folytatlak. 
Katona.  Hivém,  derék  vagyok  nagyon, 

S  egy  rossz  gödörben  megbukom. 

KÉJHÖLGY.  A  mámor  elszállt,  a  festék  lement, 

Itt  oly  hideg  van:  jobb-e  odalent? 
A2  ELÍTÉLT.  Maradj,  bilincs,  a  hitvány  por  felett. 

Más  törvényt  sejtek  e  küszöb  megett. 
A  NYEGLE.  Egymást  szedtük  rá  azzal,  hogy  tudunk  : 
^  Most  a  valónál  mind  elámulunk. 
líVA.  Mit  állsz,  tátongó  mélység  lábaimnál? 

Ne  hidd,  hogy  éjed  engem  elriaszt: 

A  por  hull  csak  belé,  e  föld  szülötte, 

Én  glóriával  átallépem  azt. 

Szerelem,  költészet  s  ifjúság 

Nemtője  tár  utat  örök  honomba; 

E  földre  csak  mosolyom  hoz  gyönyört. 

Ha  napsugár  gyanánt  száll  egy-egy  arcra. 
( Fátyolát,  palástját  a  sírba  eitve,  dicsőiilten  felemelkedik.) 
Lucifer.  Isméred-é,  Ádám? 
Ádám.  Ah  Éva.  Éva! 


TIZENKETTEDIK  SZÍN. 

(U-alakra  épült  nagyszerű  falanszter  udvara.  A  két  szárny 
földszintje  nyilt  oszlopos  csarnokot  képez.  A  jobboldali 
csarnokban  mozgásban  levő  kerekes  gőzgépek  között  mun- 
kások foglalkoznak.  A  baloldaliban  a  legkülönfélébb  ter- 
mészettudományi tárgyak,  mechanikai  eszközök,  csilla- 
gászati, kémiai  műszerek  s  egyéb  különlegességek  mú- 
zeumában egy  Tudós  működik.  Mindnyájan  a  falanszter- 
hez tartozók,  egyenlően  vannak  öltözve.  Ádám  és  Lucifer 
az  udvar  közepén  felbukkannak  a  földből.  Nappal.) 

Ádám.  Mi  ország  ez,  mi  nép,  melyhez  jövénk? 
Lucifer.  E  régi  eszmék  többé  nincsenek. 

Nem  kisszerű  volt-é  a  hon  fogalma? 

Előítélet  szülte  egykor  azt, 

Szűkkeblűség,  versenygés  védte  meg, 

Most  már  egész  föld  a  széles  haza, 

Közcél  felé  társ  már  most  minden  ember, 

S  a  csendesen  folyó  szép  rend  fölött 

Tisztelve  áll  őrül  a  tudomány. 
Ádám.  Beteljesült  hát  lelkem  ideálja. 

Ez  mind  derék,  ezt  így  kívántam  én  is. 

Egyet  bánok  csak:  a  haza  fogalmát, 

Megállott  volna  az  tán,  úgy  hiszem. 

Ez  új  rend  közt  is.  Az  emberkebel 

Korlátot   kíván,   fél  a  végtelentől, 

Belterjében  veszt,  hogyha  szétterül; 

Ragaszkodik  a  múlthoz  és  jövőhöz; 

Félek,  nem  lelkesül  a  nagy  világért. 

Mint  a  szülők  sírjáért  lelkesült. 

Ki  a  családért  vérét  ontaná. 

Barátjáért  legfeljebb  könnye  van. 

Lucifer.  Eszményedet,  mint  látom,  elveted, 
Előbb  még,  mintsem  testesülhetett. 

Ádám.  Koránse  hidd,  de  kandivá  levek: 
Mi  eszme  az,  mely  a  széles  világot 
Eggyé  olvasztja,  mely  a  lelkesülést, 
Az  emberszív  e  szent,  örök  tüzét. 
Mit  eddig  száz  hitványsággal  szított, 
S  ábrándos  harcra  zsákmányolt  ki  csak, 
Nemesb  célhoz  vezérelendi  végre? 
De  mondd,  hol  áUunk  mégis,  mily  hely  ez? 
Aztán  vezess,  hogy  lelkem  kéjelegjen 
A  boldogságban,  melyet  annyi  harcra 
Jól  érdemelt  díjul  kapott  az  ember. 

Lucifer.   Sok  más  hasonló  közt  ez  egy  falanszter, 
Tanyája  az  új  eszmék  emberének. 

Ádám.  Jerünk  tehát. 

Lucifer.  Megállj,  ne  oly  sietve. 

Előbb  levetjük  ezt  a  régi  bőrt. 
Ha  mint  Ádám  s  Lucifer  érkezünk. 
Nem  hinne  bennünk  e  tudós  világ, 

^  S  megsemmisülnénk,  vagy  lombikba  zárna. 

Ádám.  Müy  oktalan  beszéd  ez  már  megint? 

Lucifer.  Már  az  nincs  máskép  a  szeUemvilágban. 

Ádám.  Tégy  hát,  amint  akarsz,  de  szaporán! 
(Lucifer  mindkettőjöket  átalakítja  a  falanszterheliekhez 
hasonlóvá.) 

Lucifer.  ím,  vedd  e  gúnyát.  El  hajfürteiddell 
Készen  vagyunk. 

Ádám.  Szóljunk  be  e  tudóshoz. 

Lucifer.  Üdvözlégy,  tudós ! 

A  TUDÓS.  Meg  ne  háboríts 

Nagy  müvemben,  nem  érek  rá  fecsegni. 

Lucifer.  Nagyon  sajnálom.  Mink  az  ezredik 
Falanszterből  vagyunk  tudósjelöltek, 
S  ily  messze  útra  nagy  híred  hozott. 

Tudós.  Dicséretes  buzgóság,  mondhatom. 
De  hisz  müvem  most  félben  is  maradhat, 
Csak  a  meleg  ne  fogyjon  lombikomban 
S  akaratomnak  enged  az  anyag. 

Lucifer.  Ah  nem  csalódtam,  megmaradt  tehát 

Még  benned  is,  ki  a  természetet. 

Embert  leszűrted,  mint  végső  salak 

A  nagy  hiúság. 
Tudós.  Most  mulathatunk  már. 

De  mely  szakmába  tartoztok  saj átlag? 
Ádám.  Mi  a  tud  vágyat  szakhoz  nem  kötők, 

Átpillantását  vágyjuk  az  egésznek. 
Tudós.  Ez  helytelen!  Kicsinyben  rejlik  a  nagy 

Olyan  sok  a  tárgy,  s  létünk  oly  rövid. 
.4dám.  Igaz !  Tudom  jól,  hogy  kell  olyan  is, 

Ki  homokot  hord,  vagy  követ  farag! 

Nélküle  nem  emelkedik  terem. 

De  ez  csak  a  homályban  tévelyeg 

S  fogalma  sincs  arról,  miben  segít. 

Csak  az  építész  látja  az  egészet, 

S  bár  megfaragni  nem  tud  egy  követ, 

A  müvet  ő  teremti  mint  egy  Isten. 

Ily  építész  nagy  a  tudásban  is. 
Lucifer.  S  azért  jövénk  tehozzád,  oh  nagy  ember. 
Tudós.  Azt  jól  tevétek,  méltányolni  tudlak. 

A  tudománynak  gazdag  ágai 

Egy  organizmus  sok  külön  vonása, 

Együtt  igéző  csak. 
Lucifer.  Szép  hölgy  gyanánt. 

Tudós.  De  mindamellett  a  vegytan  csupán  .  .  . 
Lucifer.  Az  a  közép,  hol  élete  lakik. 
Tudós.  Találtad! 
Lucifer.  Ezt  monda  a  matézisről 

Előttem  már  egy  matematikus. 
Tudós.  Hiúságból  mindenki  önmagát 

Tekinti  látkörében  a  középnek. 
Lucifer.  Te  jól  választád  kedvenc  tárgyadúl 

A  kémiát. 
Tudós.  Abban  nyugodt  vagyok. 

De  hát  nézzük  meg  a  muzeumot. 

Páratlan  az  egész  mai  világon, 

Az  ősvilág  kihalt  állatjai 

Valódi  példányokban  állnak  itt 


log 


Mind  jól  kitömve.  Ezrenként  lakoztak 
Apáink  közt,  míg  barbárok  valának, 
Megosztva  vélök  a  világ  uralmát. 
Maradt  felölök  sok  csudás  mese, 
Például  erről,  hogy  gőzmozdonyul  volt. 

Ádám.  Ez  ló,  de  korcsuk  fajta,  mondhatom, 
Más  állat  volt  ám  hajdan  Al-borak. 

Tudós.  Erről  meg  azt  regélik,  hogy  barátul 
Tartá  az  ember,  ingyen,  munka  nélkül, 
S  fel  bírta  fogni,  hü  elismeréssel 
Lesvén  az  ember  gondolatjait. 
Mi  több,  mondják,  hogy  elsajátítá 
Bűnét  is,  a  tulajdonnak  fogalmát, 
S  mint  őr  od'adta  érte  életét. 
Ezt  úgy  beszélem  csak,  mint  írva  van. 
Nem  mintha  hinném  mind  feltétlenül. 
Sok  őrültség  volt  a  múltban,  sok  ábránd, 
Melyből  ránk  szintén  e  mese  maradt. 

Ádám.  Ez  a  kutya    Mind  áll,  mit  róla  mondasz. 

Lucifer.  Vigyázz,  Ádám,  elárulod  magad. 

Tudós.  Ez  a  szegénynek  rabszolgája  volt. 

Ádám.  Mint  a  szegény  meg  ökre  gazdagoknak. 

Tudós.  Ez  a  puszták  királya. 

Ádám.  Az  oroszlány  — 

ím  itt  a  tigris,  itt  a  fürge  őz. 
Mi  állat  él  tehát  még  a  világon? 

Tudós.  Minő  kérdés!  hát  nálatok  nem  így  van? 
Él,  ami  hasznos,  és  mit  ekkorig 
A  tudomány  pótolni  nem  tudott: 
A  disznó  és  a  birka,  de  koránse' 
Olyan  hiányosan  már,  mint  minőnek 
A  kontár  természet  megalkotá  : 
Az  élő  zsír,  ez  hús-  s  gyapjútömeg, 
Mely,  mint  a  lombik,  céljainkra  szolgál. 
De  úgy  látom,  hogy  ezt  mind  ösmered. 
Lássunk  tehát  mást.    ím  ásványaink. 
Nézzétek,  milyen  roppant  széndarab : 
Egész  hegyek  valának  ily  anyagból, 
Az  emberek  már  készen  szedhetek. 


Mit  most  a  légből  szűr  a  tudomány 

Nagy  fáradsággal.  Ezt  az  ércet  itt 

Vasnak  nevezték,  s  míg  el  nem  fogyott, 

Az  alumínért  nem  kellett  kutatni. 

Ez  a  darabka  az  arany,  nagyon 

Nevezetes  s  nagyon  haszontalan. 

Mert  még  midőn  az  ember,  vak  hitében. 

Imádott  felsőbb  lényeket  magánál. 

Felülállókat  még  a  sorson  is: 

Ilyennek  hitte  az  aranyat  is, 

oltárain  jólétet  és  jogot, 

Mindent  mi  szent  volt,  áldozott,  hogy  egy 

Bűvös  darabját  bírja  megszerezni, 

Melyért  cserébe  mindent  kaphatott, 

Csodálatos  tény,  még  kenyeret  is. 
Ádám.  Mást,  mást  mutass,  ezt  is  mind  ösmerem. 
Tudós.  Valóban  nagy  tudós  'va.gy,  idegen. 

Lássuk  tehát  az  ős-növényzetet. 

ím  itt  van  az  utolsó  rózsa,  mely 

Nyilt  a  világon.  Hasztalan  virág, 

Más  százezer  testvérrel  foglalá  el 

A  legbujább  tért  a  lengő  kalásztól; 

Nagy  gyermekek  kedves  játékszere. 

Sajátságos  jelenség  az  valóban, 

Mint  kaptak  egykor  ily  játékokon, 

Virágot  terme  még  a  szellem  is: 

A  költészet  s  hit  ábrándképeit, 

S  csalóka  álmok  karján  ringatózva 

Eltékozolta  a  legjobb  erőt. 

Hogy  életcélja  parlagon  maradt. 

Itt  őrizünk  még  ritkaság  gyanánt 

Két  ily  müvet.  Az  első  költemény ; 

íróját  akkor,  még  midőn  bűnös 

önhittel  az  egyén  érvényt  kívánt, 

Homemak  hívták.  Ábrándos  világot 

Rajzol  le  abban.  Hadesnek  nevezvén. 

Rég  megcáfoltuk  már  minden  sorát. 

A  másik  Tacitus  Agricolája, 


Nevetséges  s  mégis  sajnálatos 

Fogalmak  képe  a  barbár  világból. 
Ádám.  Hát  fennmaradt  még  e  néhány  levél 

A  nagy  napokból,  mint  végrendelet, 
S  nem  bírja  mégis  lángra  gyújtani 

A  korcs  utódot,  tettre  ingerelvén, 

Mely  mesterkélt  világtokat  ledönti? 
Tudós.  Helyes  megjegyzés,  átláttuk  mi  ezt, 

A  méreg,  melyet  rejt,  nagyon  veszélyes, 

Azért  nem  is  szabad  olvasni  másnak. 

Csak  aki  hatvan  évet  meghaladt, 

S  a  tudománynak  szentelé  magát. 
Ádám.  De  hát  a  dajka  tündér-daljai, 

Ezek  nem  oltnak-é  a  gyönge  szívbe 

Sejtelmeket? 
Tudós.  Igen  bizon'  s  azért 

Dajkáink  a  magasb  egyenletekről, 

A  mértanról  beszélnek  gyermekinknek. 
Ádám  (félre).  Ah  gyilkosok,  nem  féltek-é  egész 

S  legszebb  korától  a  szüt  megrabolni? 
Tudós.  Menjünk  tovább !  fm  itt  e  műszerek, 

Műtárgyak  mily  csodás  alakzatúak. 

Ez  álgyu;  rajta  rejtélyes  íölírás: 

Ultima  ratio  regum.  Hogyan  ^ 

Használhatott,  ki  tudja?  —  ím  e  kard, 

Kizárólag  csak  embergyilkoló  szer. 

És  nem  volt  bűnös,  aki  ezzel  ölt. 

E  kép  szabad  kézzel  készült  egészen, 

Fél  emberéltet  vett  talán  igén^^be. 

És  tárgya  nézd,   csak  hóbortos  mese. 

Ma  a  nap  végzi  e  munkát  helyettünk, 

S  míg  az  csalárdul  idealizált, 

Ez  mély  hűséggel  szolgál  céljainknak. 
Ádám.  (jelre)  De  a  művészet,  a  szellem  maradt  el.. 
Tudós.  E  százszerű  tárgy,  milyen  cifra  mind, 

Mi  gyermekes.  A  serlegen  virág, 

A  széktámlán  ábrándos  arabeszk. 

Emberkezek  pazarlott  műve  mind. 

S  üdítőbb-é  a  víz  azon  pohárból. 

Kényelmesb-é  e  széken  az  ülés? 

Most  gépeink  teszik  mindezt  helyettünk 

Legcélszerűbb,  legegyszerűbb  alakban, 

És  a  tökélyről  az  kezeskedik, 

Hogy  a  munkás,  ki  ma  csavart  csinál, 

Végső  napjáig  a  mellett  marad. 

Ádám.  Azért  nincs  élet,  nincs  egyéniség. 
Mely  mesterén  túljárna,  semmi  műben. 
Hol  leljen  tért  erő  és  gondolat 
Bebizonyítni  égi  származását? 
Ha  küzdni  vágyik  és  körültekint 
Ezen  szabályos,  e  rendes  világban : 
Még  a  veszély  gyönyörét  sem  leli, 
Nem  lel  csak  egy  vérengző  vadat  se. 
Csalódtam  hát  a  tudományban  is: 
Unalmas  gyermekiskolát  lelek 
A  boldogság  helyén,  mit  tőle  vártam. 

Tudós.  Nincs-é  behozva  a  testvériség? 
Hol  szenved  ember  anyagi  hiányt? 
Valóban,  ily  eszmék  megérdemelnék 
A  megíenyítést. 

Ádám.  Mondd,  mi  hát  az  eszme, 

Mely  egy  ily  népbe  eg3'séget  lehel, 
Mely,  mint  közös  cél,  lelkesítni  tud? 

Tudós.  Ez  eszme  nálunk  a  megélhetés. 
Midőn  az  ember  földén  megjelent. 
Jól  beruházott  éléskamra  volt  az: 
Csak  a  kezét  kellett  kinyújtani. 
Hogy  készen  szedje  mindazt,  ami  kell. 
Költött  tehát  meggondolatlanul. 
Mint  a  sajtféreg,  s  édes  mámorában 
Ráért  regénj'-es  hipotézisekben 
Keresni  ingert  és  költészetet. 
De  már  nekünk,  a  legvégső  falatnál, 
Fukarkodnunk  kell,  általlátva  rég, 
Hogy  elfogy  a  sajt  és  éhen  veszünk. 
Négyezred  év  után  a  nap  kihűl. 
Növényeket  nem  szül  többé  a  föld; 
Ez  a  négyezred  év  hát  a  mienk. 

Hogy  a  napot  pótolni  megtanuljuk. 

Elég  idő  tudásunknak,  hiszem. 

Fütőszerűl  a  víz  ajánlkozik, 

Ez  oxidált  legtüztartóbb  anyag. 

Az  organizmus  titkai  közel 

Állnak  ma  is  már  a  fölleplezéshez. 

Éppen  jó,  hogy  beszédünk  erre  vitt, 

Majdnem   feledtem  volna  lombikom, 

Mert  én  is  ép  e  tárgyban  dolgozom. 
Lucifer.  Nagyon  vénül  az  ember,  hogyha  már 

Lombikhoz  tér,  midőn  organizál. 

De  hogyha  sikerülne  is  müved, 

Mi  szörny  lesz  az,  mint  szótlan  gondolat, 

Szerelmi  érzés,  melynek  tárgya  nincs. 

Lény,  melyet  a  természet  eltagad. 

Melyhez  nincs  ellentét,  nincsen  rokon, 

Ha  nem  korlátozandja  az  egyén. 

S  honnan  veendi  ennek  jellegét 

Elzárva  külhatástól,  szenvedéstől, 

Egy  szűk  üvegben  kelve  öntudatra? 
Tudós.  Nézd,  nézd,  hogyan  forr,  nézd,  miként 

Itt-ott  tünékeny  alakok  mozognak,  [ragyog, 

Ezen  meleg,  e  jól  elzárt  üvegben, 

A  vegyrokonság  és  ellenhatás 

Mind  összevág  és  kényszerülve  lesz 

Engedni  az  anyag  kivánatomnak. 
Lucifer.  Bámullak,  tudós !  még  csak  azt  nem  értem, 

Tudnád-é  tenni,  hogy,  mi  most  rokon. 

Ne  vonja  egymást,  és  ne  lökje  el 

Az  ellentét. 
Tudós.  Minő  badar  beszéd! 

örök  törvénye  ez  az  anyagoknak. 
Lucifer.  Ah  értem,  mondd  csak  el,  min  alapúi? 
Tudós.   Min   alapul?    törvény,   mert  úgy  vagyon, 

Mutatja  nékünk  a  tapasztalás. 
Lucifer.  A  természet  fűtője  vagy  tehát  csak, 

A  többit  ő  magában  végezi. 
Tudós.  De  én  szabom  korlátit  az  üveggel, 

S  kivonszolom  a  rejtélyes  homályból. 

Madách  Imre  munkái.  8 

Lucifer.  Nem  látok  eddig  még  életjelet. 
Tudós.  El  nem  maradhat.  Én,  ki  úgy  kilestem 

Az  organizmus  minden  titkait, 

Ki  százszor  boncolám  az  életet  .  .  . 
Ádám.  Hullát  fogál  fel  csak  mindannyiszor. 

A  tudomány  sántán  követi  csak 

A  meglevő  ifjú  tapasztalást, 

S  miként  bérenc  költője  a  királynak 

Kész  kommentálni  a  nagy  tetteket, 

De  megjósolni  hivatása  nincs. 
Tudós.  Mit  gúnyolódtok,  nem  látjátok-é, 

Egy  szikra  kell  csak,  és  életre  jő? 
Ádám.  De  azt  a  szikrát,  azt  honnan  veszed? 
Tudós.  Csak  egy  lépés  az,  ami  hátra  van. 
.\dám.  De  ezt  az  egy  lépést  ki  nem  tévé : 

Az  nem  tett  semmit,  nem  tud  semmit  is. 

A  többi  mind  künn  volt  az  udvaron, 

A  legszentebbe  ép'  ez  egy  vezetne. 

Oh!  lesz-e,  aki  egykor  megteszi? 
(Ez  alatt  a  lombik  felett  lebegő  füst  sürüdni  kezd  s  dörög.) 

A  FÖLD  SZELLEMÉNEK  SZAVA  (a  fÜstbÖl) . 

Nem  lesz  soha.  Ez  a  lombik  nekem 

Nagyon  szűk  és  nagyon  tág.  Hisz  te  ismersz, 

Ádám,  ugy-é?  most  még  nem  is  gyanítnak. 
Ádám.  Hallottad-é  e  szeUemszózatot ? 

Oh  nézd,  oh  nézd,  te  gőgös,  gyönge  ember! 

Hogy  bírnál  azzal,  aki  ott  lebeg. 
Tudós.  Örült  roham.  Ah!  aggódom  miattad. 
(A  lombik  elpattan,  a  szellem  eltűnik.) 

A  lombik  eltört,  újra  kezdhetem 

A  nagy  müvet.  Midőn  már  int  a  cél. 

Kisded  göröngy,  a  dőre  vak  eset, 

Elejt. 
Lucifer.  Végzetnek  hívták  hajdanán, 

S  kevésbbé  szégyenítő  volt  hatalma 

Alatt  megtörni,  mint  engedni  most 

A  dőre  vak  esetnek.  Mit  jelent  ez?  (Csengetnek.) 
Tudós.  A  munka  megszűnt,  jő  a  sétaóra, 

Itt  jőnek  a  gyárakból,  a  mezőről. 

Most  kap  fenyítést,  aki  vétkezett, 

Most  osztatnak  be  a  nők  s  gyermekek. 

Jeriink  oda,  dolgom  lesz  nékem  is. 
(Hosszú  sorban  férfiak  jőnek,  másban  nők,  néhányan 
közülök  gyermekkel,  köztük  Éva  is.  Az  udvaron  mind- 
nyájan kört  képeznek,  egy  aggastyán  eléjök  lép.  Ádám, 
Lucifer  s  a  tudós  az  előtérben  állnak  a  múzeum  mellett.) 
Az  AGGASTYÁN.  Harmincadik  szám. 
Luther  (a  sorból  kilépve).  Itt  vagyok! 
Az  aggastyán.  Te  ismét 

Mértéktelen  fűtötted  a  kazánt. 

Valóban  ügy  látszik,  hogy  szenvedésed 

Veszélybe  hozni  az  egész  falansztert. 
Luther.  S  ki  állna  ellent  a  csábnak,  midőn 

Szikrázva,  bőgve  a  vadult  elem 

A  láng  ezer  nyelvével  vesz  körűi, 

Elérni  kíván,  hogy  megsemmisítsen : 

S  ott  állni  bátran,  szítani  tovább, 

Jól  tudva,  hogy  hatalmunkban  vagyon. 

Nem  ismered  te  a  tűznek  varázsát, 

Ki  csak  fazék  alatt  ismered  azt. 
Az  aggastyán.  Hiú  beszéd,  ezért  ma  nem  ebédelsz. 
Luther  (visszalépve).  De  holnap  újra  szítom  a  tűzet. 
Ádám.  Mit  látok?  Ezt  a  férfit  ismerem. 

Ez  volt  Luther. 
Az  aggastyán.  Kétszázkilencedik ! 
vassius  (kilépve).  Itt! 
Az  aggastyán.  Tégedet  harmadszor  intelek  már. 

Hogy  ok  nélkül  keressz  verekedést. 
Cassius  (visszalépve). 

Ok  nélkül,  merthogy  nem  panaszkodom? 

Pulya,  ki  más  segítséget  keres, 

Míg  karja  ép.  Vagy  gyöngébb  volt-e  tán 

Ellenfelem,  mért  nem  véclé  magát? 
Az  aggastyán.  Ne  feleselj !  Nem  menti  koponyád 

Alakzata  sem  e  rossz  hajlamot, 

Mert  az  nemes,  mert  az  hiánytalan. 

De  véred  oly  forrongó  és  szilaj ! 

Gyógyítni  fognak,  amíg  megszelídülsz. 

8* 

Ádám.  Ah  Cassius!  ha  ismernél,  ki  véled  j 

Philippinél  csatáztam.  Hát  odáig  l 

Bir-é  a  rossz  rend,  a  teória  ^ 

Tévedni,  hogy  egy  ily  nemes  kebel  í 

Csak  gátjául  van  s  fel  sem  ismeri?  ' 

Az  AGGASTYÁN.  Négvszázadik  szám! 
Plató  (kilépve) .  HaUom  ! 
Az  AGGASTYÁN.  Már  megint 

Ügy  elmerültél  álomképeidben. 

Hogy  a  rád  bízott  marha  kárba  ment. 

Hogy  ébren  légy,  borsón  fogsz  térdepelni. 
Plató  (visszalépve) .  Még  a  borsón  is  szépet  álmodom. 
Ádám.  Ah !  mily  szerep  jiitott,  Plató  neked 

A  társaságban,  mely  után  epedtél! 
Az  AGGASTYÁN.  A  hetvenkettedik  szám ! 
Michel-Angelo  (kilépve).   íme,  itt  .  .  . 
Az  AGGASTYÁN.  Rendetlenül  hagyád  el  műhelyed. 
Michel-Angelo.  Igen,  mert  mindig  széklábat 

És  azt  is  a  leghitványabb  alakra,  [csináltam, 

Soká  könyörögtem,  hagyják  módosítnom, 

Engedjék,  hogy  véssek  rá  holmi  díszt, 

Nem  engedek.  Kívántam  változásul 

A  szék  támláját,  mindent  hasztalan. 

Megőrüléshez  voltam  már  közel, 

S  otthagytam  a  kínt,  ott  a  műhelyet.  (Visszalép.) 
Az  AGGASTYÁN.  A  rendbontásért  a  szobába  mégy 

S  nem  élvezed  e  szép  meleg  napot. 
Ádám.  Michel-Angelo,  mily  pokol  lehet 

Szüd  istenének,  hogy  nem  bír  teremtni. 

Oh  mennyi  ismerős  mindenfelé. 

És  mennyi  szellem,  mennyi  őserő. 

Ez  vélem  harcolt,  —  az  mártírhalált  halt. 

Ez  szűknek  érzé  a  világtekét, 

S  mi  egyformára,  mily  törpére  szűrte 

Az  áUam.  Oh  I-ucifer,  jőj,  jerünk; 

Nem  bírja  lelkem  e  látványt  tovább. 
Az  AGGASTYÁN.  Ma  két  gyerek  tölte  be  az  időt. 

Melyben  szükséges  volt  az  anyagond, 

Most  a  közös  növelde  várja  őket, 

Elő,  elő !  (Éva  és  még  egy  nő  gyermekekkel  kilépnek.) 
Ádám.  Mi  ragyogó  jelenség! 

Megvan  hát  e  rideg  világnak  is 

Költészete ! 
Lucifer.  Nos  Ádám,  nem  megyünk? 

Ádám.  Sőt  inkább  itt  fogunk  csak  megnyugodni. 
Az  AGGASTYÁN.  Tudós !  vixsgáld  fejalkotásukat 

E  gyermekeknek.  (A  tudós  észleli  a  gyermekeket.) 
Éva.  Oh,  mi  vár  reám! 

Ádám.  E  hang! 
Lucifer.  De  mit  kapsz  e  közsorsú  nőn, 

Ki  Semirámis  csókját  ízleled? 
Ádám.  Még  akkor  ezt  nem  ismerém. 
Lucifer.  Ah,  úgy! 

Ez  régi  dal  ja  a  szerelmeseknek: 

Azt  tartja  mind,  hogy  ő  fedezte  fel 

A  szenvedélyt,  előtte  senki  még 

Szeretni  nem  bírt,  és  ez  így  megyén 

Néhány  évezred  óta  szüntelen. 
Tudós.  É  gyermeket  orvosnak  kell  tanítni, 

Ebből  pásztor  lesz. 
Az  AGGASTYÁN.  El  tehát  velők. 

(A  gyermekeket  el  akarják  vinni.  Éva  ellenáll.) 
Éva.  Hozzá  ne  nyúlj !  e  gyermek  az  enyém ; 

Ki  tépi  őt  el  az  anyakebelről? ! 
Az  AGGASTYÁN.  Vegyétek  el!  mit  késtek  még  vele? 
Éva.  Oh  gyermekem !  hisz'  én  tápláltalak 

Szívem  vérével.  Hol  van  az  erő. 

Mely  e  szent  kapcsot  elszakítni  bírja? 

Lemondj ak-é  hát  rólad  mindörökre, 

Hog3'  elvessz  a  tömegben,  és  szemem 

Fürkésző  gonddal  hasztalan  keressen 

A  száz  egyenlő  idegen  között? 
Ádám.  Ah !  emberek,  ha  van  előttetek  szent, 

Hagyjátok  ez  anyának  gyermekét. 
Éva.  Ugy-é,  ugy-é,  te  áldott  idegen! 
Az  AGGASTYÁN.  Merész  játékot  űzesz,  idegen! 

Ha  a  család  előítéletét 


ii8 


Éledni  hagyjuk,  rögtön  összedűl 
Minden  vívmánya  a  szent  tudománynak. 

Éva.  Mit  nékem  a  fagyasztó  tudomány! 
Bukjék,  midőn  a  természet  beszél. 

Az  AGGASTYÁN.  Meglesz  már? 

Ádám.  Hah!  hozzá  ne  nyúljatok! 

Amott  van  egy  kard,  megtanítalak. 
Hogy  kell  kezelni. 

Lucifer.  Álomkép,  ne  mozdulj ! 

(Ádám  vállára  teszi  kezét,  ez  megdermed.) 
Érezd  kezemnek  végzetes  hatahnát. 

Éva.  Oh  gyermekem !  (összerogy,  gyermekét  elviszik.) 

Az  AGGASTYÁN.  E  két  nő  pártalan, 

Jelentkezzék,  ki  párjául  igényli. 

Ádám.  Ezt  én  igénylem. 

Az  AGGASTYÁN.  Tudós  I  véleményed. 

Tudós.  Rajongó  férfi  és  idegbeteg  nő 

Korcs  nemzedéket  szül,  ez  nem  hetyes  pár. 

Ád.\m.  De  én  nem  állok  el,  ha  ő  akarja. 

Éva.  Tiéd  vagyok,  nagylelkű  férfiú. 

Ádám.  Szeretlek  hölgy,  szívem  egész  hevével. 

Éva.  Szeretlek  én  is,  érzem,  mindörökké. 

Tudós.  Ez  örülés.  Sajátságos,  valóban, 
A  múlt  kísértetét  feltűnni  látni 
Világos  századunkban.  Honnan  ez? 

Ádám.  Az  édenkertnek  egy  késő  sugara. 

Az  aggastyán.  Sajnálatos! 

Ádám.  Ne  szánjatok.  Miénk 

Ez  örülés;  mi  józanságtokat 
Nem  írig5'eljük.  Hisz,  mi  a  világon 
Nagy  és  nemes  volt,  mind  ily  örülés, 
Melynek  higgadt  gond  korlátot  nem  ír. 
SzeUembeszéd  az,  mely  nemesb  körökbül 
Felénk  rebeg,  mint  édes  zöngemény, 
Tanúja,  hogy  lelkünk  vele  rokon, 
S  megvetjük  e  földnek    hitvány    porát, 
Keresve  utat  a  magasb  körökbe.  ('ÍuíÍí  ölelve  tartja) . 

Az  aggastyán. Mit  hallgatjuk  tovább,  kórházba  őket ! 

LUCIFER.  Itt  gyors  segély  kell.  Ádám,  utazunk' 
(Elsülyednek.) 


TIZENHARMADIK  SZÍN. 

(Az  ür.  Földünk  egy  szelete  a  távolban  látszik,  mindig 
kisebbedve,  mígnem  csillagul  tűnik  csak  fel,  a  többiek 
közé  vegyülten.  A  szín  félhomállyal  kezdődik,  mely  vak- 
sötétté válik  lassankint.  Ádám,  mint  öreg,  Luciferrel 
repülve.) 

Ádám.  Őrjöngő  roptunk,  mondd,  hová  vezet? 

Lucifer.  Hát  nem  vágytál-e,  menten  a  salaktól, 
Magasb  körökbe,  honnan,  hogyha  jól 
Értettelek,  rokon  szellem  beszédét 

,  Hallottad? 

Ádám.  Az  igaz,  de  ily  ridegnek 

Nem  képzelem  feléjök  utamat. 
E  tér  oly  puszta,  olyan  idegen, 
Mint  hogyha  szentségsértő  járna  benne. 
S  keblemben  két  érzés  küzdelme  foly: 
Érzem,  mi  hitvány  a  föld,  hogy  magas 
Lelkem  lezárja,  s  vágyom  el  köréből; 
De  visszasírok,  fáj,  hogy  elszakadtam. 
Ah  Lucifer!  nézz  csak  földünkre  vissza. 
Először  a  virág  tűnt  el  szemünkből, 
Aztán  az  erdők  rezgő  lombjai; 
A  jól  ismert  táj  száz  kedves  helyével 
Jellem  nélküli  síksággá  lapult. 
Mi  érdekes  volt,  minden  elmosódott. 
Most  már  a  szirt  törpül  le  rossz  görönggyé, 
A  villámterhes  felhő,  melyben  ott  lenn 
Szent  szózatot  sejt  a  pór  s  megriad, 
Mi  nyomorú  párázatta  silányul. 
A  bömbölő  tenger  végetlene 
Hová,  hová  lett?  szürke  folt  gyanánt  áll 

A  gömbön,  mely  keringve  elvegyül 

Milljó  társ  közt,  s  az  volt  egész  világunk. 

Oh  Lucifer,  aztán  meg  ő,  meg  ő  .  .  . 

El  kellé  tőlünk  annak  is  maradni?  .  .  . 
Lucifer.  Emelkedett  szempontunkból,  hiába, 

Először  a  báj  vész  el,  azután 

A  nagyság  és  erő,  míg  nem  marad 

Számunkra  más,  mint  a  rideg  matézis. 
Ádám.  a  csillagok  megettünk  elmaradnak, 

S  nem  látok  célt,  nem  érzek  akadályt. 

Szerelem  és  küzdés  nélkül  mit  ér 

A  lét?  Hideg  borzongat,  Lucifer! 
Lucifer.  Ha  eddig  tartott  csak  nagy  hősiséged, 

Úgy  térjünk  vissza  porban  játszani. 
Ádám.  Ki  mondja  ezt?  előre  hát,  előre! 

Csak  addig  fáj,  míg  végkép  elszakad, 

Mely  a  földhöz  csatol,  minden  kötél. 

De  hajh,  mi  ez,  lélekzetem  szorul, 

Erőm  elhagy,  eszméletem  zavart. 

Több  volna-é  mesénél  Antaeus, 

Ki  addig  élt  csak,  míg  a  föld  porával 

Érintkezett? 
A  FÖLD  SZELLEMÉNEK  SZAVA.  Igen,  több  az  meséuél. 

Te  ismersz  már,  a  földnek  szellemét ; 

Csak  én  lélekzem  benned,  tudhatod. 

Itt  a  sorompó,  eddig  tart  hatalmam. 

Térj  vissza,  élsz,  hágd  át.  megsemmisülsz 

Mint  ázalag  féreg,  mely  csöpp  vizében 

Fickándozik.  E  csepp  a  föld  neked. 
Ádám.  Dacolok  véled,  hasztalan  ijesztesz, 

Testem  tiéd  tán,  lelkem  az  enyém, 

A  gondolat  s  igazság  végtelen, 

Előbb  megvolt  az,  mint  anyavilágod. 
A  föld  szellemének  sz.wa. 

Hiú  ember !  próbáld,  s  szörnyet  bukol. 

Előbb  való-e  rózsánál  az  illat, 

Alak  a  testnél,  s  napnál  a  sugara? 

Oh  I  hogyha  látnád  árva  lelkedet 

A  végtelen  űrben  keringeni. 


Amint  értelmet  és  kifejezést 
Keres  hiába,  idegen  világban 
S  nem  érez  többé  semmit  és  nem  ért, 
Megborzadnál.  Mert  minden  felfogás 
És  minden  érzés,  mely  benned  feszül,  csak 
Kisugárzása  e  csoport  anyagnak, 
Mit  földednek  hívsz,  s  mely  ha  más  leendne. 
Nem  létezhetnék  többé,  véled  együtt. 
A  szépet,  rútat,  üdvöt  és  pokolt 
Csak  szellememtől  vontad  el  magadnak. 
Mely  kis  hazádnak  rendét  lengi  át. 
Oh,  ami  itten  örökös  igazság. 
Egy  más  világban  az  tán  képtelen, 
És  a  lehetlen  tán  természetes. 
A  súly  nem  létez,  a  lét  nem  mozog. 
Mi  itten  lég,  az  ott  tán  gondolat, 
Mi  itten  fény,  az  ottan  hang  talán, 
S  jegecül  tán,  mi  itten  nőve-nő. 
Ádám.  Nem  tántorítsz  el,  lelkem  felfelé  tör. 

A   FÖLD   SZELLEMÉNEK  SZAVA. 

Ádám,  Ádám,  a  végső  perc  közéig: 

Térj  vissza,  a  földön  naggyá  lehetsz, 

Míg,  hogyha  a  mindenség  gyűrűjéből 

Léted  kitéped,  el  nem  tűri  Isten, 

Hogy  megközelítsd  őt  —  s  elront  kicsinyül. 
Ádám.   Ugy  is  nem  ront-e  majd  el  a  halál? 
A  föld  szellemének  szava. 

A  vén  hazugság  e  hiú  szavát 

Ne  mondd,  ne  mondd  itt  a  szellemvilágban  — 

Egész  természet  átborzadna  tőle. 

Szentelt  pecsét  az,  feltárta  az  Ür 

Magának.  A  tudás  almája  sem 

Törhette  azt  fel. 
Ádám.  Majd  én  feltöröm. 

(Továbbrepülnek.  Ádám  egy  sikoltással  megmerevül.) 

Végem  van ! 
Lucifer  (kacagva).  Győzött  hát  a  vén  hazugság. 
(Amint  Ádámot  eltaszítja  magától.) 

E  báb-istenség  most  már  elkeringhet 


Az  ürben,  új  bolygóként,  melyen  iijra 
Számomra  fog  tán  élet  fejledezni. 

A   FÖLD   SZELLEMÉNEK  SZAVA. 

Korán  a  káröröm  még,  Lucifer ! 

Csak  érinté  az  idegen  világot, 

Nem  oly  könnyű  országomból  kitörni. 

Honos  szózat  hív.  térj  fiam  magadhoz! 
Ádám  (eszmélve). 

Élek  megint.   Érzem,  mert   szenvedek. 

De  szenvedésem  is  édes  nekem, 

Oly  iszonyatos  az,  megsemmisülni  .  .  . 

Oh!  Lucifer!  vezess  földemre  vis.sza, 

Hol  oly  sokat  csatáztam  hasztalan. 

Csatázzam  újra,  és  boldog  leszek. 
Lucifer.  S  e  sok  próbára  mégis  azt  hiszed, 

Hogy  új  küzdésed  nem  lesz  hasztalan? 

S  célt  érsz?  Valóban  e  megtörhetetlen 

Gyermekkedély  csak  emberé  lehet. 
Ádám.  Korán  se  vonz  ily  dőre  képzelet, 

A  célt,  tudom,  még  százszor  el  nem  érem. 

Mit  sem  tesz.  A  cél  voltakép  mi  is? 

A  cél,  megszűnte  a  dicső  csatának, 

A  cél  halál,  az  élet  küzdelem, 

S  az  ember  célja  e  küzdés  maga. 
Lucifer.  Valóban  szép  vigasz,   már  hogyha  még 

A  harc  eszméje  volna  legalább  nagy. 

De  holnap  gúnyolod,  miért  ma  vívsz, 

Gyermekjáték  volt,  ami  lelkesített. 

Nem  vérezél-e  el  Chaeroneánál 

A  megbukott  szabadság  védletében. 

És  Constantinnal  nem  küzdél-e  később. 

Világuralmát  hogy  megalapítsd? 

Nem  vesztél-é  el  hitmártír  gyanánt, 

S  később  a  tudománynak  feg\-veré\'el 

Nem  álltál-é  a  hitnek  ellenében? 
Ádám.  Igaz,  igaz,  de  mindegy,  bármi  hitvány 

Volt  eszmém,  akkor  mégis  lelkesített, 

Emelt,  és  így  nag^'^  és  szent  eszme  volt. 

Mindeg\',  kereszt  vagy  tudomány,  szabadság 

Vagy  nagyravág}-  tormájában  hatott-e, 

Előre  vitte  az  embernemet. 

Oh,  vissza  hát  a  földre,  új  csatára. 
Lucifer.  S  feledted-é  már  a  tudós  szavát. 

Ki  felszámolta,  hogy  négyezredévre 

Világod  megfagy,  a  küzdés  eláll? 
Ádám.  Ha  tudományunk  nem  dacol  vele. 

De  fog  dacolni,  érzem  és  tudom. 
Lucifer.  S  aztán,  van-é  küzdés,  nagyság,  erő 

A  mesterkélt  világban,  melyet  az 

Ész  rendezett  teóriáiból, 
^  S  melyet  magad  szemlélhetél  imént? 
Ádám.  Csak  mentse  meg  a  földet,  elmúlik 

Az  is,  mint  minden,  ami  hivatását 

Betölté  s  akkor  újra  felmerül 

Az  eszme,  mely  éltet  lehel  reája. 

Vezess  csak  vissza,  égek  látni  már 

A  megmentett  földön  mi  új  tanért 

Fogok  fellelkesülni. 
Lucifer.  Vissza  hát! 


TIZENNEGYEDIK  SZÍN. 

(Hóval  és  jéggel  borított  hegyes,  fátalan  vidék.  A  nap 
mint  veres,  sugártalan  golyó  áll  ködfoszlányok  között. 
Kétes  világosság.  Az  előtéren  néhány  korcs  nyír,  boróka 
és  kúszó-fenyöbokor  között  eszkimó-viskó.  Ádám,  mint 
egészen  megtört  aggastj'^án,  bot  mellett  jő  lefelé  a  hegyek- 
ről Luciferre].) 

Ádám.  Mit  járjuk  e  végetlen  hóvilágot, 
Hol  a  halál  néz  ránk  üres  szemekkel? 
Csak  egy-egy  fóka  ver  zajt,  vízbe  bukva. 
Amint  felretten  lépteink  zaján ; 
Hol  a  növény  is  küzdni  már  kifáradt, 
Korcsúlt  bokor  leng  a  zuzmók  között 
S  a  hold  vörös  képpel  néz  köd  megöl 
Halál  lámpájaként  a  sírgödörbe. 
Oda  vezess,  hol  pálmafák  virulnak, 
A  napnak,  illatoknak  szép  hónába. 
Holott  az  ember  lelke,  erejének 
öntudatára  fejlődött  egészen. 

Lucifer.  Ottan  vagyimk.  E  vérgolyó  napod. 
Lábunk  alatt  a  föld  egyenlítője. 
A  tudomány  nem  győzött  végzetén. 

Ádám.  Szörnyű  világ!  csupán  meghalni  jó. 
Nem  sajnálandom  amit  itt  hagyok. 
Ah  Lucifer!  ki  egykor  ottan  álltam 
Az  ember  bölcsejénél,  aki  láttam 
Mi  nagy  jövő  reménye  ringa  benne, 
Ki  annyi  harcát  mind  végigcsatáztam, 
Ez  órjás  síron,  melyre  gyászlepelt 
A  természet  dobott,  midőn  merengek, 
Első,  utolsó  ember  a  világon : 
Szeretném  tudni,  hogy  bukott  fajom? 

Nemes  küzdésben,  nagyszerűen-é, 

Nyomorun-é,  törpülve  ízrül-ízre 

Nagyság  nélkül  és  könnyre  érdemetlen ! 
Lucifer.  Ah,  ah !  hiú  ha  vagy  nagy  szellemedre, 

Amint  nevezni  már  úgy  kedveled 

Azon  erőt,  mely  a  vért  lükteti, 

És  ifjú  keblet  eszményért  dagaszt : 

Ne  kívánj  állni  végre  mint  tanú 

Saját  halotti  ágyadnál.  Ez  óra 

Csodálatos  átvizsgálása  ám 

A  gazda  nélkül  készült  számvetésnek. 

A  hagymázos  láz  elriasztja  mind 

Az  éleüáz  csillámló  képeit, 

Aztán  ki  tudja,  melyik  volt  való. 

A  végső  küzdés  kisszerű  jaja 

Nagy  gúnykacaj  éltünk  küzdelmire. 
Ádám.  Miért  nem  vesztem  hát  el  a  magasban, 

Erőm  és  lelkem  teljes  érzetével, 

Inkább,  mint  így  hallgatni  önmagam 

Síriratát,  mit  egy  szeUem  rideg 

Közönye  tart,  ki  harcaimban  és 

Halálomban  nem  osztozik  velem. 
Lucifer.  Ismét  fajodra  ismerek  könyedben, 

Mellyel  kiséred  ébredésedet 

Kedvenc  ábrándból  tiszta  felfogásra. 

De  nyugodjál  meg,  hisz  még  él  fajod. 

Nézd,  ott  is  áll  még  egy  embertanya 

S  gazdája,  ím,  most  lép  ki  ajtaján. 
(Egy  eszkimó  a  galibából   kilép,  fókavadászatra  fel- 
készülten.) 
Ád.4m.  E  korcs  alak,  e  torzkép  volna-é 

Nagyságomnak  bitor  örököse? 

Miért  hagytad  látnom,  Lucifer!  valóban 

A  vígasz  rosszabb,  mint  volt  bánatom. 
Az  ESZKIMÓ.  Léteznek  hát  mégis  csak  istenek 

Felettünk?  ím  előttem  megjelentek. 

De  hát,  ki  tudja,  jók  vagy  rosszak-é? 

Menekszem  tőlük,  az  legbiztosabb.  (Vissza  akar 
vonulni.) 

Lucifer.  Megállj  egy  szóra ! 

Az  ESZKIMÓ  (leborulva).  Kegyelem  uram 

Az  első  fókát  néked  áldozom, 

Mit  elfogok,  csak  hallgass  meg  s  ne  ronts  el. 
Lucifer.  Hát  ahhoz  a  fókához  mily  jogod  van, 

Hogy  éltével  váltod  meg  a  tiédet? 
Az  ESZKIMÓ.  Hogy  bírok  véle :  hisz  látom,  körülem 

Miként  eszi  a  férget  fürge  hal, 

Halat  a  fóka,  a  fókát  meg  én. 
Lucifer.  S  a  nag}^  szellem  veled  táplálkozik. 
Az  ESZKIMÓ.  Tudom,  tudom,  de  a  kicsiny  időt, 

Melyben  mozogni  hagy  kegyelmesen. 

Vásárolom  meg  véres  áldozattal. 
Ádám.  MÜ}'  gyáva  nézlet ! 
Lucifer.  S  mást  tevél-e  te? 

Az  a  különbség  csak  közöttetek, 

Hog3^  ő  fókát,  te  embert  áldozál 

Az  istenségnek,  melyet  alkotál 

Saját  képedre,  mint  ez  az  övére. 
Az  ESZKIMÓ    Látom,  haragszol,  és  érzem,  miért. 

ínségemben  hogy  fel  mertem  sohajtni 

A  nap  jótékony  istenéhez,  aki 

Nem  kér,  csak  ád,  ki  ős  regénk  szerint 

Itt  is  parancsolt  egykor.  Oh  !  bocsáss  meg, 

S  elátkozom  ()rökre. 
.-Vdám.  ím,  nagy  Isten, 

Tekints  le  és  pirulj,  mi  nyomorult. 

Akit  remeknek  alkotál,  az  ember! 
.\z  ESZKIMÓ.  Nagyon  haragszik  társad,  éhes  ő  is? 
Lucifer.  Sőt  mert  nem  éhes,  ép  azért  haragszik. 
Ádám.  Mi  helytelen  faragsz  rossz  ékeket ! 
Lucifer.  Igazság  az,  nem  éle.  Okoskodásod 

A  jóllakotté,  míg  itt  társadé 

Éhes  gyomornak  filozófiája. 

Okokkal  egymást  meg  nem  győzitek. 

De  egyetérttek  rögtön,  hogyha  te 

Kiéhezel  vagy  ő  majd  jóllakott. 

Igen,  igen,  akármint  képzelődöl, 

Mindég  az  állat  első  bennetek, 

És  csak  midőn  ezt  el  bírád  csitítni, 
Eszmél  az  ember,  hogy  nagy-gőgösen 
Megvesse  azt,  mi  első  lényege. 

Ádám.  Méltó  beszéd  hozzád,  Lucifer,  ez. 
Ki  minden  szentet  kárörvendve  vonsz 
A  föld  porába.  Hát  minden  nagy  eszme, 
Nemes  cselekmény  konyhánk  gőze  csak, 
Vagy  oly  körülmény  dőre  magzata, 
Mit  egytül  egyig  a  hitvány  anyag 
Néhány  törvénye  mozgat,  s  tart  lekötve? 

Lucifer.  S  van-é  különben?  Azt  hiszed  talán, 
Hogy  Leonídás  meghal  a  szorosban. 
Ha  a  helyett,  hogy  barna  levesével 
Táplálkozik  olyan  köztársaságban. 
Melynek  még  pénze  sincs,  lucullusi 
Villában  issza  édes  mámorát 
Kelet  minden  kéjének?  Vagy  talán 
Brutus  meghal,  ha  a  szép  Porciához 
Hazasiet  s  a  harc  izgalmait 
Kiheveri  egy  jó  ebéd  után? 
Hogyan  tenyész  a  bün,  hogy  a  nemesség? 
Nem  ronda  lég,  nyomor  szülé-e  azt. 
Nem  napvilág,  szabadság-érzet  ezt, 
Átörökítve  késő  származékban 
Alakban  és  szellemben  önmagát? 
Hányan  mondák,  hogy  számoltak  magukkal, 
És  felköték  egy  fára  magukat. 
De  ha  leoldák  hívatlan  kezek, 
Az  élet  új  érintkezése  már 
Feledteté  velők  a  számadást. 
Ha  nagy  Hunyad  nem  méltó  nép  körében 
Jő  a  világra,  hogyha  szerecsen 
Sátornak  árnya  reszket  bölcse j  én  : 
Mi  lesz  első  hőséből  a  keresztnek? 
Vagy  Luther,  hogyha  pápa  lesz  esetleg, 
S  Leo,  tanár  egy  német  egyetemben : 
Ki  tudja,  nem  reformál-é  emez, 
S  az  sújtja  átkát  a  dúló  merészre? 
Mi  lesz  Napóleon,  ha  büszke  útját 

Nem  egy  nép  vére  egyenlíti  ki? 
Elposhad  tán  egy  bűzhödt  laktanyában. 

Ádám  (Lucifer  száját  befogja). 

Ne  többet !  mind,  amit  csak  fejtegetsz, 
Oly  egyszerűnek  látszik,  oly  valónak: 
De  annál  károsabb !  —  A  babona 
Bárgyút  vakít  csak,  aki  úgysem  érzi 
A  szellemet,  mely  köztünk  hat,  mozog; 
De  testvérét  felismerné  a  jobb,  ha 
Rideg  tanod  számokkal  meg  nem  ölné. 

Lucifer.  Beszélj  tehát  társaddal,  meg  nem  árt 
Még  egy  kis  lecke  az  önismeretből. 

Ádám.  Sokan  tengődtök-é  még  e  vidéken? 

Az  ESZKIMÓ.  Sokan  bizony,  többen  mint  ujjamon 
Számíthatok.  Szomszédimat,  igaz, 
Agyonverem  már  mind,  de  hasztalan, 
Mindég  kerülnek  újak;  s  oly  kevés 
A  fóka-faj.  Ha  Isten  vagy,  tegyed, 
Könyörgök,  hogy  kevesb  ember  legyen 
S  több  fóka. 

Ádám.  Lucifer,  jerünk,  elég  volt ! 

Lucifer.  No  legalább  tekintsük  meg  nejét. 

.4dám.  Nem  akarom  meglátni,  mert  ha  sülyedt 
A  férfiú,  szemünknek  ronda  látvány: 
De  megvetést  szül  keblünkben  csupán. 
A  nő,  ez  eszmény,  e  megtestesült 
Költészet,  hogyha  sülyedt,  torzalak  lesz. 
Mely  borzadályt  szül.  Menj,  ne  lássam  őt. 

(Ezalatt    Lucifer    Ádámot  a  gunyhó  felé  vonta,  most 

az  ajtót  felrúgja,  bent  Ev.a,  mint  az  eszkimó  neje,  látszik. 

Ádám  mereven  bámul  a  küszöbön  állva.) 

Lucifer.  Nem  lelsz-e  benne  régi  ismerősre? 

öleld  meg  hát,  hisz  e  becsületes 

Ember  halálba'  sértve  lesz,  ha  ily 

Tisztességet  se  gyakorolsz  nején. 
Ádám.  öleljem  ezt,  ki  egy  Aspásiát 

Tarték  karomban !  Ezt,  kiben  derengni 

Látom  megint  annak  vonásait, 


De  úgy,  mint  hogyha  csókjai  között 

Állattá  válna. 
Az  ESZKIMÓ,  (gunyhójáha  lépve). 
Nőm!  vendégeink 

Érkeztek  ím.  Lásd  őket  szívesen. 

(Éva  Ádám  nyakába  borul  s  a  gimyhóba  vonja.) 
Éva.  Légy  üdvözölve  idegen,  pihenj  meg! 
Ádám  (bontakozva) .  Segítség,  Lucifer !  el  innen ,  el, 

Vezess  jövőmbül  a  jelenbe  vissza. 

Ne  lássam  többé  ádáz  sorsomat : 

A  hasztalan  harcot.  Hadd  fontolom  meg: 

Dacolj ak-émég  Isten  végzetével. 
Lucifer.  Ébredj  hát,  Ádám!  álmod  véget  ért. 


Madách  Imre  munkái. 


TIZENÖTÖDIK  SZÍN. 

(A  nézöbely  átváltozik  a  negyedik  szín  pálmafás  vidékévé. 

Ádám,  ismét  mint  ifjú,  még  álomittasan  kilép  a  gunyhó- 

faól  s  álmélkodva  körülnéz.  Éva  bent  szunnyad.  Lucifer 

a  közép>en  áll.  Ragyogó  nap.) 

Ádám.  Rettentő  képek,  oh,  hová  levétek? 

Körültem  minden  úgy  él,  úgy  mosolyg 

Mint  elhagyám,  míg  szívem  megtörött. 
Lucifer.  Hiú  ember!  Hát  azt  kívánod-é, 

Hogy  a  természet  rendje  felbomoljon, 

Új  üstökös  ragyogjon  éjeden, 

Remegjen  a  föld,  egy  féreg  ha  elvesz? 
Ad.4m.      Álmodtam-é  csak,  vagy  most  álmodom. 

És  átalán  több-é,  mint  álom,  a  lét. 

Egy  percre,  mely  a  holt  anyagra  száll, 

Hogy  azzal  együtt  végkép  szétbomoljon? 

Miért,  miért  e  percnyi  öntudat, 

Hogy  lássuk  a  nemlét  borzalmait? 
Lucifer.  Siránkozol?  csupán  a  gyávaság 

Fogadja  el  harc  nélkül  a  csapást, 

Mit  elkerülni  még  hatalma  van. 

De  a  végzetnek  örökös  betűit 

Nyugodtan  nézi,  és  nem  zúgolódik 

Miattuk  az  erős,  azt  nézve  csak, 

Hogy  állhatand  meg  még  alattuk  is. 

Ily  végzet  áll  a  történet  felett. 

Ily  eszköz  vagy  csak,  melyet  hajt  előre. 
Ádám.  Nem,  nem !  hazudsz,  az  akarat  szabad. 

Kiérdemeltem  azt  nagyon  magamnak. 

Lemondtam  érte  a  paradicsomról. 


'31 


Sokat  tanultam  álomképeimből, 
Kiábrándultam  sokból  s  most  csupán 
Tőlem  íügg,  utam  másképen  vezetni. 

Lucifer.  Ha  a  felejtés  és  örök  remény 
Nem  volna  a  végzetnek  frigyese, 
Hogy,  míg  amaz  hegeszti  a  sebet, 
Ez  szőnyeget  von  a  mélység  fölé 
S  biztatva  mondja:  száz  merész  belehullt, 
Te  léssz  a  boldog,  aki  átugorja. 
De  látál,  úg3'-e,  mint  tudós,  egyéb 
Sok  furcsaság  közt  oly  bélférget  is. 
Mely  vércsében  s  macskában  bír  csak  élni, 
S  kifejlődése  első  korszakát 
Mégis  csak  az  egérben  töltheti? 
Sem  egy,  sem  más  egér  nincsen  kitűzve 
Érezni  macska-,  vércse-körmöket, 
S  mely  óvatos,  ki  is  kerülheti. 
Mint  agg  múlván  ki  házias  körében. 
De  renditetlen  törvény  őrködik, 
Hogy  annyi  jusson  mégis  ellenének 
Amennyi  kell,  hogy  ezredek  után 
Még  a  puhány  is  éljen  a  világon. 
Az  ember  sincs  egyénileg  lekötve. 
De  az  egész  nem  hordja  láncait ; 
A  lelkesülés,  mint  ár,  elragad, 
Ma  egy  tárgyért,  holnap  másért  megint. 
A  máglyának  meglesznek  martaléki, 
S  meglesznek,  akik  gúnyolódni  fognak. 
S  ki  lajstromozza  majd  a  számokat, 
Következetes  voltán  bámuland 
A  sorsnak,  mely  házasságot,  halált, 
Bűnt  és  erényt  arányosan  vezet, 
Hitet,  őrülést  és  öngyilkolást. 

Ádám.  Megállj !  mi  eszme  villant  meg  fejemben 
Dacolhatok  még,  isten,  véled  is. 
Bár  százszor  mondja  a  sors:  Eddig  élj! 
Kikacagom,  s  ha  tetszik,  hát  nem  élek. 
Nem  egymagam  vagyok  még  e  világon? 
Előttem  e  szirt,  és  alatta  mély: 

Egy  ugrás,  mint  utolsó  felvonás  .  .  . 
S  azt  mondom:  vége  a  komédiának. 
(Ádám  a  szirt  felé  halad,  Éva  kilép  az  ajtón.) 

Lucifer.  Ah !  vége,  vége,  mily  badar  beszéd ! 

Hiszen  minden  perc  nem  vég  s  kezdet  is? 

Ezért  láttál-e  néhány  ezredévet? 
Éva.  Ádám,  miért  lopóztál  tőlem  úgy  el. 

Utolsó  csókod  oly  hideg  vala, 

S  gond  vagv  harag  van  most  is  arcodon. 

Ugy  félek  tőled  .  .  . 
Ádám.  (továbbhaladva).  Miért  is  jársz  utánam. 

Mit  leskelődöl  lépteim  után? 

A  férfiúnak,  e  világ  urának, 

Más  dolga  is  van,  mint  hiú  enyelgés. 

Nő  azt  nem  érti  s  nyűgül  van  csupán. 
(Ellágyulva.) 

Mért  nem  szunnyadtál  még  csak  egy  kicsinyt : 

Nehezebb  lesz  most  már  az  áldozat, 

Mit  a  jövőnek  hozni  tartozom. 
Éva.  Ha  meghallgatsz,  még  könnyebb  lesz  talán. 

Mert  ami  eddig  kétséges  vala, 

Most  biztosítva  áll  már :  a  jövő. 
Ádám.  Hogyan? 
Éva.  Tudom,  fel  fog  mosolygni  arcod, 

Ha  megsúgom.  De  jöj  hát  közelebb: 

Anyának  érzem,  oh!  Ádám,  magam. 
Ádám  (térdre  esve). 

Uram,  legyőztél.  ím  porban  vagyok. 

Nélküled,  ellened  hiába  vívok: 

Emelj  vagy  sújts,  kitárom  keblemet. 
Lucifer.  Féreg!  Feledted-é  nagy.ságodat. 

Melyet  nekem  köszönhetsz? 
Ádám'  Hagyd  el  azt! 

Hiú  káprázat  volt ;  ez  nyugalom ! 
Lucifer.  S  te  dőre  asszony,  mondd,  mit  kérkedel? 

Fiad  Édenben  is  bűnnel  fogamzott, 

Az  hoz  földedre  minden  bűnt  és  nyomort. 
Éva.  Ha  úgy  akarja  Isten,  majd  fogamzik 

Más  a  nyomorban,  aki  eltörüli, 

Testvériséget  hozván  a  világra. 
Lucifer.  Fellázadsz-é,  rabszolga,  ellenem? 

Fel  a  porból,  állat ! 
(Ádám  felé  rúg.   Az  ég  megnyílik:  az  úr  dicsó'üllen, 
angyaloktól  környezve  meg  jelen.) 
Az  ÜR.  A  porba,  szellem! 

Előttem  nincsen  nagyság. 
Lucifer  (görnyedezve).         Átok,  átok! 
Az  ÚR.  Emelkedjél,  Ádám,  ne  légy  levert. 

Midőn  látod,  kegyembe  veszlek  újra. 
Lucifer  (félre).  Mint  látom,  itt  családi  jelenet 

Fejlődik,  szép  talán  az  érzelemnek, 

De  értelmemnek  végtelen  unalmas. 

Legjobb  elsompolyognom.  (Indul.) 
-Az  ÚR.  Lucifer! 

Szavam  van  hozzád  is,  maradj  tehát. 

Te  meg,  fiam,  beszéld  el,  hogy  mi  bánt  úgy. 
Ádám.  L"iram!  rettentő  látások  gyötörnek. 

És  nem  tudom,  mi  bennök  a  való. 

Oh !  mondd,  oh !  mondd,  minő  sors  vár  reám : 

E  szűk  határú  lét-e  mindenem, 

Melynek  küzdése  közt  lelkem  szűrődik. 

Mint  bor,  hogy  végre,  amidőn  kitisztult, 

A  földre  öntsd,  és  béigya  porond? 

Vagy  a  nemes  szeszt  jobbra  rendeled? 

Megy-é  előbbre  majdan  fajzatom, 

Nemesbedvén,  hogy  trónodhoz  közelgjen. 

Vagy,  mint  malomnak  barma,  holtra  fárad. 

S  a  körből,  melyben  jár,  nem  bír  kitörni? 

Van-é  jutalma  a  nemes  kebelnek, 

Melyet  kigúnyol  vérhuUásaért 

A  kislelkü  tömeg?  Világosíts  fel, 

S  hálásan  hordok  bármi  végzetet ; 

Csak  nyerhetek  cserémben,  mert  ezen 

Bizonytalanság  a  pokol. 
Az  ÚR.  Ne  kérdd 

Tovább  a  titkot,  mit  jótékonyan 

Takart  el  istenkéz  vágyó  szemedtől. 

Ha  látnád,  a  földön  mulékonyan 

Pihen  csak  lelked  s  túl  örök  idő  vár: 

Erény  nem  volna  itt  szenvedni  többé. 

Ha  látnád,  a  por  lelkedet  felissza: 

Mi  sarkantyúzna,  nagy  eszmék  miatt 

Hogy  a  múló  perc  élvéről  lemondj?  |  • 

Míg  most,  jövőd  ködön  csillogva  át,  ' 

Ha  percnyi  léted  siilyától  legömyedsz, 

Emel  majd  a  végetlen  érzete. 

S  ha  ennek  elragadna  büszkesége. 

Fog  korlátozni  az  arasznyi  lét. 

És  biztosítva  áll  nagyság,  erény. 
Lucifer  (kacagva). 

Valóban,  melyre  lépsz,  dicső  a  pálya! 

Nagyság  s  erény  leszen  tehát  vezéred, 

E  két  szó,  mely  csak  úgy  bír  testesülni, 

Ha  babona,  előítélet  és 

Tudatlanság  álland  mellette  őrt. 

Miért  is  kezdtem  emberrel  nagyot, 

Ki  sárból,  napsugárból  összegyúrva 

Tudásra  törpe,  és  vakságra  nagy. 
Ádám.  Ne  gúnyolj,  oh  Lucifer,  csak  ne  gúnyoli 

Láttam  tudásod  tiszta  alkotását. 

Nagyon  hideg  volt  ottan  e  kebelnek. 

De,  oh  Uram !  ki  fog  feltartani, 

Hogy  megmaradjak  a  helyes  utou'^ 

Elvontad  tőlem  a  vezérkezet 

Hogy  a  tudás  gyümölcsét  ízlelem. 
Az  ŰR.  Karod  erős  —  szíved  emelkedett : 

Végetlen  a  tér,  mety  munkára  hív, 

S  ha  jól  ügyelsz,  egy  szózat  zeng  feléd 

Szünetlenül,  mely  visszaint  s  emel, 

Csak  azt  kövesd.  S  ha  tettdús  életed 

Zajában  elnémul  ez  égi  szó, 

E  gyönge  nő  tisztább  lelkülete, 

Az  érdekek  mocskától  távolabb, 

Meghallja  azt  és  szíverén  keresztül 

Költészetté  fog  és  dallá  szűrődni. 

E  két  eszközzel  álland  oldaladnál, 

Balsors  s  szerencse  közt  mind-egyaránt, 
Vigasztaló,  mosolygó  géniusz. 
Te  Lucifer  meg,  egy  gyűrű  te  is 
Mindenségemben,  működjél  tovább : 
Hideg  tudásod,  dőre  tagadásod 
Lesz  az  élesztő,  mely  forrásba  hoz. 
S  eltántorítja  bár  —  az  mit  se  tesz  — 
Egy  percre  az  embert,  majd  visszatér. 
De  bünhödésed  végtelen  leend 
Szünetlen  látva,  hogy,  mit  rontni  vágyói. 
Szép  és  nemesnek  új  csirája  lesz. 
Angyalok  kara.  Szabadon  bűn  és  erény  közt 

Választhatni,  mily  nagy  eszme. 

S  tudni  mégis,  hogy  felettünk 

Pajzsul  áll  Isten  kegyelme. 

Tégy  bátran  hát,  és  ne  bánd,  ha 

A  tömeg  hálátlan  is  lesz, 

Mert  ne  azt  tekintse  célul, 

önbecset  csak,  ki  nagyot  tesz. 

Szégyenelve  tenni  máskép; 

És  e  szégyen  öntudat  ja 

A  hitványát  földre  szegzi, 

A  dicsőét  felragadja. 

Ámde  utad  felségében 

Ne  vakítson  el  a  képzet. 

Hogy,  amit  tessz,  azt  az  Isten 

Dicsőségére  te  végzed, 

És  ő  épen  rád  szorulna 

Mint  végzése  eszközére: 

Sőt  te  nyertél  tőle  díszt,  ha 

Engedi,  hogy  tégy  helyette. 
Éva.  Ah,  értem  a  dalt,  hála  Istenemnek! 
Ádám.  Gyanítom    én  is,  és  fogom  követni. 
Csak  az  a  vég!  csak  azt  tudnám  feledni! 
Az  ÚR.  Mondottam,  ember:  küzdj  és  bízva  bízíál ! 

KÖLTEMÉNYEK 


BÚCSÚ-ÉRZETEK. 


Álltam  ősi  háznak  ajtajában, 
Vándorbot  volt  reszkető  kezemben, 
Ám  én  felvidultam,  mert  a  férfi 
Sorsa,  hogy  csatát  próbálni  menjen. 
Hisz  ha  karja  lankad,  vérzik  melle, 
Majd  e  ház  lesz  ismét  nyugta,  enyhe. 

Búcsúzám  gyöngéd  szívű  anyámtól, 
Áldást  hinte,  s  könnyeket  fejemre, 
Hogy  fészkéből  a  fiú  kiszálljon, 
Mindig  ez  vár  a  szegény  szülőre. 
Gondolám,  s  ha  fénnyel  visszatérek, 
Mily  öröm  lesz  a  kedves  szülének. 

Elszakadtam  egyetlen  baráttól, 
Hejh  nehéz  volt  e  perc  életemben ! 
Ah  de  olyan  önző  lett-e  szívem? 
Gondolám  és  szinte  szégyeneltem ! 
Életpálya  nyilt  a  jó  barátnak. 
Ez  vigasztalt,  s  könnyeim  elálltak. 

Válnom  kell  most  —  kedves  lyányka,  tőled, 
S  nem  vigasztal  pályám  ragyogása ; 
Hisz  neked,  nélkülem  drága  lélek, 
Istennek  sem  kellene  világa. 
Elhervadnál,  mint  virág,  ha  jön  tél, 
Nélkülem  ki  élni  elfeledtél. 

Nem  vigasztal,  hogy  sorsunk  folyása, 
Mint  szülőmtől  tőled  messze  lenni; 
Nem  vigasztal,  hogy  ha  koszorúval 
Megjövök,  fog  örömet  szerezni; 
Nem  néznéd  te  fényes  koszorúmat, 
Csak,  hogy  éltünkből  mi  sok  lehervadt. 

Nem  vigasztal,  hogyha  a  világban 
Lankad  e  kar  és  lelkem  szerelme, 
Házammal  meglellek  téged  is,  lyány. 
S  majd  öled  lesz  e  kebelnek  enyhe. 
A  ház,  a  kő  ellenáll  a  vésznek 
Lyány,  tavasz,  ifjúság  elenyésznek. 


VISSZAVESZEM  LEÁNYKA, 

Visszaveszem,  leányka, 
Hűségi  eskümet. 
Visszadom,  leányka, 
E  néma  búcsú-csókba' 
íme,  szerelmedet. 

Engem  vándor  madárként 
Sejtésem  visz  tova. 
Lelkemnek  kell  csapongni, 
Számomra  megnyugodni 
Nincsen  rév,  nincs  haza. 

Mért  álljon  eskü  vésünk 
Halvány  rémképe  még 
Intő  bú-  s  gyűlöletre? 
Míg  így  majdan  helvébe 
Békélt  emléke  lép. 

Szíved,  mely  az  enyém  volt. 
Azért  nem  gyülölend, 

Hogy  a  vándor  megállott 

Csodálni  a  virágot 

S  útját  folytatni  ment? 

Ugy-é  szíved,  leányka, 
Mely  engem  kedvele, 
Nem  fog  átkozni  most  sem, 
Tovább  maradni,  hogy  nem 
Engedte  végzete? 

Ugy-é  bár,  nem  hiszed,  ha 
Más  majd  hívebb  leszen, 
Hogy  az  tán  többet  érez, 
Mint  én,  s  mit  keblem  érzett. 
Nem  is  volt  szerelem? 

Hol  van  dal,  mely  megigéz 
S  aztán  nem  hangzik  el? 
Hol  végtelen  szép  álom, 
örök  szín  a  virágon, 
Siratnunk  mit  nem  kell? 

Arcod  egy  huUó  csillag 
Volt  éltem  éjjelén. 
Mely  tiszta  fénnyel  égett 
S  lehullva  elenyészett, 
Mint  játszi  tünemény. 

És  én,  ki  láttam,  útját 
Könyezve  követem, 
S  emléke  mind  örökké, 
Mint  égi  jelenésé 
Oly  szent  marad  nekem. 

BETEG  KEDVESEMHEZ. 

Nyitott  ablaknál  álltam  kedvesemmel. 
Az  őszi  nap  utolszor  még  megállt, 
Betöltve  mindent  oly  szelíd  özönnel, 
Mint  a  szülő,  ha  haldokolva  áld. 

És  mint  a  ház,  hol  a  haldokló  fekszik. 
Oly  csöndes,  oly  bús  az  őszi  vidék  — 
Csak  a  szél  suttog,  mintha  a  haldokló 
Hogy  létét  részt  vevőleg  kérdené. 

A  nap  leszállt,  zördül  a  fák  harasztja, 
Mint  hogyha  a  szív  összeborzadoz, 
És  hull  és  hull,  a  szellő  elragadja, 
S  helyébe  sűrű  harmatcseppet  hoz. 

Halvány  köd  ül  a  hangtalan  vidéken, 
S  szürkén  borul  rá  csillagtalan  ég, 
Nincsen  határvonal  köztük,  szemünknek 
Minden  jól  ismert  tárgya  eltünék. 

Nagyítva  fejlik  ábrándos  körrajzuk 
Csak  itt-ott  a  ködből,  mint  rémalak  ; 
Nem  ismered  meg,  a  viztelt  lombú  fák 
Megannyi  kísértetként  látszanak. 

S  im  minket  is,  lelkünknek  belsejében 
Együttérzés  borúlata  fog  el, 
Egymásra  nézünk  s  hallgatag  eszménkre 
Közénk  repülő  sárga  lomb  felel. 

Oh  mért  halványulsz  el,  kedves  szerelmem. 
Mint  hogyha  arcod  bájrózsáit  is 
Letépte  volna  az  az  őszi  szellő, 
.Mely  most  közénk  hervadt  harasztot  visz? 


143 


Miért  pirult  fel  arcod  újra?  hisz  más 
Kívülem  csókkal  nem  pirítja  fel, 
Vagy  szellem  szállt  az  őszi  széllel  hozzád 
S  magának  titkon  az  jegyzett-e  el? 

Oh,  úgy  e  pir  aranyzott  őszi  lomb  csak, 
Mely  percnyi  fényeért  halált  cserél, 
Hanyatló  napnak  végbucsú  sugara, 
Virág,  mely  diszlik,  hogyha  halni  kél. 

De  nem,  hisz  neked  értem  élned  kell  még, 
Csak  a  haldokló  ősz  kábíta  el. 
Az  már  meghalhat,  mert  hideg  lett  napja, 
De  nézd  mi  forró  még,  lyány,  e  kebel. 

Miért  választnád  hát  a  más  világot  ? 
Az  még  nem  ismer,  könnyen  nélkülöz 
De  én  nélküled  élni  elfeledtem, 
Hozzád,  éltemmel  egy  fonál  kötöz. 

Napom  vagy,  lyány,  minden  gyönyör  forrása. 
Melletted  más  élvek  csak  csillagok. 
Elhalványodnak,  elbujdosnak  mind,  mind 
Az  égről,  hogyha  a  nap  felragyog. 

S  napommal  még,  ha  meghalhatnék  én  is, 
Áldás  leendne  Istentől  nekem, 
Hisz  a  halál  lesz  élet,  hogyha  meghalsz, 
S  halál  lesz  itt,  ha  eimégysz,  kedvesem. 

De  ismét  elmerengek.  —  Drága  lélek. 
Hadd,  hadd  tegyük  be  azt  az  ablakot, 
Ne  érje  arcod  az  az  esti  szellő. 
Melytől  kinn  a  virágcsa  megfagyott. 

Nem  engeded?  —  kebled  szorul,  hullámzik, 
Epedve  szívod  a  hűs  levegőt, 
Sóvárgva  nézed  a  holdnak  világát. 
Mely  köd  lepléből  halványan  kijött. 

Mint  messze  földről  a  vándor  sóváran 
Hazájának  kéklő  bércére  néz, 
És  mosolyogsz,  mint  hogyha  intne  onnan 
Jól  ismert  s  mégis  túlvilági  kéz. 

Oh  lyány,  ne  nézz,  ne  nézz  a  holdvilágba. 
Beszívja  szép  szemed  sugarait ; 
Irigy  az  ég,  nem  tűri  el  szemednek, 
Hogy  édesebb  fényt  sugározzon  itt. 

De  jaj  mi  ez?  kedves  szemed  lezárod, 
Karod  lankad,  erőtlen  dűlsz  reám. 
Arcod  halott,  csak  mosolyod  biztat  még 
És  szívverésed,  hogy  még  élsz  talán. 

Nem  bírod-e  el  óriás  szerelmem? 
Ügy  ne  szeress,  és  én  veszek  csak  el. 
De  hogyha  úgy  is  veszned  kell,  szeress  csak. 
Egy  percig,  s  fedjen  együtt  sirlepel. 

Ajkad  mozogni  kezd,  szemed  még  zárva, 
Az  égbe  int  kezed,  a  reszketeg, 
Távol  harang  szól,  halvány  hold  világít, 
Fagyos  szellő  sir  —  oh  lyány,  értelek. 


VADROZSAK. 

(Erzsinek.) 


Vad  öröm  volt,  amit  eddig  éltem, 
Kábulás  és  mámor,  semmi  más. 
Mintha  bánatunkat  hogy  feledjük. 
Részegítve  jár  az  áldomás. 

S  hogy  szívünknek  jaját  túlkiáltsuk, 
Fölzengünk  egy  pajkos  éneket, 
Elcsitítni  véle  azt  a  sírást. 
Mint  a  dajka  a  kis  gyermeket. 

Pásztortűz  volt  minden  üdvöm,  élvem, 
Mely  a  téli  éjben  pislogat, 
Elmelegszünk  nála,  hajh,  de  éltet 
A  pásztortűz  semminek  sem  ad. 

Míg  te  jöttél,  mint  a  fölkelő  nap, 
Elhalványult  minden  fényeden, 
Bet  ölted  a  földet,  s  ámulattal 
Üj  ragyogványt  láttam  mindenen. 

Érezem  a  rózsa  s  méh  szerelmét. 
Érzem,  árván,  hogy  nincs  semmi  sem, 
Szerelem  szent  lánca  a  mindenség, 
S  benne  mi  is  egy  kicsinyke  szem. 

És  mint  hogyha  megcsókoltad  volna 
E  kebel  vadon  zengő  dalát. 
Képzeletemben  minden  e  világon 
Oly  dicsőén  szelleműié  át. 

II. 

Mért  gyújtottál  lángot  e  kebelben 
Hogy  ha  most  hideg  maradsz,  leány; 
Mért  tanítál  meg  forrón  szeretni, 
Hogy  kacagjad  kínomat  csupán? 

Oh  mosolyogj  rám  szelíden,  lyányka, 
Hidd  el!  néked  jobban  illik  az. 
Megdöbbent  talán  a  nagyszerű  tél, 
De  mi  bájol,  az  csak  a  tavasz. 

Meglep  a  szobormű  is,  csodáljuk, 
Hogyha  általlengi  ideál. 
Nem  mozdul  mégis  szívünk,  hiába. 
Mert  rokon  világra  nem  talál. 

Lásd,  leányka!  a  nap,  mely  virágot 
Szül,  hevével  el  nem  égeti, 

Madách  Imre  munkái.  i 

Egy-egy  harmatcseppet  küld  reája 
És  a  lankadót  felélteti. 

Nap  szemed,  s  ha  részvét  harmatárja 
Nem  hull  rája,  e  kebel  elég, 
S  e  neked  nyiló  érzésvilágot 
Tán  kár  lenne  elrombolni  még. 

III. 

Oh  leányka,  nem  szégyenled-e,  ha 
Durva  bérc  keg^'esb,  mint  kis  szived. 
Durva  kő,  min  napsugár  sem  áU  meg, 
S  több  érzése  mégis,  mint  neked? 

Akit  Isten  is  már  ízről  ízre 
Szerelemmel  melengete  át, 
Nem  remegsz-e,  hogy  megbánja  ennyi 
Bájt  hiába  mért  pazarla  rád? 

Lásd,  ha  nemmel  válaszolsz  szavamra, 
Az  a  szikla  vigaszt  ad  nekem. 
A  vigaszt,  mit  nálad  nem  találtam, 
Durva  keblén  bizton  meglelem. 

Elpanaszlom,  hogy  bizony  leánykám 
Azt  monda:  hogy  engem  nem  szeret. 
Szeret!  a  bérc  így  felel  szavamra 
S  felüdíti  lankadó  lelkemet. 

Jó  barát  te!  oh  tudom,  csalódol, 
Sorsom  oly  bús,  sorsom  oly  kopár, 
Hű  szerelmem  a  hideg  leánytól 
Viszonzásra  többé  nem  talál. 

Talál!  mondja  újra  a  kegyes  bérc ; 
Gunyol-e  vagy  jobban  ismeri 
Édes  titkát  a  leány  kebelnek, 
S  szebb  jövőmet  jós  szó  hirdeti? 

IV. 

Hogyha  én  oly  jégkebelt  mutatnék. 
Mint  minőt  te  játszol  szüntelen, 
Tán  jobban  szeretnél,  oh,  de  ilyen 
Lángoló  szív  arra  képtelen! 

Kis  sebet  könnyű  elrejtenünk,  de 
A  nagyot,  ha  elrejted,  megöl! 
Ily  sebem  van,  s  hog^'ha  rejtenem  keU, 
Meghalok,  hidd,  szenvedésitől. 

Oh,  ha  volna  rajtad  oly  hatalmam, 
Aminő  van  néked  híveden, 
Megtanítanálak,  hogy  mi  kín,  ha 
Választottunk  oly  érzéstelen. 

És  még  sem  lehetnék  ily  kegyetlen, 
Én  szenvednék  ismét  általa. 
Én  szenvedném  mind  a  kínt,  amellyel 
A  hidegség  téged  sújtana. 

Rab  vagyok,  rab,  kétség  di\l  szivemben. 
Sorsom  élet-e  avagy  halál? 
Mondd  ki,  mondd  ki,  bár  mi  az  ítélet. 
Benne  lelkem  megnyugvást  talál. 

Csak  világot,  bár  mutasson  az  majd 
Menyet,  poklot,  mindegy  már  nekem; 
Szűnjék  a  sors  szörnyű  vajúdása! 
Ami  jön  —  megadva  viselem. 

Mondd  ki,  lyánka,  mert  mint  lassú  méreg 
Bú  s  remény  közt  a  kétség  megöl, 
Eddig  tart  erőm,  itten  hívék  célt, 
Vidd  tovább  még,  s  keblem  összedől. 

V. 

Merre,  merre,  lyánka,  régi  kedved? 
Hol  van  a  pajzánkodó  szeszély? 
Hisz'  előbb  te  egy  kicsiny  virágban, 
Lepke  szárnyban  örömöt  leiéi.  — 

Most  komoly  vagy,  tévelygő  szemednek 
Pillantása  messze,  messze  jár,  — 
Mint  hajósé,  aki  tornyosuló 
Felleget  s  partot  kétkedve  vár. 

Mért  remegsz  most,  hogyha  fölkereslek, 
Mint  virág  az  őszi  szél  előtt? 
Bizalommal  hajlottal  szívemre, 
És  mosolygó  arccal  ezelőtt. 

Honnan,  honnan  e  pir  arcodon  most? 
Mért  hogy  szived  gyorsabban  dobog? 
Tán  szivednek  titkos  vágyú  álma 
Az,  mely  bájjal  tükröződik  ott. 

Ismerém  lelked  fehér  zománcát, 
Hajnal  arcod  pírja  rajta,  lyány, 
Boldogság  hajnala,  s  mégis  a  szív 
Nyugalmának  alkonya  talán. 

Egy  bolygó  fényt  látok  én  szemedben, 
Az  szívedben  kincset  árul  el. 
Süsd  le,  süsd  le,  oh  már  mind  hiába 
Szívem  új,  több-több  tanúra  lel. 

Minden  ízeden  újabb  kecs  éled, 
S  újat  nem  teremt  többé  az  ég, 
Csak  ha  a  természetben  tavasz  van 
Vagy  nőszívben  a  szerelem  ég. 

Oh  igen,  látom  szemed  borúja 
Nem  fellegzi  már  be  e  kebelt, 

Mert  belőle  szivárvány  gyanánt  a 
Szerelem  njnijt  édes  békejelt. 

VI. 

Látnom  téged  és  szeretnem  egy  volt, 
Oh  leányka  honnan,  honnan  ez? 
Hisz  különben  ember  e  világon 
Üdvöt,  csak  hosszú  harccal  szerez. 

Vajh  mi  az,  mi  így  hozzád  varázsol? 
Más  tetszik,  ha  ez  s  az  rajta  szép, 
Rajtad  arc,  haj,  és  szemek  világa 
Nékem  bájos,  mert  hogy  a  tiéd 

Nem  tudom,  hogy  bamák-e  a  fürtök, 
Kék-e  a  szem,  avagy  éj  sötét, 
Azt  tudom  csak,  a  kedves  egészre 
Fényt  az  üdv  legszebb  sugara  vét. 

Téged  Isten  e  szívnek  teremte. 
És  e  szív  azonnal  megtalált. 
Amidőn  nálad,  mint  régi  kedves 
Ismerősnél  meglepetve  állt. 

És  val<5ban  lelkünk  ismerős  volt. 
Istennél  csak  egyet  alkotott. 
És  hogy  újra  feltalálja  eg^'mást 
E  világon,  ketté  vált  legott. 

S  fájt  íélléte  kínozó  sebében. 
Vágyó  hévvel  nyugtot  nem  lele. 
Míg  lelkedben  azt  most  feltalálta, 
S  önmagának  jobb  felét  vele. 

Mit  csodáljam  most  már,  hogyha  régen, 
Még  előbb,  mintsem  megláttalak, 
Édes  arcú  álom-képeimben. 
Tiszta  lánggal  már  imádtalak. 

És  ne  mondd  te  se,  könnyen  hajolván 
Kebledre,  hogy  hűtelen  leszek, 
Nincs  korán  azt  teljesítni,  amit 
Rég  végeztek  a  nagy  istenek. 

VII. 

Oh,  talán  bün  is  ahogy  imádlak. 
Keblem  oltár,  melyen  képed  áll. 
És  kívüle  az  egész  kebelben 
Semmi  többé  helyet  nem  talál. 

S  hogyha  képed  elhagyná  e  szívet. 
Borzadok,  mi  űr  maradna  ott. 
Isten-  s  emberektől  elliagyottan, 
Mint  egyházból  elpusztult  romok. 

Oh,  de  hogy  lehetne  bün  szeretni? 
Istenünknek  rendelése  az. 
Azt  tanítja  ég.  föld,  csillag  és  szél, 
Azt  tanítja  rózsa  és  tavasz. 

Hogy  lehetne  bün  az,  így  szeretni. 
Tőle  jön  szívembe  ami  jó, 
Érdemes  lehetni  birtokodra, 
Küzd  e  szív,  e  fáradt  harcoló. 

Általad  dülének  el,  leányka, 
Szüm  hiú,  hamis  bálványai. 
Az  Istent  is  éretted  tanultam 
Hál'adóbb  szívvel  imádani. 

S  megtudám,  hogy  amit  dőre  keble 
Embereknek  száz  alakra  tép. 
Mert  nem  bírja  a  dicső  egészet. 
Áldásos,  erős  egy  istenség. 

S  bár  te  azt,  gyermekkebled  hitével. 
Rózsakoszorúban  tiszteled, 

Én  keresztem  vérző  képletében  — 
Óva  áll  ő  mindkettőnk  felett. 

Te  tanítál,  hogy  lelkünk  fog  élni, 
Mert  a  láng,  melyet  közénk  lehoz. 
Nem  fér  e  földnek  gyarló  körébe, 
S  visszaküzd  az  üdv  sugárihoz. 


BORBÁLÁHOZ. 


Óhajtanám,  egész  világ, 
Hogy  ossza  hő  szerelmemet, 
Azt  illatozza  a  virág. 
Azt  hirdessék  a  gyors  szelek, 

A  napsugár,  a  csillagok. 
Minden  .  .  .  némán  csak  én  legyek. 
Mert  hogyha  szólni  akarok  : 
Szivem  szorul,  szavam  remeg. 

II. 

Oh  hogyha  e  csók  forró  lehe 
Eltartana  egy  századot, 
Mig,  melyet  rejt,  ki  nem  meritne 
Minden  bűbájt,  varázslatot. 

Ha  karjaidnak  ölelése 
Mennyország  lenne,  kedvesem  ; 
Remegnék,  tán  előbb  telik  le 
Az  is  nálad,  bár  végtelen. 

Néhány  futó  perc  birtokom  csak 
Amily  futók,  —  oly  boldogok,  — 
Mert  e  percekben  századoknak 
Üdve  s  egész  egy  menny  ragyog. 

III. 

Szeretjük  egymást,  kedvesem, 
Szeretjük  egymást  végtelen 
S  mégis  csak  búsóhaj  — 
Mi  játszi  dal  s  rózsák  helyett. 
Végig  zokog  utunk  felett, 
Mint  sorstól  gúnykacaj. 

Szivem  mint  elkényeztetett 
Gyermek  soh'sem  elégedett  ; 
Többet  —  többet  óhajt,  — 
A  félbirásnak  kínja  öl, 
Fut  a  jelen,  jövőm  gyötör 
S  felhőt  fölémbe  hajt. 

Te  meg  mint  félénk  röpke  méh 
Mely  hogy  ha  egy  árny  jő  elé, 
Azonnal  elriad,  — 
Bezárod  nyíló  kebledet, 
A  sugárnak,  mely  éltetett, 
Egy  hűs  szellet  miatt. 

Ha  majd  e  dús  kor  elveszett ; 
Mosolygunk  önmagunk  felett, 
Hogy  oly  balgák  valánk  ; 
De  e  mosolyban  könny  ragyog. 
És  a  világ  kacagni  fog. 
Melyért  azt  áldozánk. 


BORKÁHOZ. 


Ha  tudtad,  hogy  nem  szerethetsz, 
Mért  jöttél  közel  szívemhez! 
Csillag  lettél  volna  nékem, 
Mely  hideg  fénypont  az  éjben 

S  szívünk  megnyugodva  nézi. 
Jól  tudván,  hogy  el  nem  éri. 

De  te  engem  hitegettél, 
S  éltem  bolygó  lángja  lettél, 
Vészben  elhagyál  kacagva! 
Roskadozok  elhagyatva. 
Elveszítő  útra  tértem. 
Vész  utánam,  vész  előttem. 

II. 

Mondod,  mást  szerethetek  még, 
—  Rád  ki  mindent  elfecsérlék,  — 
Mondod,  uj  hit,  uj  remény  vár, 
Kit  kisértni  emléked  jár! 
S  költészetnek  szent  varázsa 
ír  lesz  majd  szivem  bajára! 
Oh  ha  ily  szem  is  hazudhat, 
Angyal-arc  poklot  takarhat! 
S  ily  érzéssel  gúnyt  találok, 
Minden  költészetre  átok! 

III. 

Rossz  vagy,  oh  nő!  látva  látom, 
Aki  voltál  ideálom! 
Hittem,  égből  szállt  le  lelked, 
S  porban  csúsz  vágyad,  szerelmed 
Meg  nem  értesz!  —  aki  voltál 
Szivemben  legszentebb  oltár.  — 
És  én  még  most  is  szeretlek, 
Bár  kerüllek,  bár  gyűlöllek! 
Mint  a  lepkét  bü  varázszsal 
Vonja  a  láng,  mig  belé  hal, 
Vonz  és  öl  szemed  sugara  — 
Poklát,  üdvét,  ha  kitárja. 

HA  LATTOK  IS... 

Ha  láttok  is  vad  élvek  tengerébe 
Merülten  olykor  még  kéjelgeni: 
Ne  irigyeljetek,  szívem  magányát 
Kivan om  én  csak  elfelejteni. 

Kérek  habzó  pohár t,  és  kérek  csókot, 
Hogy  részegüljek  meg,  felejtsek  el, 
De  csókomnál  elsápad  a  rózsás  ajk. 
Kifordul  a  már-már  ízlelt  kehely. 

Oh  mert  ha  ott  ragyognak  is  felszínén 
A  nagy  világnak  szép  öröm-habok, 
Jól  látom  én  a  fénypalást  alatt,  mily 
Hideg  sötétek  s  örvénylők  azok. 

Mind  eladó,  mit  a  világ  bír  adni, 
S  a  köznapiság  mocskába  tapad. 
Minden  kéjből  csupán  a  kéj  salakja, 
S  a  jóllakásnak  undora  marad. 

Egy  van  csak,  ami  lelkemet  fenntartja, 
Egy  emlék,  amely  élvet  ad  nekem. 
Hogy  egykor  boldogítál,  drága  lyányka, 
S  tisztán  maradtál,  hála  Istenem. 

És  jobbnak  érzem  önmagam  keblét  is. 
Melyet,  leányka,  egykor  szeretél. 
És  jobbnak  tartom  a  bűnös  világot, 
Melyben  megszentelt  alakod  kisér. 

S  ki  nem  lelek  kéjt  már  a  nagy  világban, 
Hol  vásárolni  mindent  meglehet : 
Egyetlen  kéjem  e  vásárolhatlan, 
Utólérhetlen  szent  emlékezet. 

MÁJUSBAN. 

Ki  a  hegyekbe  ment  a  társaság, 
Én  is  mennék  a  kedves  nő  karán, 
Lassanként  elmaradtak  társaink  ;  — 
Magam  maradtam  a  nővel  csupán! 

Gyérült  szavunk,  míg  aztán  néma  lett, 
S  nem  vettük  észre,  oly  sok  gondolat 
Lengett  körül  ;  —  hallgattuk  s  azt  hivők, 
Szivünk  verése  ad  nekik  szavat. 

És  párbeszédnek  hittük  a  szelet, 
Mely  ágak  közt  csevegve  suttogott, 
És  a  madárnak  búcsúzó  dalát, 
És  a  naptól  a  végpillantatot. 

Ott  állottam  végtére  a  tetőn, 
ő  elfuladva  rám  nehézkedett, 
Kéjjel  szivá  fel  az  üde  leget 
S  az  illatos  virág-lehelletet. 

Keblemben  érzem  szívveréseit, 
Egyekké  váltunk  és  úgy  képzelem, 
Hogy  a  kedves  lélek  tán  érzi  mind 
Amit  csak  érzek,  amit  vágyok  én. 

A  nap  lement  már,  minden  hallgatott, 
Csak  a  tücsök  tölte  az  estet  el, 
Mint  a  természet  szív- verése,  mely 
Velünk  dobog,  velünk  érez,  lehel. 

Lábunk  előtt  a  völgyben  köd  feküdt, 
Ügy  állottunk  mint  vizözön  fokán, 
Megszüne  minden,  minden  elmerült, 
S  ketten  maradtunk  életben  csupán. 

A  vallomás  már  ajkamon  vala. 
Szakadt  a  köd,  megláttam  a  falut, 
Eszembe  jut  minden  szál  és  kapocs, 
Melytől  a  lélek  mind  hiába  fut. 

És  mégis  oh,  e  perc  hatalma  nagy! 
Aztán  akármi  is  kövesse  bár, 
Egy  átélt  üdvösséges  perc  után 
A  többi  lét  küzdelme  sem  nagy  ár! 

Arcára  néztem,  és  az  angyalarc 
Meg  bírja  a  bűnöst  tisztítani. 
Megdermedt  ajkamon  a  vallomás, 
Nem  bírtam,  —  ah  csak  fölsóhajtani! 

Búsan  vezettem  őt  haza  felé, 
De  bánatomban  is  vigasz  vala  : 
Boldog  vagyok,  igy  is,  mert  szeretem, 
S  ha  megtudná,  szenvedne  általa. 


HOZZÁ. 

Ha  néha  ilyes  szót  kockáztatok  : 
Hivebb  barátod  nincs,  mint  én  vagyok! 
Kétes  mosoly  leng  ajkadon,  talán 
Szokásos  bóknak  nézed  azt  csupán? 
De  nem,  de  nem,  te  szómat  elhiszed. 
Tudod,  hogy  aki  ismer,  az  szeret! 
Szived  talán  inkább  attól  remeg. 
Hogy  barátságnál  többet  érezek! 
Azt  kémleled,  ha  néha  mosolyogsz. 
És  az  eredmény  tán  haragba  hoz! 
Elszenvedem!  .  .  .  Kivánd  és  meghalok, 
Vagy,  a  mi  nehezebb  még,  hallgatok, 
Kivánd  —  s  teszem  —  hogy  elkerüljelek, 
Csak  azt  ne  mondd,  hogy  ne  szeresselek. 

OTTHON. 

Messze  tőlem,  dőre  földi  gondok, 
E  küszöbnél  meg  nem  állapodtok. 
Szent  e  hely,  kicsiny  világom  ez; 
Messze  tervek,  hírnév,  aranyálmok, 
Helyt  bizonnyal  ottan  nem  találtok. 
Ahol  üdvöt  a  jelen  szerez. 

Ottkinn  oly  haszontalan  csatázok. 
Mindeneknek  az  útjában  állok. 
Itt  teremtek,  alkotok  magam; 
S  látva,  milyen  jól  tény  ész  körülem. 
Minden  bennem  él  és  veszve  vélem. 
Istenülve  élek  boldogan. 

Itt  virágim  gazdagon  feselnek 
S  áldozatként  illatot  lehelnek. 
Amiért  hogy  híven  ápolom ; 
Ott  a  fácskák,  melyeket  neveltem. 
Játszi  árnyat  vonva  már  felettem. 
Állanak  gyümölcsben  gazdagon. 

És  madárkák  jőnek  messze  földről. 
Mentve  vannak  itt  az  üldözéstől, 
S  víg  dalok  közt  nyugton  költenek; 
Szebben  fénylik  itt  a  nap  sugara. 
Lágyabb  itt  a  szellő  suttogása, 
S  mindig  csak  .szeretni  intenek. 

Ott  a  kis  ház  ajtajában  állva. 
Vár  a  kedves  ölelő  karjába. 
És  szemében  tiszta  érzelem ; 
Mint  virág  él,  illatot  lehelni. 
Szerelemben  boldogságot  lelni, 
És  nem  tudva  élni  nélkülem. 

S  ha  körülfon  mint  egy  báj -gyűrűvel, 
Hó  karokkal,  forró,  lágy  kebellel, 
E  szent  körbe  nem  fér  semmi  gond; 
Messze  zúg  el  a  hálátlan  élet, 
Hír,  kajánság,  megcsalt  szenvedélyek 
Hangja  elhal,  mig  hozzánk  beront. 

Oh  csak  egy  van  ami  még  érhetne, 
Hog^'ha  a  sors  jókor  eltemetne,  — 
Irigyelve  boldog  létemet  ; 
S  nézek  gyermekemre  nőm  karjában. 
Benne  egy  megifjadott  \ilág  van, 
S  nem  félek,  hogy  a  sir  eltemet. 

Ö  csatáz  és  lelkesül  helyettem. 
Nem  kidőlt  fa,  s  hulló  csillag  éltem. 
Emlék  nélkül  mely  hiába  vesz. 
És  a  nő,  ki  csókkal  életemben, 
Halhatatlanít  majd  g^^ermekében,  — 
Síromon  meg  g^'ászkönyüje  lesz. 

De  el  innen,  el  a  házküszöbről. 
Csípős  őszi  szél  fú  a  heg^-ekről,  — 
Föl  van  szítva  kandallónk  tüze  — 
És  körüle  néhány  jó  barát  vár ; 
Pipafüsttel,  tajtékzó  pohárnál 
Majd  feledve  lesz  az  ősz  szele. 

S  ha  kocogtat  zúgó  szárnya  nálunk, 
A  zsarátra  új  hasábot  hányunk. 

És  regélünk  rég  történeteket : 

Hü  szerelmet,  bút,  tündéri  arcot. 

Pajzán  tréfát,  óriási  harcot. 

Melyben  egy  nagy  nemzet  vérezett.  — 

Nő  is  ott  ül,  kis  fiú  ölében. 

Kis  fakardot  forgatván  kezében. 

Anyja  lopva  könnyeket  törül. 

Oh  ott  a  könny  nem  a  bú  patakja, 

Azt  csupán  a  költészet  fakasztja, 

Merengve  a  múlt  idők  körül. 

LELEKERÖ. 

Bátran  megálltam  fegyver  feg5rver  ellen. 
Nagyok  haragjától  nem  rettegek, 
De  kétkedem,  elég  erős-e  lelkem. 
Hisz  férfitól  az  csak  kötelesség. 

Szerencse  csábja  nem  győzött  felettem, 
Nem  részegített  meg  szép  szemsugár. 
De  kétkedem,  elég  erős-e  lelkem, 
Ha  a  sorsnak  súlyosb  próbája  vár. 

Ellenállottam  nőnek,  hogy  könyörge, 
Szerettemet  hallgattam  mint  zokog; 
Most  már  jöhet  sorsomnak  bármi  vésze. 
Nyugodtan  várom,  oh  erős  vagyok! 


DALFORRÁS. 

Ha  a  zöld  gyep  hullámin  elterülök 
S  eltölt  körülem  mindent  napsugár, 
S  míg  elkábulok  fényétől,  melegje 
Mint  új  élet  forrása  végigjár: 
Nem  is  tudom  már,  lelkem  hol  végződik, 
Vagy  a  nap  fényének  hol  kezdete. 
Csak  azt  tudom,  hogy  olyan  édes  élni 
Keblünknek  ott,  hol  minden  él  vele. 
Nem  is  tudom  az  életnek  zsongását 
Hallottam-é,  vagy  szűmben  dal  terem. 
Arany  felhőnek  árnya  szállt-e  végig. 
Vagy  életöröm,  ittas  érzelem? 

Ha  dombtetőről  nézek  ifjú  hajnalt, 
S  virág-kelyh  ékből  száll  az  iUatár, 
Mint  áldozat,  ragyog  a  játszi  harmat, 
S  üdvözletet  danol  a  kis  madár: 

Nem  is  tudom  már,  lelkem  hol  végződik, 
Avagy  hol  van  a  hajnal  kezdete. 
Csak  azt  tudom,  hogy  oly  édes  szeretni 
Szívünknek,  hol  minden  szeret  vele. 
Nem  is  tudom,  a  kis  madárnak  dalját 
Hallottam-e,  vagy  szűmben  dal  terem, 
Virág  illatja-e  ez  édes  mámor. 
Avagy  te  vagy  ifjúi  szerelem? 

Ha  elhangzott  a  munkás  nap  zajgása 

S  halkan  felkél  a  halvány  holdsugár. 

Míg  a  halál  s  titoknak  őrtündére 

Csülag  leplével  mint  kísértet  jár: 

Nem  is  tudom  már,  lelkem  hol  végződik, 

Hol  kezdődik  a  csendes  éjtszaka; 

Csak  azt  tudom,  hogy  kétség  s  nyugalom  közt 

Kell  mindkettőnek  hullámoznia. 

Nem  is  tudom,  a  csillag  ragyogását 

Csodálom-e,  vagy  szűmben  dal  terem, 

Kísértetes  denevér  surran-e  ott 

Az  éjen  által,  vagy  bús  szellemem? 

Ha  jő  az  ősz,  virágink  elbúcsúznak. 
Fagyos  szél  sír  madárdalok  helyett, 
Pereg  a  zúz,  repülnek  a  vadludak 
Búcsúzva  ködlepett  rónák  felett : 
Nem  is  tudom  már,  lelkem  hol  végződik, 
Hol  kezdődik  a  halvány  ősz  köde. 
Csak  azt  tudom,  hölgy  olyan  édes  halni 
Keblünknek,  hol  minden  meghal  vele. 
Nem  is  tudom,  her\'adt  virágszál-é  ott. 
Avagy  lelkemben  őszi  dal  terem. 
Darvak  repülnek-e  a  szürke  égen, 
Vagy  messze  sejtésü  képzeletem? 

Ha  megriad  a  vészek  trombitája 
És  összefutnak  barna  fellegek. 
Mint  harcosok,  a  villámok  cikáznak. 
Ordít  a  szikla,  az  erdő  recseg: 

Nem  is  tudom  már,  lelkem  hol  végződik, 

Hol  kezdődik  a  vészek  fellege, 

Csak  azt  tudom,  hogy  dúlni  és  enyészni 

Szeretne  e  haragvó  szív  vele. 

Nem  is  tudom,  a  felhő  villámlott-e. 

Avagy  lelkemben  honfi  dal  terem? 

De  azt  tudom,  hogy  itt  csak  cserfák  dűlnek 

És  ez,  és  ez.  hajh,  nem  elég  nekem ! 


sírom. 

Egyszerű  fenyű-deszkából 

Adjatok  nekem  koporsót, 

Melyen  tegnap  még  vihar  sírt, 

Melyen  tegnap  még  madár  szólt. 

Zöld  mezét  mely  nem  löké  el 

Közepette  szörnyű  télnek. 

Mint  a  költő  emberek  közt 

Ifjúságát  a  kebelnek. 

Sirom  kint  álljon  szabadban, 

Honnan  mes.szi,  messzi  látni ; 

Nap  sugara,  éj   viharja 

Járjon  azt  meglátogatni. 

Emberkönny  csak  fájna  nékem, 

Bár  valódi,  bár  ál  lenne, 

S  lelkem  sírban  sem  kesergne, 

Ámde  életet  szeretne. 

S  életem  lesz  a  természet 

Minden  szíve-dobbanása : 

A  madár-dal  —  a  ködös  nap  — 

Rózsa-ár  —  levél  huUása. 

Kis  virág  hajol  síromra, 

ö  emlékszik,  azt  hiszem,  rám; 

Hogyha  hallom  a  pacsirtát, 

Azt  hiszem,  dalom    zengik  tán. 

S  fergeteg,  ha  jő  robogva. 

Gondolom,  hogy  népem  ébred, 

Madách  Imre  munkái. 

Számadást  tart  —  és  haragján 
Múltja  vesz  —  jövője  éled. 
S  álmodom  tán  így  sokáig, 
Ámde  dőre  nem  lesz  álmom, 
Egykor  testesül  bizonnyal, 
Jól  tudom  s  nyugodtan  várom. 


JAJ  CSAK  PANASZT  NE. 

Jaj  csak  panaszt  ne  s  gyáva  könnyeket, 
.\z  ember  sajnál  avagy  kinevet : 
Mindegy,  mindkettő  dölyfnek  gyermeke 
És  megvető  felsőbbség  érzete. 
Kínjára  is  még  büszke  kebelem, 
Azért  ne  szánjon  soha  senki  sem. 
Ha  elbírom,  mit  a  sors  rám  vezet, 
Nem  kell  hogy  más  sajnáljon  engemet  ; 
Ha  nem  bírom,  ha  vesztek  a  csatán, 
Ne  tudja  azt  is  senki,  hogy  bukám. 


Ó-  ÉS  UJ-KOR. 

Mért  nem  imádunk  most,  mint  hajdanán, 

Hellasz  napos,  olajfás  partjain, 

Midőn  füzéres  fejjel  áldoztak 

Mosolygó  istenek  oltárain? 

Hittek,  mert  köztök  laktak,  élveztek 

Isteneik,  s  parancsuk  is  ez  volt. 

E  végett  alkottak  berket,  napot, 

E  végett  zúgott  hab,  szolgált  a  hold. 

Ledönték  lángoló  oltárukat 

És  jött  helyébe  vérző  feszület. 

Egy  Isten  szenvedt  rajta,  s  vérzeni 

Kell  annak  is,  aki  Istent  szeret. 

Mit  oly  bőven  hintett  szét  a  nagy  ég. 

Élvezni  bűn  lett  ajándékait, 

Az  Istent  tőlünk  égbe  számüzék, 

És  idegen  lett  szellemünk  is  itt. 

Mért  nem  szeretünk  most  mint  hajdanán 

Hellasz  napos,  olajfás  partjain? 

A  lyány  lyány  volt,  nem  lestek  benne  mást, 

Az  ifjú  élvezett  hó  halmain. 

A  természet  gyujtá  meg  lángjokat, 

S  tartott  még  lángjok  élvezet  vala  ; 

Hálával  tették  le  a  poharat. 

Ha  forró  szomjuk  elmúlt  általa. 

Ma  a  lyányt  ideállá  emelek. 

Céllá  tevék,  azért  silányult  el, 

Azért  találja  gyakran  ördögnek 

Az  ideált  váró  megcsalt  kebel. 

Vár  a  leány,  kibe  szeressen  majd, 

Ki  jő,  kihez  halálig  kötve  lesz, 

Jó  az  ifjú,  s  egy  édes  pillanat 

Mindkettőjökre  ércbilincset  tesz. 

Mért  nem  foly  a  világ  mint  hajdanán 

Hellasz  napos,  olajfás  partjain?! 

Kint  folyt  le  az  élet  és  küzdelem 

A  közpiacnak  néphullámain. 

Az  ifjú  öntudattal  lépé  fel, 

Nyilt  volt  előtte  száz  közhasznú  tér, 

Tudá,  hogy  a  polgárerény  utján 

Mindenki  amennyit  nyom,  annyit  ér. 

Ma  rejtekben  kél  minden  esemény, 

A  köztér  puszta,  csak  bitó  van  rajt'. 

Hiúz  szem  néz  a  házi  tűz  mögé, 

S  mosolygás  leplez  tőle  minden  bajt. 

Ma  az  ifjú,  ha  érzi  önbecset, 

Kétségb'esve  megdermed,  mint  a  kő, 

Mert  számadásba  rnost  az  embernek 

Nem  súlya  többé  már,  csak  száma  jő. 

Mért  nem  halunk  most  úgy  mint  hajdanán, 
Hellasz  napos,  olajfás  partjain? 


i64 


Szender  volt  az  öröm  rózsák  felett, 
Vagy  a  dicsőség  szent  babérain. 
Máglyáról  láng  közt  szállt  fel  szellemünk, 
De  a  honos  föld  körében  maradt, 
Itten  danolt  és  itt  melegedett. 
Mint  Phönix  öltvén  uj  alakokat. 
Most  mély  gödörbe  sülyesztnek  alá. 
Hol  nap  nem  ér,  hol  rothadás  lakik, 
Halálunk  büntetés  egy  vétekért, 
Mely  ezredektől  ránk  nehézkedik  ; 
Lelkünk  a  földről  messze  vándorol, 
Uj  ismeretlen  hon  határihoz, 
Hol  egy  megfoghatatlan  istenség 
Reánk,  ki  tudja,  milyen  végzést  hoz. 


ŐSZI  ERZES. 

Házam  ajtajában 

Ülök  őszi  estve. 

Fecskék  gyülekeznek,  útra  készülőben, 

A  kis  házfedélre. 

Puszta  a  völgy,  éjszak 

Zord  követje  járt  itt, 

S  elvivé  magával  a  mosolygó  nyárnak 

Eltévedt  virágit. 

Látta  szeret őjök 

A  dalos  madárka,  — 

Kebleikre  vágyott  s  elnémulva  bútól 

Készül  messze  útra. 

Könnyű  neki  válni 

A  fagyos  mezőtől, 

Hol  csak  pusztulás  szól  s  gyászos  síri  hangok 

A  vesztett  örömről. 

Könnyű  elröpülni 

Sejtéstől  vezetve : 

Hogy  mély  tengeren  túl  megleli  virágit, 

Még  szebben  fölélve. 

Ah,  de  mély  a  tenger, 

Szárnya  bírja-e  majd? 

Messze  kéklik  a  part,  s  part-e  vagy  ködoszlop, 

Mit  találni  óhajt? 

Kis  dalos  madárka. 

Társ  tevéled  lelkem: 

Zengtem,  mint  te,  én  is  szép  dalt  a  tavasznak, 

Mit  szívembe'  leltem. 

S  jött  a  fagylaló  szél  .  .  . 

A  világnak  lelke. 

Hervadtak  virágim,  s  a  tapasztalásnak 

Zúza  jött  helyette. 

És  én  éltem  —  amíg 

Halni  megtanultam. 

Vesztve  vesztettem,  míg  puszta  életemtől 

Megválók  nyugodtan. 

Mert  valódi  áldás 

Sorsunk  és  nem  átok, 

Hogy  minden  napunk  egy  örömet  tesz  sírba. 

Míg  vágyunk  utánok. 

Most  úgy  függök  én  is 

Már  csak  a  világon. 

Mint  a  száradó  lomb,  s  messze,  szebb  hazába 

Engem  is  sejtés  von. 

Oh,  de  mély  a  sír  is, 

S  mi  int,  ha  part-e 

A  vesztett  virággal?  S  a  sejtés,  ki  tudja, 

Honnan  —  merre  —  merre.  — 

MEGNYUGVÁS  A  SORSBAN. 

Istenem!  mond  a  szirt,  mért  teremtél 
Itt  állni  századokon  által? 
Korbácsolva    a  habok  dühétől, 
És  csatázva  a  tenger- viiiarral ! 

Vészredőzött  homlokom  kopáran 
Áll,  nem  érzem  a  tavasz  virágit, 
Villám  látogat  csak,  míg  körüleni 
Mindenen  hő  napsugár  világit. 

S  im,  amint  ekkép  panaszol  a  szirt, 
Messze  földről  szállva  jön  a  fecske, 
Szárnya  lankad  és  lejjebb  hanyathk,  — 
Egy  perc  még!  s  a  tenger  eltemette. 

Ott  áll  a  szirt,  mint  állt  ezredévig, 
A  madárka  megpihenhet  ormán 
S  háladalt  mond,  —  fészkéhez  legottan 
Uj  erővel  messzebb  vándorolván. 

S  a  kopár  szirt  nem  panaszkodik  már. 
Ezredévre  van  vigasztalása  : 
öröme  a  dal,  és  a  végzetnek 
Végtelenje  —  szent  megnyugovása. 


EGY  LÁTOGATÁS. 

Csak  egy  pillantást  még  a  boldogságba, 
Oh  hogy  kivan,  hogy  sóvárog  szivem, 
S  ha  önmagában  többé  nem  találja. 
Még  jól  esik,  ha  azt  másban  lelem! 

Mint  a  szülő  a  gyermek  örömében 
Megifijúlva  örömet  talál, 
Csak  egyszer  lássalak  még  életemben 
Téged,  ki  egykor  mindenem  valál. 

Talán  egy  hangod,  mint  visszhang  a  múltból, 
Egy  elnémult  húrt  szümben  felverend, 
Talán  egy  eltévedt  szép  szemsugártól 
A  múlt  reám  halvány  árnyat  vetend. 

Fel,  fel!  —  Sima  deszkás  palánkhoz  értem, 
Szerény  akácok  állták  azt  körül ; 
Elgondolám  még  egyszer  szép  beszédben, 
Hogy  mondom  el  —  szivem  mért  fél,  örül. 

Elgondolám,  hogyan  fogom  találni, 
Betoppanásom  majd  hogy  hatja  meg ; 
Bú  lészen-é  arcán  vagy  kedv  sugári  — 
S  ime  szivem  szorul  —  térdem  remeg. 

A  tágas  udvar  jólétet  lehellett. 
Ott  gabna-kazlak,  itt  faboglya  állt, 
Magas  kútágas  nyújtózott  közepett. 
Gyümölcsös  kertből  a  kis  ház  kivált  .  .  . 

Fa-tornácán  arany  csövek  füzéri. 
Baromfi  had  zsibaj gott  ajtaján, 
Mosolygó  arccal  ő  állott  közötte, 
És  kis  keze  tartott  rendet  csupán. 

Meglátott  végre  és  élőmbe  lépé. 
Arcán  mosolya  meg  sem  változott, 
Erősen  fogta  a  kezem'  kezébe, 
Mig  én  karom  sem  birva  álltam  ott. 

Parancsolá  egy  ácsorgó  suhancnak, 
A  férjet  felkeresni  —  s  bémenénk  ; 
Hallgattam,  nem  hivén  alkalmatosnak 
Elmondni,  mit  oly  szépen  rendezek. 

«ön  most  is  oly  szép,  szóltam  végre  mégis. 
Mint  az  iker-galy,  mely  ablakban  áll, 
S  a  míg  társára  a  szél  hólepelt  visz. 
Az  benne  már  rokonra  sem  talál.» 

eHagyjuk  barátom  a  gyermekbeszédet, 
A  mámor  elmúlt,  s  igy  kell  jőnie  — 
örvénybe  űzné,  megtörné  a  szívet, 
S  szerelmünk  egykor  boldogíta-e? 

Nem,  nem,  gyötörtük  egymást  bár  szeretve, 
ön  a  könnyet  csókkal  leégeté. 
Férjem  letörli  csak,  de  ah  helyette 
A  béke  földjét  tárta  szüm  elé. 

Teremtve  járok  és  rendezve  benne, 
Áldás  gyanánt  kiséri  léptemet 
A  megelégedésnek  őszi  fénye, 
A  szenvedély  viharjai  helyett.* 

Most  lépé  a  szobába  házi  gazdám  — 
tíNézd,  monda  a  nő,  régi  kedvesem!  — 
Ah  e  nyíltság  szivemnek  drága  ritkán 
Mint  árulás  oly  szörnyen  fájt  nekem. 

A  férj  nyugodt  maradt,  még  szívesebb  lett, 
Tréfát  vegyített  üdvözlésibe  ; 
Oh  jaj,  még  csak  nem  is  félti  a  hölgyet, 
Kiért  e  sziv  oly  annyit  szén  vedé. 

Pedig  tudám  szeret  —  s  mégis  gyötörtem, 
Lepergő  könnye  fájó  kéjt  adott, 
ö  csak  becsüli  —  s  hol  poklot  kerestem 
Én,  ő  csendes  tanyát  bir  lelni  ott. 

Piros  pofájú  gyermekek  robogtak 
Be  ekkor  éles  szóváltás  között, 
Kicsinyke  képet  rángattak,  koboztak  : 
fiAnyám,  anyám  itélj  e  kép  fölött !» 

Én  rajzolám  azt  egykor  —  ismerem  jól. 
Helyette  a  lyány  egy  rózsát  adott, 
A  hervadt  rózsa  most  is  szívemen  volt, 
S  e  képért  pajkos  gyermek  birkózott. 


A  nő  Ítélte  legkisebb  fiának 
S  megcsendülve  állták  mind  körül, 
Mig  ezt  simítva,  csókot  adva  annak. 
Emelkedett  ki  a  csoport  közül  .  .  . 

Mint  dús  gyümölcsfa  .  .  .  Elszorulva  néztem 
E  bűvös  képet  —  búsan,  csendesen, 
A  gyermekarc  —  a  nő  —  mosolyga  fényében, 
És  mégis  oly  rosszul  esett  nekem. 

A  férfi  vonásival  láttam  vonásit 
Eggyé  olvadva,  —  oh  jaj  mennyi  vád 
Hogy  mindazt,  amit  szivem  óhajtott,  hitt, 
Egy  boldogabb  embernek  adta  át. 

Megunva  néztem  ;  szerelmem  virágit 
Hervadni  érzem  búsan,  hidegen  : 
Erzém  nem  az  enyém  már  e  világ  itt 
S  elsompolyogtam  —  árva  idegen. 


EGY  NYÍRI  TEMETŐN. 

Kopár  homok  ameddig  lát  szemed. 
Domb  domb  után  mint  óriás  sírmezőben, 
Poshadt  mocsár  lent,  fent  fehér  mezében, 
Mint  kósza  lélek,  egy-egy  nyír  mered. 

Mély  hallgatás  —  mint  földalatti  hang, 
Hallik  csak  a  bölömbika  nyögése, 
Bíbic-sírás  —  varangyok  ümmögése, 
Míg  széltől  íízve  nyargal  a  katáng. 

A  dombhajláson  néma  temető. 
Nincsen  kerítés,  árnyas  fák  nem  állnak 
örül  a  porladók  nyugodalmának. 
Csak  árvalyány-haj,  ami  benne  nő. 

Sötétlő  fejfák  állnak  föld  felé 
Hajolva,  hosszú,  egyhangú  sorokban, 
Mint  sors  betűi,  melyekkel  nyugodtan 
Mulandóságunkat  följegyezé ; 

Nem  hirdetvén  reményt,  sem  földi  hírt, 
Csak  kérlelhetlen  számokban  mutatva: 
Hány  élet  fol^i:  a  mindenség  dalába. 
Mely  mint  kitépett  hang  magába'  sírt. 

S  a  délibáb,  ez  édes,  csalfa  kép. 
Ha  néha  báját  még  itt  is  kitárja, 
Tündéri  éltet  költ  a  sírtanyára. 
Mint  dús  szívünk,  ha  a  világba  lép. 

Egy  förgeteg  jő  s  széjjeltépve  huU 
Foszlányokká  a  képzelet  világa, 
A  kék  eget  fövény  felleg  takarja. 
Más  nem  marad,  mint  a  fejfák  alul. 

Méltóbb  tanyát  nem  lelhet  a  halál, 
Itt  ég,  föld  gyászol  összeolvadottan. 
Természet  és  ember  csillámló  zajában 
Ellentétet  vérző  szünk  nem  talál. 


TELÉN. 

Üdvözölve  légy,  mely  itt  terülsz  előttem. 
Szép  fehér  világ,  a  távol  vándorátul. 
Nagyszerű  fehér  könyv,  melybe  gondolatját 
Isten  írja,  menten  emberek  mocskátul. 

Elveszett  a  mesgye,  melyet  kapzsiság  vont, 
Mit  kicsinyes  tervvel  emberkéz  irányza; 
Hol  az  Isten  ír  a  télben  és  halálban, 
Ott  beáll  a  végzet  szent  egyformasága. 

Csak  az  alkonyat  von  még  bíbor  palástot 
Nyom  nélkül  sikamló  szánomnak  körébe, 
Nincs  egyéb  nesz,  mint  az  ostorpattogás  és 
Tüsszögő  lovamnak  kisded  csengetyüje. 

Szói  a  csengetyücske  félbe  nem  szakasztva 
Vidám  dalt  tanuló  visszhangok  szavától. 
Sír  árván  magában,  mint  halál  harangja, 
Mely  szegények  sírján  búcsúzó  gyanánt  szól. 

És  előttem  a  nap  vérszínű  golyója 
Oly  borongó  arccal  ég,  mint  síri  lámpa. 
Azt  hinné  az  ember  halvány  fátyolában, 
Hogy  tán  elfogyott  már  minden  hő  sugara. 

S  immár  a  végső  jel  is  letűnve  lassan, 
Mely  a  föld  és  ég  közt  állott  m.ég  határul, 
És  egész  világ  egy  óriás  jég-golyó  lett. 
Mely  tán  egy  Titánnak  épült  sírlakául. 

Árván  elhagyottnak,  idegennek  érzi 
Itt  magát  a  szikra  embernek  szívében, 
Mint  egyetlen  gyöngye  éltető  melegnek 
A  sötét  enyészet  jegült  tengerében. 

Sűrűn  kezd  havazni,  elborul  mint  hogyha 
Jőne  a  halál,  hogy  végkép  eltemessen  — 
Barna  varjú  károg  még  csak  a  ködárban 
Es  követ  —  talán  hogy  a  sírhoz  kísérjen. 

S  mintha  a  sírlakra  hantokat  hánynának, 
Mind  sötétebbé  lesz  a  télnek  határa: 
Az  utat  csak  olykor  egy  bokrocska  jegyzi. 
Szép  fehér  ruhában,  mellékében  állva. 

S  míg  mellette  a  szán  gyorsan  elsikamlik, 
Sugár  ágakat  nyújt  a  bokor  feléje 
Gyönge  fagyvirágot  hullat  arcaimra. 
Mintha,  hogy  maradjak,  esdekelve  kéme. 

S  messze  elszalad  bár  szánom  a  bokortól, 
A  bokor  még  mindig  integet  utána, 
Mintha  fájna  néki,  hogy  magára  hagytam 
S  mintha  mégis  boldog  utazást  kívánna. 

Most  fenyü-erdőbe  visz  magánj'os  utam, 
Zölden  állnak  a  fák,  bár  hó  ül  felettek. 
Mint  mosolygó  arcú  ifjú  vándorok,  kik 
A  fagyos  haláltól  útközt  meglepettek. 

Itt-ott  félig  égett,  barna  törzsök  állnak. 
Mint  órjási  rémek  elnyújtott  karokkal, 
Beljebb  mind  sötétebb  —  s  a  sűrű  homályát 
Leklem  népesíti  szörnyű  alakokkal. 

A  fenyü-ágak  közt  búsan  jajgat  a  szél. 

És  a  vadmacskának  átható  sirása. 

Hah,  de  hát  e  fénypont,  mely  szemembe  ötlött, 

Mit  jelent?  Azt  hinném  nyáron,  fénybogárka. 

S  a  kicsinyke  szikra  mindinkább  kiválik 
A  sötétből,  mintha  szinte  nőve  nőne, 
S  íme  a  vadonban  egy  egész  világot 
Látok,  hogy  melegszik  és  virul  körötte. 

Ebnek  ugatása  jő  élőmbe  onnan, 
Mint  honosb  világból  jól  ismert  üdvözlet, 
Majd  fehér  füstoszlop  a  magas  kéményből 
Int,  hogy  arra  tartsak  s  a  vándor  pihenhet. 

A  kisded  vadászlak  ajtajában  állok, 
Bent  a  kandallónál  a  család  melegszik. 
Rég  történtekről  szól  a  jó  házigazda. 
Térdein  figyelve  kis  fiúcska  fekszik. 

Fonva  ülnek  a  nők,  míg  nagyobb  fiúcskák 
A  tüzet  élesztik  fürgén  sürgölődve. 
Most  pillantják  csak  meg  a  bejött  vendéget, 
S  üdvözölve  jőnek  nyájasan  elébe. 

A  tűznél  a  legjobb  helyre  kényszerítik 
És  kérdésre  kérdést  tesznek  a  világról, 
Melynek  vad  beszéde  nem  hat  el  idáig, 
Melynek  bús  visszhangja  leikeikben  nem  szól. 

Oh  csak  egy  nem  kérdez,  nem  zajong  körülem, 
A  serdülő  lyány  ka  hátra  áll  szerényen. 
Hinnéd,  hogy  szobor,  ha  keble  nem  dobogna, 
Élet  nem  beszéhie  lángoló  szemében. 

A  kandalló  végre  lassanként  kialszik, 
S  a  kíváncsiságnak  kérdése  kifárad, 
Elmenének  tőlem  mindnyájan  nyugodni. 
Csak  lelkem  nyugalmat  még  itt  sem  találhat. 

Ott  ülök  magamban,  ablakomra  a  szél 
Jő  kocogni,  mintha  irigyelne  engem, 
S  mondaná,  hogy  holnap  újra  a  vadonban 
Üz  a  sors,  hogy  itt  csak  vendégként  melegszem. 

S  én  a  hajadonra  gondolok  s  utamra,  ^ 
Melynek  pusztaságán  e  csendes  lak  vára  *, 
S  gondolok  éltemre,  melynek  pusztaságán 
Érek-e  még  ilyen  csendes,  jó  tanyára? 

S  ime  újra  szürkül  már  a  téh  hajnal. 
Én  nehéz  kebellel  végbúcsúkat  intek: 
Mint  rég  ismerősök  a  fa-ház  lakói 
Jószívű  áldással  szánomig  kísérnek. 

S  amidőn  lovamnak  kisded  csengetyüje. 
Mint  halál  harangja,  úgy  konog  előttem: 
Visszanézve  látom  a  leánynak  arcát 
ÁUni  ablakánál  égve,  elmerülten.  — 

Oh  leányka,  látom-e  még  egyszer  arcod. 
Életem  vad  út,  mely  ritkán  visz  virághoz, 
Hejh  de  a  virágnak' megmaradt  emléke 
Éltem  vadonára  még  soká  varázst  hoz ! 

ISTEN  KEZE,  EMBER  KEZE. 

Hadd  dicsérje  más  a  város  tarkaságát, 

A  kalmár  világot,  mely  száz  izgatást  ád, 

A  káprázatot,  mit  öndicsőségére, 

Mint  egy  új  istenség,  emberkéz  elére : 

Nékem  nem  világom,  én  szorult  kebellel 

Messze,  messze  vágyom  tömkelegéből  el 

A  vadonba.  —  Ott  van  istennek  világa, 

Áhítattal  lépek  a  szentelt  határba. 

Ott  még  nem  dúlt  ember,  ottan  mindenen  még 

Ós  erő  zománca  mint  túlföldi  csók  ég. 

A  nap  mostan  ébred,  —  mint  ifjú  oroszlán 

Aranyos  serénnyel  erdős  hegynek  ormán, 

S  míg  a  kis  pacsirta  ittasan  gyönyörtől. 

Mint  merész  imádság  égbe  száll  a  földről, 

S  dalja  a  magasban  fellegek  közé  vesz 

A  szép  virradatnak  hirdetője  ő  lesz. 

És  dalára  a  sok  kis  madárka  felel. 

Fészke  párkányára  lép  ki  játszi  kedvvel, 

S  dúsgazdag  kebellel  most  gondolja  épen, 

A  megújult  földnek  milyen  új  dalt  zengjen, 

Fent  a  légben  délnek  vándorlói  jőnek. 

Kóvályogva  nyékén  elhagyott  fészköknek ; 

Hogy  vagytok,  hogy  vagytok,  súg  a  szél  elébök, 

Rá  a  csalogány  mond  bűbájos  regéket. 

Most  meg  ők  kérdik  már,  mily  világ  foly  itten 

És  a  cserfa  rezdül:    vártunk  hólepelben. 

E  közt  felmelegszik,  tarka  g>akok  jőnek 

Sütkörészni  ordas  púpján  a  csertőnek ; 

Kelnek  már  egyenkint,  pirosan  mint  lyányok. 

Könnyel  és  mosollyal  a  kicsiny  virágok, 

A  nap  sejti  a  könny  s  a  mosoh'  kit  illet, 

Első  sugarával  megcsókolja  őket ; 

S  amint  a  szorgos  méh  jő  s  mézet  sovárgva, 

A  virág  lyánykákat  körül-dongicsálja. 

Már  mosolygó  arccal,  játszi  kedvteléssel. 

Jobbra  baíra  ingva,  hivják  s  űzik  őt  el. 

Foszlik  a  mezőn  is  már  az  a  bús  fátyol 

Mely  csillámló  röpke,  mint  álmunk  hajnalkor, 

Már  csak  az  erdőben  ül  az  éj  homálya, 

Még  egyszer  ragyogni  kezd  agg  koronája, 

Mintha  a  vénségnelc  kedve  kerekednék. 

Bár  lelkében  a  bú  honosulttá  lett  rég. 

S  míg  dús  oszlopzatja  szent -egyház  gyanánt  áll, 

A  lomb  színes  ablak  bolygó  napsugárnál, 

Orgonája  a  szél,  mely  dallamba  olvad. 

Száz  hanggal  mit  nem  tudsz,  honnan  és  hová  hat 

Méltóságos  csenddel  jár  az  őz  e  közben 

Olykor  megrettenve  az  erdő  fenéken; 

A  zsolnának  hogyha  kopogása  hangzik. 

Vagy  sudár  fák  ormán  a  mókus  cikázik, 

S  hol  mormogva  habzik  a  hegyi  patakcsa, 

Érc-fényű  acsáknak  mulató  tanyája. 

Ott  pihen  meg  végre  biztosan,  nyugodtan ^ 

S  mint  király  körülnéz  a  széles  vadonban. 

Oh  dicső  világ!  te  Isten  szent  világa, 

tíozzád  vonz  szívemnek  érzeménye,  vágya! 

Itt  még  nem  dúlt  ember,  itten  mindenen  még 

ös  erő  zománca  mint  túlföldi  csók  ég,  — 

Majd  ha  általlépi  ember  szent  határod. 

Eltörüli  rólad  mind  e  szűz  zománcot : 

Mintha  látnám,  amint  egyenkint  letépi 

Bájad,  sebhelyét  szűm  mindeniknek  érzi. 

Harmatos  virágid  szénának  kaszálja, 

A  rétet  kicsinyes  mesgyével  hasítja: 

Hogy  elég  tér  nyíljék  a  kalmáros  útnak, 

Százados  szent  fáid  bárd  alatt  lehullnak. 

Többé  a  pataknak  árji  sem  henyélnek. 

Mert  eléje  súlyos  gyári  munkát  vetnek. 

A  hegyet  megnyitják,  benne  kincset  ásnak, 

Sok  ezer  teremtmény  nyomorúságának. 

Délceg  őz  sem  jár  már  többé  e  vidéken, 

Jármos  marha  húz  csak  búsan  az  ekében, 

Elrettenve  elmegy  a  dalos  madárka, 

A  bérc  nem  felel  csak  emberek  jajára. 

Elhervad,  kipusztul  Isten  szent  világa. 

JŐ  helyébe  ember  dőre  alkotása, 

S  édenünk  helyett,  mit  földön  Isten  alkot, 

Emberkéz  alkotja  számunkra  a  poklot.  — 

Hah,  de  mit  látok?  mi  romrakás  előttem? 

Hajdan  vár,  uralgó  az  egész  vidéken, 

Most  gyopárral  hímzett  domb  alá  rejtőzve, 

Mintha  szégyeneiné,  sajnálná,  hogy  éle. 

Ámde  képzetemben  állnak  még  a  termek, 

Bennök  víg  barátok  dombérozva  ülnek 

Most  készült  el  a  vár  —  szolganép  alkotta. 

Sok  közüle  éltét  a  munkában  hag^^a. 

Hejh  de  még  ki  gondol  erre  a  víg  torban, 

A  várúr  nevére  habzó  serleg  koccan, 

S  rableány  ajkáról  zeng  a  pajkos  ének, 

Mulattasson  hogyha  érte  megfizetnek; 

Fesse  be  a  könnyek  útját  és  mosolygjon. 

Majd  keserghet  otthon  a  kedves  halotton.  — 

Oh  csábító  arcú,  rettentő  világ  te, 

Ragyogó  tivornya  síroknak  felette. 

Hol  vagy  —  hol  vagy  innen  ?  —  Büszke  palotádnak 

Fü-lepett  sírhantján  százados  fák  állnak. 

Tán  belé  unnál  a  gyáva  színlelésbe. 

Festéked  lement,  a  ronda  váz  kitüne. 

Míg  megszánt  az  Isten  és  lepelt  dobott  rád, 

Eltakarva  bűnöd  s  szégyened  világát. 

És  helyébe  Isten  szent  hatalma  lépett. 

Mely  gondos  szülőként  kísér  minden  léptet, 

S  mig  az  ember  dőrén  és  elbizakodva, 

Sebhelyeket  vág,  ha  alkotni  akarna, 

A  kegyes  Istenkéz  újra  magához  hi. 

És  a  sebhelyeket  lassan  behegeszti. 


ALFÖLDI  UTAZÁS. 

Forró  nyár  közepén  a  nap  délen  állott, 
Lyánykámmal  utaztam  alföld  sík  vidékén. 
Falunak  menénk  el  széles  utcáján,  de 
Nem  járt  benne  ember,  nem  volt  ott  élő  lény. 

Gólya  állt  féllábon  csak  a  házfedélen 
S  kerepelt  kocsinknak  szokatlan  zajára, 
A  zárt  ajtónál  meg  a  fehér  eb  szunnyadt, 
S  fel-felmordult  olykor  megszakadt  álmába'. 

Hosszú  nádkerítés  nyúlt  az  utca  mellett, 
Általszőtte  azt  a  tök  lankadt  indája, 
Kinn  a  falu  végen  bádog  tetejéről 
A  toronynak  kakas  nézett  a  pusztára. 

Elmaradt  lassanként  a  falu  megettünk. 
Kútágas  nyújtózott  a  gyepről  az  égnek, 
Míg  néhány  akácnak  enyhadó  árnyában. 
Egy  csomóba  bújva,  marhák  delelének. 

Távolabb  aranyzott  dús  kalász  borítá 
A  félig  levágott  végtelen  mezőt  el, 
Kévéken  nyugodtak  a  fáradt  kaszások, 
S  a  lyánykák  mulattak  koszorú-kötéssel. 

Ezzel  elmaradt  a  legvégső  életkép, 
Véghetlen  homoktér  nyúlt  izzón  előttünk. 
Nem  volt  a  reménynek  egy  fűszála  rajta, 
S  mi  a  puszta  képén  búsan  elmerengtünk. 

Oly  jól  összehangzott  az  borús  szívünkkel. 
Távolról  fénylett  csak  a  toronynak  orma, 
Messziről  mosolygott,  dőre  képzeletként 
Ránk  a  délibábnak  fényből  szőtt  világa. 

A  vakító  fényben  izzadt  lovaink  csak 
Lassan  haladának,  elnyújtott  fejekkel, 
S  ostor-pattogás  és  biztató  szavak  közt 
őrlék  a  homokot  a  kocsi-kerekkel. 

Ütfélen  ökörfark  állt  portól  lépetten, 
Kék  szamár-kenyérrel  búsan  elkokkadva, 
Olyan  mozdulatlan,  oly  némán,  merően. 
Mintha  kőből  volna  még  az  is  faragva. 

Madách  Imre  munkái. 

Tán  még  az  árnyék  is  elhagyá  itt  tárgyát. 
Kiesebb  tanyát  hogy  keressen  magának. 
Tán  még  a  szellő  sem  járt  e  puszaságon, 
Martalékul  esni  félvén  a  halálnak. 

Összenéztünk  s  lelkünk  a  kéjtől  megújult. 
Életet  találtunk  egymásnak  szemében, 
Érzők,  mely  szükséges  e  két  szív  egymásnak 
És  egymáson  kívül  más  egyéb je  nincsen. 

Hajh  de  mily  életnesz  támad  most  körülünk. 
Mintha  a  halottak  újra  ébredjiének, 
Száz  nyelv^ü  titkos  szó  mellettünk,  felettünk. 
Melyen  láthatatlan  szellemek  beszélnek . 

Most  fülünkbe  súgnak  titkos  édes  sejtést, 
Majd  ismét  hajunkkal  játszanak  pajzánan. 
Megcsókolják  újra  forró  homlokunkat, 
S  nyom  nélkül  repülnek  —  merre,  hova,  honnan- 

Felretten  szavokra  a  szamár-kenyér  is, 
S  hajlong,  mintha  régi  bajtárst  üdvözölne. 
Még  a  népes  nádas  recsegő  zenével 
Futni  indul,  mintha  őrült  táncra  menne. 

S  a  szellembeszédre  az  ég  is  figyelmez. 
Gyors  vitorlázással  barna  felhők  jőnek. 
S  mint  felvillanó  bú  férfiúi  arcon, 
.\myaik  a  síkon  úgy  végig  lebegnek. 

Szégyen  bosszújában  bömbölnek  magokban, 
Gyors  repülésben  hogy  túl  nem  szárnyalhatják 
A  viz  színen  csúszó  kis  fecskét,  az  Isten 
E  megtestesített  pajzán  gondolat  ját. 

Fényes  ködből  épült  órjás  oszlopzatnak 
Látszik  az  eső  ott,  melyre  a  felhő  dől. 
S  lassú  méltósággal,  zuhogó  moraj  közt 
Jő  sötét  terhével  a  latkor  széléről. 

Végre  a  felhő  a  tó  fölébe  ére, 
S  rég  vált  kedvesekként  bámulnak  egymásra, 
Nézd,  oh  lyányka,  nézd,  bár  oly  távol  egymástól, 
Egymásnak  alakját  tükrözik  csak  vissza. 

A  vészes  felhő  most  még  egyszer  megdördül, 
Végig  nyargal  rajta  a  harag  villáma, 
Mint  emlékünkben,  ha  már  a  révnél  állunk. 
Még  egyszer  villan  fel  sorsunk  sok  csapása. 

S  jól  ismert  szavára  a  tó  kezd  habozni. 
Mint  a  kedves  keble  viszonlát  percében. 
Hallva  kedvesének  átélt  szenvedését, 
.\zután  egy  percre  csendes,  néma  minden . 

Mostan  megeredt  a  felhőnek  könyűje, 
Sűrűn  hull  a  zápor,  ég,  föld  összeolvad, 
A  felhő  a  tónak  dűl  vágyó  karába 
S  ott  talál  zajgó  keble  nyugodalmat. 

Oh  kedvesem,  ha  sorsunk  eltép  is  egymástól, 
A  tó  és  a  felhő  legyenek  eszedben. 
Hogyha  szenvedénk  és  könnyezénk  egymásért, 
Szenvedés  s  könyű  még  egyesít  jövőben. 

Nézd,  a  nap  kisüt  már,  hogy'  föléled  minden, 
Gyémántoktól  csillog  az  alföld  rónája. 
Szivárvány  csatolja  az  eget  földünkhöz. 
Zálogul,  hogy  még  van  Istennek  ránk  gondja. 


ŐSSZEL. 

Tán  már  elázik  a  világ 
Ugy  pocskol  kinn  az  őszi  eső. 
Az  ég  mint  szürke  remete. 
Egykor  örömnek  embere, 
Mostan  bűnbánatos  kesergő. 

A  fákon  sárga  lomb-csomók 
A  viztől  már  alig  fityegnek, 
Csak  úgy  hajol,  görbül  az  ág 
Alattok,  míg  mint  cimborák, 
Végkép  elázva  földre  esnek. 

Abroszba  burkolt  némberek 
Szaladnak  végig  a  híg  sáron. 
Jól  el  van  dugva  a  fejek. 
De  lábikrájuk  bánja  meg, 
A  pap  nekik  már  megbocsásson. 

Egész  udvar  konyhába  gyűl, 
Pipára  gyújt  ez,  —  az  melegszik, 
A  tűz  vigan  libeg-lobog, 
A  lyány  kacsint,  —  a  vén  morog, 
S  a  munkás  gondot  mind  felejtik. 

Loncsos  kuvasz  rázkódik  a 
Pitvarban  és  ásit  bujában, 
utánzóm,  amint  nézem  ott, 
Az  unalom  oly  átkozott 
Az  embernek,  itt  egymagában. 

Száz  mértföld  most  szomszéd,  barát. 
Nem  is  tudom,  van-e  még  ember, 
De  ime  ostor-pattogás  — 
Utána  lassú  caplatás  — 
Kapumba  lám-e  kocsi  hajt  fel. 

Gőzölgve  áll  meg  a  fogat, 
Míg  a  kocsis  nagy  néha  mordul, 
Kibontakozni  alig  bir 
Bundájából  s  ez  szinte  sir  — 
Kedves  komám  a  tőszomszédbul. 

Hová  lett  most  a  rút  idő? 
Nem  gondol  arra  senki  többet, 

Minden  sürög,  tetszelkedik, 
Vajon  kedve  miben  telik, 
Nyaggatja,  kémli  a  vendéget. 

A  kandallóban  tüz  lobog, 
A  pipa  vár  s  mit  a  ház  adhat, 
Mindennek  a  legis  java, 
S  mi  a  kevés  borsa-sava, 
A  jó  szív,  illeti  komámat. 

Besompolyog  a  vizsla  is 
Gazdájáért  fontos  személy  ma, 
Tudtával  van,  hogy  ünnep  ez, 
Vadászó  bajtársat  keres, 
S  jő  ismerős  barátkozásra. 

Majd  megered  kérdés,  beszéd. 
Komoly  s  vidám  tárgy  tarka-barkán. 
Mig  lesz  kedélyes  hallgatás, 
Csak  néha  perceg  a  parázs 
És  a  tücsök  ciripel  halkan. 

Ügy  látszik,  hogy  zeng  éneke 
A  tűzhely    játszi  tündérének. 
Száz  ábrándkép  körül  lebeg. 
A  pipafüsttel,  —  s  édesek 
Az  eszmék,  melyek  ekkor  jőnek. 

S  bár  senki  sem  szól,  mindenik 
Oly  jól  mulat  mégis  magában, 
A  gondolat  is  jobban  foly, 
Ha  tudjuk,  hogy  velünk  gondol 
Rokon  lélek  —  meleg  szobában. 

HAZAÉRKEZÉSKOR. 

Oh  fogadd  be,  oh  fogadd  be  újra, 
ősi  ház,  a  rég  el  vándoroltat ! 
Itten  állok  ajtód  küszöbénél, 
Tőled  várva  vigaszt  és  nyugalmat. 
Mint  gyermek,  ki  játék  közben  elesett 
Anyjának  karában  keres  menhelyet. 

Reszket  a  kéz,  mely  kilincseden  van, 

Reszket  a  sziv  titkodat  kitárni; 

Látlak  még  minő  voltál  búcsúmkor, 

Hogy  fog  most  a  visszatért  találni? 

Változál-e  te  is  úgy  mint  gyermeked? 

Oh,  mert  a^t  már  bennem  meg  nem  ismered. 

Vágyaim  nem  fértek  kis  körödbe, 

Messze  intett  ragyogó  reményem. 

Egy  világot  kivánt  felkarolni 

Magasan  héj  ázó  szenvedélyem. 

Most  mit  visszahoztam:  vágy  és  szerelem, 

E  kis  házban  könnyen  megférnek  velem . 

Mily  üres,  mi  néma  lett  itt  minden, 
Mit  hajdanta  képzetem  hímzett  ki, 
Pókháló  függ  a  poros  falakról, 
Eltörülvék  pálmafás  vidéki, 
És  egök,  mely  bájos  fényben  ragyogott. 
Most  már  olyan  szürke  és  olyan  kopott. 

Itt  játszottunk  gyermekharcainkat, 

Várainkat  székekből  csináltuk. 

Nagyszerű  volt  a  vár  s  harc  előttünk, 

S  a  termet  királyinak  találtuk. 

összesorvadott-e  a  roppant  terem, 

Hogy  szűknek,  sötétnek  látszik  most  nekem? 

S  jött  tanítónk,  einiúlt  a  varázslat, 
Oktatott,  mint  mondák,  bölcsességre; 
Mink  izzadtunk  s  hallgatók,  mikor  szól, 
Mely  ebédhez  hív,  a  csengetőcske. 
Gyermekörömek  ti,  gyermekbánatok, 
Mily  őszinték  és  mily  semmik  voltatok ! 

Hogyha  a  lelkész  itt  volt  ebéden 

És  a  jó  ősz  vélünk  elenyelge, 

Oly  nagy  esemény  volt  az  előttünk, 

Milyen  most  bármi  alig  lehetne. 

Ott  függ  némán  most  is  még  a  csengető, 

Mért  is  szólna?  —  messze  van  a  temető. 

Est  ve  itt  gyűltünk  a  kandallóhoz, 
Itt  atyám  ült  nagy  karos  székében, 
S  míg  beszélt,  én  gondolám  magamban, 
Hogy  hatalmasb  ember  nála  nincsen. 
Most  a  kandallóban  a  hamu  hideg, 
S  szívemből  kihaltak  a  kegyeletek. 

Itten  áll  még  most  is  az  üres  szék, 
És  megváltónk  képe  függ  felette, 
Hozzá  jártam  titkos  vágyaimmal 
S  ő  mosolygott  rám  vagy  vissza-inte. 
Mostan  már  csak  vászon  lett,  meredt,  hideg, 
íntési  számomra  többé  nincsenek. 

S  vén  cseléd  te,  akit  úgy  szerettünk, 
S  féltünk,  aki  jártál  néma  rendben. 
Mint  erőmű  a  szülői  házban 
Hogy  lehetsz  munkátlan  sír  ölében? 
Nézd,  az  óra,  melyet  te  igazgatál, 
Most  is  még  serényen,  egykedvűen  jár. 

Hejh  hát  itt,  hol  sírba  egy  világ  dőlt, 
S  oltárának  elporlott  zománca. 
Itt,  hol  a  romok  közt  rengő  szívvel 
Jár,  ki  az  elhunyt  világot  látta. 


i84 


Csak  ez  óra  járja  a  régi  utat, 

S  mint  midőn  elmentem,  fél  kettőt  mutat. 

Hát  ha  még  az  a  fél  kettő  lenne, 
Mely  akkor  volt,  amidőn  elmentem, 
S  álom  volna  minden  bú,  csalódás. 
Melyeket  a  távolban  szenvedtem ! 
Szűm  a  régi  körben  boldog  lenne-e, 
Melyet  oly  epedve,  vágjrva  feste  le? 

S  boldog  volt-e  akkor?  oh  nem,  oh  nem! 
Bár  most  g>'ermek-f  áj  dalmit  kacagja, 
Hogy  sírt  akkor,  játszere  ha  eltört. 
Mintha    most  vesztett  célját  zokogja, 
S  mint  most  bájleplében  visszaint  a  múlt, 
Akkor  a  jövőért  szintén  könnye  hullt. 


TÁBORBAN. 

Hejh  azért  van  lábam,  lábam, 
Hogy  a  csárdást  járjam,  járjam ; 
És  azért  nőtt  a  balkarom. 
Hogy  öleljem  a  galambom' ; 
De  a  jobb  meg  azért  terme, 
Hogy  hazámat  védelmezze, 
Dicsőségért,  szabadságért 
Pazarolva  ontsa     a  vért, 
Vért,  melyben  keresztelkednek 
Fiai  a  dicsőségnek, 
Vért,  melyről  Krisztus  tanított, 
Hogy  lemos  százados  átkot. 

Hejh  azért  van,  azért  van  szám, 
Hogy  dalolhassa  a  nótám. 
És  azért  lett  mellem,  mellem. 
Hogy  rajt  bokrétám  viseljem ; 
De  a  mellben  szív  azért  van. 
Hogy  helyt  álljon  a  csatában. 

Jól  áll  sebhez  a  virágszál, 
Szebb  az  ének  ágyúszónál ; 
Rólam  is  mond  tán  az  ének : 
Fia  volt  a  dicsőségnek. 
S  hogyha  elhordja  is  a  szél, 
Síromnál  lyány  sír,  virág  kél. 

Hejh  ha  még  ma  meg  is  halunk, 
Vigadtunk  már  és  csatáztunk, 
Mindennap  fegyverünk  éle 
Lapot  írt  a  történetbe. 
Míg  apáink  megvénültek 
S  nem  tudják,  hogy  minek  éltek ; 
Sokat  küzdöttek,  fáradtak. 
Pályabért  még  sem  arattak, 
De  tisztesség!  ők  neveltek 
Szabadságnak,  dicsőségnek, 
S  most  is,  hogy  a  honnak  adtak. 
Nékik  csak  könnyek  maradtak. 


NYÁRI  NAP,  TÉLI  ÉJ. 

Nyári  napnak  ragyogó  hevében 
Nyugszik  Andor  hűvös  bükk  alatt. 
S  elmerengve  szines  lombon  által 
Nézi  a  játszó  sugárokat. 

S  im  megnépesül  körötte  a  tér, 
Jőnek  fürge,  kisded  szellemek, 
Hall  zenét,  hall  suttogást  a  lombban 
S  táncot  lát,  melyben  keringenek. 

Rózsa  kelyhében  ring  ott  a  tündér 
Itt  szivárványt  sző  a  gyep  felett, 
Mosolyogva  búv  ez  a  sürübe, 
Mert  a  másik  pajkos  cselt  vetett. 

Ott  rovar-szárny  kisded  csolna kában 
Szállnak  által  a  légtengeren, 
Itt  a  napsugár  fényes  szalagján 
Lejtnek  föl-le,  fürgén,  sebesen. 

Harmatcseppben,  mely  virágon  állt  meg, 
Mossa  keblét  pici  kis  leány. 
Csipkés  pókháló  törülközője, 
És  ruhája  tarka  lepke-szárny. 

Vág\^ól  égő  szemmel  les  feléje 
Pajkos  szellem  a  lombok  mögül. 
És  előbb  mintsem  fölkészülhetne 
Már  forróan  öleli  körül. 

A  csermelynek  habzó  tükörénél 
Fésülködnek  tündér  alakok, 
S  ékül  kapkodják  a  gyöngyöt,  melyet 
Partra  szórnak  a  zúgó  habok. 

Fent  a  fának  sudarán  enyelgve 
Csalogatják  a  kis  gerlicét, 
És  kacagják,  hog3'ha  jön  s  párjáért 
Hasztalan,  hiában  nézdel  szét. 

Majd  a  bankát  csalják  fáról-fára 
S  ugatással  ismét  elverik. 
Majd  az  elfogott  méh  kis  lábáról 
A  mézet  rabolva  eleszik. 

Szunnyadó  Andorhoz  is  eljőnek. 
És  tipegve  lépdesik  körül, 
Majd  repülve  donganák  fölötte. 
Vidám  kedvvel,  ernyedetlenül. 

S  hullatnak  rá  friss  virág-le  veikét, 
Súgnak  néki  szép  tündér  danát. 
Majd  virágnak  szirmával  csiklandják, 
Majd  csókdossák  forró  homlokát. 

És  amint  szellőként  elsuhognak, 
Lát  Andor  száz  bájos  alakot, 
Roszul  óvott  hó  kebelnek  halmát. 
És  ki  tudja  mit  nem     láthatott? 

Hévvel  nyújtja  karjait  utánok. 
Hasztalan,  mind  elsikamlanak, 
Mig  pajzán  cirógatásaikkal 
Vissza-vissza  térnek  újólag. 

<(Most,  most  megvagy*  —  mond  Andor,  fölébred 
S  kedvesének  nyugszik  kebelén. 
Hő  csókkal  hajol  ez  homlokára. 
S  napsugár  reng  a  bükk  tetején. 


Téli  éjjel,  tomboló  viharban 
Andor  ismét  ott  a  bükk  alatt, 
Vándorbot  van  reszkető  kezében, 
Elméjében  száz  bús  gondolat. 

És  az  erdő  kezd  szörnyen  recsegni. 
Eltördelve  hull  alá  az  ág, 
Ordit  a  vad,  fú,  üvölt,  szól  a  kürt 
S  fent  a  légben  hajtnak  a  kutyák. 

Messzebb,  messzebb  már  a  rémvadászat 
S  hallik  sírás,  fájó,  reszketeg, 
S  a  fák  sudarán  vonulnak  végig 
Mint  szél,  születetlen  gyermekek. 

A  sirásra  rémkacaj  felelget, 
Légi  úton  a  boszorka  száll, 
S  merre  elmegy  a  farkas  vonit  rá, 
S  a  bagoly  odván  huhogva  vár. 

Mostan  távol  falvak  éj  harangja 
E  vadonba  rezgő  szárnyon  jő  ; 
Megszün'  a  vész,  s  a  halál  csillagja : 
A  halvány  hold  kél.  mint  gyászos  nő. 

Szemfedőt  terít  ezüst  szálakból 
S  fest  reá  száz  rémes  alakot, 
Száz  kisértet  reng  fehér  palástján, 
Melyet  a  sötét  éjre  adott. 

Kezd  a  föld  reszketni,  ingadozni, 
Sirok  nyiladoznak  mindenütt. 
És  kilép,  ki  tegnap  ment  aludni, 
És  ki  ezredévig  ott  feküdt. 

Ennek  még  fogát  ajak  borit  ja, 
Koponj'áján  leng  még  ritka  haj, 
Annak  kigyó  ül  üres  szemében, 
Rothadó  bűz  ajkán  a  sóhaj. 

S  kezdenek  dalt,  táncot  a  halottak, 
Daljok  hörgés,  táncuk  csörtetés  ; 
E  tivornya  a  velőt  fagyasztja 
Andor  csontjában,  ki  némán  néz. 

A  közepén  mostan  domborult  föl 
Uj  sír,  rajta  ifjú  lyányka  ül. 
Arca  halvány,  mellén  vérző  seb  van. 
Keblére  kisded  gyermek  dűl. 

Oly  hideg  kép,  olyan  szótlan  és  bús. 
A  nő  reszket  és  Andorra  néz, 
Míg  körüle  kacagó  rém.karból 
Nyúl  feléje  száz  velőtlen  kéz. 

Árnyék-bort  kinál  ez  árny-pohárból 
Mig  amaz  táncsorba  vonja  őt  ; 
Andor  szíve  megmozdul,  s  védni  indul 
A  felejtett  régi  szeretőt. 

Ráborul,  hogy  keblével  födözze 
Eszmél,  s  im  kopár  siron  hever. 
Téli  éjjel  halvány  holdvilágnál 
Lelkének  ezer  rémeivel. 

A  NÖ  TEREMTETÉSE. 

Szerelem!  te  vagy,  te  az  egész  teremtés 
Legnagyobb  fejdelme,  legidősb  leánya, 
Még  miljó  világink  meg  sem  születének, 
Jehováhé  mellett  trónod  is  már  álla. 

A  nagy  Elohimok  meghódoltak  neked, 
Közülök  Lucifer  maga  sem  hiányzott, 
És  ki  Jehováhnak  is  dacolva  hódolt. 
Rózsaszál- vessződnek  szinte  térdet  hajtott. 

Hajna  volt  szerelme,  Hajna  volt  imája, 
Ifiú  tündére  a  mosolygó  bájnak, 
És  nem  volt  előtte  más  gyönyörűsége, 
Más  reménye  nem  volt  a  szellem-világnak. 


Jehováhnak  jött  egy  pajkos  gondolatja, 
A  végtelen  űrben  hogy  földünk  teremtse. 
Játékául  az  ős  szellemeknek  és  im 
Gondolat  ját  menten  a  tett  is  követte. 

«Szellemek,  hü  társim!  jöjjetek,  jöjjetek! 
Mindenki  teremtsen,  mint  szeszélye  súgja, 
Közösen  készitnők  el  a  por- világot. 
Majd  meglátjátok,  mi  jót  nevetünk  rajta. » 

S  alkot  minden  szellem,  ez  sugárt,  az  árnyat, 
Ez  virágot,  az  meg  a  virágba  férget. 
Ez  dalos  madárkát,  játszi  pillangókat. 
Az  kietlen  pusztát  és  láng  gyomrú  bércet. 

Jehovah  teremtett  önképére  férfit, 
Mint  bábot  készítünk  a  gyermek-szinpadra, 
Melyen  olyan  furcsa  méltósággal  játszik, 
Szem  elől  elrejtett  sodronyán  vonatva. 

«Készen  áll  a  íöld,  most  kormányozzuk  együtt !» 
Szólott  Lucifer.  —  «Nem,  az  csak  engem  illet! 
Viszonzá  Jehovah  ;  vagy  nem  én  teremtém-e 
A  földnek  királyát ?»  —  s  amint  mondta,  úgy  lett. 

A  szelídebb  lelkek  megnyugodtak  benne, 
A  meghódoltak  közt  első  volt  szép  Hajna, 
Csak  néhány  törhetlen  volt  még  Luciferrel, 
Amint  a  hűséget  büszkén  megtagadta. 

Folyt  a  harc.  Csupán  őt  vágyott  megn^/erhetni 
Jehovah,  s  csábitá  kedvese  kezével, 
Ámde,  az  kinek  nem  volt  üdve,  csak  e  kéz  — 
Békedíjul  mostan  mégsem  fogadá  el. 

«Nem,  soha  se'  birjam  inkább  szeretőmet, 
És  bolyongjak  kósza  lélekként  az  éjben, 
Mint  hogy  birjam  őt,  de  ily  gyáván  od'  adjam 
önbecsem  érzését  érette  cserében. 

Birok  én  alkotni  még  egy  uj  világot, 
S  Hajna  lesz  világom  áldó  istensége, 
Vagy  birom  tiédet  Jehovah  megrázni, 
És  ismét  csak  Hajna  lesz  kegyelmem  bére.» 

Szólott  Lucifer  s  folyt  a  harc  uj  erővel, 
Mig  végtére  győzött  Jehovah  hatalma, 
S  mint  mindig,  úgy  itt  is  a  vesztő  lett  vétkes, 
S  a  győzőé  lett  az  érdem  koszorúja. 

Lucifer  száműzve  búsan  elbolyongott, 
Átok-  s  kárhozattál  megtörött  keblében, 
Megveté  a  boldog  meghódoltak  sorsát. 
Üdvét  elfeledte,  csak  szép  Hajnáját  nem. 

És  midőn  az  éj  jött  gyászos  holló-szárny  nyal, 
Vissza,  ellopózott  a  menny  ajtajára. 
Egy  tekintetért  a  szép  Hajna  szeméből, 
Egy  pillantásért  a  régi  boldogságba. 


Hajna  épen  ott  állt  a  menny  ajtajában, 
S  busán  elmerülve  a  vak  éjbe  néze  ; 
Száműzött  hívének  gondola  sorsára, 
Nagyszerű  buktára,  forró  szerelmére. 

Lucifer  átfogta,  csókot  égetett  rá, 
S  Ő  nem  tudta,  álma  folytatása-é  ez. 
Vagy  való?  Azt  érzé  csak  rengő  kebellel, 
Hogy  bár  fájt,  mit  érzett,  mégis  olyan  édes. 

És  midőn  fölébredt  Lucifer  karjában, 

Az  égből  száműzve,  itt  földünkön  volt  már, 

Megfertőzteté  őt  kedvesének  csókja. 

Rá  többé  bocsánat,  rá  többé  üdv  nem  vár. 

Lucifert  ellenben  megszentelte  a  csók, 
Pártos  társaihoz  már  többé  ő  sem  fér, 
Nincs  hát  maradásom  égben  vagy  pokolban. 
Csak  földünkön,  köztök  mely  közömbös  liarctér. 

És  az  ölelésnek  mennynek  ajtajánál 

Lyánka  lett  gyümölcse,  —  ördög,  angyal  lyánya, 

í'""ölfogták  szülői,  elvivék  s  letettek 

Az  alvó  Ádámnak  vágy  teljes  karjába. 

Ádám  ébredt,  titkos  vágy  voná  a  lyánj'hoz, 
Ugy  érzé,  mint  hog5'ha  oldalából  lenne, 
Nem  tudá,  hogy  angyal  s  ördögnek  csökj  ál  )ól 
Lőn  kínul  és  üdvül  a  leány  teremtve. 

Ámde  Lucifer,  a  zord,  és  szende  Hajna 
Csakugyan  világot  alkotott  magának, 
Mert  mióta  nő  van,  áldást,  átkot  szórva 
Az  emberi  szívben,  folvvásí  uralkodnak. 

KARÁCSON  KOR. 

Zúgva  n3'argal  a  szél,  hordja  a  havat, 
Mindenekre  tiszta  fénypalástot  ad ; 
Egyaránt  borít  el  bércet,  völgyeket, 
Tán  az  egyenlőség  tart  ma  ünnepet. 
Ünnep  van  valóban,  im  a  büszke  vár 
Dús  világitásnak  özönében  áll. 
Fényes  csarnokából  hangzik  a  zene, 
S  vad  dombérozásnak  hangja  jön  vele. 
Vár  alatt  útfélen  ül  kolduscsalád, 
Férj  s  nő  átkarolva  tartja  magzatát, 
Keblök  melegével  óvják  gondosan 
S  rajok  elterítve  egy  rossz  gúnya  van. 
így  ülnek  sokáig,  némán,  reszketeg, 
Mig  a  férjnek  aj  ki  szólni  kezdenek  : 
«Ma  ülik  karácson  szentelt  ünnepét, 
A  nép  megváltója  ez  a  nap  szülétek  ; 
Jó,  hogy  ez  egy  emlék  megmaradt  reánk. 
Mert  feledtük  volna,  hogy  megváltatánk. 
Oh  hatalmas  Isten,  hát  miért,  miért 
Ontatál  fiaddal  értünk  drága  vért? 
Hogy  dombérozásra  több  ünnep  legyen, 
S  a  nép  rab  maradjon  véges- végtelen? 
Cél  után  fáradni,  küzdeni  dicső. 
Elfeled  mindent  bajt  aki  célhoz  jő. 
Ah  de  én  mért  hordom  a  szörnyű  igát, 
Csak  hogy  életemet  nyomorogjam  át? 
S  amelyet  kiküzdök,  életem  minek. 
Hogy  legyen  igámat  hordani  kinek? 
Rettentő  körút  ez,  mel3-nek  vége  nincs. 
Egy  kétségbeejtő  örökös  bilincs. 
Vagy  nagy  ég!  meg  volnánk  váltva  általad, 
És  igába  tart  csak  zsarnok  akarat? 
Úgy  még  jön  idő,  mely  újra  törvényt  tesz. 
S  a  megváltó  újra  kunyhó  sarja  lesz. 
Hátha  e  biró  még  az  én  gyermekem? 
Oh  takard,  takard  nőm,  gonddal  édesen. 

Jöjj,  jöjj  közelebb,  így,  hajtsd  reám  fejed, 

Hadd  tomboljon  a  szél,  rossz  szűrünk  felett, 

Szálljon  a  hó,  itten  vad  dühe  nem  ér  .  .  .» 

S  im  leszáll  közéj ök  enyhadó  tündér, 

Édes  álomképet  sző  rajok  keze, 

S  boldogok  mindhárman  :  férj,  nő  s  gyermeke. 

S  hogy  zordon  valóság  ne  verhesse  fel, 

Lassan  eltakarja  őket  hólepel  — 

A  várból  öröm  száll,  —  zúg  a  téli  szél  — 

A  család  helyén  csak  kis  hódombot  ér. 


EGY  VETÉLYTÁRSHOZ. 

Elárulál!  —  oh  gyermekéveinknek 
Kisértete,  mondd,  nem  jött-e  eléd? 
Nem  borzadtál-e,  mint  a  templomrabló, 
Midőn  a  legszentebbet  illeted? 

E  legszentebb  nem  más,  mint  a  barátság. 
Lelkünk  magával  égből  hozza  le, 
Nem  függ  szárnyán  sem  érdek  ronda  mocska, 
Sem  élvezetnek  önző  ingere. 

S  te  könnyelműen  dobtad  el  cserébe 
A  nő  porban  csúszó  szerelmeért, 
Mel)mek  még  röpte  sincsen  a  siron  túl. 
Mert  az  anyaggal,  szépséggel  alélt. 

Mely  mint  virág  ragyogni  van  teremtve, 
S  gyümölcsöt  hozva  már  el  is  veszett. 
Mint  tánc,  zene,  pár  percre  ha  mulattat, 
De  nem  foglalja  el  a  szellemet. 

Vagy  az  iskolában  él  csak  a  barátság, 
S  az  életnek  zajától  elrepül? 
Mindegy,  barátom,  én  el  nem  Ítéllek. 
Az  ég  itél  az  árulás  felül. 

Madách  Imre  munkái.  13 

És  az  lesz  átkod,  amiért  eladtál  : 
A  szerelem.  Rá  bízván  sorsodat, 
Tenger  habjára  alapítál  csendet, 
Fövény  alapra  márványvárakat. 

Mért  nem  válasz  tál  csúnya  nőt  magadnak 
Vétkezni  renyhét,  bűnre  ostobát, 
Az  vitte  volna  némi  türelemmel 
Mindennapiságodban  az  igát. 

De  nézzed  oh  hölgyednek  báj -vonásit, 
Az  életet,  mely  rajtok  tündököl, 
Fog-e  az  majd  mind  szűk  körödbe  férni. 
Vagy  mint  vad  ár  fölzajlik  és  kitör? 

Csak  addig  jó  a  nő,  mig  azt  se  tudja, 
Hogy  rosszá  is  lehet,  ha  úgy  akar  ; 
Ő  tudja  már,  mert  elbirt  hagyni  engem 
És  bennem  a  varázst,  mely  véd,  takar. 

Elárul  téged  is  később  bizony  nyal, 
Talán  egy  érdemetlenebb  miatt. 
Vagy  nem  hiszed,  hogy  ily  cserét  tehetne? 
Hisz  nő  elméje,  vágya  ingatag! 

Kietlen  puszta  szíve  birodalma, 
S  ha  reng  fölötte  fényes  bűvölet, 
Mi  dalra,  üdvre  költ,  nem  ő  sugárzza. 
De  lelkünk  az,  mi  fényárt  rája  vet. 

Mit  vesztettem  hát?  bálványok  dülének 
Szivemben  össze,  semmi,  hogy  velők 
Lelkemnek  istenségét  is  kilöktem, 
Kihalt  világon  egyedül  ülök. 

Az  ördög  jön  és  gúnyosan  vigasztal. 
Vigadj  hűtlen  nő  —  rossz  barát  veszett  — 
Nincsen  ki  osztályrészedet  szűkítse. 
Magad  vagy  úr  egész  világ  felett. 

FOGSÁGOMBÓL. 


I. 

Messze  földnek  gyászos  börtönéből 
Jön  hozzátok  e  kicsiny  levél, 
Mint  madárdal  szabadon  csapongva, 
Bár  dalosa  szűk  fogságban  él. 

Most  értem  már,  oly  fájó  gyönyörrel 
Hogy  mit  hangicsál  a  rabmadár. 
Énekével  lopva  a  szabadba 
Menekül,  és  kis  fészkére  jár. 

Érzed-e,  nőm,  lelkem  suhogását, 
Mint  rejtélyes,  zokogó  szelet? 
Érzed-e,  ha  homlokon  csókollak 
És  utánad  a  két  gyermeket? 

Kedvteléssel  látom,  kis  körödben 
Minden  úgy  megy,  mint  megszokta  rég. 
Még  nyomom  sehol  snics  eltörülve, 
S  mostan  lenne  csak,  hogy  elmének. 

Ablakhoz  futsz,  mintha  várva  várnál, 
Kis  fiacskám  kérdi,  hol  apám? 
Székem  ott  áll  könyves  asztalomnál, 
Istállóban  tombol  paripám. 

Látom,  látom,  érzitek  hiányom, 
Oh  mi  édes  szivemnek,  mi  jó! 
Oh  de  a  kor  mint  viz  összesimul 
A  barázdán,  mit  vág  a  hajó. 

Kedvesünk,  ki  messze  válik  tőlünk. 
Nagy  hiányt  hagy  szivünk  fenekén, 
Mintha  a  legszebb  tőt  kiszakítják 
Dús  virágágy  kellő  közepén. 

Oh  de  a  virágok  összenőnek, 
A  hiány  fogy,  kisebbül  a  kár  ; 
Mig  a  kedves  hogyha  visszatérne, 
Ütban  lenne  s  helyt  sem  lelne,  már. 

Oh  de  a  nap,  úgy-e,  messze  van  még? 
Látod,  látod  eszmém  mily  sötét .  .  . 
Szellememhez  van  ragadva  az  árny. 
Melyet  a  börtön  foglyára  vét. 

Súlyos  az  árny,  rémek  népesítik 
Mint  sirt,  melyben  érző  sziv  lehel. 
Hallja  még  az  élet  lüktetését, 
S  fél,  feledve,  részvétlen  vesz  el. 

Hát  fiacskám?  Sorsomról  tanítsd  meg. 
Hogy  míg  él  soh'se  feledje  el, 
És  erényt,  bűnt  mérni  ne  tanuljon 
A  siker  hiú  mértékivel. 

A  hatalmas  törvényt  lát,  lerontja, 
Mint  egy  Isten,  tesz  amit  akar, 
Egy  van  mégis,  amin  nincs  hatalma, 
Melyet  lelkünk  mint  kincset  takar. 

Lám!  körülem  sem  mosolyg  az  élet, 
Barna  szűk  fal  a  bús  láthatár. 
Ámde  fenn  az  égnek  egy  darabját 
Látom,  melyen  csillag-irat  áll. 

S  értem,  mit  bir  itt  lenn  a  hatalmas. 
Értem  oda  fenn  az  istenit, 
S  fenncsapongok  amíg  kongni  hallom 
Ajtómnál  az  őrnek  lépteit. 

Kis  leánykám!  néki  mit  izenjek? 
Mind  hiába,  ő  nem  értne  meg!  — 
Most  tanulja  még  csak  mondogatni, 
Mik  szivünknek  legszentebb  nevek. 

S  épen  mostan  nem  csókolhatom  meg. 
Épen  most  nem  látja  az  atyát  ; 
Kérdené  ki  az,  ha  visszatérnék, 
Félne  tán,  mint  idegent  ha  lát. 

Oh  tanitsd,  tanitsd  meg,  nőm,  nevemre, 
És  tanitsd  meg,  mint  szeret  a  nő. 
Hogy  majd  egykor  ő  is  tenni  tudjon, 
Úgy,  miként  te,  hogyha  nagyra  nő. 

És  azoknak,  kiknek  sziveikben, 
Úgy  mint  eddig,  most  is  van  helyem. 
Mondd  :  ne  szánjanak,  könnyet,  sóhajtást. 
Jól  tudják  ők,  hogy  nem  kedvelem. 

Tenger  éltem,  rajta  most  vihar  zúg, 
ők  a  gyöngj'ök,  melyeket  kimos, 
Sajnálhatni-e  azt,  akinek  még 
Balszerencse  is  kincseket  hoz? 

Szent  halott  a  hon,  mi  az  utódok, 
Szenvedést  hagyott  csak  ránk  keze, 
Szégyenelném,  hogy  szent  hazámnak 
Én  lennék  felejtett  gyermeke. 

Oh  ne  irigyeljék  azt  barátim, 
Pótolják  inkább  a  helyemet, 
Vigalomban  igyanak  helyettem, 
És  ha  az  idő  jön,  tegyenek. 

II. 

Jó  természet,  mely ly el  Istenem  megáldott, 
Most  a  próba  napján  emberül  megállott  ; 
Aki  a  világot  mosolyogva  néztem, 
Meg  nem  törve  várok  hosszú  türelemben. 
Oh  pedig  bájos  volt,  melytől  eltépettem, 
Melyben  munkálkodtam,  költöttem,  szerettem. 

Az  a  kis  világ,  és  most  elválva  tőle, 
Van  szüksége  szümnek  nem  csekély  erőre. 
Fel-feltünedeznek  képei  előttem, 
Édes  tarkaságunk  elszorulva  nézem, 
Mint  édes  visszhangját  a  tündér  regéknek, 
Melyeket  télestén  tűzhelynél  mesélnek. 
Látom  házikónkat  csendesen,  szerénj'en 
Állani  akácok  titkos  rejtekében, 
Nyiltan,  védtelen,  mert  el  nem  költi  vágyát 
irigynek,  hiúnak  ;  küszöbén  nem  lép  át 
Csak  jó  pajtás  és  hoz  ünnepet  a  háznak, 
Szívességet  néz  csak  s  lel  kedvet  magának. 
Látom  udvarunkban  mint  munkál  serényen 
A  cseléd  danolva,  mint  saját  körében, 
Aki  fárad  értem,  és  danolni  látom. 
Legszebb  diadalmam,  tiszta  boldogságom. 
Látom  a  kis  forrást  lábánál  a  hegynek  : 
Siető  hullámi  édes  dalt  rebegnek. 
Sokszor  ellesem  azt  tőle  nyári  este, 
Mig  a  bükk  borongó  gyászban  állt  fölötte. 
S  mig  felém  szállott  a  rétek  illat-árja, 
Megcsendült  a  régi  templom  kis  liarangja. 
Oh  vén  templom  látlak,  látlak  a  dombélen. 
Mely  alatt  a  helység  nyúlik  el  szerényen, 
Nálad  gyűltek  össze  harmat-ülte  pázston 
Táncra  és  daliásra  nyári  éjtszakákon, 
Ifjak  és  leányok,  mellettök  csendesen 
Állott  a  temető  a  holdnak  fényében. 
Kertünknek  széléig  marhák  legelének, 
Szólott  a  tilinkó,  fénybogárkák  égtek  ; 
Ott  álltunk  kapunkban,  nőm  emlékszel-e  még. 
Amint  a  tündéri  képen  elmerengénk? 
Akkor  tértünk  vissza  a  messzelátóról, 
Honnan  a  szem  széles  földet  bebarangol, 
És  a  gondolat  mint  sas  repül  fölötte, 
Mignem  az  éj  árnya  lassanként  belépe, 
Csillagok  tűntek  föl  s  sötétkék  égen, 
Választánk  közűlök  már  hazamenőben. 

Elnémul  már  minden,  a  pásztor  nótája 
Kisért  el  csak  minket  kertünk  kapujába. 
Oh  e  bűvös  körben  magamat  ha  látom, 
Olyan  idegennek,  oly  másnak  találom, 
Attól  ami  lettem,  hogy  köztem  s  közötte 
Semmit  sem  lelek,  mi  együvé  kötözne. 
Hajh  de  nem  tovább,  el,  el  emléketekkel, 
Aki  tűrni  birok  meg  nem  tört  kebellel, 
Küzdeni  a  sorssal,  veszteni  erőmet. 
Hogyha  ábrándozni  kezd  szivem  felőled. 
Most  pedig  csak  várni,  várni  kell  nyugodtan, 
Minden  szenvedésben  egy  vigasztalás  van  : 
A  tudat,  mindennek  hogy  megjön  a  vége. 
A  megszabadulás,  a  megnyugvás  véle, 
S  ami  most  gyötör,  mi  sújt,  midőn  múlttá  lesz, 
Győzelmes  Jelkünkbe  egy  emlékgyöngyöt  tesz. 

III. 

Eljött  hát  a  szabadulás  napja. 
Végre,  végre  megnyílt  börtönöm. 
Arcom  illatos  szellő  csókolja, 
Enyhe  hangja  részvevő  öröm. 

Hogy  körűizajong  e  gondtalan  nép, 
S  ennyi  közt  nincs  egyik  is  talán, 
Aki  értené,  hogy  a  szabad  lég 
A  boldogság  és  élet  csupán. 

Elkábulva  tántorgok  közöttök, 
A  szabadulástól  úgy  elszokám 
Végtelenig,  hogy  már  szinte  ellök, 
Félelem,  szédület  .száll  reám. 

Börtönömnek  szűk  körébe  szokva. 
Mint  madár,  mely  szállni  elfeledt, 
Visszanézek  és  sötét  alakja, 
Mint  kisértet,  úgy  látszik,  követ. 


El,  csak  el,  majd  elrejtesz  öledbe, 
Természet,  te  rég  látott  barát  ; 
Úgy  mosolygsz,  mint  bucsu-perceidben, 
Bár  azóta  egy  tél  zuga  rád. 

Oh,  ha  ott  is  mind  ezt  igy  találnám, 
Hol  szivem  szeretteit  hagyám! 
Vajh  a  nyárnak  kéje  vár-e  ott  rám 
Vagy  hideg  telet  lelnék  csupán? 

Oh,  ki  tudja?  Az  tartott  fel  eddig. 
Hogy  lelkem  közétek  visszajárt, 
S  bár  viharnál  a  vágy  gyorsabban  vitt, 
Szívemnek  még  mindig  lassan  szállt. 

S  most,  midőn  szabad  vagyok  mehetni, 
Aki  úgy  epedtem  értetek, 
Minden  léptemnél  erőm  enyészni 
Érzem,  s  a  jövőtől  rettegek. 

Keblem  elszorul,  szorongva  kérdem! 
Mit  lelek,  nem  ért-e  semmi  baj? 
S  hogyha  a  kis  házküszöbhöz  értem. 
Mosolyod  fogad-e,  vagy  sóhaj? 

Minden  eszmédet  láttam  születni, 
Mellyel  ébredsz  s  elnyugszol  megint 
E  kedves  dalt  durván  összetépni 
Küldte  a  sors  a  válási  kint. 

Hogy  kötöm  meg  s  értem  meg  ismét 
Ezt  a  már-már  elfeledt  zenét? 
Sziveink  közt  annyi  idegen  kép 
Mérges  árnyat  mindkettőnkre  vét. 

Itten  állok  végre  s  félve  félek 

Fellebbenteni  a  kárpitot, 

Mig  mindnyájatokat  átölellek 

S  egy  csók  mindent  magyarázni  fog. 

ELVEINK. 

Hűs  őszi  est,  a  szél  sivítva  jára, 
S  kocogni  jött  szobámnak  ablakára. 
Szobámban  halvány  lángú  lámpa  ége, 
Én  gondolkodva  néztem  bús  szemébe, 
És  éjsötét  volt  lelkem  gondolatja, 
Előttem  állt  az  inség  rémalakja. 
Hányan  éheznek,  fáznak  most  az  éjben. 
Mig  én  világom  kényelemmel  élem! 
így  elmélkedtem  s  kissé  fázni  kezdtem. 
Egy  jó  palack  bort  hát  elembe  vettem. 
És  ivogattam  mindent  elfeledve  .  .  . 
Ah  lám  az  ember  ilyen  gyenge,  gyenge! 

Kifogyván  végre  a  bor  a  pohárból, 
Gondolkodám  a  bor  áldott  hónáról. 
Hazámnak  halvány  képe  állt  előttem. 
Én  vele  sírtam,  a  jövőn  törődtem. 
Oh  aki  érze  honfibút  a  férfi, 
Azt  már  nagyobb  bú  e  földön  nem  éri, 
Mert  minden  kín  csak  édes  szenvedés  lesz. 
Mely  e  keservtől  egy  percünket  elvesz, 
így  elmélkedtem  s  egy  kicsinyke  pára 
Fájó  szúrással  a  szemembe  szállá. 
Én  feljajdultam,  mindent  elfeledve  .  .  . 
Ah  lám  az  ember  ilyen  gyenge,  gyenge! 

A  halvány  lámpa  lassudan  kihamvadt 
S  engem  még  ébren  tárta  lelki  bánat. 
Gondoltam  szívem  bús  történetére, 
A  zord  halálra  s  a  lyány  szép  szemére. 
Oh  akit  a  sors  ily  vadul  lesujta. 
Hogyan  lehetne  annak  földi  nyugta! 
Szivembe  nem  fog  az  többé  belépni, 
Vagy  a  hitványát  én  fognám  kitépni, 
így  elmélkedtem  mindig  halványabban, 
Mig  elcsitult  a  gondolat  agyamban, 
És  elaludtam,  mindent  elfeledve.  .  .  . 
Ah  lám  az  ember  ilyen  gyenge,  gyenge! 


CSAK  BÉKE,  BÉKE. 

Üj  még  a  sir,  szent  halma  még  kopár, 
Halottjának  még  vérzik  kebele, 
Ki  a  szabadság  kétségbeesett 
Végső  küzdésében  elvéreze. 
Hős  szelleme  még  el  sem  nyugodott. 
Szárnycsattogása  most  is  hallik  ott, 
S  ti  alkudoztok  már  a  békeért 
Odadva  minden  elvet  és  szent  vért. 

Nem  féltek-e,  nem  féltek-e  pulyák, 

Hogy  a  halottak  átka  teljesül 

S  melyet  kikoldulátok,  békétek 

Lassú  halál  nyugalmába  merül? 

Küzdés  az  élet,  nyugvás  a  halál ; 

Ha  nyári  égen  fergeteg  is  áll. 

Mit  féltek!  így  virul  fel  a  vidék, 

S  ha  itt-ott  fujt  is,  nem  nagy  veszteség. 

Ti  tömjénnel  vívjátok  az  eget. 
Mit  döngetéssel  vívott  a  Titán  : 
Ti  fényleni  kívántok  s  égni  nem. 
Mit  a  rothadt  fa  tud  maga  csupán. 
örüljetek  csak  békéteknek  hát, 
Mint  féreg,  ha  oroszlánt  vérben  lát. 
Tenyésszetek.  Én  küzdve  bukhat om. 
De  a  sorssal  sohasem  alkuszom. 


A  HALÁL  KÖLTÉSZETE. 

I. 

Miben  van  olyan  nagyszerű  költészet. 
Rejtélyes  mélység,  mint  benned,  halál: 
Ki  ott  lakol,  hol  a  korlátos  élet 
A  végtelennel  kezet  fogva  áll!  — 

Vadon  zajong  az  élet  működése. 
Erőlködik  és  küzd  a  sokaság, 
Egymást  törik  hullámi,  mások  buktán 
Emelkedik,  ki  a  fölszinre  hág. 

Csusz  a  nyomor,  görbedve  szidja  sorsát, 
Emelten  jár  a  vétkes  hatalom. 
Dicsőségért  lemond  ez  az  örömről, 
Amazt  emészti  kincs  utáni  szomj. 

Tündéri  áránd  az  ifjú  világa, 
xVIig  a  hivőé  lemondás,  ige. 
Ez  élvet  kerget,  amaz  igazságot, 
Mit  fátyolával  Isten  elfede. 

S  tovább  rohan  mind,  vélvén  a  tömegtől 
Az  ő  ösvénye  messze  elszakad, 
S  míg  minden  más  a  pusztaságba  téved. 
Csak  ő  leié  meg  az  igaz  utat. 

S  imé  eléjök  lépsz,  halál,  szeüden 
Magadhoz  térited  mindnyájukat, 
S  öledben  megbékél,  mi  az  imént  még 
Haraggal  zúgott,  százfelé  szakadt. 

Oh  vajh  mi  rosszul  ismert  tégedet,  ki 
Undok  rémnek  festett,  szent  anya  vagy. 
Kinek  hangját  a  gyermek  hogyha  hallja. 
Jő  és  minden  játékot  abbahagy. 

Kebledre  dűl,  s  te  könnyeit  letörlöd, 
Leleplezed  a  titkok  fátyolát, 
S  hiú  törekvéseit  elcsitítod 
Dalolván  néki  a  halál  dalát. 

Édesnek,  szépnek  kell  e  dalnak  lenni, 
Melyet  tanyáján  a  halál  susog, 
Hogy  a  létnek  hullámi  rá  figyelnek 
És  a  vad  szenvedély  elandalog. 

Csodáljam-e  hát,  hogy  félénk  madárként 
Költészetem  is  messze  menekül 
Az  utcának  zajától,  s  megpihenni 
A  csendes  sirnak  szent  ormára  ül? 


II. 

Halál,  halál,  száz  alakú  tündér  te, 
Hogy  szellőztessem  arcod  fátyolát, 
Midőn  lelkem  már  sejt,  megfogni  nem  bir. 
Mert  elkábulva  uj  alakba'  lát? 

Kinek  imént  még  mint  szelid  anyának 
Magához  inte  jótevő  keze, 
Villámot  szór  most  s  nagyszerű  alakja 
Mond  :    én  vagyok  a  sorsnak  Istene. 

Fejét  a  csillagdús  ég  koszorúzza, 
Inogva  reszket  a  föld,  melyre  hág, 
Dül  és  rombol  minden  tekinteténél, 
S  minden  rom  ismét  egy-egv  uj  világ. 

Emelt  homlokkal  jár  a  harcmezőkön 
És  nemzeteknek  ír  ott  végzetet. 
Jár  büszke  trónok  eldűlt  romiadékin. 
Jár  elfelejtett  Istenek  felett. 

Keresztül-nyargal  a  széles  világon. 
Zúgó  viharral  tüzes  paripán. 
Oroszlánnal  játszik  puszták  fövényén. 
Jégpalotát  lakik  a  föld  sarkán. 

Vulkánt  hamvaszt  el,  bérceket  mos  széjjel, 
Tengert  száraszt  ki  megtölt  völgyeket. 
Felkerekíti  a  puszták  homokját 
Its  száz  hiú  emberműt  eltemet. 


205 


S  csak  ott  hol  ő  van,  ott  van  Isten  háza. 
Csak  benne  látjuk  istenünk  képét, 
Mint  a  napot,  mely  elvakit  fényével 
Árnyában  látjuk,  mit  a  tóra  vét. 

És  megnyugszunk,  hogy  mint  hü  szolga  által 
Isten  mindent  halál  által  teszen, 
Mert  mint  igy  dúl,  tisztit  és  a  sirból 
Ifjultabb  élet  bölcsője  leszen. 


111. 

Mit  is  szülhetne  nagyszerűt,  költőit 
Az  élet,  költőitlen  korcs  maga. 
Kalmár  lelkének  bélyegét  hordozza 
Átok  gyanánt  minden,  mit  alkota. 

Fénytermei  csak  büszke  kőrakások, 
Miket  hiúság  és  nyomor  emel, 
Piarcai  önérdekű  ícözdtérek, 
Hol  lelkünk  csak  botránkozásra  lel. 

Sáfárkodik  közöttök  kisszerű  iaj, 
És  elriaszt  minden  költészetet, 
Mig  a  romlás  nehézkedik  fölébe 
S  a  hétköznapnak  rögtön  véget  vet. 

Elfut  előle  a  mozgalmas  élet, 
S  ha  a  korcsfaj  hiú  zaja  eláll. 
Akkor  szétnéz  s  ünneplés  világát 
Megszenteli  csókjával  a  halál. 

Rejtélyes  dicst  von  a  rom  homlokára, 
Legendát  sző  a  puszta  kő  fölé. 
Felássa  a  gyöngyöt  a  düledékből, 
Helyezhetvén  a  csillagok  közé. 

S  mint  martyr,  aki  a  vérkeresztelésben 
Tisztúla  meg,  nyer  csillagkoszorut, 
Ugy  em.bermű  is  a  romlásnak  csókja 
Által  megszentesűl  és  dicshez  jut. 

A  circus,  melyen  nincs  egyéb  nesz,  mintha 
Egy-egy  követ  söpör  le  vad  madár, 
A  fórum,  melyen  már  csak  bujtovány  leng, 
S  a  szél  felejtett  szónokszéken  jár, 

Nagy  dolgok  színhelyévé  alakul  át 
Annak,  ki  érez,  gondolkodni  tud, 
S  úgy  lép  belé,  mint  rejtélyes  szentélybe, 
Mig  a  kis  lélek  magányától  fut. 

Amott  a  multak  felidézett  lelke 
Zug  el  mint  nagyszerű  tragédia, 
Itt  a  küzdelmek  elhaló  zajából 
Kél  nemesülten  a  história. 

És  Isten  is  gyönyörködni  kezd  bennök, 
Hol  a  festék  lehullt,  teremt  mohot, 
Hol  az  oszlop  ledült,  dús  kárpótlásul, 
Karcsú  virágos  hársfa  nő  ki  ott. 

Zengő  fészket  rak  a  beomlott  simák 
Bozótos  ormára  a  kis  madár, 
S  az  elpusztult,  az  elfeledt  oltárra 
A  kis  tücsök  még  ciripelni  jár. 

S  midőn  szép  nyári  nap  a  szomszéd  dombon 
Botjára  dül  a  pásztor  s  andalog. 
És  nyája,  mintha  szinte  gondolkodnék 
Bámul,  bámul,  mig  a  kolomp  konog. 

Vagy  estve  a  pásztortüzek  kigyúlnak, 
Vijong  a  bibic,  hol  a  nyáj  legel, 
A  hold  felkél,  és  legfényesb  sugara 
Reng  a  romon  mint  tündéri  lepel : 

,\kkor  rejtélyes  dalt  susog  a  szellő, 
Mely  a  romoknak  kúpjain  elment, 
Ezer  csoda  kél  lengő  árnyékukban, 
Kitárja  titkát  a  sír  oda  lent. 

S  mig  századoknak  költői  nerntője 
A  hallgatag  oszlopsorok  közt  jár, 
Az  ámuló  pásztornak  kurjongása 
Bent  borzalomnak  miatta  eláll. 


IV. 

Romlás!  ki  a  követ  megdicsőíted. 
Nincs-e  irgalmad  emberek  iránt? 
A  várost  szent  rommá  teszed  s  azokkal, 
Kik  egykor  birták  azt,  kezed  mint  bánt? 

Elszállt-e  a  nagyság  is  a  tömjénnel. 

S  az  eldűlt  oltár  eltemette-e, 

Vagy  mint  a  szél  elnyargal  a  romok  közt, 

Elzúg-e  a  dicsőség  is  vele? 

Nem,  nem,  halál  a  nagy  lelkek  barátja, 
Ö  osztja  szét  a  csillagkoszorút. 
Csak  a  sirnak  vak  éjjelén  keresztül 
Vezet  fel  a  magasba  biztos  út. 

Oh  szolgalelkü,  kishitű  az  élet. 
Gyáván  hajol  meg  bálványok  előtt, 
Csókdossa  a  szekérnek  kerekét,  mely 
Diszmenetében  eltapodja  őt. 

Ha  a  valódi  nagynak  káromlás  jut, 
Maszlag-pohár  vagy  véres  feszület. 
Tapsol  a  pór,  mert  kárörömmel  nézi 
A  törpe,  hogvha  egy  nagy  elesett. 

Reá  hajol  és  gúny  mosó  lylyal  arcán 
Kicsinyes  gyöngéit  keresgeti, 
És  mintha  önmagát  mentné  ki  véle, 
örül,  ha  egy-két  foltját  felfedi. 

Oh  fáj,  fáj  látni  a  nagynak  bukását, 
Holttestét  nem  kiséri  senki  sem. 
Félvén  a  tisztességgel  tán  azoknak. 
Kik  most  erősek,  kedvetlent  teszen. 

Hát  nem  tudják  e,  hogy  egykor  majd  ők  is 
Le  fognak  tűnni,  s  a  hitvány  tömeg, 
Mely  sirni  fél  s  most  őket  hordja  díszben, 
Később  elestök  tapsolandja  meg. 

Kegyelet  hát  az  elesett  vágytársnak. 
Mit  sirján  gyújtunk,  a  mécs  nékünk  ég  ; 
Hogy  győztünk  itt,  elég,  biró  közöttünk 
Úgyis  más  lesz  majd,  a  sir  és  az  ég. 

Oh  fáj,  fáj  látni  a  nagynak  bukását 
Mint  hogyha  Istenszobrot  döntnek  el, 
Mit  áhitat  emelt,  népek  imádtak, 
S  most  gúnyosan  tapod  hitlen  kebel. 

A  porban  fekvő  Istenség  képének 

Nem  vallja  hívéül  ki  sem  magát. 

Sarat  dob  rá  s  mond  :  im  hogy  lenne  Isten, 

Ki  jelt  még  e  köszöntésre  sem  ád. 

Nem  mond  hálát  azért  ki  sem  a  napnak, 
Mert  egy  világnak  szüli  a  tavaszt. 
Hatását  csak  kicsiny  énjéhez  méri, 
S  ha  szenvedett  alatta,  szidja  azt. 

De  türelem  csak,  míg  jő  az  enyészet, 
Az  üldött  nagyság  e  védszelleme, 
S  midőn  az  önző  érdek  s  félelemnek 
Elhangzott,  elhalt  kisszerű  nesze. 

Ott  vész  a  sirban  a  bitorlott  nagyság, 
Mig  a  valódi  győztesen  kikél, 
S  midőn  egészen  elvété  az  embert, 
Félisten-képen  ujolag  felél. 

Menten  minden  salaktól  a  legenda 
Rejtélyes  és  magasztos  lepliben, 
S  ha  a  bámuló  késő  ivadékok 
Előtt  alakja  ekként  megjelen  : 

Ez  ő,  ez  ő,  mondják  majd,  kit  kortársi 
Megkövezének,  oh  jaj,  a  vakok, 
De  sziveinkben  szent  leend  örökké, 
Mig  percenként  gördülnek  századok. 

Mint  Krisztus,  akit  szintén  felfeszített 
Az  élet,  e  kislelkü  uzsora, 
Mig  a  halál  keresztjének  szent  oltárt, 
Magának  Isten  jobbján  helyt  ada. 


V. 

Ifjú,  zajos  városnak  közepette 
Állok  magamban  csendes  piacon, 
Körülem  dudva  nő,  homok  terül  el, 
Felettem  csillaghímes  ég  vagyon. 

Hallom,  mint  zúg  le  a  Dunának  árja, 
Kelet  s  nyugotra  tárván  karjait, 
Éjszakról  a  Kárpát  idáig  nyui  le, 
Délrül  belátom  alföld  sikjait. 

S  mint  hogyha  mindez  titkos  szót  hallgatna 
S^  mint  hogyha  e  szó  lenne  a  halál. 
Ügy  érzem,  lelkem  reszket,  és  reá  is 
A  sirnak  nagy  bús  gondolat  ja  száll. 

Elszenderült  a  városnak  mozgalma, 
Napszámát  végzé  minden,  és  pihen, 
Hogy  holnap  uj  erővel  szembe  szálljon 
Kalmárkodása  kis  küzdelmivel. 

Hejh  ilyen  az  ékt,  tán  nincsen  senki 
Mindnyájok  közt,  ki  téged  sejtene. 
Ki  e  téren  felkelsz,  midőn  lenyugodt 
A  város,  múlt  napok  nagy  szelleme. 

Ki  sincs,  ki  értené,  hogy  majd  ha  egykor 
E  város  végálomra  szenderül, 
S  elvész  mint  buborék  minden  mi  benne 
Most  fénylik  és  küzd,  fárad  és  örül  : 

Ha  ércjármát  az  ős  Duna  lerázta. 
A  vár  ledül  s  a  termeken  fü  nő  : 
E  tér  fog  élni  csak,  s  zarándokolva 
Hozzá  távolról  ájtatos  nép  jő. 

Kicsinyszer ü  az  élet,  ritkán  jőnek, 
Mint  röpke  álmok,  nagyszerű  napok, 
Talán  csak  hogy  ne  essenek  kétségbe 
Embemagyságon  törpe  századok. 

Miijók  elvesznek  s  nem  marad  utánok 
Nyom,  mig  egy  jő  s  felvési  nagy  nevét 
.\  szent  gúlára,  mely  évezredeknek 
Temetőjére  büszke  árnyat  vét. 

Én  láttam,  éltem  nagyszerű  időket. 
Szorítottam  nem  egy  martjT-kezet, 
Megrészegített  a  dicsőség  árja, 
Mely  szétsugárzott  egy  ország  felett. 

Ügy  érzem,  nékem  is  van  abban  részem, 
E  honnak  lévén  én  is  gyermeke, 
S  nem  irigylem  mástól,  akármi  fényes 
Volt  a  sugár,  mit  o.sztáh'ul  nyere. 

Elmultak  az  idők,  elvesztek  véle 
Bajnokai,  lealkonyult  a  fény, 
Sirjoknál  eldűlt  nagyság  emlékével 
Kicsinységemben  megmaradtam  én. 

Talán  hogy  én  is  óvjam  a  sir-lámpát, 
Mit  kegyelet  ti  néktek  félve  vitt, 
Hog}'  helyrehozzam  a  nép  gyávaságát 
S  a  hatalom  féltékeny  gondjait. 

Hogy  oly  korban,  hol  sirni  is  erő  kell, 
Könynyei  szenteljem  fel  bús  lantomat, 
Mig  az  enyészet  számotokra  is  majd 
Mélt<5bb  dijul  csillagkoszorút  ad. 

Boldog  mindaz,  ki  földön  bir  teremtni, 
Irigyletes  lett  az  az  építész, 
Ki  a  szívnek  kunyhót,  a  szépnek  szobrot 
Emel,  vagy  a  hivőnok  oltárt  vés. 

Mig  szív,  művészet  és  hit  élni  fognak 
Él  ő  is,  s  ha  müve  elporiadott. 
Kövei  még  mondják  :  Isten  teremtett. 
De  lángész  adott  örök  alakot. 

S  hát  még  ti,  akik  eszméket  vevétek, 
Barátim,  kő  lielyett  müvetekhez. 
Ti  vagytok  boldogok,  mert  alkotmány  tok 
Ha  üült,  erősbnek  szent  alapja  lesz. 

Vitázhatlan  nyereményül  maradva 
A  haladás  s  szabadság  részire, 
Mit  erősségül  emberi  méltóság 
Martyrok  vérével  pecsétele. 

Ti  hát  veszhettek,  nektek  már  az  élet 
Nem  adhatott  egyebet,  mint  halált, 
Mig  a  halál  rátok  örök  életnek 
Hervadhatlan  koszorújával  várt. 

Ti  már  nyughattok  füves  sir  ölében, 
Hallgathatjátok  a  puszták  szelét, 
Élvezhetitek  azt  a  hűvös  árnyat, 
Melyet  rátok  szomszéd  bérc  orma  vét. 

Ti  élni  fogtok,  míg  a  puszta  s  bérc  él. 
De  én  az  utcazajban  küzködöm, 
S  ki  tudja,  a  tolongó  sokaságon 
Felülemelkedni  lesz-e  erőm? 

Vagy  eltapodnak  s  nyom  nélkül  enyészek, 
Felejtett  sír  dől  rám,  mint  éjtszaka, 
S  mellette  a  halál  nem  istenasszony 
Gyanánt  viraszt,  csak  mint  szelíd  anya. 

Mindegy,  ha  sirdalúl  egy  édes  dalt  mond 
Mindarról,  amit  szivem  szeretett, 
S  dicsőségért  kárpótlásul  suttogja  : 
Nyugodjál  békén,  boldog  nemzeted! 


FAGYVIRÁGOK. 

(Lujza  sírján.) 

L 

Ki  sír  velem,  ah  Istenem,  ki  sirl 
Avagy  nyugton  viselni  ily  keservet. 
Mely  végtelen,  mint  Istenek  hatalma. 
Emberkebellel  egyedül  ki  bir? 
Egész  keservem  négy  rövidke  szó, 
Egykedvűen  vajh  hányszor  mondjuk  el, 
Ha  a  lélekharang  kongva  szól. 
Ki  gondol  arra,  hogy  tán  egy  kebel 
Kintól  reped  meg? 
Én  már  tudom,  mert  én  is  érzem.. 
Értem,  mi  kin  az,  egyedül  kesergni : 
Midőn  zokogjuk  :  ő  többé  nem  él. 

Ah  én  is  tudnék  egy  rokon  kebelt, 

Egész  széles  világon  egyet,  egyet. 

Reá  hajolva  kínomat  kinyögni! 

De  mostan  oh,  hova,  hova  hajoljak, 

Midőn  ép  érte  kellene  kesergnem? 

Oh  lyány,  miért  haltál  meg,  mondd,  miért 

Cseréltél  a  forró  kebel  helyett 

Hideg  sírt? 

Nem  szívtam  el  csókolva  lelkedet ; 

Hová  lett  most  az  árva  elszakadva 

Világától,  e  szerető  kebeltől, 

Hol  tévelyeg  rideg,  sötét  magányban, 

Világa  nélkül  a  szegény,  szegény? 

Talán  nevettem,  amig  haldokoltál, 

Talán  vigadtam,  amig  szenvedél, 

S  nem  jött  el,  hogy  megintsen  szellemed. 

Van-e,  van-e  hát  még  szellemvilág? 

Oh  lyány,  te  el  nem  hagytál  volna  engem, 

De  hütelen  levél  hozzám  bizonnyal, 

Hogy  dúltad  volna  fel  a  szép  világot 

Különben,  melyet  Istenként  teremtél, 

így  egy  csapásra! 

Vagy  nem  melengetem  el  csókjaimmal 

Eléggé  tőled  a  zordon  halált? 

Miért  az  inkább  engem  nem  talált? 

Miért  maradtam  meg,  mint  a  virágszál 

Ablak  között  az  első  téli  éjre. 

Hogy  lássam  még  az  eltarolt  mezőket, 

S  bútól  hervadjak  lassanként  utánok? 

Átok  reád  szív,  mért  vagy  oly  erős, 

Világoddal  mért  nem  roskadsz  te  is  le. 

Mért  élsz,  hogy  romjain  virasztva  számold 

Csak  veszteségeid  hosszú  sorát? 

Vagy  mért  a  természet,  mért  oly  kegyetlen, 

Mosolyg,  örül  egész  világ  körűlünk. 

Mint  hogyha  kárörömmel  felkacagna, 

Hogy  néma  tél  ül  a  kebelben? 

Mért  játszik  a  napnak  sugara 

A  siron,  mint  a  kis  virágon, 

S  a  fej  fáról  madárka  énekelget, 

Mig  lent  halott  van? 

Mért  ha  egy  szív  megreped, 

Nem  gyászol  v^éle  minden  élet? 

A  pusztaságban  résztvevőt  találna 

Az  ái*va  szív. 

Míg  igy  azt  látja  csak. 

Hog}''  Isteneknek  gondjok  nincs  reája, 

S  ha  egy  ember  vesz,  eg}'  virág  lehullt. 

Mindegy  előttök,  ők  mosolyganak  csak, 

Az  ember  oly  kicsinyke,  nyomorult. 

II. 

Hát  itt  vagyok  megint,  oh  drága  völgy, 
Ajtód  előtt  állok,  kicsinyke  ház! 
Jól  ismerélek  egykor,  s  most  miért 
Egész  valódnak  arculatja  más? 

Hisz  egykor  itten  az  élet  lakott. 
Most  a  halál  ütött  sötét  tanyát, 
Elszállt  a  szellem  s  hullájára  a 
Természet  dobta  halvány  fátyolát. 

Elváltozott  azóta  szívem  is, 
Sok  édes  hangú  húrja  megrepedt, 
Együtt  sirathatják,  mely  elrepült 
A  ránk  mosolygó  kedves  szellemet. 

Téged  nem  költ  fel  a  pacsirta-dal. 
Engem  fogadni  15'^ánykám  nem  siet. 
Neked  nem  a  visszhang  zeng  dalra  dalt, 
5  nekem  nem  mondja  senki,  hogy  szeret. 

Mi  jól  esik  e  gyász  is,  hogy  közös, 

S  fonnyadt  lombod  közt  a  szél  zúgva  jár, 

Mig  vele  a  nászkoszorúra  szánt 

Virág  hervadtán  s  sírkertbe  száll. 

Csak  szállj  várág,  mit  is  keressz  te  itt, 
Rejtőzzél  hozzá,  szállj  a  sírba  le, 
Meleg  van  ott,  keresztjét  éri  csak 
És  engem  a  tél  fagylalö  szele. 

Vidítsad  ott,  vidítsd  a  drága  lyányt, 
Ki  életében  úgy  ápolt,  nevelt, 
Súgj  a  tavaszról  édes  álmokat, 
Míg  álmánál  is  szebb  valóra  kelt. 

S  midőn  tavaszszal  feljösz  újólag, 
Ne  hagyjad  ott  leg.szebb  testvéredet! 
Ki  rátok  küldi  —  Isten  a  tavaszt, 
Hogyan  sajnálna  tőle  —  életet? 

De  a  hó  könnyen  olvad  s  mély  a  sir, 
Oh  türelem  csak  türelem  azért ; 
Egy  perc  meghozza  a  legszebb  dijat. 
Egy  hosszú  élet  szenvedésiért. 


III. 

Még  itt  feküsznek  feltárt  könyvei, 
Itt  a  füzér,  melyet  félbenhagyott, 
És  a  nekem  szánt  drága  kis  levél. 
Félig  megírva  végét  várja  ott. 

Sétálni  ment  talán  csak  asszonya. 
De  jaj,  mikor,  mikor  tér  vissza  majd, 
Ha  elfeled  levélt,  szivet  s  füzért, 
Ha  lelke  már  nem  érez  s  óhajt. 

De  el  sötét  kép,  oh  hisz  ő  enyém. 
Mind  egyre  megy  halott,  távollevő, 
Ez  és  az  emlékünkben  él  csupán, 
Még  jobb  a  holt,  mert  nem  lesz  hitszegő. 

Mindkettő  a  jövőben  visszatér. 
Hervadtán  bútól  a  rég  elszakadt, 
Míg  a  halott  szunnyadva  édesen 
Virágzóan,  mosoly gva  megmarad. 


IV. 

Hah!  ő  beszél-e,  vagy  kint  sir  a  szél? 
Koporsóját  verik,  vagy  szűm  dobog? 
Mindegy,  mindkettő  hiven  őrzi  őt, 
És  mindkettő  felett  a  hit  ragyog. 

Zúg  a  szél,  mint  kisértetes  beszéd, 
Kocog,  kocog  szobámnak  ablakán. 
És  fagyvirágok  néznek  rajta  be, 
Hervadt  virágok  halvány  lelke  tán. 

Megnépesül  szent  képekkel  szobám. 
Szivemben  is  egy  fagyvirág  terem, 
A  fag3rvirág  Lujzám  .  .  .  mécsem  lobog, 
Ah  érzem  szellemcsókod,  kedvesem! 


V. 

Kifáradt  munkás,  hogyha  megy  nyugodni, 
Rendén  van  az,  nyugodjék  csendesen. 
Ha  őszszel  a  lomb  sárgán  hull  a  földre, 
Hulljon,  helyette  más  üdébb  terem. 

De  csak  feltűnni  s  télre  válni  újra, 
Hogy  veszte  jobban  busitson  tavaszt, 
De  a  hajnalnak  már  vak  éjbe  fúlni 
Oh  jaj  ki  látta,  jaj  ki  látta  azt? 

Nem,  nem,  ki  rózsákat  hintél  körödben, 
Amig  magadnak  csak  tövis  maradt. 
Kell,  hogy  siron  túl  újra  összeszedjék 
A  nekünk  nyújtott  bájvirágokat. 

Nem  kétkedik  az  a  jövő  világról. 
Kinek  szivében  szent  halottja  van. 
Lehull  előtte  a  sötét  sorompó. 
Mit  a  halál  von  olyan  zordonan. 

Fél  lelke  túl  van  s  hogyha  földi  kínok 
Emésztik,  onnan  hoz  szelid  vigaszt 
S  felettem  is  szép  Lujza  drága  képe, 
Mint  egy-egy  enyhe  álomkép  viraszt. 

Suttogva  mondja  :  «Addig  álmodol  te 
Leánykádról,  mig  kebleden  leled, 
És  még  könnyű  lesz  akkor  is  szemedben, 
Mely  nélkülem  örülni  elfeledt. 

És  nekem  is  könny  fog  szememben  égni, 
A  boldog  percben,  mert  eszembe  jő, 
Milyen  soká  valál  e  bús  világon, 
Hived  nélkül,  te  árván  szén  védő. » 

Lelkemben  elvonult  már  a  vihar, 
Nyugodt  vagyok  megint,  mint  hajdanában, 
Hiszen  nyugodt  a  holt  is  sirlakában, 
Csak  a  haldokló  küzd  fájdalmival. 

Csak  az  újonnan  ásott  sir  kopár, 
Később  virágok  termének  felette, 
Keblemben  is  halott  van  bár  temetve, 
Arcomon  elvonul  egy-egy  sugár. 

A  hosszú  bánat  csendes  lesz  s  szelíd, 
Szelíd  mint  éj,  melyen  reng  hold  világa,' 
De  mégis  éj  csak,  gyászt  mutat  sugara, 
Egy  árva  bimbót  létre  nem  dérit. 

S  ha  zeng  dalom,  mint  sirőrző  teszek, 
Ki  lámpákat  rak  az  emlékkövekre, 
Azok  diszeül,  akik  eltemetve 
Alattok  a  mély  sírban  fekszenek. 

Bár  csillagot  gyújthatnék  mécs  helyett, 
Bár  zengenék  dalt,  mely  mindig  fog  élni. 
És  egy  világot  részesemm.é  tenni 
Birnék  te  benned  szent  emlékezet, 

Könnyülne  lelkem,  mert  Lujzám  neve 
Ereklyéül  maradna  a  világnak, 
Emlékéül  szent  könnyek  hullanának, 
Midőn  felőle  szólna  a  rege. 

Még  igy  magam  tűrök,  jaj,  egyedül 
És  vélem  együtt  búm  is  sirba  száll  le, 
Nem  gondol  senki  a  lyány  szent  nevére. 
Érzés,  keserv,  mind  feledésbe  dül. 


VII. 

Hová  e  kő,  lyánykám  sírjára  tán? 
Hagyjátok  azt  a  büszke  férfiúnak, 
Fellengő  álmait  hadd  nyomja  le, 
Hogy  meg  ne  törje  zárját  sírlakának. 

A  gyenge  hölgyre  puha  gyep  való, 
S  virágok,  e  kis  földi  csillagocskák. 
Hadd  álljanak  őrt  testvérök  felett 
És  rezge  árnyok  fátylával  takarják. 

Majd  a  virágokhoz  eljár  kis  madár. 
Az  sír  felette,  hogyha  néma  lettem, 
Mosolygni  fog,  mint  egykor  a  leány, 
A  sírvidék  is,  ahova  temettem. 

S  ha  majd  lenéz  a  csillagok  közül, 
Csendes  lakát  szívesen  látja  így  meg  ; 
írás  se  álljon  sírján,  csak  neve, 
E  név  egész  világa  az  erénynek, 

Mint  hogyha  látjuk  Istennek  nevét. 
Ti  ismerétek  őt  s  él  lelketekben, 
Mig  az  utóvilágnak  hasztalan 
Irnók  le,  oly  hideg,  rideg  betűkben. 

Az  ő  jelképe  itt  az  aloé, 
Mely  egy-egy  században  virágzik  egyszer 
És  mint  a  földön,  minden  a  mi  jó. 
Alig  születve  már  meghalni  tér  el. 

Egy  reggel  kezdett  ő  is  fejleni, 
Mig  az  egekbe  nyúlt  fel  szép  virága, 
Isten  megkedveli,  s  letépte,  hogy 
Gyönyörködtesse  bűvös  illatárja. 


VIII. 

Neked  a  kora  sirt  érzés  ásta,  lyányka. 
Kétszeresen  érzel  bánatot,  gyönyört  te. 
Köznapi  lelkeknek  hosszú  életútja. 
Rövid  életedben,  ár  gyanánt  futott  le. 

Lyányka,  nemesebb  lény  voltál,  mint  az  ember, 
S  ép  azért  nem  voltál  tán  való  közéj  ök, 
Néked  fájt,  amit  más  néz  mosolygó  szemmel 
S  végre  elriasztott  hitvány  törpeségök. 

Dal,  virág  s  az  élet  mind  szebb  gondolatban, 
Mint  megtestesülve,  elvész  szűz  zománca. 
Tán  az  Isten  üdve  is  csupán  abban  van, 
Hogy  mit  itt  mi  élünk,  ő  azt  csak  gondolja. 


Megnyugszom  hát  én  is  lyány  ka  végzetedben, 
Hisz  örök  csalódás  lenne  földi  sorsod, 
Eltörpülni  látnád,  amit  képzetedben 
Alkotál  —  Istennél  most  már  folytathatod. 


EPIGRAMMÁK. 

EGY   (^RTTLT    NAPLÓJÁBÓL. 


Hová  lett  a  tavasz  rózsája. 

Arcom  rózsái  hova  lettének? 

Azt  nyár  heve,  ezt  férfiú  erő 

Érlelni  vágyó  éhe  ölte  meg. 

A  nyár  gyümölcsözött,  megfagyhatott. 

De  az  erő  hova  lett  nyomtalan? 

Magát  emészté  fel  csatázva 

A  kisszerű  kor  szűk  korlátiban. 

Mint  a  malomkő,  hogyha  búza  nincs  rajt, 

Mint  elvetett  kard,  hogyha  nem  vivhat  bajt. 


A  hős  oroszán  hitvány  tőrbe  hull, 
A  szív,  mely  Brútussá  lehetne. 
Kis  szép  kezek  közt  olykor  megtörik. 
S  egy  éle  a  siremlék  felette. 

A  napnak  sugarának  hét  színe  van, 
A  pénz  fényének  színe  számtalan, 
A  hír,  erény,  dicsőség  ilyenek.  — 
Hát  a  barátság,  hon  és  szerelem? 
Kegyelt  váltó,  mely  készpénzül  meg\'en 
S  végszámadáskor  nem  kell  senkinek. 

Az  angyalt  oltárképen  a  művész 
Csak  a  gyomor  tájáig  festi  le ; 
Azért  angyal,  onnan  mi  eniberek 
Ah  nem  vagyunk  egyenlőek  vele. 

Oh  hiú  ember,  nyelvedben  is 
Szemtelen  hízelkedel  magadnak, 
A  iót  emberségesnek  hivod 
És  embertelen  neve  a  rosznak. 
Hejh  pedig  fordítva 
Sokkal  jobban  volnál 

6. 

Halovány  erények,  hah'ány  bűnök, 
Az  színlés  csak,  nem  feláldozás; 
Simák  rajtad,  hogyha  bajba  estei. 
Imádkoznak  s  cselekedjek  mas. 
De  nem  is  rabolnak  vakmerően, 
Lopnak  csak  mosollyal  ajkukon. 
Nem  gyilkolnak  férfias  nyíltsággal. 
Gombostükkel  szurkálnak  agyon. 
Lennének  jók,  hogy  szerethetnem,  vagy 
Gyíílölni  elég  gonoszak. 
És  becsülni  tudnám  jóban,  roszban 
Erejeért  akaratuknak! 
Míg  így  undorral  köpöm  ki  okét, 
Oly  émelygően  lágymelegek, 
És  kerülöm  leverő  unalmat 
Egyhangú  kicsinyes  körüknek. 

7- 
Egvetlen  egyszer  hittem,  hogy  miattam 
Hull  szép  szemekből  részvet  harmata, 
Megint  csalódtam,  a  nő  könnyezett,  mert 
Vetélytársán  szebb  főkötő  vala. 


Az  ember  már  mint  ember  mitsem  ér, 
Szintúgy  szégyenli  nyomoní  faját, 
Száz  címet  vesz,  lesz  mindenféle  úr, 
l^e  senkit  sem   csal  meg,  csak  önmagát. 

9- 
Oh  szerelem !  te  édes  gyötrelem  te, 
Te  kétkedő  hit,  könnyező  gyönyör. 
Érzem  hatalmadat,  mely  mint  varázs  fü 
Egyszerre  gyógyit,  és  egyszerre  öl. 

Látom  most,  milyen  dőre,  hasztalan  vagy. 
De  jól  esik,  hogy  lelkemben  lakál. 
Nem  is  jó  ember,  ki  nem  csüggött  hévvel 
Eszmén,  az  ész  előtt  mety  meg  nem  áll. 

Feláldozás,  hon,  hit,  mind  ilyen  eszmék. 
De  mégis  lékünk  égből  hozta  le. 
És  közelebb  áll  Istenéhez  a  szív, 
Mely  mindezeknek  volt  lakó  helye. 

S  ha  a  tapasztalás  kiábrándít  is, 
A  megcsalt  szív  becsében  nem  veszít, 
Szégyelje  a  lyány  s  a  világ,  ha  oly  korcs. 
Hogy  be  nem  tölti  szívünk  vág\-ait. 

10. 

A  lyány  bűvös  növény,  virága  oly  deli. 
De  elrejtett  gyöke  méreggel  van  teh. 
A  lyány  tüz,  messziről  világol,  melegít, 
Közelről  gj'ilkosan  éget  vagy  megvakít. 

II. 

El,  el,  ne  lássak  emberalakot. 
Elutálnám  az  Istent  általa, 

Kiről  azt  mondják,  hogy  hatod  napon 
Saját  képére  embert  alkota. 

Avagy  jobb  volt  az  ember  akkoron, 
S  azóta  Istenünk  trónról  bukott, 
Hogy  így  elnézi,  amint  ördögök 
Birják  a  neki  szentelt  templomot? 

Nem,  nem,  galambból  nem  lesz  keselyű. 
Az  ember  olyan,  amilj^en  volt  rég. 
Azért  monda  az  Úr  már  kezdetben 
Megbántam  ím,  hogy  embert  alkoték. 


PETŐFI  sírjára. 

Nem  mondja  kisded  siri  jel: 
E  zugban  porlik  tested  el. 
És  jól  van  az,  mert  így  a  sír, 
Amelyen  egy  hon  népe  sír, 
S  körülragyogja  szellemed, 
Egész  e  honnak  keble  lett. 

Te  a  szabadságot  megüdvözölted 
Még  bölcsőjében,  az  viszont  neked, 
Utolsó  búcsúzásakép,  megírta 
Ágyudörgésekkel  —  sirversedet. 


METAMORPHOSIS. 

Midőn  a  lyányka  csak  menyasszony, 
Még  csupa  menny  az  egész  asszony. 
Későbben  amint  lesz  menyecske, 
Folyton  fogy  a  menny  s  lesz  mennyecske, 
A  menny  végkép  elfogy  lassacskán 
S  csak  az  asszony  marad  meg  pusztán. 

A    MAGYAR   FORRADALOM. 

Mint  villámlás  valál,  fényes,  rövid; 
Nem  tudni  honnan,  nem  tudni  hová, 
Azt  sem  tudnók,  voltál-e  igazán? 
Ha,  mit  hagyál,  a  rom  nem  mondaná. 

HONFIBÚ. 

Nem  volna  életemben  bánatos  perc. 
És  nem  szívemben  néma  fájdalom, 
Ha  lelkemből  kihalna  drága  képed. 
Ha  sorsodat  nem  érzeném,  honom! 

S  mégis,  e  bú  ha  szívemből  kiveszne. 
Elhagyna,  veszne  minden  örömem, 
E  szentelt  bún  kívíil  hisz'  más  örökség 
Bukott  hazámtól  nem  maradt  nekem. 


HELYES  SÚLYARÁNY. 

Ha  kar  kell,  szívesen  látom  a  tömeget; 
Ha  ész  kell,  szívesen  fogadjon  engemet. 

DICSŐSÉG   És   GYALÁZAT. 

Ha  milliókat  meghódoltatál, 
Dicsedre  még  nem  szolgál  néked  az. 
Csak  arról  tesz  tanúságot,  minő 
Hitvány  volt  a  tömeg  és  milyen  gaz. 

M   ENTHUSIASTA. 

Mégy  hát  te  is,  előre !  jelszavad. 
Már  útiterved  kész,  csak  egy  baja, 
Beszédedben  még  forr  a  gőzkazán, 
Egyet  nem  tudsz  még:  merre  és  hova? 

EGY   KACÉR  HÖLGYHÖZ. 


Mért  oly  nehéz  e  sziv,  hisz  aki  benne  él, 
Oly  röpke  az  a  nő  —  oly  könnyű  mint  a  szél. 


PHILISTER. 


Nem  vagytok  hidegek,  nem  vag>i:ok  melegek, 
Még  epigramma  sem  telik  belőletek. 


EPILÓGUS. 

Sokat,  sokat  értem  már  életemben, 
Tömérdek  bút  küldött  reám  az  ég. 
De  hála  Isten!  a  sors  éjjelében 
Ragyogó  csillagom  is  volt  elég. 

Érinte  elválás,  halálnak  árnya, 
Majd  újra  édes  emlék  ringatott, 
S  feláldozó  rokonszívet  találva. 
Kietlenben  a  bú  is  elhagyott . 

Hittem,  kétkedtem,  vágytam  és  lemondtam, 
Mosolygtam,  sírtam,  múlton  és  jövőn. 
Tündérek  játsztak  vélem  napsugárban, 
Kísértetekkel  jártam  sírmezőn. 

Sokan  szerettek  és  sokat  szerettem. 
Bántottak  is,  de  szümben  nem  maradt 
Fulánk.  Baráti  serleggel  nevettem, 
És  más  ha  sírt,  szemebői  könny  fakadt. 

Láttam  lezúgni  nagy  napok  viharját. 
Dicsőség,  börtön  ismerős  velem. 
Ha  napsugár  avagy  villám  futa  át 
E  szívet,  elzengé  azt  énekem. 

Madácb  Imre  munkái.  13 

Elzengte  akaratlan  mint  madárka, 
Kit  nem  kérdnek,  ha  dall,  mit  éreze, 
Nem  kérdik,  az  ősz  búcsúzó  avarja 
Miért  halvány,  piros  vagy  fekete. 

Csak  azt  hallgatják,  hódító-e  hangja. 
Csak  azt  nézik,  rag}'Og-e  a  levél, 
Ki  gondol  a  madárra  és  a  fára, 
Ki  a  költőre,  hogy  mi  sorsban  él? 

Ez  a  dicsőség!  Oh  hideg,  hideg  kép! 
Életrózsáinkból  halálfüzér. 
Oh  érte  szívem  küzdtérre  soh'sem  lép 
S  mint  lomb,  madár,  belőle  részt  se'  kér. 

De  jól  esik  tudnom,  nem  a  sikamló 
Út  az  utam,  mely  semmiségbe  vész. 
És  felsóhajtom :  veszhet  már  a  kag^dó, 
A  drága  gyöngy,  mely  élni  fog,  ha  kész. 

Oh,  bár  gyöngy  lenne  mindenik  dalocskám, 
Fénji:  hintve  an-a,  kit  megénekel, 
Nézné  irigyen  a  tömeg,  csodálván 
A  fényt,  mit  költő  választottja  lel. 

Csak  ők  tudják,  kihez  dalom  beszéle, 
Mit  tűr  a  kagyló,  mely  gyöngv'öt  terem. 
Csak  ők  érezzék,  —  mig  reng  dalom  fénye 
Körűlöttök  zokogni  szellemem. 

S  ha  nem  lesz  már,  ki  vélem  sírt  s  örüle, 
Ha  nem  lesz  már  többé  kit  érdekel: 
Vajon,  hog^^  e  dalt  ily  módon  elzengje. 
Min  ment  keresztül  a  költő  kebel? 

Még  akkor  is  egy-egy  jobb  kebelnek 
Szót  kölcsönözni  tudna  énekem. 
Valódi  égi  kéjt  csak  így  lelendek. 
örök  ifjúság  akkor  jut  nekem. 

Mert  nem  lia  újat  mond,  ér  szívhez  a  dal, 
De,  hogyha  azt,  mi  benne  szunnyadoz 
Életre  költi,  —  vágyainkkal  él,  hal. 
Mosolyt  a  kedvnek,  búnak  könyt  ha  hoz. 

E  dőre  kön^a'bol  is  csak  úgy  lesz  ének.  — 
Vegyen  hát  minden  ami  illeti: 
Borágot,  rózsát  vagy  ciprust  füzérnek. 
Vegyen,  ha  szíve  dallal  van  teli. 

És  míg  öröm,  bú,  hit,  meg  kétkedés  lesz, 
Tél  és  tavasz,  ifjúság,  szerelem. 
Míg  szent  eszmékért  ember  harcol,  érez : 
Mindebből  osztályrész  jut  majd  nekem. 

